
Imena pjesnika. 


1. Betondić Josip 40. 

2. BunićMiho Babulinović 41. 

3. Drži ć Gj ore 27. 

4. Držić Marin 34 65 87. 

5. Gazarović Mario 13 14 24. 

6. Gledjević Antun 40 177. 

7. Gučetić Ivan 38 174. 

8. Gučetić Savin 47 174. 

9. Gundulić Ivan 102. 106. 

10. Gundulić Šiško Iva 177. 

11. Gundulić Ivan Šiška 177. 

12. Gjorgjić Niko Brnja 40. 

13. Hektorević Petar 20 21. 

14. Kanavelić Petar 40 177. 

15. Lučić Hanibal 8 22. 

16. Lukarević Franjo 43. 


17. Marulić Marko 5 19. 

18. Mladinić SabićlO 20. 

19. Nalješković Stjepan Ni¬ 
kola 57 79. 

20. Palmotić Gjono 112 166. 

21. Palmotić Jaketa Diono- 
T i ć 175. 

22. Primoević Paskoje 167. 

23. Pucić Viče Soltanović 
168 

24. Šasi Antun 101. 

25. Sorkočević Frantica Pier- 
kov 178. 

26. Vetranić Mavro 28 41. 

27. Zlatarić Dinko 55. 

28. Zlatarić Šimun 167. 


Imena drama. 


1. Adon 102. 

2. Akile 112 113 131. 

3. Alčina 112 113 120. 

4. Ariadna (GuČetićeva) 55. 

5. Ariadna (Gundulićeva) 102. 
Arkulin 100. 

7. Armida (Gundulićeva) 102 107. 

8. Armida (Palmotićeva) 112 113 
115. 

9. Atalanta 112 113 114. 

10. Atamante 44. 

11. Belizario 177. 

12. Beno Poplesa 198. 

13. Bisernica 112 113 163. 

14. Captislava 112 113 154. 

15. Cerere 102. 

16. Čiro 178. 

^17. Čista Suzana 29. 

"18. Dalida 47. 


19. Damira smirena 177 193. 

20. Danica 112 113 142. 

21. D em etri o 178. 

22. Diana 102 107. 

23. Didone 175 178. 

24. Drama pirni 27. 

25. Dubravka 107. 

_26. Dundo Maroje 94 97 100. 
27. Edip kralj 112 114. 

^8. Elektra 55. 

29. Elena 112 113 116. 

30. Elipidija 177. 

31. Enea silazi k Ankizu 112 
113 117. 

32. Ermiona 177 194. 

33. E ur i dič e 167. 

34. Filide 101. 

35. Flora 101. 

36. Galatea 102. 

37. Govorenje bv. Bernarda 

^ 6 20 . 

38. Hekuba 41 

39. Jo 174. 

40. Istok i zapad sv. Ivana 17. 

41. Ipsipile 112 113 124. 

42. Isukrs 8ud a c 40. 

43. Jerko škripalo 198. 

44 Jokasta 41. 

45. Judita 40. 

46. Kleopatra 102. 

47. Kolombo 112 113 141. 

48. Komedija (1 Nalješkovićeva) 

79. 

49. Komedija (2 Nalješkovićeva) 
81. 

50. Komedija (3 Nalješkovićeva)82. 

51. Komedija de Giuho Kr- 
peta e de hlach 100. 

52. Komedija nazvana Robinja 
i stvari moderne 198. 

53. Komedija prikazana u 
Saba GajČina 100. 

54. Komedija rečitanana 
prvi marca 1696 198. 

55. Komedija (2 Držićeva) 100. 

56. Komedija u Vlaha Sorko- 
čevića na piru prikazana 

100 . 

57. Koraljka od Sira 102. 

^ 58. Krunosla 177 195. 

59. Lavinia 112 113 118. 

60. Leon filozo f 38. 

61. Ljubica (Gazarovićeva) 24. 

62. Ljubica (Pucićeva) 171. 

63. Lj ubm i r 55. 

64. Malahna komedij a od pira 

101 . 

65. Merope 178. 

^66. Muka našega g. Jezu sa 40. 

67. M u r at gu s ar m o r s k i 24 26. 

68. Natjecanje A jača i U li sa 
za Akilovo oružell2 113. 
117. 

69. Nauci sv. Bernardina 8 20. 

70. Novela od Stanca 87 97 

100 . 


71. Olimpia osvečena 177 191. 

72. Oton 177 182. 

73. Pastirska igra (1 Nalješko- 
vičcva) 57. 

74. Pastirska igra (2 Nalješko- 
vičeva) 59. 

75. Pastirska igra (3 Nalješko- 
kovićeva) 5 9. 

76. Pastirska igra (4 Nalješko- 
vičeva) 59. 

77. Pastirsko prikazanje 
(1 Vetranićevo) 56. 

78. Pastirsko prikazanje 
(2 Vetraničevo) 57. 

79. Pavlimir 112 113 146. 

80. Pierin 100. 

81. Piero Muzuvier 198. 

82. Pomet 97 100. 

^83. Porodjenje Isusovo 35 100. 

84. Porodjenje gospodinovo 
40. 

85. PosvetiliŠte Abramovo 
(Držićevo) 34 97. 

86. Posvetiš te Abramo vo (Hek- 
torovičevo) 21. 

87. PosvetiliŠte Abramovo 
(Vetranićevo) 30. 

88. PosvetiliŠte ljubveno 

102 . 

89. Prikazanje kako Isus 
oslobodi svete oce iz limba 
12 20 . 

90. Prikazanje naviŠćenja 
pričiste divice Marije 10 
20 . 

91. Prikazanje od ušašća na 
nebesa s 1 a v n e di v i c e Ma¬ 
rije 10 20. 

92. Prikazanj e slavnoga uskr¬ 
snuća Isukrstova 8 20. 

93. Prikazanje sv. Beatriče, 
Faustina i Simplicijal3 
20 . 

94. Prikazanje sv. Ivana kr¬ 
stitelja 17 20. 

95. Prikazanje sv. Panucija 
kako moli boga da mu oČi- 

tuje koma biše takmen na 
zem 1 ji 3 20. 

96. Prikazanje živo ta i muke 
svetih Cipriana i Justine 
14 20. 

97. Pri k a nj e ž iv ota s vet oga 
Lovrinca mučenika 16 20. 

98. Prikazanje života svete 
Margarite divice i m uče¬ 
nice 15 20. 

99. Pripovies od ljubavi Ve¬ 
nere prama Adonu 77 97 
100 . 

100. Proserpina ugrabljena 102 

105. 

101. Psike 178. 

102. Radmio 177 182. 

^103. Robinja 22. 

104. Skazanje od Osiba sina 
GjakovaPatriarka 9 20. 


105 S kazanj e o d n e v oljnoga 
dne od suda ognjenoga, 
napokonji koji ima biti 
6 20 . 

106. Skazanj e snimljenja tila 
Isukrstova s križa 8 20. 

107. Skazanje života svete 
Guljelme kraljice ugar¬ 
ske 18 20. 

108. Sofronia i Olinto 168. 

109. Sunčanica 177 178. 

110. Svevia 112 114. 

111. Tirena 66 97 100. 

112. Uskrsnuće Isuk rs tovo 28. 

113. Vjernipastir 46 177. 

114. Vu čis t ra h 198. 

115. Zazivanje sv. Alojzije 
G on zage 40. 

116. Zorislava 177 186. 

K. je imao sreću, da hrvatskoj mladeži predaje historiju hrvatske 
književnosti, sigurno da se je našao u ne maloj neprilici, kad mu je 
došao red, da govori o književnosti, koju od svršetka petnaestoga pak 
do početka devetnaestoga vieka nalazimo na otocih i u gradovih dal¬ 
matinskih, a po najviše u Dubrovniku, po kojem ju običajemo nazivati 
književnošću dubrovačkom. Ne mislim, da se je našao u neprilici, 
kako će mladež spominjanjem toga rada obodriti ponosom, niti mu je 
bilo težko navesti priličan broj književnika i njihovih djela, jer je taj 
rad u ona vremena, kad mnogi veći narodi nemahu nikakova, i u onih 
mjestih, u kojih se hrvatstvo imaše toliko s tudjinstvom boriti, sam 
sobom dičan i slavan, i jer mu je kod Apendinija i naših hrvatskih 
historika lahko bilo naći točne biografije tih pisaca i popise njihovih 
djela. Nu kad mu je trebalo da spomene sadržaj toga rada, pak nje¬ 
govu historijsku i estetsku vriednost, tu je sigurno svaki naišao na 
velike neprilike, jer nam je sav taj rad do sada ostao nepoznat u ruko- 
pisih, i jer naši historici do sada s toga razloga uz najbolju volju nijesu 
bili kadri o istom mnogo drugo šta kazati nego puka imena. Nije mi 
pri tih riečih ni na kraju pameti, da nezahvalnošću zaboravim na ne¬ 
koje veoma liepe i zaslužne radnje mojih vještijih predhodnika. Znam 
da je u predgovoru Gundulićevu Osmanu od g. 1852 A. T. učinio 
mnoge liepe opaske k tomu eposu, uzimajući ga razmatrati sama sobom, 
bez bližega usporedjivanja s Tasovim oslobodjenim Jerusolimom. U 
novije je vrieme dr. Vatroslav Jagić u 9 radu jugoslavenske akademije 
pokazao vidne tragove savezu izmedju lirike talijanske i dubrovačke. 
Apendini, koji je u svom djelu „Notizie istorico critiche sulle antichitk, 
storia, e letteratura dei Ragusei a pocrpao starije dubrovačke historike 
Cervu, Dolci-Sladića, i Ignjata Gjorgjića, ima uz životopise i popise 
djela dotičnih pisaca po koju sretnu opasku, a još više u svom prie- 
gledu dubrovačke literature, koji je štampan kao predgovor k talijan¬ 
skomu prievodu Gundulićeva Osmana u Dubrovniku g. 1827, te koji 
je poslužio piscu spomenutoga predgovora Gundulićevu Osmanu od g. 
1852. Isto tako je toga naći i u novijih mnogo obsežnijih životopisih tih 

dubrovačkih pis.ica, kako ih je Ivan Kukuljević Sakcinski u triuh 
knjigah Hrvatskih pjesnika 15, 16 i 17 vieka sastavio. Napokon i u 
Jihoslovanih, članku dr. Vatroslava Jagića u češkom naučnom slov- 
niku, u Šafarikovoj Geschichte der »udslavischen Literatur, u kojoj su 
djela tih književnika poredana po vrstih, u koje spadaju, i u Ogledalu 
književnosti Sime Ljubića, koji opet sliedi kronologički red spisatelja. 
Nu uzmimo sva ova spomenuta djela i pitajmo se, šta doznajemo iz 
njih o dubrovačkoj drami? Ništa nego puka imena spisatelja i drama, 
pak i tu se je historija predavanjem od jednoga historika drugomu 
dotljepomrsila, da gdjekojemu pjesniku daju drame, koje nijesu drame, 
da mu daju drame, koje nijesu njegove nego drugoga kojega, da jedna 
drama dolazi pod dva imena dva puta brojena. Štogod spominju preko 
imen& nijesu nego opaske, ova je drama veoma liepa, ova je prevedena 
ili joj je predmet uzet od tuda ili od tuda, pak i te viesti su opet gdje- 
kada posvema krive. Tomu se, kako već rekoh, nije ni najmanje 
čuditi, kad uzmemo na um, da odposlije Apendinija nijednomu histo¬ 
riku našemu ne bijahu pri ruci sama djela, o kojih pisahu. I sam naj¬ 
bolje okusih težkoću pače nemogućnost boljega uspjeha u takovu radu, 
kad mi još nije nepravda branila da se kao učitelj zanimam preda¬ 
vanjem hrvatske literature na gimnaziji, pak s toga se i odlučih veseo 
se primiti posla, da proučim same rukopise dubrovačke, čim mije ne¬ 
sreća urodila srećom, te se nadjoh u Zagrebu pri liepoj zbirci istih u 
biblioteci jugoslavenske akademije znanosti i umjetnosti. Riedka pri¬ 
pravnost kojom mi učeni članovi slavne akademije dopustiše, da se do 
volje poslužim bibliotekom akademičkom te i savjetom njihovim, 
tolika ljubav njihova razgorila je još većma moju, i predah im koncem 
prošaste godine materijal za historiju dubrovačke drame, sabran n 
Zagrebu, s prosećim dodatkom, da se historija dubrovačke drama ne 
bi dala dotjerati kraju, kad ne bih prije još i mnogo bogatiju fratarsku 
biblioteku u Dubrovniku proučio. I tu me susretoše još većom ljubavi 
te sam znamenitom njihovom pomoći mogao prošastih praznika puto¬ 
vati u tom poslu u Dubrovnik. Drago mi je što osim ovoga rada, 
kojim im se evo za toliku ljubav po mogućnosti svojih sila odužujem, 
imam priliku, da im se ovakovom zgodom mogu javno od srca zahva¬ 
liti, kao i poštovanim ocem dubrovačkoga manistira male braće, koji 
mi opeta staviše svoju prebogatu zbirku rukopisa na isto tako slo¬ 
bodnu porabu. 

Sve drame, koje bijahu Apendiniju poznate, sačuvale su se u ruko- 
pisih do danas. Preko onih što ih Apendini spominje, sačuvala su nam 

se istom dva ne znatna pastirska prikazanja od Vetranića, jedna 
drama u prozi, kojoj se ne zna pisac, kao i nekoliko imena od kome¬ 
dija, kojim se ne znaju pisci, a za koje Apendini kaže da su izginule, 
tih nema ni danas vise u rukopisih. Tako poznajemo 27 dubrovačkih 
dramatskih pjesnika, 79 drama kojim se znaju pisci, 8 kojim se ne 
znaju, 23 kojim se znaju pisci ali su izginule, 6 kojim se ne znaju 
pisci i koje su izginule. Ovih 116 drama čine sigurno istom dio od svega 
dubrovačkoga repertoara, ali taj dio je sigurno znamenit i izabran. 

Rasudjujući i redajući ove drame, nastojao sam da ih, kako to čini 
Royer u svojoj „histoire universelle du thčatre u s dramom ostalih na¬ 
roda, čim više moguće razložim i prikažem kao plod prošlosti, spo¬ 
minjući, kako im stoji vriednost prema današnjemu estetskomu shva¬ 
ćanju, ali ne odbacujući ih kao posvema ne valjale, ako im vriednost 
prema toj mjeri ostaje ne znatna. Na drugu sam ruku sliedio Kleina u 
njegovoj „Geschichte des Drama’s, u pak sam spomenuo svakoj sadržaj, 
i to tako obširno, da se iz istoga vidi način kompozicije. 

Osjećam i sam mnoge nedostatke ovoj mojoj radnji da bude pod- 
puna historija drame. Toliko se ipak uzdam kazati, da sam sve ruko¬ 
pise , i akademičke biblioteke u Zagrebu, i fratarske u Dubrovniku, 
savjestno progledao i proučio, pak da mi je na temelju takove radnje 
pošlo za rukom pokazati preglednu sliku dubrovačke drame, kako je 
započela, razvijala se, i propadala. 

U toj slici podieliše se pojedini dielovi ovako. 

I. Spljetska i hvarska prikazanja, Lucićeva Robinja, Gazarovićev 
Murat i Ljubica, čine same sobom odieljen dio; odieljen mjestom, na 
kojem su nikle, i odieljen svojom raznolikošću od drame dubrovačke. 

II. U dubrovačkoj drami razlikuje se 16 viek od 17, i formom, i sa¬ 
držajem, i vrstmi drama, koje se u svakom njeguju. Po vrstih se raspa¬ 
daju drame 16 vieka u 

1. Prikazanja iliti skazanja 

2. Prievode tragedija talijanskih 

3. Pastirska prikazanja 

4. Komediju. 

TTI . Sedamnaesti viek do potresa g. 1666 ispunjen je djelovanjem 
Ivana Frana Gundulića i Gjona Palmotića. 

IV. Od poslije potresa do propasti republike g. 1806 ne nalazimo 
nego imatacije Palmotića i prievode. 

Vodila me je pri mojem poslu iskrenost i ljubav. Česa nijesam znao, 
to sam svigdje iskreno ispovjedio i naročito naglasio, da drugi može 

nadopuniti, a sto sam znao, to sam pripovieđao ljubavju prema 
hrvatskoj stvari, ali ne pristranošću, u kojoj se do danas tako rado u 
prispodobi nabacivahu Homerom, Vergilijem, Miltonom, kad komu 
bijaše na srcu da pohvali revne Dubrovčane. Takav način uroditi će 
u nerazumnika nevjerovnim čudom, a u razumnika posmiehom, u 
nijednoga ne će potaći ponos, za kojim takve enuncijacije teže. Mi 
rad naših Dubrovčana nemamo pod nipošto prezrjeti. Sva njihova 
literatura se doduše započela oponašanjem talijanske, ali su vremenom 
te originale na svoju preradili i preinačili, tako da se iz toga napokon 
razviše dubrovački originali. Ova dubrovačka originalnost nije nika¬ 
ko ve uzvišene vriednosti, nego istom srednje, ali kad ju uzmemo kao 
plod davnosti hrvatske, iz koje nam je jedini ostanak, za nas je i takav 
plod mnogo vriednija sladka uspomena na ova krvava vremena, utjeha 
u ovih težkih, a liepa nada za buduća. 

Tako mogu pouzdano barem o dubrovačkoj drami reći, da li će mi 
isti sud ostati i za druge vrsti, dubrovačke literature, o tom ću sigurnu 
moćt kazati, kad se latim historije dubrovačkoga eposa, koju kanim 
započeti, čim Vam evo ovaj o historiji njihove drame predah. 

U Zagrebu3 Veljače 1871. 


Armin Pavić. 

Spljctska i hvarska prikazanja, Lucićeva robinja, Gazarovićev 

Mu rat i Ljubica. 

Početak dubrovačkoj hrvatskoj literaturi nalazimo u Spljetu; prvi 
književnici jesu Marko Marulič (1450—1524) i njegovi prijatelji: Pa- 
palić, Martinčić, Natalić, Božičević i Matulić, koji prema Maruliču stoje 
kao učenici prema učitelju. Starijih književnika ili djela barem ne po¬ 
znajemo, a niti viesti o takovih nemamo; jer sto nam pripovieda Lu- 
karić, da Dubrovčani još koncem desetoga vieka slavljahu svoje junake 
pjesmom, tiem ne misli na dubrovačku literaturu, nego na narodno 
pjesničtvo. Isto tako se i ona opaska Marulićeva pred njegovom Judi¬ 
tom, da ju je spjevao po načinu starijih začinjavac, teže odnosi na 
starije hrvatske pjesnike, kako neki mišljahu, a lakše na starije pjes¬ 
nike latinske po Dalmaciji, ili bud koje pjesnike u drugih krajevih. 
I Lucićeva opaska pred njegovom robinjom „takove bo te pisni u 
pridnje vrime iznaštene biše, i obćahu se puku prikaživati samo na 
konac, da razlike druzih kriposti i pomanjkanja slišajući i gledajući, 
svaki sam sebe i život svoj umiti bude bolje prociniti i srediti u ozna¬ 
čuje očito stare Grke i Rimljane, a ne starije hrvatske pjesnike. 

I blizina Italije i mletačko gospodstvo po Dalmaciji učiniše te je 
dubrovačka hrvatska literatura i potaknuta i uzdržavana talijanskim 
uzorom. Taj se pojav najasnije očituje na dubrovačkoj drami, koja u 
svom početku, nije nego puki prievod talijanske. 

Imamo naime od spomenutoga MarkaMarulića „Prikazanje svetoga 
Panucija kako moli boga, da mu očituje komu biše takmen na zemlji u 
koje nije nego dubrovački prievod talijanskoga misterija od Maffeja 
(Feo Belcari) „la rappresentazione di S. Panuzio quando prego Iddio 
che gli revelassi a quale uomo santo egli fosse simile sopra la terra. u 

Ne zna se, da li su još i ona druga dva prikazanja, štampana medj 
Marulićevimi djeli u Zagrebu, od istoga pjesnika; barem nema tomu 
izrično upisana svjedočanstva u rukopisu, iz kojega su uzeta, dočim 
za ono prvo ima. 

Jedno od ovih dvaju: „ovo jest skazanje od nevoljnoga dne od suda 
ognjenoga, napokonji, koji ima biti a jest i opet prievođ talijanske 
raprezentacije Antuna Aralda „del di del giudicio u . 

Za drugo od njih „govorenje sv. Bernarda od duše osujene a ima 
mnogo razloga pomisliti, da je i ovo prievod, akoprem mu se za sada 
ne zna za original. Na to nas mišljenje dovodi, što je i ovo posvema 
naliko prvim dvojim, a Wolf nam spominje o istom predmetu jedno 
francesko prikazanje „Debat du corps et de l’ame u . 

Sva ova tri spljetska prikazanja ili skazanja, imaju pred pojedinimi 
govori ubilježene promjene sceničke, iz čega se razabire, da su valja 
da prikazivana bila u stolnoj crkvi ili pred njom na trgu, akoprem o 
tom žali bože nemamo nikakovih drugih viesti. 

Da se vidi način kompozicije tih prikazanja, priobćujemo iz trečega 
naslove nad pojedinimi govori, a ispod njih sadržaj govora, kojega ima 
750 veraza. 

„Počinje Bernardo sveti svrh suda jedne duše. a 

Sv. Bernardo pripovieda, da mu se u snu pričinilo, da će jedna na 
vječne muke odsuđjena duša doći k svojemu tielu koriti ga, Što ju je 
na grieh spoticalo, da sada vječne muke trpi, a tielo će duši odgovo¬ 
riti, da si je ona sama kriva, jerbo je ona jača, pa je kao takova imala 
tielo u vlasti. 

„Svršivši govorenje sveti Bernardin, tada dodje duša k telu z dvimi 
d’javli i poča vele gorko plakati i telo nadjidati, govoreći njemu 
ovako u . 

Za što si me na grieh spoticalo, da sada vječne muke trpim, pa 
kakva ti je od toga korist, što si tolike lasti uživalo, kad sada eto 
gniješ i truneš? 

„Tada ustavši se tilo srdito po božjemu dopuštenju reče duši ove 
riči ovako. u 

Da je ona vladateljica tiela, pa da nju sva krivnja ide. 

„Tada duša odgovori tilu srdito govoreći ovo. w 

Daje ona doduše vladateljica, ali da joj je tielo svu vlast uzelo, ne 
hotivši se pokoriti njezinu htienju. 

„Tada tilo umiljeno duši govoraše ovako. w 

Da je ono istina mnogo na grieh naginjalo i spoticalo, ali da njoj 
bog da život i razum, pa si je sama kriva, ako se je dala nadvladati. 

„Dospivši tilo ovo govorenje, tada poča duša sama sebi govoriti. u 

Za što ju je bog postavio u mlobno tielo, kad bi bez toga bila prosta 
sadašnjih svojih muka! 

„Opet tilo priča plačući govoriti duši onoj. 4 

Da bi i njemu bilo bolje, da duša nikad u nj nije ušla, jer ona je 
kriva, što nije molitvom njegovu pohotnost ugušila; pita duša kako je 
u paklu i da li ima ikakove nade, da će ga se ikada osloboditi ? 

„Duša odgovori i reče tilu vele gorko plačući. 4 

Nikada. 

„Dospivši duša govorenje dojde jedan d’javal i poča nju biči fru- 
štati, govoreći njoj. u 

Trpi za svoje griehe. 

„Sada dodje drugi djaval s manistrami pakla i udri onu dušu u 
obraz i reče. 4 

Ovako se oni štuju, 

Ki nas posluh obslužuju i t. d. 

„Kako djaval dospi govorenje, tako duša zavapi k Isusu s plačem 
i reče. 4 

Moli pomoć. 

„Dospiv duša nevoljna, priđe treti d javal imenom Kalabrin s ognjem 
oko duše i reče njoj govoreći ove riči. 4 

Da je sada prekasno boga zazivati. 

„Tada duša li vapijaše Isusa i majku njegovu i svetoga Ivana krsti¬ 
telja, plačući govoreći ovo. 4 

Neka ovi pošljeđnji za nj mole. 

„Tada blaženi sveti Ivan odgovori duši onoj. 4 

Teško da tu ima pomoći, nu da će se ipak Isusu za nju pomoliti. 

„Tada sveti Ivan obrati se k Isusu, pokleknu na kolina moleći se 
Isusu, govoreći ovo. 4 

Neka joj se smiluje, po što se i Trajanu smilovao. 

„Odgovori Isus svetom Ivanu ove riči. 4 

Da ne može. 

„Videći diva blažena, da Ivan ne more milost imati, pade na gola 
kolina prid sinkom svojim, njemu slatko, umiljeno govoreći. 4 

Neka se smiluje, po što se smilovao i Mandalini; Isus odvraća da 
ne može. 

„Tada blažena diva sinku odgovori. 4 

Neka dakle bude po njegovoj volji. 

„Sada Isus ima dati sentenciju ovoj duši srdito i reče ove riči tako. a 
0 neharno me stvoren’je, 

Za mani t’ je sve molenje i t. d. 

„Kako gospodin da sentenciju, tako djavli počaše mučiti onu dušu. 4 

„Za tim sveti Bernardin poča puku govoriti ove riči tako. u 

Neka se Čuvaju grieha, po sto vide sto grjesnika stiže. 

Sva je prilika da i ono nekoliko veraza, što dolazi u Zagrebačkom 
izdanju Marulića, uzetih iz rukopisa „Nauci svetog Bemardina 44 , da i 
ovi sami sobom čine prikazanje, po što i od Fea Belcarija imamo 
takovih raprezentacija od 32 i 72 verza, koja činjahu valja da dio sve¬ 
čanosti u slavu dotičnog sveca držane (Royer I. 288). Sadržaj tih 
veraza jest, da giješnici Mariju mole, neka im oprosti griehe, na što 
ova jedva prista, i pokleknuši pred svog sina to oproštenje od njega 
isprosi. 

Hvaranin Hanibal Lučić posvećuje svoje pjesme spljetskomu pjes¬ 
niku Martinčiću, a govoreći u svojoj pjesmi „gradu Dubrovniku 4 * 
mnogo liepa o toj republici, ne spominje ni riečcom dubrovačkih knji¬ 
ževnika. Hektorović učio je srednje škole u Spljetu, i uviek se učeničkom 
zahvalnošću sjećao Marulića. S toga ćemo dobro učiniti, ako hvarsku 
dramu pridružimo spljetskoj, a ođružimo od Dubrovačke, po što 
prema ovoj ima i posebne biljege, da je relativno znato primitivnija. 

U akademičkoj knjižnici ima jedan rukopis, u kojem se nalazi 12 
crkvenih drama, kojim sliedi pobliži sadržaj i opaske. 

Prvo od njih „Prikazanje slavnoga uskrsnuća Isukrstova 44 nema 
početka i ne zna mu se pisac. Ima ga od prilike 1870 osmeraca, koji 
se prvi s drugim sriču. Podieljeno je u tri čina. U prvom silazi Isukrst 
u pakao i oslobadja iz limba Adama i Evu, Davida, Izajiu, Daniela i 
Samuela, Jeremiju, Zakariju, razbojnika, kojega dolazi angjeo u nebo 
povesti, a za tim ispituje „duša 44 Isukrsta, za što se dao toliko mučiti, 
kad je bog? Isukrst joj odgovara, stoga, da tim odkupi sviet od 
grieha. U drugom činu dobije Osib od Pilata dozvolu, da Isukrsta smije 
svečano sahraniti; Maria i Mandaliena kupuju u „spiciara 44 pomasti, 
dolaze na grob i nadju Isusa uskrsnula. U trećem činu polazi Isukrst 
sa svojimi učenici u Emaus, i prikaže se nevjerovnomu Tomi, da 
metne ruku u njegove rane. Na kraju dolaze nekoje molitve. To je 
glavni sadržaj čina, koji nije podnipošto tako jasan, nego je mnogo 
isprepleten bez ikakove dramatske vjerovatnosti. Verz je u njem tako 
nepravilan i tvrd, da u sastavitelju tog prikazanja nemamo tražiti, 
nego kakova krvava početnika ili neuka verzifikatora, a ne pjesnika. 

U drugom „Skazanje snimljenja Tila Isukrstova s križa 44 imamo 
opet raprezentaciju, jasnim činom te ljepšim, gladjim verzom. 

Prvi angjeo pozivlje narod neka paze, kako će se sada tielo Isusovo 
snimiti s križa i kako će pod križem j ado vati Marija i t. d. Drugi 

angjeo pokazuje narodu srebrnjake, za koje je Juda Isusa prodao, 
treći „veruge i konopi u , kojimi bi vezan, četvrti ruku, koja ga je uda¬ 
rila, peti bilu svitu, šesti kolon (stup), na koji bi privezan, sedmi 
bičeve, kojimi bi šiban, osmi crljenu svitu, u kojoj je križ nosio, 
deveti trnovu krunu, deseti križ, jedanaesti čavle, dvanaesti mlat, 
trinaesti bribe, kojimi se kockahu za njegove svite, četrnaesti „spugon u , 
koji mu natopiše žuči i daše piti, petnaesti kopje, šestnaesti „klišće u , 
sedamnaesti skale, niz koje mu tielo nosiše, napokon Veronika ubrus, 
na kojem mu osta lice. Svaki govori nekoliko rieči komentara. Zatim 
moli Osib Pilata, da mu dozvoli snimiti tielo, ovaj najprije pita cen¬ 
turiona, onda Ahmera, napokon Ahima, da li je zbilja Isus umro. Kad 
mu svaki odgovori da jest, dobi Osib dozvolu. Osib i Nikodem kupuju 
u spiciara pomast, prije njih dodje Maria i baci se plačući pod križem 
na zemlju. Snimajući Osib i Nikodem tielo, kazuju narodu pojedina 
uda; skinuvši ga puste ga Mariji u krilo, koja ga jedva dala na nago¬ 
varanje Mandaljene, Marte i Ivana, da ga sahrane. Isto toliko nago¬ 
varanja treba, da Mariju ođprave od Isusova groba. Otišavši ovi upo- 
zoruje Ahim Pilata, neka stavi na grob stražu, jer daje Isus obećao 
treći dan uskrsnuti. Pilat mu daje stražu i pečat, da grob zapečati. 
Na koncu govori „angel“ puku, da su vidili kako je pogreben Isus. 

On vam daruj rajsku diku 
Ki je blažen u vik viku; 

Za to budi hvala njemu 
Ter spasenje puku svemu, 

Po tom budi s vami zlamen 
Sveta križa uvik amen. 

Ovakovih osmeraca ima od prilike 962. 

Tako je i treće „Skazanje od Osiba sina Gjakova Patriarka u gdje 
nam se u po prilici 1800 osmeraca pripovieda iz biblije poznata po- 
vjest, kako braća zamrziše na Josipa, što ga je Jakob iznad ostalih 
ljubio i što je pripoviedao sanje svoje, koje kazivahu na njegovo bu¬ 
duće gospodstvo, pa kako ga radi toga htieše ubiti, ali se smilovaše i 
prodaše ga trgovcem, odnesavši mu svite kući i prevarivši oca, da ga 
je zvier pojela i t. d. posvema prema bibliji vjerno sve do kraja, gdje 
faraun prima Jakoba i sve sinove u svoju službu. Skazanje se drži 
tako vjerno teksta biblijskoga, da u kompoziciji na toliko prenebrigne 
vjerovatnost, da n. pr. Josip veli svomu komomiku neka metne u 
vreću Benjaminovu pehar, pa neka podje za braćom, potraži vreće, i 
dovede svu braću natrag; komomik veli da će njegovu zapovied ob- 
služiti, i odmah u trećem verzu istoga govora stigne braću na putu i 

protražuje im vreće. A takovih skokova ima veoma mnogo. U eksodu 
govori angel narodu: 

Vi koji ste ovde bili 
Dila Osiba i viđili, 

Bog vara račil milost dati, 

U veselju vazda stati, 

Ter vam prosti vaše grihe 
I udili rajske dike, 

Na sem svitu dobro imanje 
A na onom rajsko stanje. 

Četvrto „Prikazanje navišćenja pričiste divice Marie složeno po 
„don Sabiću Mladinića u ne samo da je zanimljivo što znamo njegovu 
sastavitelju ime, nego i što je prema dojakošnjim kompozicija njegova 
puna dramatične raznolikosti, koja je doduše u svom poredanju veoma 
naivna, ali nije tako nepregledna i nesmislena kao u prvom. 

U prologu govori puku starac „Jerolim s propetijem u u ruci, da će 
sada vidjeti navješćenje divice. U „prvom dilu u pita Adam s busom 
trave u ruci da li je to moguće, da će djevica netaknuta roditi boga, 
koji će ih odkupiti iz limba. Najprije mu odgovara Noe s korabljom 
u ljevici, da će ih djeva spasti kao što je bog njegovu korablju, za 
tim Jakob sa skalom u ruci, da će sinuti, kao što je nad njegovom 
skalom iznad angjela sinula zviezda, zatim Mojzes držeći struk zeleni 
kupine, da će začeti ostavši zdrava kao onaj bus zdrav osta od vatre, 
zatim Aron držeći šibicu proročanstvenu, da će procvasti, kao što je 
i njegova šibica, koju mu bog darova, zatim David držeći gusle, da 
mu je bog tako naviestio, zatim Izaija držeći proročanstvo, da će se 
zbiti, kako je to još za života prorokovao, zatim Jedeun držeći runo 
vune, da će se to čudo zbiti, kao što se i njemu zbi, kada je u polju 
našao runo iz vana suho iz nutra vlažno sve pri najljepšoj vedrini, 
zatim Eva držeći jabuku, da će Mariji duh blaženi s neba doći, kao 
što je njoj paklena zmija! Zatim upita Eva Sibile: 

Gospodične mudre, i mile 
Ca vi dite o Sibile 

Od riči upućene? 

Najprije govori „sibila Persika u , za tim „sibila Tiburtina u napokon 
„sibila Eritrea u da će se zbilja tako dogoditi. (Poznata je stvar, kako 
se kršćani onih davnih stoljeća poslužiše silnim uplivom proročica na 
narod, podmićući im, da su navieštale došašće spasitelj evo.) Sad počne 
kor otaca u limbu moliti, neka ih spasitelj dodje odkupiti. U drugom 
„dilu“ javljaju dva serafina bogu ocu molbu otaca u limbu i mole se za 

iste. Otac nebeski ne može im oprostiti, jer su težko Evom zagriešili, 
nego pošalje serafine po „pravdu 44 i „milosrdje 44 da se s njimi u tom 
poslu posavjetuje. Milosrdje nekoliko puta govori, da se treba smilo- 
vati, nu pravda ne pristaje podnipošto, nego predlaže, daše pronadje na 
svietu koji čovjek bez grieha, koji bi ih svojom smrću odkupio. Otac 
nebeski pristaje uz to i šalje Mihovila u tom poslu na zemlju, ali prije 
neka podje u limb „oce tolit u . U podzemalju ga pitaju Lucifer, za tim 
Mamon iz kače, i Leviatan iz kače, da li ima nade ikada se pakla 
riešiti, na što dakako dobiše niečan odgovor. Naviestivši ocem, da će 
spasitelj doći, „Mihovil grede na svit, i hodeći po sulavu? razgleda 
puk, i muče vraća se na nebo w . U trećem dilu javlja Mihovil ocu ne¬ 
beskomu, da nije mogao onakova čovjeka na svietu naći. Otac je ne¬ 
beski u smetnji što bi učinio i dozivlje „mudrost 4 * na savjet, koja mu 
predlaže neka se u netaknutu divu uputi njegov sin, pak svojom 
smrću spase sviet. Pristavši sin, da će podnieti sve muke, šalje otac 
Gabriela Mariji, koju baš zateče kako se čudi čitajući kod Izajie, da 
će netaknuta djevica roditi. U četvrtom „dilu 44 veli Osib presretnoj Ma¬ 
riji, da je i Elizabeta u starosti netaknuta rodila, pak oboje idu k Eli¬ 
zabeti u pohode. Na putu ih moli jedan Lazar „almuštvo 44 , i dobivši 
kruha, veli da je vidjeti na Mariji neku osobitu svetost, valja da će 
boga poroditi. Isto tako se pričinila i dvojici putnika, koje sretoše. 
Došavši na mjesto pozdravlja ih Elizabeta, starac Simun i Zakaria. 

Iza „dospitka 44 ovoga prikazanja koje broji od prilike 1150 osme¬ 
raca stoji: 

Pisni Divi, Bogorodici. 

Ljubavi Divo cić, tebi na poštenje 
Don Sabe Mladinić složi navišćenje, 

Jedinu za pojenje prozri od tebe stvar, 

Moli sinka spasenje da mu dade od zgar. 

I u rappresentaciji Fea Belcarija „ L’annunziazione 44 dolazi onakovo 
čudnovato savjetovanje boga oca s nebeskimi krepostmi, nu pojedi¬ 
nosti toga čina su kod Talijana od našega toliko različite, da naše 
prikazanje nije prievod. 

U petom „prikazanje od ušašća na nebesa slavne divice Marije 44 
nema opet diobe. U skoro 2000 osmeraca prikazuje se, kako bog 
otac pita savjet u gospoja Pravde, Mogućtva, Dobrote i Mudrosti, da 
li bi samo dušu ili i tielo Marijino u nebo primio. Sve su i za tielo. 
Otac naredjuje Isusu neka majci svojoj naviesti smrt; ovaj šalje u 
tom poslu k Mariji Gabriela, koji joj naviesti i dade nebesku palmu. 

Marija se prašta od svojih prijateljica. „Sveti Ivan evangelista pri- 
nesen u naglosti duha prid kuću Divice ulizujuć u nutra pozdravja 
gospu u koja mu pripovieđa, da će umrieti i neka ju pokopa noseći 
pred odrom palmu. Isto tako kao Ivan dodju i svi apoštoli, i čuvši za 
smrt Marijinu, plaču i praštaju se s njome. Na to se otvori raj i Isu- 
krst prišavši s angeli odnosi Marijinu dušu u nebesa, gdje ju bog otac 
kruni zviezdami i posadi o lievu svoga sina. Apoštoli nose pjevajući 
tielo Marijino u grob. Vidjevši to sluga Malkuš, ode ih tužiti biskupu, 
koji poleti svojimi momci, da zaprieče sprovod. Primivši se odra 
usahnuše biskupu ruke, a družba mu osliepi. Naričući tužno, veli mu 
Petar da će ozdraviti, ako reče vjerovanje. Učinivši tako, i zbilja 
ozdravi, a i njegova družba, pošto je rekla vjerovanje opeta progleda, 
taknuta palmom nebeskom. Napokon dolazi Toma medju apoŠtole i 
neće da im vjeruje, daje Marijino tielo u grobu, nego ih moli neka 
idu gledati. Naljutivši se apoštoli na njegovu nevjerovnost učine tako, 
a našavši doista grob prazan, pitaju od Tome oproštenje, koje im on 
rado daje. Sada se apoštoli sjete naloga Isusova, da imaju poći na sve 
strane svieta navještati vjeru, pak se u tom poslu praštaju. 

Iz samoga razmjerja čina prema broju veraza se vidi, da se u ovom 
primitivnom prikazanju veoma mnogo govori, pa tako i jest: izmje- 
ničkomu opraštanju medju apoštoli, i njihovom plaču nad Marijom i 
tješenjem ove, nema ni kraja ni konca. Pošto i ovdje dolazi bog otac 
savjetujući se s personificiranimi bići Pravde i t. d. kao i u onom pri¬ 
kazanju od Mladinića, moglo bi se pomisliti, da je isti i ovo sastavio. 

Šesto „Prikazanje kako Isus oslobodi svete oce iz limba u opominje 
nas svojom raznolikošću scenerije veoma mnogo na ono četvrto. Nje¬ 
govih od prilike 630 šesteraca podieljeno je na prolog, u kojem angel 
govori puku što će vidjeti, i u četiri dila. U prvom „Dimas dobri 
lupež dohodi s gore od kalvarije prid vrata od limba i steći onde 
s križem na ramenu govori u svetim, koji pjevaju „dva po dva u glas 
kako u veli petak a , neka mu otvore, da im javi što se s Isusom zbi. 
„Adam odklonivši malo vrata iskučuje glavu i protira oči govoreći^ 
što će? Čuvši od njega za Isusovu smrt, pita Adam pojedine oce hoće 
li Isus doći, a ovi mu odgovaraju da hoće, kao i ono u četvrtom, samo 
drugim redom i drugimi riečmi. U drugom dilu vode dva djavla zlo¬ 
čestoga lupeža „Gestas a k luciferu, i sad ga vrazi Satana, Belfegor, 
Mamon, Vemot muče i na sumporu pale, dok nije prokleo Isusa, koji 
ga je stvorio. Na to dodje Isus i unidje proti volji vragova u pakao. 
U trećem dilu zove Isus svakoga pojedince k sebi u raj. „JudaSkariot 

izvukuje glavu iz pakla i vapije k Isusu u da mu oprosti, ali za izda¬ 
jicu nema oproštenja. U četvrtom dilu „Isus vodi svete oce u raj ze¬ 
maljski kako u procesiunu dva po dva za sobom a . Ilija ih s početka 
ne pušta, nu na Isusovu rieč otvara vrata. U raju se Adam i Eva 
ugodno i tužno sjećaju svoga prvoga stana, napokon unidju svi u nj 
i slave Isusa pjevajući, pa tuko i u eksodu čini angel pred narodom, 
za koji moli od Isusa blagoslov njegovim kućam i svemu imanju. 

Sedmomu znamo za sastavitelja „Prikazanje svete Beatriče, Fau- 
stinia i Simplicija braće, složeno po Marinu Gazaroviću Hvarskomu 
vlastelinu. u Iz prologa doznajemo iza mjesto, nakojem se prikazivalo, 
sveti Štipan na ime govori: 

Draži ljudi o Hvarani 
U kriposti izabrani, 

Ki dojdoste u tempal moj 
SliŠte molim ja vas ovoj i t. d. 

Kad i nebismona idućem osmom prikazanju imali ubilježenu godinu, 
koje je naš pjesnik živio, vidjeli bismo iz diobe ovoga prikazanja u pet 
čina, za tiem iz toga što medju osmerci, koji se prvi s drugim sriču, 
dolaze često strofe od 4 verza, od kojih se sriču 1, 4 i 2, 3, već iz toga 
bismo vidjeli, da ovo prikazanje spada medju mnogo mladja, nego što 
su prijašnja, osim prvoga, koje će kao i ovo spadati u 17 viek. U 
prvom činu govore Boatriča, Faustin i Simplicij svaki na po se, da ne 
mare za sviet nego samo za Isusa. Cesar daje zapo vi ed, da niko Isusa 
ne smije ni spomenuti, ko mu takova čovjeka osvadi, dobit će sva 
imanja osvadjenoga, a osvadjeni će platiti glavom. Na taj glas se 
nadje odmah spreman „muzuvir u Batistel, da osvadijFaustina i Simpli¬ 
cija. U drugom i trećem činu podnesu Faustin i Simplicije muke i 
smrt ispoviedajući Isusa, a sestra Beatriča ih sa svojom prijateljicom 
Lucijom pokopaju. 

U četvrtom činu osvadi na imanja Beatričina lakomi muzuvir Lu- 
krecij Beatriču, i po dozvoli carevoj ju zadavi. U petom činu se sa¬ 
stanu gosti kod toga Lukrecija na imanju Beatričinu. Tu „dite malo iz 
povitka ko biše mati đonila na veselje pregovara i reče: 

Lukreciu! Beatriče 
Vaze blago ti divice, 

Rad blaga ju ti zadavi, 

0 nju ruke okrvavi, 

Za to Isus nju osveti, 

Djavla ćeš biti prokleti. 

I zbilja 4 djavla dodju po Lukrecija a njegovi roditelji i prijatelji, 
koji su tu sabrani, postanu na to čudo svi kršćani. U eksodu govori 
sveti Štipan narodu, da su vidjeli, kako ne valja himbom blago teći, 
i kako krepost napokon ipak biva osvećena. Ima ga od prilike 550 
veraza. 

U osmom „prikazanje života i muke stetih Cipriana i Justine, slo¬ 
ženo po Marinu Gazaroviću vlastelinu Hvarskomu 1631 w nalazimo 
jednu zanimljivu bilješku o sceneriji; osim toga stoji cieli komad svo¬ 
jom kompozicijom iznad ostalih. U mnogoj raznolikosti prizora ima 
komičkih momenata, koji ipak nijesu izvedeni, nego su tek započeti, a 
zaustavlja im se razvoj sredstvi vjerovanja. 

Sveta Jelina držeći križ govori Hvaranom, da će danas vidjeti, 
kolika čudesa tvori križ. „Ovdi žakan u templu poje sveto vangjelje, 
a Justina s prozora sliša vangjelje Hrvaski a . U prvom činu uči žakan 
Justinu vjerovanje, ova posta kršćanka i nagovara svoje roditelje, da 
i oni tako učine. Ciprian i Arkađij, koje obće s vragovi, zaljubljeni 
su u Justinu i odluče ju vražom pomoći steći. Najprije Ciprian šalje 
vraga Hmućka na Justinu, nu ovaj utekne, kad se Justina prekrižila. 
Isto tako prodje i drugi vrag Sinetlišnjak, i treći Zabulon, koji se bio 
pretvorio u djevicu pa moli Justinu, da ga poduči, za što bi ženska 
čuvala dievstvo, kad sveto pismo govori: 

Nupridujte i rodite 
Zemlju ovu napučite. 

Justina mu odvraća da su to nedokučne stvari, i da te bivaju jasne, 
kad se čovjek uteče križu, a nad otim Zabulon uteče. U drugom činu 
Zabulon pretvoren u proroka govori Antiohanom, da će ih kuga mo¬ 
riti, dok se Justina ne uda. Arkadij se priobrne u košića i doleti 
Justini na prozor, nu pred svetim pogledom njezinim, ostavi ga vraža 
pomoć, i postane od košića čovjek, pak moli Justinu, da mu pomogne, 
jer će pasti s prozora, na što se ova smiluje i zapovjedi slugi, neka 
mu podmetne ljestve. Puk antioški dolazi Justini prietiti, da će ju 
pogubiti, ako se ne uda, nu Justina se ne boji smrti. „Zabulon pri- 
obražuje drugoga vraga u formu od Justine u i hoće da ga odvede 
Ciprianu na milovanje, nu čim Ciprian spomenu ime Justine, svetost 
njegova im ote svu moć i utekoše. Poslije pita Ciprian Zabulona, za 
što gubi vlast nad Justinom, a kad mu Zabulon reče, jer ga Justina 
križem goni, ostavi Ciprian poganstvo i ode biskupu da se pokrsti. 
Puk antioški još jednom dođje Justinu moliti, da se uda, jnr ih inače 
ne će kuga ostaviti; Justina se pomoli bogu, kuga prestane, a na to 

ide sav puk k biskupu, da ih krsti. Biskup je ne moćan i ne može 
puka krstiti, nego predaje biskupiju Ciprianu, da on tako učini. U 
trećem činu dovedu carevu namjestniku Cipriana i Justinu, da ih muče 
kao Isukrstove našljednike. Najprije ih vrgu u lonac pun smole, nu 
vatra ispod lonca uništi poganskoga svećenika, a sveci ostanu ne 
ozliedjeni; poslije im odsieku glave, a kršćani pokopaju njihova sveta 
trupla u potaji. Angel u eksodu govori puku hvarskomu, da su vidjeli 
kakova čudesa tvori križ, neka mu se dakle do vieka klanjaju. Ima 
ga od prilike 550 osmeraca, srokovi 1,2. 

Deveto „prikazanje života svete Margarite divice i mučenice u po- 
čimlje kao i osmo. U prvom činu uči pop kršćanski mladu, krasnu 
Margaritu vjeru i krsti ju. Svršivši pop dodje „sasnica u (dojka) Mar- 
garitina, i čuvši što se s njom dogodilo, mnogo se straši za nju, jer 
joj otac antioški patriarka Teodosij mrzi kršćane. Nu Margarita je 
spremna na smrt i naloži sasnici, neka ide ocu Teodosij u i slobodno 
mu reče, da se je dala krstiti. Teodozij čuvši tako, zapovjedi sasnici, 
da joj kćer više ne pusti pred oči. Zabrinuta sasnica ukloni Margaritu, 
poslavši ju, da ide ovce pasti. Na to lovi „prefet01ibrij u lov baš po ovih 
krajevih, i spazivši krasnu Margaritu, da ju zaljubljen pred sebe do¬ 
vesti, a čuvši od nje da ni za Što ne će ostavit Isusa, dade ju baciti 
u tamnicu. Čin se završuje žrtvovanjem poganskim bogovom, koje u 
prisutnosti Olibrijevoj, čini patriark Teodozij sa svojimi svećenici. 
Iza toga govori angel puku: 

U ov večer puče jes ti 
Margarite dil bolesti 
Slišal tokoj Olibria 
Ke su misli i Theodosia, 

Svetu odluku hteć privesti 
Na grih tamni tere smesti i t. d. 

Sutra večer sva ostala 
Margarita ka priala 
Pokažu se, koji priđe, 

I nju viru takoj slide, 

Poj 8 Isusom mir bud tebi, 

On te želi priat k sebi. (?) 

Drugi dan na večer rekapitulira angel puku što je jučer vidio, i 
govori mu što će danas vidjeti. A to jest, da prefet Margaritu da 
dozvati, pak kad udilj neće da pusti Isusa, da ju Barabantu, koji ju 
sa svojimi „Zafi i biavči“ svuku golu i šibaju, ali Margarita sveudilj 
ostaje pri Isusu. Bace ju opet u tamnicu i tu se otvori nebo, Isukrst 
se pokaže i pošalje Gabriela k mučenici s križem, kojim će odoljeti 

djavlu, koji joj se najprije pokaže u slici drakuna, za tiem satira. Na 
pokon vode Margaritu na prefektovu zapovied na stratište, da joj 
glavu odsieku. Malko, koji joj ima glavu sieć postane, od njene sve¬ 
tosti svladan, kršćanin i ne će da sieće, nu Margarita ga sama za to 
moli. Cim joj usieče glavu, zapjevaju na nebu korovi i sila boža od 
pogana koji su na stratištu postaju kršćani, koje odmah pop kršćanski 
krsti. Angel u eksodu govori narodu, da je vidio, koju vlast ima sveti 
križ. Ima ga jedno 750 osmeraca. 

Deseto „prikazanje života s Lovrinca mučenika u podieljeno je kao 
i deveto na dva dana, ali mu je sadržaj mnogo dosadniji svojom jedno- 
likošću, koja se vuče preko 2496 osmeraca. Angel u prologu veli 
puku, što će sve vidjeti i završuje tu opomenu naivnim distihom: 

A to 8 pomqjom posliŠite 

Tot budite ter ne spite. 

Prvi dan polazi Valerijan pozdraviti cara Decija i svjetuje ga, da 
dade uloviti i ubiti papu Siksta, jer bez toga ne će iskorieniti iz države 
svoje kršćanstva. Cesar pristane, čini najprije bogovom žrtve i pošalje 
po Siksta, koji baš svoje diake Felicisima i Agapitu kriepi u vjeri. 
Sisto ne će da zanieče Isusa, cesar zapoviedi, da ga uvedu u tempal 
pak tamo na to prisile, nu Sisto ni tamo toga ne će, i s toga ga vode u 
tamnicu. Videći Sistov djak Lovrinac kako ga vode u tamnicu, hoće 
s njimi da podje, nu Sisto mu daje svoje ključe neka ode i podieli 
sve crkveno blago siromahom. Lovrinac pokrsti udovu Kiriku, koja 
krstom izgubi dugoljetnu glavobolju, za tiem pere siromahom noge, 
cielujući ih, i ozdravi sliepca Krescencija. Na to opet pere Justinu i 
drugim siromahom noge i dieli im blago. Poslije toga zove cesar i 
opet Sista preda se da zanieče Isusa, ali Sisto ne će, i kad ga opet 
dovedu u tempal, da ga tomu prisile, pomoli se Sisto bogu i tempal se 
sruši iz temelja, na što vragovi iz razvalina bježe, tužeći se, da ih tjera 
iz njihova siela. Na to odvedu Sista i Felicisima i Agapitu na stratište 
i odrube im glave; cesar čini opet bogovom sakrificij, a Lovrinca 
uhite i bace u tamnicu. Angel završuje taj čin prvoga dana opomenom 
na puk, da su vidjeli kako je Sisto u milosti božoj lahko podnio smrt. 

Drugi dan „ angel w opet poziva puk, da sluša što će se s Lovrincem 
dogoditi. Lovrinac postigne molitvami te pokrsti u tamnici Lučila i 
stražara Ipolita sa svom njegovom obitelju. Cesar da Lučila ubiti, 
od Lovrinca pita, neka mu oda gdje ima Sistovo crkveno blago. L *- 
rinac si izmoli tri dana rok, za koji pokupi sve siromahe i dovedši ili 
pred cara, veli da je to kršćansko blago. Sad počnu Lovrinca svlačiti 

i šibati, ali uzaludo, Lovrinac ostaje kršćanin, pak ga opet bace n 
tamnicu. Cesar da zapovied te ubiju sve, koje je Lovrinac pokrstio, na 
ime Romana, koji se pokrstio gledajući Lovrinca, kako mimo pođftosi 
muke, Ipolita i svu njegovu obitelj, a napokon kuša u templu još 
pošljednji put prisiliti Lovrinca, da se pomoli krivim bogovom. Lov¬ 
rinac se pomoli svomu bogu, i opet se tempal sruši, da iz njega djavli 
bježe. Na to metnu Lovrinca na „gradikule u i peku ga kao „jarca u 
ili kako poslije piše kao „ribu u . Lovrinac mimo umre, a udovica 
Kirika i Justin dodju i sahrane mu truplo. Angel na svršetku zahva- 
ljuje puku na posluhu i bodri ga da čuva vjeru. 

Na čelu ovoga prikazanja stoji mladom rukom ubilježeno „A di 15 
Agosto 1814 fu recitata in citk vecchia la prima parte; cosi pure tutta 
intiera li 16 al giorno di S. Rocco fu recitata in publica addunanza. u 

Jedanaestomu stoji na načelnom listu naslov: „Prikazanje svetoga 
Ivana krstitelja, porojenje i smrt w a neposredno ispred komada i na 
koncu istoga „Istok i zapad svetog Ivana krstitelja a . Ovim silazimo u 
mnogo raniju dobu, nego što ju za prva predpostavljamo, a čini mi se 
da se na njem jasni tragovi oponašanju dubrovačkih prikazanja spo- 
znavaju. Svemu tomu me dovodi, što je ovo prikazanje podieljeno u 
5 čina, a svaki čin opet u viže skazanja; što su osmerci skoro naskroz 
poredani u strofe sa srokovi 1, 4, 2, 3; što ovdje prvi put dolaze pa¬ 
stiri Biserko, Koraljko, koji su tako česti u dubrovačkih prikazanjih. 
Po što je teže pomisliti, da je ovo prikazanje postalo u Dubrovniku, 
volim ustvrditi, daje i ovo u Hvaru postalo, ali istom kad već u Du¬ 
brovniku bijaše drama toliko gojena, da se njome i Hvarani upoznaše. 

U prvom činu nam se pjeva kako Gabriel naviešta Zakariji, da će 
mu žena Elizabeta roditi Ivana; kako Zakaria toga ne vjeruje bez 
zaloga kakova znamena od angjela; i kako ga angjeo u znamen toga 
čini gluha i niema, što će ostati, dok god se taj sin ne porodi. Zatim 
dolazi blažena gospa Elizabeti, i Elizabeta ju pozdravi. Na to u 3 ska- 
zanju Zorka komornica pita Elizabetu, kako bi joj sina krstili. Eliza¬ 
beta veli, neka se po zapoviedi Gabrielovoj zove Ivan, a isto tako 
napiše i Zakaria, kad gluha niemca za to znakovi upitaše. Čim je 
Zakaria tu volju napisao, dobije opet sluh i razrieši mu se jezik, na 
čemu se bogu dugačkom pjesmom zahvaljuje. Na koncu istoga čina 
već Ivan krsti u pustinji Isusa. 

U drugom činu izmed mnogo toga nejasnoga govora medj Ivanom 
i nekakimi djevicami u pustinji, i medj Irudicom i Irudom, nagovara 
Irudica svoju kćerku Igrusu, neka večeras gleda oca zamamiti plesom, 

Historija drame. 2 

a kad joj otac ponudi nagradu za njezinu zabavu, neka isprosi glavu 
Ivana krstitelja. 

U trećem činu bace po zapoviedi Irudičinoj Ivana u tamnicu, odkle 
šalje svoje učenike k Isusu, da ga pitaju, jeli on spasitelj svieta, ili 
može biti imaju drugog koga čekati. Učenici donesu od Isusa glas, da 
je spasitelj. 

U četvrtom činu dobije Igrusa od Iruda za svoj dražestni ples Iva¬ 
novu glavu na dar, koju odmah krvnik usieče. Pastiri Biserko i Ko¬ 
ralj ko ne mogu dokučiti toliku Igrusinu krvoločnost i ugovore ostaviti 
ova smradna mjesta. 

U petom činu dolazi k Irudici Pelinko naviestiti smrt Igrusinu baš 
kad se Irudica nasladjuje gledajući mrtvu glavu Ivanovu, koji ju je 
svojim kršćanskim propoviedanjem toliko strahovao. Igrusa je pošla 
na led plesati, led se rastavio i ociepio joj glavu pak se opet zatvorio. 
Mati Irudica nariče za svojom kćerju i prikazanje se završuje blago- 
sivanjem puka. 

Ima ga jedno 1700 osmeraca. Ima i od Fea Balkarija jedna rapre- 
zentacija o sv. Ivanu, ali je posvema različita od naše. 

Dvanaesto „Skazanje života svete Guljelme kraljice ugarske složeno 
po Marinu Gozaroviću vlastelinu Hvarskomu w jest redom posljednje 
u našem rukopisu, ali svojom vriednošću prvo. 

U prvom činu šalje ugarski kralj svojega brata i banove kralju In- 
glitere, da mu isprose njegovu kćer Guljelmu za ženu. Guljelma se 
zavjetovala vječnomu djevičanstvu, ali na pokon pristaje uz volju 
svojih roditelja i polazi za ugarskoga kralja. 

U drugom činu ostavlja Ugarski kralj Guljelmu kod kuće sa svojim 
bratom, a sam polazi na Isusov grob. Bratu kraljevu se u to vrieme 
pohoće Guljelme i prosi ju za ljubav, nu ona ga snažno odbije* Na to 
se brat kraljev odluči Guljelmi osvetiti, i čim se kralj iz svetih mjesta 
vratio, ode mu na susret, pak osvadi Guljelmu, da mu je za njegove 
odsutnosti krunu bludom osramotila. Kralj da zapovied, da se Gu¬ 
ljelma ima spaliti, ali kavaliru, koji to ima izvesti, smili se nedužna 
kraljica i spali joj prividno samo odjeću, a pusti da sama uteče. Pri¬ 
zivajući u pustoši blaženu djevicu dodje joj ova zbilja na pomoć, pak joj 
udieli moć, da može molitvom ozdraviti svakoga bolestnika, koji god 
se iskreno ispovjedi. Tako joj i dva angjela dodju na pomoć, i daruju 
joj prsten, kojim će platiti brodaru, koji će ju na svom brodu povesti. 
Taj brodar ju tiem radje poveze, što ima bolestna druga, koji mu je 
na molitvu Guljelminu ozdravio. Brodar ju dovede u neki „mojstir u 

gdje ju opatice primiše za vratari eu, i gdje je došla na glas, ozdravivši 
svojom molbom jednoga sliepca. 

U trećem činu ima kraljev brat gubu, i kralj da dozvati dva r likara u . 
Likari obećavaju da će ga za velik novac izliečiti, nu jedan od kra¬ 
ljevih sluga svjetuje kralja, da ne sluša likara, koji nijesu kadri izlie¬ 
čiti, koga je bog kaznio, nego neka odvede brata vratarici koludrica, 
koja molitvom takove bolesti lieči. Kralj prima takav savjet, i Gu- 
ljelma rado pristaje da će mu brata izliečiti, ali treba da guba vi brat 
učini iskrenu ispo vješt, kralj pako mora obećati, da ne će bratu 
ništa učiniti, ako kakav grieh proti njemu ispovjedi, nego da će mu 
oprostiti bilo što mu drago. Obojica pristanu, i gubavi brat ispovieda 
svoju opačinu proti Guljelmi, na što se ova pomoli, i guba s brata 
kraljeva nesta. Kralj ae strašno jadi na brata, ali se svi sprijate- 
ljiše, kad se kralju Guljelma očituje, da je ona ta njegova žena, 
pripoviedajući mu kako se izbavila. Kralj i brat i Guljelma ostave 
kraljestvo banovom, pa odlaze u samoću bogu služiti. 

Čin ovoga skazanja se u glavnih crtah posvema slaže s onim u 
znamenitoj zbirci franceskih misterija 14 vieka, koja sva skupa imaju 
ime „les miracles de notre dame u , a ime onoga našemu sličnoga jest 
„le miracle de l’imperatrice de Rome a . Royer hist. d. theat. 174. Nu 
naše skazanje je ipak u pojedinostih kako je taj čin izveden, toliko 
od onoga franceskoga različito, da sigurno Gazaroviću nije franceska 
drama pri ruci bila. Ima i jedno talijansko iz petnaestoga vieka, 
kojemu je kao i našemu naslov, to je raprezentacija Antonija Pulci: 
Santa Guglielma, koja mi nije pri ruci bila, a Royer joj u svojoj 
historiji ne spominje sadržaja. 

Ima našega skazanja od prilike 2100 osmeraca čas u distihe, čas 
u strofe po četiri stiha, srok 1, 4; 2, 3, složenih. 

Svmimo se obćenitim pogledom na sve ove spomenute crkvene 
igre na skupa ih uzevši. 

Prva četiri spljetska skazanja iliti prikazanja: 1) prikazanje sve¬ 
toga Panucija 2) skazanje od nevoljnoga dne od suda 3) govorenje 
sv. Bernarda od duše osujene i 4) ono maljušno iz rukopisa nauci 
sv. Bernardina, ova spadaju valja da još u 15 viek, ako su Maru- 
lićeva, pošto život našega pjesnika siže od 1450—1524. O mjestu 
gdje biše prikazivana, i o sceneriji, nemamo baš nikakovih viesti. 
Vriednosti originalne nemaju, jer za prva dva izrično znamo da su prie- 
vodi, a i na 3 i 4 se tomu prema onim hvarskim jasni znakovi opa¬ 
žaju. 0 vriednosti prievoda prvih dvaju prikazanja govoreći, imamo 

odmah kod Marulića opaziti, da Dubrovčani nijesu poznavali prie- 
voda, u kojem je strogo svaka misao originala prenesena, nego se u 
tome posvema slobodno vladaju te većinom istom paze da glavni 
smisao originala prikažu. Ipak se medju prievodom svetoga Panucija 
i onim prikazanja nevoljnoga dne od suda nalazi znamenita razlika. 
U Panuciju je Marulić prenio 160 originalnih veraza na 180 dva- 
naesteraca, a nekoje stance prenesene su i brojem veraza i redom 
misli posvema vjerno, kao stane. 3, 7, 9. Talijansku „rapprezen- 
tazione del dl del giudicio u sastavio je do 13 stance Araldo, a k ovim 
Feo Belcari doda novih 67 stanca. U našem prievodu izginuše stance 
11—13 od Araldova diela i stance 1—7 od Belcarijeva. Sto prievoda 
ostaje, učinjen je mjerilom hvarskih prikazanja, na ime osmercem sro¬ 
kovi 1, 2. Još veća razlika prema prvomu prievodu stoji u načinu 
kako je sadržaj prenesen, jer se ovdje 354 veraza originala rastegnulo 
na 1065, i razmjerje tih brojeva jasno govori, kako ovdje prema prie¬ 
vodu Panucija prevoditelj prelazi sve granice slobode. Ako su i do 
sada bili slabiji dokazi za ovi drugi prievod, da li je do ista Maru- 
lićev, ova će opažanja još boljma ustvrditi misao, da je valja da od 
kojega drugoga a ne od Marulića potekao. Za treće i četvrto prika¬ 
zanje očekujemo istom da nam se obretu originali. 

Ostalih 12 skazanja ili ti prikazanja čine zbirku takovih hvarskih 
crkvenih drama, učinjenu negdje u 17 vieku. Za jedno od njih zna 
Safarik, a po njem Ljubić u svom ogledalu, da je djelo Hectorevićevo 
t. j. za 1) prikazanje života sv. Lovrinca. Ljubić mi je naustice tu 
svoju tvrdnju osnivao na onoj bilježki pred našim skazanjem, daje u 
oči svetoga Roka prikazivana u starom gradu, jer da je to Hektorovi- 
ćevo rodno mjesto. Ako je tomu tako, onda naše prikazanje spada u 16 
viek. Za 2) prikazanje svete Beatriče, Faustina i Simplicije, |3) pri¬ 
kazanje života i muke svetih Cipriana i Faustine i za 4) Skazanje 
života svete Guljelme znamo da ih je spjevao vlastelin Hvarski Marin 
Gazarović oko god. 1631. Za 5) prikazanje navišćenja pričiste divice 
Marije, da ga je složio neki don Sabić Mladinić, o kojem ne znamo 
ko je i kad je živio. Ostalim 6) prikazanje uskrsnuća 7) skazanje 
snimljenja tila Isukrstova s križa 8) skazanje od Osiba 9) prikazanje 
navišćenja 10) prikazanje kako Isus oslobodi svete oce iz limba 11) 
prikazanje života sv. Margarite 12) prikazanje sv. Ivana krstitelja, 
ovim ne znamo ni za dobu kad su sastavljena a ni za pjesnika. 

Kompozicija im, kao i ona talijanskih raprezentacija, obično po- 
čimlje s angjelom u prologu, i svršuje s angjelom u eksodu. Ipak su 

naša skazanja od talijanskih raprezentacija skroz različita, na što ih 
več i različita njihova svrha dovodi: talijanske raprezentacije pisane 
su za velikaške dvorove, naša skazanja za puk, kojemu angjeo obično 
u eksodu želi, da mu bog nasporio polja i vinograde. Budući u takovu 
svrhu sastavljene, nije pjesniku ni trebalo birati visokih misli, i oda¬ 
brani pjesnički slog: tu se je radilo, da stvar bude narodu Čim đo- 
hvatljivija, i da ga pjesnik čim jasnije uputi na spasonosnost vjero¬ 
vanja u boga, pak s toga i ne dolaze u tih verzih nego posvema 
obične rieči i misli, ili ako već i jesu misli ne obične, one nijesu 
neobične pjesničkim izborom nego nazori svećeničkimi o kreposti i 
životu ljudskom. Dakako da tiem putem naša skazanja gube pjesničku 
vriednost, i ostaju jedino historičke zanimljivosti, ipak se u gdjekojih, 
kao u prikazanju svetoga Cipriana i Justine, pak u skazanju svete 
Guljelme, u ovih se jasno razabire, kako se vremenom počela pjes¬ 
nička invencija odmicati od strogoga teksta svetoga pisma ili legende, 
pak se pustila u fantastično kićenje čina, da narod bolje osvoji. Samo 
što su to istom početci pjesničkomu stvaranju, a u ostalom je i verz 
t. j. osmerac trohej ski sa srokovi 1, 2, udešen prema dohvatu naroda, 
te mnogo svojom monotonom kadencijom opominje na recitativ naših 
sliepaca. Znamenita je duljina naših skazanja prema onoj talijanskih 
raprezentacija: skazanja broje i preko 2000 veraza, tako da se gdje 
koje moralo prekidati i u dva puta prikazivati, dočim talijanske ra¬ 
prezentacije ne sižu preko 600 veraza. U ostalom su dakako naša 
skazanja kao i talijanske raprezentacije puna dramatske nevjerovat- 
nosti, i puna groznih muka, kojimi muče svece i svetice, da si dan 
današnji ne možemo predstaviti, kakove naslade ti ljudi gledajući 
takove groze imahu. 

Iz pojedinih bilježaka proizlazi, daje scena bivala u crkvi ili pred 
crkvom na pijaci, a i mjestimičnomu pjevanju dolaze amo tamo tragovi. 
K prikazanju svetoga Lovrinca imaju i note, koje je našao i pridodao 
rukopisu Ljubić, a izaći će vremenom u akademičkom izdanju na svjetlo. 

Samo se sobom nudja da ovakovih prikazanja, crpenih iz svetoga 
pisma ili legendi bijaše sigurno mnogo više od ovo nekoliko što se 
nama sačuvalo. Šafarik a po njem i Ljubić spominju Hektorovićevo 
prikazanje posvetilišta Abramova, koje mi nije došlo do ruku. 

Ako u drugih kraj evih Evrope bijahu ovakove crkvene drame 
nuždne, da narod uzdrže i ukriepe u vjeri, to im ta nužda u naših 
krajevih s pogibelji i nasilja turskoga bijaše dvostruko nuždna, a 
upliv takovih drama na slušateljstvo dvostruko silan. 

Turci bijahu u ona vremena tako vjerni zamjenici rimskih careva, 
kršćanskih mučitelja, da našim pjesnikom istom trebaše zamieniti 
mučitelje i kojega poznatoga patnjika, pak im narodna drama bi¬ 
jaše gotova. 

I zbilja nam se u prvoj poznatoj narodnoj drami prikazuje takav 
prizor, na ime u Lucićevoj (1480—1540) robinji. Ipak se na korist 
dramatske umjetnosti vjerska strana u robinji ni malo ne ističe, a niti 
u svoj ostaloj dubrovačkoj drami, ne dolaze nigdje kontrasti kršćan¬ 
stva i muhamedanstva, čemu nam je uzrok tražiti u pomirljivoj i 
opreznoj politici naših dalmatinskih municipija, koja su tajno mnogo 
proti Turskoj radila, ali mudro izbjegavala svako javno razdraživanje. 

Iz posvete pred robinjom razabire se jasno, da Lučiću s prvine ne 
bijaše na umu taj dramatić javnosti predati, poslije se ipak do naj¬ 
novijega vremena javno na piaci prikazivaše. 

Pjesnik nam u spomenutoj posveti veli, da je robinju napokon ipak 
odlučio predati javnosti „jere sudih, da stvar u sebi (istom da bi na¬ 
činom ne lihala) ne more nego s koristi biti ljudem (takove bo te pisni 
u pridnje vrime iznaštene biše, i općahu se puku prikaživati samo na 
konac, da razlike đruzih kriposti i pomanjkanja slišajući i gledajući, 
svaki sam sebe i život svoj umiti bude prociniti i srediti ). u 

Ova pjesnikova svrha slabo je istaknuta i izvedena u tom dramatiću 
od 1035 veraza, podieljenom u 3 skazanja s prologom. 

U isklađu (prologu) govori pjesnik publici, neka paze, kako će se 
kći bana Vlaška, robinja Turskih gusara, naći u velikoj biedi, iz koje 
će ju izbaviti njezin obožavatelj Derenčin. 

U prvom skazanju govori Derenčin svome slugi Matijašu, da su evo 
hvala bogu napokon ipak našli Vlaškovu kćer u Dubrovniku, gdje ju 
gusari prodaju, i naredjuje istomu Matijašu, da tim gusarom plati što 
za robinju pitaju, i da s njimi ugovori, neka se pričine kao da za De- 
renčina ne znaju, kad dodje da robinju vidi. 

U drugom skazanju nariče robinja tužno nad svojom nesrećom; De¬ 
renčin dodje i pita ju za njezine zgode. Robinja, držeći Derenčina za 
kakova trgovca, pripovieda: otac mi bijaše hrvatski ban Vlaško, ko¬ 
jega ugarski kralj postavi, da vojuje u Biogradu proti Turkom. Tu se 
odlikovaše iznad svih junaka, dok ga jednom Turci iz busije ubiše. 
Ugarski kralj darova na to mojoj materi velika imanja oko Dunava, 
Save i Drave, gdje boravljah u lasti i izobilju, prema kojemu sam 
sada toliko tužna. Derenčin ju pita, koji bijahu oni mladići, za koje 
mu govoraše, da se toliko za njenu ljubav otimahu; neka mu ih ime- 

nuje, da će ju iskupiti i kući odvesti. Robinja mu radostno pripovieda, 
koja ga nagrada čeka od ugarskoga kralja, ako to učini, i ispovjedi 
mu, da se za njenu ljubav ponajviše otimaše mladi Derenčin, unuk 
slavnoga bana DerenČina, pak da ju još sada boli, što je njegovo 
toliko žestoko nastojanje hladno odbijala; nu, premislivši se malo, 
mnije da je ipak pravo učinila, jer da ju je Derenčin i zbilja bio tako 
žestoko ljubio, kako se kazivaše, on ne bi dotlje mirovao, dok ju ne bi 
našao, i iz nevolje njezine oslobodio. Derenčin joj odvraća, da sada 
razumije za što ju je nesreća snašla, to nije nego kazna, što bi¬ 
jaše proti svojim snubiocem tako ohola i priezirna; i obećaje joj da će 
ju izbaviti i kući dovesti, ako mu obeća, da će toga DerenČina uzeti 
za muža. Robinja veseljem na to pristaje, jer je DerenČina doista lju¬ 
bila, samo mu se nije htjela očitovati, ali bi ga bila sigurno uzela, da 
ju je bio u kralja prosio. Derenčin na to rasputi robinji ruke i 
odoše u obližu dubrovačku kuću da se oporave. 

U trećem skazanju ide Mara pozivati svatove, a Pera i Anica ju 
pitaju za goste DerenČina i robinju, koji se kod njenih gospodara na¬ 
staniše. Iza kratkoga trzmanja, da nema vremena, pripovieda Mara 
svojim družicam, kako se poslije večere postavio Derenčin pred ro¬ 
binju, i milujući ju zapitao, da li bi poznala DerenČina, kad bi ga 
vidjela; može bit gaje nevolja toliko promienila, da ga ne bi već po¬ 
znala, jer da je i on Derenčinu nekoč posvema sličan bio, pa ga evo 
tuga preobrazila, da ga već ni rodjena majka prepoznala ne bi. Ro¬ 
binja upilji u nj oči, i prepoznavši ga, ne može ni rieči izustiti, a 
Derenčin 

Toliko ju toli, i moli, i umi, 
da mu se umoli, i boli razumi. 

I jutrom vesela s odra se podiže, 
sa cvita jak pčela, gdi no med uzliže. 

Anica. Pero, da ližije imaš li tu dosta, 

ka bileg odmije, na odru ki osta? 

Pera. Rugaš se ? do volje, po boga, smim reći, 
da brava zakolje, ne bi ostal veći. 

Mara. Brže bo Turci ti brez zubi svi bihu, 
cić toga tržiti sitan kruh ne btihu. 

Ovdje se predpostavlja da su svatovi svršeni. Dubrovački knez, 
jedan vlastelin, Derenčin i robinja dodju na pozorište. Vlastelin govori 
Derenčinu i robinji, kako je od vajkada običaj u Dubrovniku, vried- 
nim se gostom radovati i darivati ih, s toga i njim evo tako čine jer 

daje uspomena na djeda robinjina Maj era Blaža jošte svim Dubrov- 
čanom u pameti, odkako je Turke iz Pulja protjerao, a osim toga se 
jasno na robinji vidi, daje kći plemenitoga i slavnoga bana Vlaška: 
neka dakle primu darove, koje im evo knez donosi. Knez se ispričava 
što su ti darovi i pomoć Dubrovčana tako ne znatni, nu Derenčin od¬ 
bija takovu opasku, radujući se tolikomu odlikovanju. 

Dramatične vriednosti po današnjih načelih nemamo u robinji da¬ 
kako podnipošto tražiti, nego joj se veselimo kao prvomu početku 
hrvatske narodne drame, kojoj fali doduže i dramatska dikcija; taje 
zamienjena do nevolje rastegnutim praznim jadovanjem, koje više proste 
nego priproste šale Anice, Pere i Marice slabo ublažuju. Uz sve to 
ipak veseljem pozdravljamo prvu dramu, u kojoj se početkom 16 vieka 
barem spominju hrvatski junaci a žalimo što dugo poslije u historiji 
hrvatske drame ne nalazimo takovu liepu nastojanju traga. 

Iz same posvete Lucićeve Paladiniću se jasno razabire, da ta robinja 
bijaše svojom kompozicijom i sadržajem posvema osamljeno djelo na 
Hvaru, a jedva istom početkom 17 stoljeća nalazimo na Hvaru dramu 
koja je svjetskoga sadržaja. To je Gazarovićeva, onoga istoga od 
kojega imamo ona tri prikazanja „Ljubica, pastirsko razgovaranje, 
s time nikoliko prigovaranji ljuvenih, ke složi za meusridke Murata 
gusara morskoga, koji se mogu meu svakim činom i ovdi prikazati, 
sa nekoliko ostalih pisan ljuvenih, plačnih i veselih; in Venecia per 
Evangelista Deuchino 1623." 

istoga Gazarovića spominje Kukuljević u svojoj bibliografiji i 
dramu „Murat Gusar morski u , štampanu iste godine 1623 u Mlecih, 
a Jagić mi je imao dobrotu kazati, da se taj Murat nalazi u muzejskoj 
biblioteci te da se je njome nekoč služio, nu po što se ne brigom pro- 
šaste vlade ta biblioteka posvema zapustila, nijesam te drame više u 
njoj mogao naći. U negdašnjoj Kukuljevićevoj, sada akademičkoj 
biblioteci ima Gazarovićeva „Ljubica i t. d.". Ta knjižica broji 143 
strane, ali od tih strana veoma njih malo u istinu spada Ljubici, nego 
su u toj knjižici neredom povezani odlomci iz Ljubice i onoga Murata 
morskoga gusara. Iza naslovnoga lista dolazi posveta Gararovićeva 
Dubrovčanom, koji da su „čast, kruna, i dika jazika našega". Poslije 
te posvete dolazi list sa slikom Gazarovića pod kojom stoji čudan 
podpis: 

Dokle’ obajde svit saj žaba u okolo, 
a mrav popije Dunaj i more oholo, 
dotle će živiti glas stana ovoga, 

8 kripošću na sviti ufan sam u Boga. 

Za tim imaju samo četiri lista (st. 17—24) iz Ljubice, a sto sliedi, 
na stranah 25—120, to je očito odlomak iz Murata. Poslije toga od¬ 
lomka sliedi opet nova paginacija str. 97—143, a na tih stranah se 
nalazi „ono nikoliko prigovaranja ljuvenih, ke složi za meusridke Mu¬ 
rata gusara morskoga, koje se mogu meu svakim činom i ovdi prika¬ 
zati, sa nikoliko ostalih pisan ljuvenih, plačnih, i veselih". Smisao 
tomu dugačkomu a ipak prekratkomu naslovu mislim, jest taj. Gaza- 
rović je prije Ljubice spjevao svoga Murata, koji je imao 5 čina, pak 
je pjesnik za odmor medju svakim činom i za svršetak sastavio neka 
embolima, meusridke, koji su tako obćenita sadržaja, da se promjenom 
osoba, koje u njih dolaze, mogu i medju akti te na svršetku Ljubice 
pjevati. Pozivlju se na ime u tih meusridcih ljubovnici na milovanje 
a pošljednji je obćenita pjesma uz vino, pak je pjesnik te meusridke 
uzeo iz Murata i u Ljubicu promjenom naslovnih imena. Ako je i 
Murat štampan g. 1623, mora da je barem još o novoj godipi bio u 
rukopisu, jer je ovim danom označena posveta Ljubice, ^Murat 
mora da je starije, književnikom hrvatskim već poznato djelo, kad iz 
njega pjesnik u Ljubici vadi te meusridke. 

Ko bude sretniji od mene te naidje na podpune eksemplare ovih 
dviu drama, dopriniet će historiji drame veoma znamenit i zanimljiv 
dopunjak. Po odlomcih, koji meni bijahu pri ruci, jasno se razabire, 
da i jedna i druga spadaju na vrst pastirskih dubrovačkih igara, kako 
nas na to osim sadržaja i sam naslov Ljubice „pastirsko razgovaranje" 
upućuje. Ipak su i Murat i Ljubica u toj vrsti mnogo različiti od du¬ 
brovačkih pastirskih drama; u dubrovačkih igrah nam se prikazuje 
ljubav pastira i vila satirički, pak je i čin njihov prema satiri ka¬ 
rakterističan skoro nepreglednom komplikacijom, dočim je kod Gaza- 
rovića kompozicija jednostavnija, a prikazuje nam se u tih igrah ljubav 
posvema ozbiljnim stilom, do što su amo tamo umiešane neke komične 
epizode. Čini se da u njih nema niti onih vrhunaravnih prikaza vilin¬ 
skih, satirskih, i božanskih, kojih su dubrovačke igre pune. I u samih 
imenih, koja dolaze kod Gazarovića, nalazi se velika razlika prema 
dubrovačkim igram; mjesto stereotipnih idilskih Ljubmira, Ljub- 
draga, Radata, Rađmila, nalazimo kod Gazarovića starca Dobro volju, 
Keka, Kodaka, Slavogošću vilu, Cvitka pastira, Murata, Ružu, Bog¬ 
dana i t. d. 

Od sadržaja Ljubice razabire se iz našega odlomka ovoliko. Mladi 
Ljubdrag ljubi vilu Ljubicu, a pomaže ga u tom poslu Jelina, žena 
pastira Cvitka. U ovu se Jelinu zaljubi mletački trgovac Kodak, ko- 

jega nam prikazuje pjesnik komična sa svoga makarouskoga govora, 
u kojem mieša talijanski i hrvatski n. pr. 

Dobro dano mia sperauza, • 

dojdi ovde ti diro ča, 

scolta moje drag pastiro, 

presto ogni cosa diro, 

non son miga un forfante 

son Bnetaško marcadante. 

Više toga doznajemo o sadržaju Murata, od kojega imamo veći od¬ 
lomak. Ovdje Murat gusar zarobi Ovitka i njegovu dragu Ružu, i vodi 
ih preko mora. Nastane silna bura i baci najprije Ovitka na otok Vis, 
gdje ga neki pastir ljubezno u svoju kuću primi. U toga pastira je 
liepa kći Stanka, koja se u Ovitka zaljubi, a ne mari za Bogdana, koji 
ju već davno obožava, akoprem ju prijateljica njezina Žuva srčano 
moli, neka mu svoju ljubav prikaže. Poslije toga dobrodi na Vis i 
gusar Murat s Ružom i sa svojom družbom Alijom, Kurtom i Češe¬ 
rom. ]®irat se je na čudo svoje družbe zaljubio u Ružu, ali ova ne 
mari za njega, sve misli joj misle na ljubljenoga Ovitka. 

Toliko doznajemo o tih Gazarovićevih igrah. To je prema njihovoj 
vriednosti u historiji drame malo, ali je dosta, da nas uvjeri, kako je 
hvarska drama još i u 17 vieku različita od dubrovačke, akoprem 
sam pjesnik svoje proizvode posvećuje Dubrovčanom. 

Predjimo dakle na pozorište, na kojem se prikazuje Lucićeva Ro¬ 
binja i kojemu Gazarović svoje igre posvećuje. 

Dubrovačka drama 16 vleka. 

1. Dubrovačka prikazanja, 

Za čudo je kako nam je malo dubrovačkih prikazanja, prema broju 
njihovih drama ostalih vrsti sačuvano. Ako uzmemo na um, koliko 
bijaše po Dubrovniku crkava i manistira, ne ćemo pofaliti tvrdeći, da 
ih je sigurno bilo veoma mnogo, ali da pred nastalom svjetskom dra¬ 
mom šestnaestoga vieka ostaše zaboravljene. Toliko nam se ipak od 
tih prikazanja sačuvalo, da vidimo, kako je i u Dubrovniku, kao i po 
svih drugih krajevih Evrope, drama započela s crkvenom. 

Imamo doduše jedan stariji komad, koji dojakošnji historici jedno¬ 
glasno spominju kao prvu dubrovačku dramu, to je tako zvani „drama 
pimi u Gjore Držića. Nu dojakošnji historici bijahu o naravi toga 
komada posvema zlo upućeni, i ne samo da nije ni iz daleka sličan 
Guarinijevu pastor fido, kako Apendini piše, nego se u obće ne može 
za nikakovu dramu uzeti. U 262 dvanaesterca nam se pripovieda, 
kako boginja Palada od Junone dobije dozvolu, da smije udružiti bra¬ 
kom dvoje ljubećih se. Po što im je i Apolon sreću prorokovao, nago¬ 
vori Palada Veneru, ova Kupida, te je uzeo strielicu ljuvenu i ranio 
najprije ljubovnika, za tiem ljubovcu, koji se, osjećajući tako ljubav, 
uzmu, a Palada i Jupiter ih blagosivlju, i to ovaj pošljednji latinski: 
Vivite felices castique capidinis ambo 
exercete diu dulcia bella simul, 
et videat tota vas ludere nocte lucerna, 
donec vas faciet curva senecta graves. 

I Apolonovo proročanstvo, da će taj brak. sretan biti, sastavljeno je 
u latinskom distihu, a nadpisi nadpojedinimi govori su talijanski. Ova- 
kova sadržaja pjesmu, ne možemo podnipošto krstiti drama pirni, i 
stoji tom kompozicijom tako osamljena medj dubrovačkimi dramami, 
da se sigurno nije prikazivala. Mislio sam odprije, da nadpis zadar¬ 
skoga rukopisa nad njom „interlocutorij a naznačuje vrst naše pjesme, 
pak je u tom smislu taj nadpis i u zagrebačkom izdanju Držića štam- 

pan, nu te se misli kanih odkako na jednom dubrovačkom rukopisu 
Kanavelića nadjoh opasku „interlocutori aliti oni koji govore u ovoj 
tragediji. u 

Počnimo dakle s najstarijom dubrovačkom dramom, koja je crkvena, 
a prvi joj pjesnik pustinjak Mavro Vetranić Cavčić (1482 do 
1576). Od njega imamo 

1. Uskrsnuće Isukrstovo. 

(Rukopisi: 1) akademički br. 538 uskrsnuće Isukrstovo. Prikazanje 
složeno po D. Mavru Vetrani Čavčiću Dubrovčaninu, kaludjeru i 
opatu Melitenskomu. Ima ga u njem istom prva 202 verza. 2) akade¬ 
mički br. 779 a di 3 gliuglio 1571 in Rag. Komedia od uskrsnuća 
Isukrstova. Ciela. One godinje je valja da rukopis pisan. 3) akade¬ 
mički br. 349 ima ga istom pet listića, koji su krivo povezani i imali 
bi ovako sliediti 3, 1, 2, 5, 4. 4) fratarske knjižnice u Dubrovniku br. 
193, 31. Uskrsnuće Isukrstovo po D. Mavru Vetrani Čavčiću opatu 
Melitenskomu.) 

Paklenski dusi Vitorog, Krivorilo, Čemernik, Smrdilo i Gadni duh 
draže Cerbera neka laje, i spremaju se na odpor pred vitezom Isusom, 
koji dolazi tolikom snagom, da sve kamenje rsti. Kad već ne mogoše 
dusi Isusa prietnjami zaustaviti, nego im se grozi, da će im razbiti 
vrata, moli ga jedan neka pričeka, da jave paklenskomu kralju njegov 
dolazak: 

Neka kralj skupi zbor, u dvoru gdi stoji, 
da se da odgovor, kako se pristoji ; 
zač se mi vladamo razumno i naš zbor, 
i tacim ne damo uljesti u naš dvor, 
ni take prilike u vrata primiti, 
bez krvi velike, za to nam ne priti. 

Kralj paklenski dodje sam glavom, da vidi kaki je to vitez i grozi 
se Isusu, neka čita što stoji na paklenskih vratih upisano. (To su po 
ak. ruk. oni početni verzi 3 Dantova pjevanja: Per me si va nella 
cith dolente i t. d.) Isus ne pazi na tu prietnju, nego razbije vrata i 
unisavši u pakao zove Adama neka ga ne bude sram, nego neka izadje 
pred njega, da mu je svojem krvi odkupio griehe. Adam moli najprije 
za blagoslov, ovako se boji u nebo poći 

ZaČ mi će vajmeh rit, Adame zlotvore, 
kako smje gori prit u nebeske dvore, 

na što ga Isus blagosivlje. Tako se sve to opetuje s Evom, Noeom, 
Abramom, Izakom, Jakobom, Mojsijom, Davidom, Šimimom proro¬ 
kom, i s mladenci. Ovim posljednjim meću angjeli po nalogu Isu- 


Digitized by v^.ooQle 



29 


sovuvience na glave, na što mladenci pjevaju Isusu hvalospjev u osmer- 
cih, četiri u strofi, srokovi 1, 3; 2, 4. Poslije toga moli još i lupež od 
Isusa blagoslov, jer kad bi bez ovoga u nebo došao, rekli bi mu gori 
Nije za te ovi stan, ni ovi dvor sveti, 
krvi si vas opran, lupežu prokleti, 
za toj se svak čudi, od družbe od ove, 
za što se zatrudi u vječne dvorove, 
ter se si pokunjio, i stojiš tu muče? 

Je da si odlučio, pokrasti nam ključe? 

Er ti obraz kaže, lupežkora da vlasti 
dvorove ti naše došao si pokrasti, 
kako si ti krao, na svieti kad si bil, 
gdi s’ mnoge ti pokrao i pravu krv prolil. 

Isus dieli i lupežu blagoslov, pa izvodi svete oce iz pakla u nebo. 
Kralj paklenski zove boga u pomoć proti Isusu, jer mu evo okra cieli 
pakao, koji je sam bog stvorio i stavio ga u njem za kralja, pak bi 
velika šteta po svietbila, kad bi takav čin dopustio; sviet se ne bi pakla 
strašio. Na to prvi, a za ovim drugi angjeo gledajući u nebo moli boga, 
da Isusu dosudi pravo, jer je svojom mukom i smrću, koje se na 
široko pripovieda, ove oce odkupio i oslobodio. Na ovu molbu angjela 
suvršuje Isus prikazanje: 

Sliedi me, ko je moj, ter sa mnom hod gori, 
viečni raj i pokoj, er mu se otvori. 

Blažene dušice hodite vi k meni 
iz viečne tužite u pokoj blaženi. 

I ovo prikazanje čuva još uviek kao i sve ostale crkvene drame 
osobitosti nevjerovatne kompozicije, svrhu naučnu a ne ljepotu; čuva 
kao i ostala hvarska prikazanja posvema praznu dikiciju; ipak je 
prema hvarskim nešto punija, i čini mi se prema hvarskim u raz- 
mieiju, kao djelo čovjeka u djetinskoj dobi umjetnosti, prema djelu 
kojega djeteta. Ima ga 1000 dvanaesteraca s dvostrukim srokom, koje 
mjerilo ostaje za dugo jedino u dubrovačkoj drami. 

2. Čista Suzana. 

(Rukopisi: 1) akad. br. 538. Suzana čista, prikazanje, colleg. Ra- 
gus. S. J. 1759. Dao gaje neko, po mom sudu onaj isti Restić, koji i 
posvetilste Abramovo, izd. Zagr. VII, prepisati iz dvaju rukopisa, 
pridodavši iz podpunijega ispravke s kraja. Taj isti neko, ili po mom 
sudu Restić, spominje na istom rukopisu „ko je tvorac, i spjevalac 
ovoga prikazanja nije mi bilo naći; nu tvrdo sumnjim, daje D. Mavro 
Vetrani Cavčić kaludjer i opat melitenski, ki priminu god. gosp. 1576, 
radi er mni mi se vidjeti va njegov način u složenju. Samo me istom 

smeta koja god talijanska rieč umetnuta; ali za sve er u komu god 
njegovu pismu tega se ne susreta, susreta se u inieh; a budući on 
živio deri do pristarosti slovinske pjesni slagajući, nije čudit se, da je 
kad god što god i promjene učinio, na vlaš za ugoditi puku dubro¬ 
vačkomu, njeciem inostraniem riečim običnu u . 2) Frat. bib. dubr. br. 
193. 31 Suzuna Čista, prikazanje. I na ovom prepisalac istom nagadja, 
daje Vetranićevo djelo.) 

Iz prologa se vidi, daje ta Suzana na polju prikazivana: 

0 vlasteli i vladike 
i ostali dragi puče. 
molimo vas stante muče 
da u polju me Čut vike. 

Ostaloga prikazanja ima 1285 đvanaesteraca, a pripovieda nam se 
u njem poznata stvar, kako se Iliaku i Izaku pohtjelo Suzane, pak su 
pošli u njezin vrt, u kojem se baš sprema da se okupa. U vrtu ju 
mame miljem, a ne uspjevši tako, počnu ju loviti, da na viku dole- 
tješe dvorani, koji na zapovied starih tih sudaca Suzanu ulove, jer da 
ju zatekoše u bludu. U drugom i trećem skazanju vode Suzanu pred 
sud, gdje ju parac Imanuel uzaludo kusa braniti i već su požudni 
starci do toga uspjeli, daju kamenuju, kad dodje Danio te rastavljene 
pope pita prvoga gdje je vidio Suzanu u bludu, pak onda drugoga; 
prvi veli pod česvinom, drugi pod trisljom, i tim se njihova laž doka¬ 
zala, pak mjesto Suzane vode u četvrtom skazanju pope Izaka i Iliaka 
na stratište, da ih kamenuju. 

Ne obična duljina praznih govora, ali pisanih lahkim verzom i liepo 
hrvatski, opominju nas doista toliko na Vetranića, da ne ćemo pofaliti, 
ako si njega pomislimo sastaviteljem Suzane. Nekoliko talijanskih 
rieči nalazi se i u drugih njegovih spisih. U ostalom vriedi za ovo 
njegovo prikazanje ono isto što i kod Isukrstova uskrsnuća rekosmo. 

3. Posvetilište Abramovo. 

(Izvori: 1) akad. rukps. br. 538 ima jedan komad, koji nije iz Ve- 
tranićeva nego iz Marina Držića Abrama uzet. 2) frat. bibl. dubr. 
309. 57. Posvetilište Abramovo, prikazanje složeno po Dmu. Mavru 
Vetrani Čavčiću kaludjeru i opatu melitenskomu. Dubrovčaninu. 
3) frat.bibl.dubr.br. 193.31. bez nadpisa. 4) Zagrebačko izdanje god. 
1847, kojemu služaše rukopis sastavljen kao i onaj Suzane od a) s 
nadpisom, komedia i prikazanje od Abrahama i b) štenje Abramovo. 
Vidi str. 169 zagreb. izdanja, gdje nam se veli, da stariji rukopis a) 
nema diobe u skazanja i govore. Kod hvarskih prikazanja vidjesmo 

d$ se čine starija, koja nemaju diobe, tako da bismo mogli reći da ju 
početkom 16 vieka u obće ne poznavahu. To je medjutim malenkost 
kao i ta da ovdje već drugi put, i to na najstarijem rukopisu uz pri¬ 
kazanje čitamo naslov ,komedija*.) 

Posvetilište Abramovo ističe se daleko iznad svih dosadanjih pri¬ 
kazanja svojom vriednošću. Tu nije pjesniku ostala jedina briga, da 
povjest svetoga pisma na prosto dialogiše, nego se oko čina posve- 
tilišta liepo redaju izraženi karakteri prezabrinute ljubeće majke Sare, 
ponizna, mirna, poslušna sluge božjega Abrama, za tiem liepe slike 
kućnoga života, i primjeri šale pastira i družinčadi. Glavna tendencija 
dakako ostaje i tu još uviek nauka, kako boga treba bud u čem slu¬ 
šati, ali nam je ipak pjesnik, može biti i nehotice, tako znamenito 
istaknuo bol majke, nad odlaskom Izakovim u noći, da pred ovom 
slikom zaboravljamo na nenaravni zahtjev i riešenje Izakove smrti. 
Sara doduše ne zna, da otac sina vodi na žrtvovanje; Abraham joj je 
to zatajio; ali pjesnik je tako liepo istaknuo slutnje Sarine, da joj muž 
nije sinka na dobro u noći na prečac odveo od kuće, da joj je strah 
dostatno obrazložen. Dakako da žrtvovanje Izakovo u nikoju drugu 
svrhu, nego da se pokaže Abramova poslušnost bogu, nije za tragediju 
shodan predmet, po što se od nje traži, da sve Što se zbiva bude ljud¬ 
skomu shvaćanju pravednosti dohvatno, i da nam se ne prikazuju 
čini, koji ne bude sažalost, nego grozu; ali ja gornju pohvalu naše 
drame ne rekoh nego uzevši ju kao „prikazanje 4 * prema dojakošnjim 
takovim svetim dramam. Hvaljena Vetranićeva krasota jezika i lah- 
koća verza, ističe se ovdje mnogo sjajnije nego u Uskrsnuću i Suzani; 
dakako samo u koliko dosadni dvanaesterac dopušta lahkoću versi- 
fikacije. U dikciji ima nekoliko veoma liepih karakterističnih mjesta, 
ali je u cielosti još uviek retorička silno otegnuta deklamacija bez od¬ 
ličnih misli i pjesničkih prispodoba ili fraza. 

U prvom skazanju naređjuje bog Abramu, da mu ima žrtvovati 
Izaka. Abram je spreman božu volju ispuniti, i dozivlje Saru, da mu 
donese maher i probudi Izaka, jer da ide s njim u goru. Sara se prepane, 
što joj Izaka hoće u tamnoj noći u goru voditi, i odgovara Abrama od 
toga, nu napokon se ipak skloni, videći da drugčije ne ide. 

Naivna je opaska Abramova u tom sprećkanju od 330 dvanaeste- 
raca, kako govoreći sam predugačke govore veli Sari 313 si: 

Pomuči, nebore, nije li ti dano znat, 
da ništa nije gore, neg mnogo rieei dat. 

Ne znaš li što vt-li razumni inužki sud : 
tko mnogo dedeli, da je lud i prilud. 

Nasuprot je opet vjerno karakterisana majčina briga i ljubav, gdje 
no Sara napokon pristaje neka vodi Izaka, ali mu ga preporučuje 
212 si. 

Ne zna li, vajmeh, svak, Abrmne dragi moj, 
za djecu da nije mrak, razini dom i pokoj, 
a on je nuplašit i tanke naravi, 
može ga prestrašit jedan lis na travi. 

Sien malu kad vidi po mraku najliše, 
povene i blidi i od straha uzdiše. 

Takodjer trepti vas moj sinak ljuveni, 
i ostine kako mraz i mosur ledeni, 
ter me boli duša, ter velmi tugujem, 
gdje kako grrauša strepti pred kragujem. 

Nu u ovu nevolju pokli me neć čuti, 
vodi ga na volju i s njim se uputi. 

Čuvaj ga i bljudi, molim te za svu moć, 
ne daj mu nikudi od tebe dalek poć; 
da mi se ne stravi, da se ne pripade 
u pustoj dubravi, ako mi gdie zajde. 

Srce mi lje dava, da ne će dobro bit, 
ter me trud skončava i čemer jadovit. 

Sara naredjujeKujači, što sve na put ima spremiti Abramu, pri čem 
se opet Vetranić nalazi u svom elementu t. j. izbrajanju: kravaja, 
bilih pogača, privarenih jaja, sitnieh kolača, dvie krifne smokava, 
ogročić suhava, krušaka, jabuka, oraha, liešnika, glavatoga luka, 
miešić mlika, pečeno pleće, priesnaca, sirenja, sira, masaoca, grude, 
u medu repe, i bucat rujnoga vina. 

Oproštaj Izakov s majkom i s djevojkama veoma je ljubezno i čuv¬ 
stveno, i za čudo liepo kratko opjevan. Djevojke Kujača i Gojsava 
mole Izaka, neka im ne zaboravi donieti iz gore cvieća, a majka mu 
medj ostalim govori liepe rieči, koje opominju na narodne pjesme 
393 si: 

Svudi bog s tobom bio, o dragi sinko moj, 
i angjeo te provodio, kud stupa stupaj tvoj ; 
božja te desnica od zlotvor branila, 
i putem ružica svudier ti proctila. i 

U drugom skazanju tješe Saru djevojke Kujača, Gojsava, Grlica, 
Kamprela, i Marava, da ta gora, u koju Abram odvede Izaka nije 
tako strašna, pače da je to rajska gora u kojoj ima tolikih vrhu¬ 
naravnih krasota, da bi svaka od njih bila za uviek u njoj ostala, 
kad se ne bi bila bojala prikora ljudi. Sara se uz sve to ne može 
utješiti. 

Ovo opisivanje te rajske gore obsiže punih 940 dvanaesteraca, 
dakle skoro trećinu cieloga skazanja. Ne mogu pristati uz one, koji 
u tom opisivanju nalaze krasotu, jer se tu do neboga oteže opisivanje 
samih nemogućih, nevjerovatmh prikaza i stvari, koje dakako imaju 
simbolično naznačivati, da je ta gora već dugo odabrana za čudo, 
koje će se danas na njoj zbiti, nu upravo nam to fali, da taj simbol 
nije pjesnik zaodjenuo vjerovatnošću, pa nam tako mjesto svetosti 
postaje smiešan i dosadan čitati. 

U trećem skazanju dodjoše putnici pod goru. Abram ode s Izakom, 
koji se iza kratka tugovanja radostan postavlja na žrtvenik, ali bog 
na pokon zadrža Abramovu ruku, i posla mu janje za žrtvu. Otac 
dodje sa sinom opet na podnožje gore, gdje ostala pratnja pripovieda, 
kako nije mogla spavati, čuvši na vrhu gore neki gromki glas i vi¬ 
djevši čudnovatu svjetlost. Ciela družba sjede blagovat, i dodje jedan 
pastir moleći ih piti i jesti, što mu ovi rado daju, pače ga pozivlju 
neka k njim sjede; nu pastiru se je žuriti k stadu, koje bi mu već prije 
nekoliko dana vuci do kusa bili izjeli, da ne bude srećom pasa Fan- 
daka i Tauza. Abraham ga moli, neka dakle uz put najavi Sari, da ih 
je vidio zdrave, i da će se večeras povratiti. 

U četvrtom skazanju pastiru puče oputa, a on tu zgodu upotriebi, 
pa, kao da mu nije preša, legne spavati, i spava tako dugo, da se pro- 
budjen mnogo nad svojom lienošću ljuti. Podje dakle brzo k Sarinoj 
kući, u kojoj djevojke staricu tješe i umiruju, da će joj se Izak sigurno 
zdravo vratiti. Dakako da se Sara silno uzradovala, kad joj najaviše 
pastira i njegove dobre glasove o Izaku. Ovdje nam je pjesnik dalje 
toga pastira priličnom srećom orisao, kao priprosta šaljivdjiju te žedna 
i pohlepna zadirkivca. Rekavši na ime Sari viesti o Izaku nastavlja 
2393: 

Drugi je, gospo glas: (ne moj ti Žao biti) 
žedan sam, kako pas, daj mi se napiti. 

Tiekom sam sve tekao, nigdier se ne ustavih, 
da bih vam prije rekao, što sada opravih; 
ter pikat i pluće u meni sve gori, 
sunašce er vruće tvrdo mi domori. 

Sigurno du u takovu karakteru toga pastira imamo tražiti uzrok 
onim malim nedošljednostim njegove tobožnje preše i sna, a takav 
nam se njegov karakter još zbližega riše u idućoj sceni, gdje vraća 
kujači kutao iz kojega se napio, pa ju popljeska po šiji i pitaju po- 
rugljivo, što je tako mekušasta. Djevojka se ljuto na njega otrese, a 
pastir se bogma da ne bi medj takovim svietom htio jedan dan bora¬ 
li istorija drame. 3 

viti, pa rla mu ko tri dukata plati. 2421—2470. Kao ova scena tako 
su i nekoja mjesta u predidućem naricanju Sarinom za Izakom veoma 
liepa, a osobito nas opominju na narodno pjesničtvo naše 1920 i si: 

0 dragi moj einče, dušica Ijuvena, 
gizdavi jeljenče od luga zelena ! 

Ko mi te uplaši i s majkom razdieli, 
što majku ne utaši, da grozno ne cvieli? 

Orle zlatoperi, kamo si poletil, 
što majci zaperi u srce jedan stril? 

Paune pozlatan, kud zadje po travi, 
jurve je treći dan, da majku ostavi. 

Moj sivi sokole, mitaru priliepi, 
što majci na pole srdašce prociepi? 

Kragujče gizdavi, reci mi boga rad, 
u koj si dubravi loveći ostao sad? 

Ko mi će ljubiti tve lice pribilo. 
i tebe bljuditi, vazamši u krilo? 

Peto skazanje opet počimlje novom raznolikosti. Kuna je u dvo¬ 
rištu poklala nekoliko pilića, nad čim se sva služinčad uzvrtila; nu 
Sara im nalaže da puste te misli, a da priprave sve za doček Abra- 
mov i Izakov. Ovi i zbilja zdravi dodju i sve se završuje velikim 
veseljem. 

Ima Abramova posvetilišta 2662 dvanaesterca. Neke verze uzeo je 
Vetranić iz Belkarijeve „ rappresentazione e fešta d’ Abram e d’Isaac 
suo figliulo w ali je Vetranić ipak u Abramu čin znamenito raširio no- 
vimi scenami, tako da mu djelo ostaje originalno. 

Drugi dubrovački pjesnik takovih prikazanja jest Vetranićev učenik 
Marin Držić (1520—1580.), od kojega imamo: 

1. Posvetilište Abramovo. 

(Rukopisi: 1) frat. bibl. dub. br. 87. 107; 2. akd. br. 538. Ovdje 
istom komad, koji mi se barem čini, da je Držićev, jer Vetranićev 
nije. 3) akd. br. 118 ali istom prvi akt i to u najnovije vrieme pre¬ 
pisan.) 

Poznato je kako Držića obiediše, da je svojim posvetilištem Abra- 
movim učinio plagiat na onom od svoga učitelja Vetranića, a poslije 
ćemo naći, koliko Držić ima posla s nekimi svojimi zavidnici, koje 
sigurno nijesu nego upravo ovi koritelji. Učitelj Vetranić brani svoga 
učenika od takove potvore. Nijesam u Dubrovniku dospio, da izbli- 
žega prispodobim ova prikazanja, a ovaj komad što ga u Zagrebu 
imamo nije tomu dostatan. Koliko sam na brzu ruku opazio, uzeo je 

Držić do ista ciele verze i prizore od Vetranića, i samo je premetnuo 
scene pak mnogo prikratio govore. Valja da to bijaše prvi pokus tog 
inače najoriginalnijeg pjesnika komedija, pak se nije usudio stupiti 
na slobodne noge. U ostalom je sva ta razmirica novi dokaz vrstnoče 
Vetranićeva Abrama. 


2. Porodjenje Isusovo. 

(Rukopisi: 1) frat. bib. dub br. 128. 16. Prikazanje od porodjenja 
Jezusova složeno po Marinu Držiću Dubrovčaninu koji preminu oko 
g. g. 1580. 2) frat. bib. dub. br. 193. 31. Prikazanje od porodjenja 
Jezusova složeno po Marinu Držiću.) 

Rasporedao nam je pjesnik svoj čin tako, da pastiri glasom i svjet¬ 
lošću nebeskom u noći smeteni polaze u Betlehem pozdraviti i dari¬ 
vati Isusa. Ti razgovori pastirski u 1440dvanaesteraca puni su idilične 
usrdnosti, a po sadržaju njihovu jasno spoznajemo Držića pjesnika 
pastirskih igara. Iz predgovora se vidi daje to prikazanje kao i Ve¬ 
tranićeva Suzana u polju narodu prikazivana, a kad uz sadržaj njegov 
uzmemo na um krasan pjesnikov jezik, možemo biti sigurni, da bi 
ovo prikazanje i danas narod silno osvojilo. Evo mu sadržaja, iscrpena 
kao onaj Marulićeva razgovora medj dušom i tielom. 

„Pridgovor. 4 * 

Neka sav „puk u poljani u stoji muče te sluša, kako će se evo 
Isus roditi. 

„Sada ovdi izlazi Josef i za njim gospa i govori.** 

Gospa. Da ne može dalje jer joj je roditi. 

Josef. Sve ću ti prirediti. 

„Maria porodi i govorit 

Gosp. Neka joj bog bude u pomoći, jer nema povoja ni pelena, i 
stidi se djevica djetetu priklonit „sisicu w . 

Josef. Prizivlje pomoć od boga za Jezusa naga, dočim i zvieri 
imaju špilje. 

„Sad dohodi angjeo i govori pastirom. 4 * 

Ne strašite se već podjite u Betlem. 

„Odjeli se angjo i druzi angjeli na gori začeše ovu pjesan. 4 * 

Slavospjev Isusu i poziv pastirom, da pozdrave Isusa. 

„Radmio pastjer prvi govori Vukosavu. 4 * 

Da li su to „vile 4 * iz dubrave, koje tako sladko govore, i učiniše, 
da je sva narav zapanjena, te u nebo gledaju i voli i psi. 

„Vukas Radmilu odgovara. 4 ' 

* 

Nijesu vile ni hudi noćnici, nego je nešto iz samoga neba. Neka 
ko podje pozvati sve seljane, da im propoviedaju, što su to vidjeli i 
čuli. Nu nude Pribate, bi li ti znao reći, što to vidjesmo i čusmo. 

„Pribat govori. u 

Nijesu vile nego iz nebesa angjeli. Sva narav je obogatila (dugačko 
nabrajanje) i sva narav kliče, da se rodio bog, i pozivlje nas, da mu 
se svi podjemo pokloniti. Tako ja sudim, nude, druže, sad je na tebi. 

„Milješ govori. 44 

Prije dva dana zamakla mu junica u šumu. Tražio ju dva dana, i 
zaspao u šumi, te u strahu prizivao boga, da mu pošalje slavica, koji 
će ga čuvati. Slavulj zbilja dodje, zovnu ga imenom i reče, neka ode, 
. za što će pod to drvo sada vila doći. I zbilja se nebo ražari, i vila 
dodje, te posvema zastrašena reče, neka se ne plaši, jer da ona samo 
čeka druge vile, da naberu cvieća za djevicu, koja će roditi boga. Po 
što se i zbilja iz neba čulo, da je rodila, podjimo u Betlehem pozdravit 
ga, nu da čujemo Uglješu. 

„Uglješa govori. u 

Daje prije nekoliko dana nazrio pri kladencu krasnu vilu, ponudio 
joj se za roba, nu ona mu odbila i naučila ga, da će djevica poroditi 
slavni porod, za to ajdmo u Betlem, da mu se poklonimo. 

„Vukas odgovara. 4 * 

Hvali Uglješu kao veoma razborna, nu pita Grubišu, što se to za¬ 
gledao u zemlju, neka reče svoje misli. 

„Grubiša govori. 44 

Ajderno u Betlem, ne bojmo se za stada, ne plašimo se noći, jer se 
sve nebo žari. Znat ćemo put, jer poć ćemo za onom zviezdom. 

„Kresoje. 44 

Ne cknimo, nego ajde na put, ali kakove ćemo dare poniet. 

„Pribat. 44 

Daj ti reci kakove. 

„Kresoje. 44 

PoŠljimo Šišmana da od Marije i strine Marave donese: konjestrić 
jaja, grivnu smokava, dva kravajca, piplicu, tikvicu, masoca, dvoje 
lakti postava mekoga kostrača, oboje bisake pune svake prateže, ko- 
streti, vunice, kalamanak, pelene, povoj, sirca, grude, dva kabljića 
mlieka, kozlića, janje. 

„Ugljen , 

Posvema dobro, teci Šišmane. 

„Šišman. 44 

Tečem, ali me Čekajte, jer volim umrieti nego ne poći s vami. 
„Kresoje. 44 

Teci, ne boj se, čekat ćemo te. 

„Odi se dieli Šišman i dohodi Marave na kuću i kucajući govori. 44 
Ustaj ako spavaš. 

„Marava odgovara. u 
Ko je? 

„Šišman. 44 

Tvoj brat, otvori, čut ćeš dobre glase. 

„Ustaje Marava, vrata otvara i govori. 44 
Vaj, što je ? 

„Šišman. 44 

Djevica je rodila, spremaj brže dare. 

„Marava. 44 

Joj nema maje doma, već su 2 dana što je otišla na pir, kako ću te 
ja opraviti? 

„Sišman. 44 

Daj, daj, ti si veoma vješta i mudra glava. 

„Marava. 44 

Taki ću, i ja bi 8 tobom pošla, ma sam žena, a vani je noć. Nu čim 
svane đanica, mi ćemo sve seljanke doći, da ga povijemo. 

„Sišman. 44 

Hvala ti, dobra si, s bogom. 

„Marava. 44 

Pozdravi mi družbu. 

„Šišman. 44 
Pozdravit ću. 

„Ođieli se Šišman od Marave, idući putem druzijem nahodi jednu 
Sibilu sjedeći na putu i poče joj govoriti. 44 

Što radiš tuj sama daleko od kladenac i dubravi ? Rada bih bio 
tvoj rob. 

„Sibila. 44 

Ne trebam družbe, za što sam združena s božjom ljubavi. Poteci k 
družbi, i reci, neka se odmah spreme u Betlem, kamo i kraljevi slie- 
deći zviezđu dolaze, da cjeluju „pribitak 44 . 

„Šišman. 44 
Hvala ti na nauku. 

„Odieli se Šišman od nje i dohodi k družini i govori. 44 
Sreća vam. 

„Pribat odgovara. u 

Jesi li sve opravio ? 

„Šišman. u 

Pripovieda sve kako znamo. Ajdemo! 

„Krasoje mu odgovarah 

Hvala ti, ajde da zasviramo i zapjevamo. 

„Uglješa.« 

Ne pjevajmo prikorno, nego ja ću začet. 

„Ovdi se pastiri odpraviše s darovim put svete gospoje pjevajući 
ovu pjesan s mješnicam i sviralmi. u 

Neka čuje sva narav, da se rodio Isus. 

„Dogjoše Pastieri u Betlem prid gospu, Sišman govori . u 

Nabraja što sve nose i moli da ne prezre te dare. 

„Gospa odgovara pastierom. u 

Zahvaljuje im i dopušta da ljube diete, koje će im jednom čuvat i 
množit stada. 

„Kresoje odgovara. u 

Molimo te za blagoslov, koji će nam očuvati na samo ostavljena 
stada. 

„ Gospa. “ 

Blagosivlje im pojedince, nabrajajući cielo gospodarstvo. 

„Pokloniše pastiri glave, Maria pogleda k nebu i govori. “ 

Moli boga i svetoga duha, da obistini njen blagoslov. 

„Ođieliše se pastiri od gospe, sad izlazi jedan Remeta u prilici jed¬ 
noga proroka i govori pastjerom. u 

Pripovieda im sve muke Isukrstove i njegovo uskrsnuće. 

I to je, žali bože, sve što nam se je od dubrovačkih prikazanja sa¬ 
čuvalo. U živahnom natjecanju dramatskih pjesnika 16 vieka nema 
im više ni spomena, a niti poslije toga šestnaestoga vieka. Dolaze nam 
do duše u sedamnaestom i 18 vieku još pet drama, u kojih je crpen pred¬ 
met iz svetih knjiga, nu to nijesu više prikazanja, namienjena da se 
prikažu puku, nego su istom anagnostičke drame, t. j. istom su čitanju 
spisane. Te su: 

1. Ježuvite Gučetića Ivana: Leon filozof. Za pjesnika znamo, 
da je umro god. 1667, a sastat ćemo se s njime još i kod ozbiljne 
svjetske drame Dubrovčana. Njegova upitna drama sačuvala nam se 
u rukopisu bibl. frat. dub. br. 129.19. „Leon filozof, tragedia, koju je 
u jezik latin. učinio i prikazao u seminariu rimskom mnogo poštovani 
otac Giambatista Giattini od družbe Isusove, bogoslovac i filozof, a 

istomačio iz Latina u dubrovački jezik gospodin Givo Jera Gučetića 
vlastelin Dubrovačkih 

Posvećuje prievođ, latinskom posvetnicom, talijanskomu pjesniku 
originala, svojemu učitelju. Kaže u istoj, da se tako vjerno držao ori¬ 
ginala, da je volio silu učiniti jeziku „ilirskomu 4 *, nego za dlaku od 
istoga odstupiti. Datum Ragusii kalendis Novembribus 1651. 

Za tom posvetom dolazi „istoria, iz koje se tragedija izvadila 4 * koju 
evo ispisah. „Bazilio Bugarin, carigradski cesar, dva je sina imao: 
Leona starijega,- a mladjega Konstantina. Konstantin je mladjahan 
umro. LeonTeofanu, aliti Teofaniju, za svoju je dragu uzeo, koju cieća 
sveta života, koji je provodila, medju svete broji grčke menalogia. 

„Drag bijaše u to brieme Baziliju, Teodoro Santabareno (drugi ga 
Santabarenom zovu) biskup, ali kriući polu vjernik, manikeo, vilenik, i 
čarac najhugji, Fotia poluvjernika, aliti eretika branitelj, koji svojim 
čarim i lažami toliko je mogao prid Baziliom, priprodavajući se njemu 
himbenom dobrotom za sveta čovjeka, da je on vjerovao. Bivši ga 
tako Teodoro privario, da Konstantin sin svoj davno ukopan po mo- 
litvam Teodoroviem ima uskrsnuti, paka dvaš mu se činilo vigjeti 
čarim vilenika zasliepljenu, da sina svoga gleda, i da ga grli živa. 
Ovi, viđeći, da ga Leon pogrđiva, i da malu cienu od njega drži, još 
da se svud tuži na njega i na njegove laži i čari, tako ga je htio po¬ 
gubiti. Do mu je najprije razumjeti, kad s cesarom u lov otide, nož u 
čizmi sakriven da nosi, za svoj i očin život obraniti, ako bi se kogodi 
iz ne natke samieh za pogubit pritego. Pak viđeći da je Leon njegove 
svjete, obljubio, ide k Basiliju začugjen i ko izvan sebe, i govori mu, 
daje Leon namislio u lovu njega ubiti, i da za to u čizmi, ili okolici, 
ima nož nositi. Tu stvar tako skladno, Baziliju po naravi sumnjivu, 
priprođava, da je istinom držo, da ga sin ima pogubiti. Bivši dakle 
lov naviestio, našao je u čizraah Leonovih nož. Radi toga tako je bio 
uzvionuo, da je malo pomanjkalo, da nije u ti čas sina na smrt osudio. 
Ovo Zondra i Cedreno i druzi mnogi spoviedaju, koju stvar i Kardeno 
Baronio u desetom libru svoje historije spomenjiva. 4 * 

„Naći ćeš pako (p rij at e lj u, koji 1 e g a š) u tragediji neke stvari 
za veću nje ljepotu i urešenje promienjene i priložene, koje ne moj 
za zlo uzeti, bivši to i druzi znani veoma, koji su tragedije pisali, uči¬ 
nili. Tragedija je od one vrsti, koju Aristotile u trinaestom poglavju 
od poetike drugu zove i pravi, da je drugi prvom zovu; mnogi je naj¬ 
bolju i najljepšu ciene, er vrh žalosti, koju druga ima, svoju rados još 
prilaga. 

Bilo bi zanimljivo prispodobiti prievod originalu, nu originala 
nijesam našao. 

2. Ježuvite Gjorgjića Nike Brnje: Judita sačuvala nam se 
je u ruk. frat. bibl. dub. br. 199. 85, i br. 187. 91 gdje dolazi pod na¬ 
slovom „oslobodjenje Betulije w . Za pjesnika znamo da je preminuo 
g. 1687, a ta Judita njegova, mala dramica u osmercih, spada sigurno 
medju anagnostičke. Čin se u njoj veoma mlohavo, bez ikoje živosti 
rasteže, a ne razvija; u sastanku Judite s Olofernom nema nikakova 
efekta. Na svršetku pokazuje Judita sugradjanom odsječenu Olofer- 
novu glavu. 

3. Betondića Josipa: Isukrs sudac (prikazanje u latinski 
jezik složeno od Tucci Sicilianina, reda družbe Jezusove, a od Joce 
Viče Betondića u slovinski jezik prineseno frat. bib. dub. br. 337. 97) 
spada u 18 viek, u viek prievoda. Preminuo je naš prevoditelj, kao 
takav bolje poznat svojim prievodom Ovidijevih heroida, god. 1764. 

4. Antuna Gledjevića: Porodjenje gospodinovo iz 
početka 18 vieka ima 1512 osmeraca, podieljenih u 12 govora. Pastiri 
počivajući u travi čuju jedni ovdje drugi ondje kako angjeo naviešta 
da se je Isus rodio. U jutro si sakupljeni taj glas pripoviedaju, dok ih 
i opet angjeo iz neba pozove u Betlehem, gdje daruju Isukrsta i Ma¬ 
riju, a ova ih blagosivlje. Čin je izveden kao i kod Marina Držića, a 
idilični ton govora još je bolje ovdje pogodjen nego kod Držića. 

5. Frantice SorkočevićaPierkova prievod drame ježuvite 
Ptolomea „zazivanje sv. A ojzije Gonzage u iz 18 vieka nijesam vidio. 

Ovamo ćemo na pokon najzgodnije smjestiti. 

6. Kanavelića Petra crkvenu dramu: Muka gospodina 
našega Jezusa Isukrs ta (spjevana po Gosparu Petru Kanave- 
liću, vlastelinu grada Korčule, i u njemu bi prikazana g. gosp. 1663, 
a prije toga vele i vele vremena bi prikazana u gradu Jeruzalemu, u 
kamari kraljevskoj. Ovo polužalostivo prikazanje bi prepisano od oca 
Klementa Rajčevića, reda svetoga oca Franceska od Azigja u Dubrov¬ 
niku 1802. frat. bib. dub. br. 199. 83. U istoj ima još jedan rukopis 
iste, na ime br. 346. 74. Tragedia. Muka Isukrstova. U ovom ruko¬ 
pisu ima Kanavelićeva posveta te drame Bunićem u Dubrovniku, 
pisana na Korčuli 25 aprila 1678, što da kako niti najmanje ne smeta, 
daje g. 1663 na Korčuli prikazivana.) Kanavelić (um. 1690) nam je 
bolje poznat kao pjesnik „života sv, Ivana w a ova njegova muka Isu¬ 
sova, pisana u osmercih, i prikazujući bez ikoje pjesničke izvrstnosti, 
poznato mučenje spasitelja, nema u historiji dubrovačkih prikazanja 

druge znamenitosti, nego da nam je svjedočanstvo od mnogih iz- 
ginulih prikazanja, prikazanih ne samo u Dubrovniku, nego i po 
ostalih gradovih i otocih Dalmatinskih. 

2. Dubrovački prievodi 16 vieka. 

Hrvatska svjetska tragedija počimlje u Dubrovniku s prievodi. 
Prvi dobom jest pjesnik, s kojim se već u historiji prikazivanja sa- 
stasmo, na ime Mavro Vetranić, od kojega imamo prievod Euri- 
pidove Hekabe. 

(Izvori: 1. Zagrebačko izdanje od g. 1847; 2. ruk. frat. bib. dub. 
br. 309. 57. Hekuba tragedija Euripida grčkoga spjevaoca u slovinski 
jezik prinesena po D. Mavru Vetrani Čavčiću Dubrovčaninu, kalu- 
gjeru i opatu Melitenskomu. Priminu 15 genara 1576.) 

Imao sam priliku te sam još god. 1867 potanko naš prievod pri¬ 
spodobio s grčkim originalom, i spisao sam o tom raspravu u pro¬ 
gramu Varaždinske gimnazije. 

Rezultat mojega razmatranja bijaše taj, da u Vetranićevoj Hekubi 
nemamo prema grčkomu originalu niti gramatičke niti pjesničke 
vriednosti, jer Vetranić ne samo da ne sliedi grčki tekst misao po 
misao, nego je u samoj kompoziciji učinio tolike po original štetne 
pomjene, da nam od Euripidove krasote nije gotovo ništa preostalo. 
Prema takovim rezultatom nametnula mi se misao, da Vetranićeva 
Hekuba, ako je do ista prievod, ne može biti s grčkoga prevedena, 
nego s drugoga kojega jezika. Doznavši poslije iz historije talijanske 
drame za Hekuba Ljudevita Dolča, koja je štampana 1566, i dobivši 
istu na porabu, osvjedočio sam se, daje naš Vetranić ovu preveo, a 
da se na Euripidovu uz to nije osvrtao. Ovako dakako padaju svi 
prigovori kvarenja Euripidove Hekabe na talijanski original, a naš 
hrvatski prievod ostaje kao takov dostojan vještine Vetranićeve, jerbo 
nam je u njem talijanski tekst liepim izborom rieči i sigurnim hrvat¬ 
skim slogom, i priličnom vjernošću prenio. 

Druga prevedena tragedija jest Mihe Bunića Babulinovi- 
ćeva: Jokasta. 

(Rukopis: akađ. br. 1. izmedju biskupovih. Jokasta. tragedia isto- 
mačena po Mihu Bona Babulinović. vlast. Dub. umrie oko god. g. 
1590.) 

U novije vrieme su naši historici literature počeli dvojiti, da li je ta 
Jokasta i zbilja prievod s grčkoga, kako to stariji tvrde, po što u 
grčkoj knjizi ne poznamo tragedije toga imena Jekaste. Ja sam u 

pomenutoj raspravi Varaždinskoga programa nastojao dokazati na 
temelju do onda poznatih izvadaka iz našega prievoda, da bi ta Jo- 
kasta mogla biti prievod Euripidovih Fenisa. Našavši poslije u Zagrebu 
gornji akađemički rukopis, osvjedočio sam se, da se ta Bunićeva 
Jokasta do ista u glavnom slaže s Euripidovimi Fenisami, ali da je od 
ovih opet ne samo u redu rieči i misli nego mjestimice i u kompo¬ 
ziciji toliko na štetu originala različita, da mi se ni Jokasta ne čini 
prievod 8 grčkoga originala. I tako sam daljnjim ispitivanjem i za 
Jokastu pronašao, da je prievod talijanske Jokaste istoga Dolča, od 
kojega je i Vetranić svoju Hekubu preveo. Ipak je Bunićev prievod 
mnogo vjerniji, vještiji, i ljepši od Vetranićeva, akoprem se kao i 
onaj služi teškim dvanaestercem s dvostrukim srokom. Povrh te pred¬ 
nosti prema talijanskomu originalu, vidi se da je Buniću kod pre- 
vadjanja bio i grčki original pred očima. U našem prievodu na ime 
dolazi ispred tragedije prevedena grčka hipoteza (argumentum), za 
tiem odgovor Apolonov i gonetka Sfinge, česa u talijanskoj tragediji 
Dolča nema; nema barem u izdanju od g. 1566, a ne će biti niti u 
izdanju od g. 1549, koje nijesam vidio, ali sam dobio viest da je ono 
drugo do slovce iz prvoga preštampano. U ostalom se iz samoga 
hrvatskoga prievoda vidi, da je rieč po rieč s grčkoga prevedeno, 
kako se evo svaki može uvjeriti. 

„Eteokle, uzamši kraljestvo od Thebe, uzme dio bratu Poliniču, 
koji pošadši u Argo oženi se s kćerom kralja Adrasta, i želeći se u 
svoj grad vratit, nagovori svekra, i skupi vojsku veliku suproć bratu, 
ter podstupi Thebu. Mati njegova Jokasta ustavivši ga od boja, uvede 
ga u grad, da s bratom o kraljestvu govori. Eteokle hteći svakako 
gospodovat, ona ne može sinove umirit, ter Poliniče otide opet iz 
grada u vojsku, da se s bratom udari. Tirezija prorokuje, da će 
otegnut Tebanska vojska, ako seMenečeo, sin Kreontov, ubije u 
posvetiliŠte Martu bogu od boja na čast. Kreont se na to opre, a 
mladić ushoće umriet dobre volje. Otac davši mu dosta blaga pošlje 
ga iz grada. On samohoć dodje, ter se za grad ubije. Tu tako Te- 
bani voevode od Arga ubiju, a Eteokle, i Poliniče sami se megju 
sobom udare, ter oba mrtva padu. Mati njih našavši mrtvieh sebi 
smrt učini, a nje brat Kreont uze kraljestvo. Argivi izgubivši u boju 
otidu. Kreont ne da ukopat onezieh, ki budu pod gradom ubijeni, a 
Poliniča ne ukopana izvrže na dvor, i Edipa izagna iz grada. u Po¬ 
sljednja eksegetična izreka grčka wv Bs t/)v Bpfijv XcYoxo«5aas, ouBs 
Trapa nijv 5u<m>x iav eX£Y5aa<; ne dolazi u našem rukopisu prevedena, ali 

se vidi da se je u starijem, iz kojega je naš prepisan, nalazila valja da 
ne čitljiva, jer je kod nas tako izreka ostavljena prekinuta bez inter¬ 
punkcije. 

Sliede prievod odgovora Apolonova i gonetke sfingine. 

Biti će tebi dan, o Laju, na sviet taj, 
jak želiš sin jedan, nu višnji hoće, znaj, 
da tebi diete tve svakako smrt zada; 
steći će toj se sve, ere si njekada 
Peleju ti sina ugrabio dragoga, 
koji te proklina, toj proseć u boga. 

Gonetka Sfinge. 

Od dvje noge, i četiri 
jes na svietu, i od troje 
narav jednu svegj ne tiri 
izvan svega živo Što je. 

Jedan inia glas, i kada 
na najveće noga hodi, 
naj nejači bude tada, 
svim se vidjet tuj prigodi. 

Sto se vriednosti talijanskih originala tiče, da po istoj prosudimo 
vriednost izbora Vetranićeva i Bunićeva, tu je već odavna kritika 
izrekla svoj sud o Dolču, kao i o drugih takovih talijanskih dra¬ 
matskih pjesnicih, koji prekrojivahu grčke tragedije, izrekla je, da u 
tom prekrojivanju ne stvoriše u svojih dramah ništa liepa, do onih 
mjesta, koja su vjerno iz originala prenieli, a gdjegodj mienjahu, svi- 
gdje to učiniše na štetu originala. Za vrieme naših Dubrovačkih 
pjesnika bijahu u tom da kako posvema druge misli, i za njih slov- 
ljaše Dolči kao osobito vriedan dramatski pjesnik, i ne možemo 
prema tomu nego pohvaliti izbor Vetranićev i Bunićev. Prievod Bu- 
nićev jest, kako rekoh, mnogo vriedniji od Vetranićeva, samo mi je 
opaziti, da je prevodilac prepuni grčki original, kako ga 8 toga već 
stari grčki kritici kore, a 8 te iste mane još gori talijanski original, 
naružio je naš prevodilac još gore, dometnuvši iza svakoga akta neke 
pjesme, koje niti ne spadaju na čin tragedije. Tako poslije prvoga 
akta dolazi iz nebuha Amfion govoreći, da je nekoć Thebe svojom 
lirom sagradio, pak je i sada došao, da s njome uredi ovaj nesklad, 
što se u njoj porodio. Poslije drugoga akta dolazi Kadmo i moli 
Atenu, c a mu naspori one zmajeve zube, koje je nekoć posijao, da 
od njih poniknu ljudi i t. d. 

Kronologičkimi redom treći prevodilac jest Lukarević Fra nj o 
Burina. Od ovoga imamo dva prievođa: 


Digitized by v^.ooQle 



44 


1. Atamante. 

(Rukopis akad. 1 izmedju biskupovih: Atamante tragedia istoma- 
čena po Franu Luccari Burinni vlat. dubrov. žrvjaše g. g. 1590.) 

Stariji nam historici literature ubilježiše, da je ovo prievod s grč¬ 
koga, noviji počeše o tom dvojiti, jer se neoprežnošću počeo ovoj 
tragediji pisati nominativ Atamanta a ne Atamante. Ja sam u pome- 
nutoj raspravi varaždinskoga programa opazio po ona dva odlomka, 
što nam do tada iz nje bijahu poznata, da se tu radi o Tebanskom 
kralju ’A$a|ias, koje na hrvatski glasi Atamante. Iz gornjega rukopisa 
spoznah veseljem istinitost mojega nagadjanja. Svim tim dakako još 
nije riešeno pitanje, je li taj Atamante prievod s grčkoga. Bilo je od 
prvaka grčke tragedije dosta komada toga imena, nu od svih tih nam 
se nije ni jedan sačuvao. Kad bi dakle naš Atamante bio prievod 
s grčkoga, morali bismo jedino predpostaviti, da u 16 vieku bijaše 
rukopisa od onih izginulih grčkih Atamanta, koje ostali sviet nije po¬ 
znavao. Takovo predpostavljanje jest a priori ne moguće, a iz samoga 
našega Atamanta se jasno razabire, da nije nego prievod koje tali¬ 
janske tragedije 16 vieka. Imamo u njem na ime vjernu sliku na 
hrvatski jezik prenesene učenjačke talijanske tragedije 16 vieka, koja 
grozu zamjenjuje s tragičnim, uzvišeno sa strašnim, tragički stil re- 
torskim jadovanjem, koje je prazno na mislih i pjesničkih slikah i 
prispodobah. Grčkoga nema u njoj ni u kompoziciji ni u govoru ništa, 
a nadpis rukopisa ,,istomačena u nas jasno upućuje, daje prievod, kad 
sve i ne bismo iz prispodobe s ostalom dubrovačkom originalnom dra¬ 
mom na prvi mah razabrali, da originalna nije. 

Sadržaj njenih od prilike 3000 veraza jest ovaj. U prvom aktu se 
Phrisso i Hele razgovaraju, kako bi se oteli mrgodnoj maćehi svojoj 
Jnoni. Boginja Junona se kao zaštitnica braka ljuti što je Atamante 
pustio svoju ženu Nefelu a uzeo onu maćehu spomenute djece Inonu, 
da tim dodje do Tebanskog priestola. Šalje za kaznu na cielu kuću 
Atamantovu boginju srdje, koja nabraja šta će sve na Junoninu 
zapovied od te kuće učiniti. Atamanta muči onaj počinjeni grieh, i 
rad je da svoju prvu ženu Nefelu umiri uvjeravanjem, da je Inonu 
samo radi priestola uzeo, a da će ju uviek kao pravu kraljicu cieniti 
i nastojati da po smrti Inoninoj njezin (Nefelin) sin Phriso kraljestvo 
baštini; nu kad Nefela ne htje takove ponude primiti, nego uze tražiti 
od Atamanta svoju djecu, zapovjedi joj ovaj da ima još noćas ostaviti, 
Tebe, bez djece. 

Kor pjeva, kako se sprema nesreća na Tebanjane, jer su sva polja 
izgoijela i glad se pokazao. 

U drugom aktu nosi redovnik kralju viesti, da se puk radi nastalog 
glada buni i pita kralja kako bi se narodu zadovoljilo. Kralj odgovara 
da je i istu krunu prodao, da se narodu pribavi hrana, i da je poslao 
Dodonsko proročište pitati što bi se imalo činiti. U to baš dodje taj 
Dodonski poklisar s glasom, da proročište zahtieva, da Atamante 
žrtvuje svoju rodjenu djecu i tiem će istom glad prestati, čemu kralj 
istom na žestoko nagovaranje redovnikovo privoli. Nefeli je do toga 
Merkur kazao da njenu djecu čeka pred gradom zlatni ovan, koji će 
ih ponieti kud treba, i tužna majka donosi tu viest svojoj kćeri Heli 
i sinu Frisu, koji odmah odu gori k ocu da se s njim oproste, nu ma¬ 
ćeha Inona sidje doli i pripovieda Nefeli, da joj se djeca ne će više 
vratiti, jer da će ih sada gori žrtvovati. Uboga Nefela poleti gori da 
spase djecu. 

Kor hvali prema sadašnjoj opakosti zlatnu dobu. 

U trećem aktu slazi Nefala i govori kako je gori vidjela, gdje joj 
djecu spremaju na žrtvovanje! (Koja majka bi od takova prizora živa 
otišla?) Na to dodje iz kuće glasnik, pripoviedajući, kako su gori 
htjeli djecu žrtvovati, ali baš kad redovnik bijaše mač podigao da ih 
zakolje, zagrmi oltar i djece ne stane. Gradjani, koji vidješe kako 
Friso i Hele odjašiše na zlatnom ovnu, dodju uzbunjeni, misleći, da ih 
otac ne htjede žrtvovati, a bojeći se da tiem glad ne bi ne stao, odu 
gori, darazvide te stvari. Na to dodju poklisari Atenski, koji se slikaju 
kao zboriti ali lukavi ljudi, i Spartanski, koji kao priprosti ali pošteni 
(oboje da ne može biti trivialnije), noseći od Atamanta zaprošenu po¬ 
moć proti gladu. Gradjani, doznavši gori kako je neko božanstvo 
otelo Frisa i Helu smrti, i kako Špartanci i Atenjani đonieše pomoć, 
silaze veseli, a kralj šalje na sve strane tražiti svoju djecu, da ih do¬ 
vedu, kad im ne treba više umrieti. 

Kor pjeva kako je sreća promjenljiva. 

U četvrtom aktu nose ribari Atamantu mrtvu Helu, pripoviedajući, 
kako je ista s bratom Phrisom na onom ovniću zaplovila u burno 
more, a sutra dan ju nadjoše na obali mrtvu. Atamanta spopade bol i 
bježi u kuću, iz koje ga u zdvojnosti doljećala Inona sa svojom dje¬ 
com Melikertom i Learkom dozi vije, jer da sva gori, i puna je nakazni 
i zmija. Atamante doleti lud, i držeći Inonu za lavicu, poleti za njom, 
i rastrga joj diete Learka na komade, na što Inona s Melikertom u 
naručju utekne. Poklisari Atenski, koji su to gledali, požele odmah 

preuzeti Thebansku vladu, nu Spartanski im toga ne daju, nego neka 
se gradjani sami vladaju. U tu razmiricu pane Sisip, Korintski kralj, 
brat Atamantov, koji se odmah ode pobrinuti, da ne dobe Atenjani 
vlade. 

Kor pjeva kako nesreća jače udara na mogućnike, nego na siro¬ 
mahe. 

U petom aktu silazi iz kuće Sisifo, čudeći se kako je priprosti 
Špartanac pošteniji od ugladjena Atenjanina. Glasnik dodje i pripo- 
vieda, kako je Atamante dostigao Inonu, istrgao joj Melikerta i rastr¬ 
gao ga na komade, za tim za njom potekao (ovdje je u našem ruko¬ 
pisu jedan list prazan, na kojem bi imalo biti pripoviedano kako je 
Inona u more skočila, ako nije i to proti grčkoj priči bilo izvedeno) 
za tim se umirio, došao k njegovim (poklisarovim) drugovom, i naj¬ 
prije ih krivio, da su mu oni djecu rastrgali, poslije uvidio, daje 
sam, počeo se kleti, pokupio pomoću njegovom (glasnikovom) dječa 
uda, unesao ih u crkvu Jova, i tu se u mač bacio, koji mu (glasniku) 
je evo ostavio na uspomenu. Sisifo pozivlje, neka se svi od žalosti u 
crno obuku. 

Ovdje je naš rukopis prekinut, te ne znamo što se je dogodilo s Ne- 
felom i kako se je svršila ona razmirica poklisara. Ima i u g. Gaja 
jedan rukopis toga Atamanta, nu pošto se već u „književniku 4 * naši 
historici literature potužiše, da im ga nije htio dati na porabu, nijesam 
ga za to mogao pitati. 

2. Vjerni pastir. 

(Rukopis bib. frat. dubr. br. 73. 52 vjerni pastier tragikomedia slo¬ 
žena po Battisti Gvarini a iz Italijanskoga jezika u pjesni slovinski 
prinesena po gospu. Franu sinu Frana de Lukkari vlastelinu Dubro¬ 
vačkomu god. gospod. 1594.) 

Apendini hvali naš prievod, da je bolji od Kanavelićeva, česa Lju- 
bić u svom ogledalu ne dopušta. Različiti su u toliko, što je Kanave- 
lićev spjevan u osmercih i mnogo slobodnije od Lukarevićeva, pak 
je u tom mjerilu i slobodi do ista Kanavelićev i razumljiviji i ugodniji 
čitati, dočim se Lukarić trsi u dvanaesterce prenieti lagahne talijanske 
verze, pak tiem postaje tvrdji i nerazumljiviji. Gramatička vriednost, 
koju dobivamo vjernijim Lukarićevim prievodom nije velika, jer ga 
dvanaesterac ipak smeta, da nije mogao do rieči prevesti. Prolog nije 
kod Lukarića preveden, ali ima pred prievodom u prozi pisanu po¬ 
svetu „gospodu. Gjoru Sinu Mata Gradića prijatelju i rodjaku svomu 
poštovanomu u Dubrovniku 15 Magja 1594. u 

Mislim da su nazivi „prenesen 4 * i „istomačen a , koji dolaze na naših 
prievodih, slučajna sinonima. Mislio sam jedno vrieme da „istomačen u 
znači slobodan, preradjen prievod, a prenesen vjeran; nu i pred Ve- 
tranićevim prijevodom Hekabe piše „prenesena u . 

Četvrti dubrovački prevodilac tragedija jest Savin Gučetić, 
od kojega imamo 

1. Dalida. 

(Rukopisi: 1. frat bib. dubr. 73. 52. Dalida tragedija Ludovika 
Grotta, koji se zvaše sliepac od Adrije, prinesena iz italijanskoga 
jezika u pjesni slovinske po gosp. Savinu de Gozze vlast Dubrovačk. 
koji se zvaše Savko Bendevišević i priminu godišta gospodinova 1603. 
2. akad. br. 1 izmedju biskupovih.) 

I stariji i noviji naši historici književnosti prolaze kraj ove Dalide 
prostom opaskom, da je prievod talijanske Dalide Ludovika Grota, 
dočim u istinu stvar posvema drugčije stoji. Naša Dalida na ime jest 
kontaminacija (sastavina) dviu tragedija pomenutoga Ludovika Grota: 
Dalide i Hadriane, i to tako slobodna kontaminacija, da je glavna 
stvar u našoj Dalidi posvema promienjena, te je naš prievod kao 
takav mnoge zanimljivosti i znamenitosti n historiji Dubrovačke drame. 

Luigi Groto, nazvan ii cieco d’Adria, rodi se u gradu Adriji kraj 
Mletaka g. 1535 a umrie u Mlecih g. 1585. Akoprem sliep bijaše ipak 
predsjednik akademije đegl’ illustrati, pak je kao takav glasovit sa 
svojih govora, koje je kao ođaslanik akademije u svečanih prigodah 
govorio. Spisao je zbirku pjesama naslovom „anello di rime a ; preveo 
je prvu pjesmu Hiađe; spjevao je komedije: ii thesoro, TAlteria, i 
FErmilia; pastirsku igru Calisto, i napokon dviejragedije: Dalida i 
Hadriana. 

Dalida pada u najraniju mladost Grotovu, a štampana je u Mlecih 
god. 1583, tako daje ovo štampano djelo moglo poslužiti našemu Gu- 
četiću, koji je preminuo 1603. Grozno klanje, mrcvarenje, i strašila 
duhova, stekla su se u Grotovoj Dalidi na najviši vrhunac strahote i 
čudesa. Dalida je priležnica kralja Baktrije Kandaula i ima s njim 
dvoje djece. Kralj Kandaule je oženjen s Bereničom, s toga treba da 
taj njegov odnošaj s Dalidom ostane tajan, te ju drži s ona dva djeteta 
sakrivenu u kuli, a obči s njome u tom skrovištu preko svoga tajnika 
Bessa. Besso se zaljubi u kraljicu Bereniču i odluči njenu ljubav pro¬ 
siti i kupiti izdajom one tajne da kralj ljubi Dalidu. Besso veli kraljici 
da če joj izdati Dalidu i njezinu djecu, ako mu prikloni na ljubav 
ženu, koja je u njezinoj vlasti. Kraljica pristane a Besso joj metne 

pred oči zrcalo, neka u njem vidi tu ženu. Kraljica pristaje, i odluče 
kralja ukloniti s puta, pa će Besso kralj postati. Kraljica dakle 
zakolje Dalidu i njezina dva djeteta pak će sasječena uda njihova 
staviti na stol, kad bude slava rodjenoga dana Kanđaulova, na kojoj 
se ima kralj otrovati. Nu kralj je opet doznao za ljubav kraljice i 
Bessa, te je i on sasjeko ovoga, da mu pri istoj gostbi stavi uda pred 
kraljicu. Tako se dogodilo; kralj umre otrovan, a kraljica si nožem 
reže s tiela udo po udo. Sve te od glasnika pripoviedane groze i gnju- 
sobe i prikazivani mrtvački dielovi zaklanih ljudi imaju u tragediji 
svoj izvor iz staroga grieha Kanđaulova, što je svog strica i skrbnika 
Meleonta smaknuo, da se rieši skrbničtva. Sjena toga Meleonta, koji 
je još k tomu otac Dalidin, aranžira sve ono mrcvarenje pomoću 
„smrti u i „ljubomomosti u , te se u tu svrhu često prikazuje na pozo- 
rištu, uživajući i tresući se od slasti nad tim nečuvenim groznim 
klanjem. 

Grotova Hadriana ima predmetom povjest, koja je služila i Sek- 
spiru u njegovu Romeu i Juliji. Prvi joj se tragovi nalaze u novelah 
Talijana jMassuccio*. Za tim u noveli Luigi da Porto-a giulietta 
(Mleci 1535) iz koje je crpao Bandello. Na to dolazi spjevana od neke 
Talijanke jClizia* 1553, onda od Engleza „Brooke-a „g. 1562, koji ju 
je vidio prikazanu, i misli se da Brooke razumieva pod tom prvom 
dramom o tom predmetu upravo Grotovu Hadrianu, koja se je valja 
da u originalu u Engleskoj prikazivala, dok još bijaše u rukopisu, jer 
je prvi put štampana u Mlecih g. 1578 a drugi put 1626. Za tim taj 
predmet franceski preradiše g. 1564 Francois Bellefore i Piere Bois- 
teau „histoire de deux amants“, koje je na Engleski preveo Paynter 
g. 1567. Na pokon dolaze prije Sekspirova Romea i Julije još dvie 
španjolske drame o tom predmetu: Francisko Roxas : Los Vandos de 
Verona i Lopez de Vega: Castelvines y Montisos. 

I mi se možemo pohvaliti da imamo u 16 vieku hrvatsku dramu o 
tom predmetu, to je Gučetićeva Dalida; nu pošto naš pjesnik u svojoj 
Dalidi sastavlja Grotovu Dalidu i Hadrianu, valja nam prije nego 
uzmemo Gučetićevu Dalidu s bližega razmatrati još i sadržaj Hadriane 
navesti. 

Latinski kralj Mecentio obsieda grad Hadriu i u njem kralja Hadria, 
u kojega je kći Hadriana, koja se za vrieme toga rata zaljubi sa 
sinom kralja Mecentia Latinom. Neki stari svećenik (mago) dovodi 
Latina noću k Hadriji na sastanke, a u jutro ga opet vodi iz grada. 
U jednom poboju ubije Latino Hadrianina brata, ali vojska Mecen- 

cijeva bi priseljena na bieg. Latino i Hadriana se težko praštaju. Na 
veću nevolju Hadriane hoće roditelji da ju za nekoga drugoga udaju. 
Nemajući druge pomoći uzme Hadriana na savjet maga prašak, kojim 
će dotlje kao mrtva ležati, dok magov viestnik dovede Latina, da 
ju iz rake izvede i s njome uteče. Dojkinja Hadrianina pošalje Latinu 
vjestnika o Hadrianinoj smrti, koji je nesrećom prije vjestnika magova 
došao. Latino kupi otrova i došavši u raku popije ga. Hadriana se 
probudi prije smrti Latinove, pak tako oboje skupa tuguju. Na to 
dodje mago, da izvede Hadrianu iz groba, i čudom vidi kako mu se 
pomela njegova osnova, što je dojkinjin vjestnik ranije došao. Latino 
umre a Hadriana, koja je bila ostatak Latinova otrova popila zada si 
podpunu smrt iglom, koju ima pri sebi. Na koncu tragedije pripovieda 
vjestnik, kako se je Mecenciju prikazala slika njegova sina Latina, 
zahtievajući, da ga osveti. Mecencije dao je probiti branu, koja za¬ 
državaše more od grada Hadrije, i valovi morski eto šume da poplave 
grad. Mati Hadrianina pala je mrtva, vidjevši svoju kćerku i Latina 
u raci. 

Od ovih dviju Grotovih tragedija dakle sastavio je naš Gučetić 
svoju Dalidu, najogromniju obsegom izmedju svih dubrovačkih 
drama, jer broji preko 4000 dvanaesteraca, a i najstrašniju, jer joj je 
evo ovo sadržaj. 

Do četvrtoga akta ide sadržaj uz Hadrianu, samo što su druga 
imena, i neke okolnosti promienjene; ovo pošljednje u koliko je to za 
posvema različiti peti akt pjesniku potrebno bilo. 

Kao u Hadriani tako i kod Gučetića pripovieda Dalida svojoj sta¬ 
rici dojkinji tajnu, da se je u Oranta, sina neprijateljskoga kralja 
Izmara, koji obsieda Adriju, zaljubila, vidjevši ga sa kule po polju 
jašiti. Mjesto Grotova perzijskoga maga posreduje medju Dalidom i 
Orontom, Daliđin stari učitelj, koji je nekoč u Izmarovoj latinskoj 
zemlji služio pak ima slobodan pristup u neprijateljski tabor. Žao mi 
je što nemam pri ruci Grotovu Hadrianu, da vidim kako je naš Gu¬ 
četić prevadjao original; koliko se iz odlomka u Kleinovoj Geschichte 
des Dramas V. str. 437 vidi, prisiliše nesretni dvanaesterci našega 
Gučetića još i ono nekoliko krasnih mjesta, što ih ima kod Grota, na 
štetu njihove krasote rastezati. Tako talijanski original na onom 
mjestu, gdje djevojka pripovieda svojoj dojkinji kakovo zlo ju je 
snašlo, kad se je u dragoga svoga zagledala 

Io vidi ii primo, e l’ultimo mio male, 

Fu ii mio mal un piacer senza allegrezza, 

(Historija drame.) 4 

Un voler, che si stringhe, ancorche punga, 

Un pensier, che si untre, ancorche ancida, 

Un affamo che ’l ciel da per riposo.., 

Una morte immortal piena di vita, 

Un inferno che sembra ii Paradiso. 

To mjesto glasi kod Gučetića 82 si.: 

Njeka je rados toj, s kom mira ne bude, 
i njeki nepokoj, ki ljudi svi žude. 

Htjenje neko jes, ko mi je protiva, 
i tuga, ku ma svjes u sebi uživa. 

Misal je, ka hrani, i mori čovjeka, 
i želja, ka rani ranome bez lieka. 

Dobro je, ne pristav ko život skončaj e, 
zloča je, ku narav za pokoj nam daje. 

Njeka je taj boles ugodna, i mila, 
i slas, s kom zaedno jes čemera sto dila. 

Rana je od svoje od ruke zadana, 
uza je, sred koje sama sam svezana. 

Oganj je veomi jak, ki nikad ne zgara, 
i jaram vele lak, a vrlo umara. 

Smrt je, dni po kojoj docna svrhu imaju, 
paka je vječni goj priličan svim raju. 

Kao kod Grota tako i kod Gučetića dojkinja odvraća Dalidu od 
njene ljubavi, pobijajući joj njezine dokaze o ljubavi i vjeri Orontovoj 
u dugačkoj stihomitiji. Ono nekoliko talijanskih veraza što ih Klein 
navodi prevedeni su ovako: 

H. A piedi mi cadeo per adorarmi 
D. Na svoje koljena pokleče i pade 
N. Come viva Panthera e volpe cade 
S. I kuna vuhvena da kokoš popade (!) 

H. Piu volte sospirć, sospir di foco. 

D. Niz lica rumena jadovan plač proli 
N. Da le piu firedde selci ii foco e tratto 
S. I tvrda kamena voda gre niz doli (!) 

Tako ti nesretni dvanaesterci sile Gučetića mienjati ljepše prispo¬ 
dobe s nesmislenimi, a ne daju mu preko ova 4 verza teći uz Grotovu 
stihomitiju, nego mora da na uzveličanje dosađnosti smišlja još više 
antiteza. Medj ovimi dolazi i ta, da Dalida rekavši kako joj je Oronte 
prsten poklonio dodaje 

Okoliš prstena ovoga hoće rit, 
da nikad svršena ljubav nam ne će bit. 
na što prihvaća dojkinja: 

Ako ćeš riet uprav, zlamen toj vas je inak, 
hoće riet, taj ljubav da nema početak. 

Ne mogući Dalida naći dokaza, koji joj starica ne bi spobila, oda 
joj napokon skrajnu tajnu, koja kod Grota još nije tolikoga domašaja 

0 sventurata me, che donque faccio! 

Lascio ii mio sposo, da cui spero ii seme? 

Laaeio chi meco avra commune ii letto ? 

Nu kod Gučetića je plod Dalidine ljubavi s Orontom dalje uspio: 
ima od njega dvoje djece, koje čuva vrtljarica! Ako proti takovoj 
okolnosti kod Grota dojilja uzaludo vojuje proti Hadriani sa 150 
hendekasilaba, to se naša starica obara na Dalidu sa 170 punih dva- 
naesteraca, dokazujući joj, da na svaki način ima Oronta pustiti: ako 
pobiedi Izmar, ne će Oronte htjeti uzeti robinju, ako Dalidin otac 
Atrio pobiedi, ne će dopustiti, da mu kći podje za roba, a osim toga 
neka promisli na opasnost, koja prieti gradu, kad Oronta pušta 
skrovno k sebi dolaziti. Ni ti 170 dvanaesteraca ne osvjedočiše Da¬ 
lidu, i starica napokon pristaje, da će gledati kraljicu, Dalidiuu mater 
osvjedočiti, da Oronte nije kriv ratu, pa da mati tiem ne će biti nje¬ 
zina braku s Orontom protivna. U drugoj sceni dolazi Dalidina mati 
s kule i pripovieda, kako je gledala gdje se vojske pred gradom biju. 
U trećoj sceni dolazi glasnik i pripovieda, kako je Atrijev sin proti 
očevoj volji došao na bojište i pozvao bjegajuća neprijatelja, neka mu 
koji izadje na mejdan. Izašao je Oronte i ubio kraljeva sina. Sad poče 
plač kraljice i Dalide i starice nad ubijenim sinom i bratom, koji ob- 
siže 230 veraza, da na pokon kraljica u nesviest pane, pak ju na 
koncu drugoga akta unose u kuću. Grotov kor ne dolazi kod Gučetića, 
inače je pridržan sadržaj talijanski, do što kod Grota mati ne pada u 
nesviest, nego polazi grob svoga sina pohoditi. 

U prvoj sceni drugoga akta dolazi kao kod Grota Latino tako i 
kod Gučetića Oronte i pripravlja se kako će se obraniti predDalidom, 
što joj je brata ubio. U drugoj sceni sliedi kod Gučetića dodatak, ko¬ 
jega kod Grota nema. Serinda, sluga Dalide, govori spazivši iz daleka 
Oronta, kako je u Oronta zaljubljena, ali koja joj hasna, kad je Oronte 
kraljevske a ona niske krvi. Oronte joj obećaje, da će ju za njezine 
velike usluge obilno nagraditi, kad dobije Dalidu za ženu, nu Se¬ 
rinda veli, da joj je dar njegove milosti vriedniji od svega zlata. Na 
to dodje Dalida i sliedi obrana Orontova što joj je brata ubio i njihov 
oproštaj, koje obsiže punih 416 dvanaesteraca. Sadržaj tih govora isti 
je po Kleinu kao kod Grota, samo se iz razmierja veraza, što padaju 
na pojedine partije, vidi da Gučetić nije do rieči prevadjao, a mjesto 
talijanskoga kora pada ovdje opet Dalida u nesviest, kao na koncu 

prvoga akta kraljica. Dalida pada u nesviest nad odlaskom Orontovim 
i ovaj veli starici 

Evo će od muke tužna se prinemoć 
da ju meni u ruke, sad joj će muka poć. 

Očice otvori, meni si sred krila, 
jaoh sebe ne mori cjeć plača nemila. 

D. Sad gdi sam ovo ja? 0. Šaranom si kraljice. 

D. Rogodi vod me ća do moje ložnice, 

0. Krotko ju poredi, da malo počine, 
odar joj naredi, doćim joj trud mine. 

U trećem aktu navaljuje najprije kraljica (sc. 1) zatim kralj Atrio 
(sc. 2) na Dalidu, da mora poći za nekoga kraljevića, kojega joj oda- 
braše za muža. Dalida se materi brani da se ne može udavati, jer žali 
za bratom, zatim što joj je taj kraljević 

Već meni jes mrzeć, napasnik ner hudi 
Kr. Kad uzanj budeš leć, druge ćeš bit ćudi (!} 

Ispričava se Dalida još i tiem 

Jošte sam ne jaka za vjeru ja sada 
Kr. Hvojca znaš svaka prida se prie mlada 
D. Trudno se moć prignut Što ’e srcu mrzeće 
Kr. Primiti mlaca u skut djevica ka ne će? 

Ne znam da li takove rieči dolaze i u originalu; u ostalom je sa¬ 
držaj ovih 368 dvanaesteraca isti kao kod Grota. Kralj hoće da opornu 
kćer ubije, ali ga od toga odvrate kraljica i dojkinja(kod Grota mago) 
neka malko ode, da će se Dalida valjda ipak pridomisliti. Sada do¬ 
laze kod Gučetića opet tri scene (4, 5, 6) kojih kod Grota nema. 
Oronte je još tu, rad bi još jedan put biti s Dalidom. Serinda ga u tom 
položaju napastuje, neka joj se zakune, da će joj za njezine dosadanje 
službe prikloniti mladića, koji je posvema u njegovoj vlasti. Oronte se 
zakune, ali sada se Serinda ne ufa spomenuti imena tog mladića. 

Or. Kad tomu čoviku neć ime spovidjet, 
njegovu priliku a ti mi daj vidjet. 

S. Zrcalo uzmi ovo, prid tvoj ga stavi obraz 
ti ime njegovo poznat ćeš oni čas. 

Oronte veli da ne može svoje kletve držati, jer je srce već poklonio 
Dalidi, a Serinda u monologu (sc. 6) odluči izdati kralju njegov odno- 
šaj s Dalidom. To se vuče preko 135 dvanaesteraca, a uzeto je iz 
Grotove Daliđe, gdje Besso tako nagovara kraljicu. U sedmoj sceni 
nastavlja Gučetić opet Grotovu Hadrianu. Meštar daje Dalidi u 175 
veraza savjet, neka uzme prašak, na koji će dotlje ležati kao mrtva, 

dok njegov vjestnik obaviesti o tom Oronta, da ju dodje iz rake 
izvaditi i s njome uteče. 

Četvrti akt počimlje kao kod Grota. Glasonoša pripovieda koru, 
kako se Dalida očitovala roditeljem poslušna, pošla u vrt, nabrala ru¬ 
žica, došla u sobu, popila zlatnu čašu vode i usnula mrtva. (187 dva- 
naesteraca!) Na to sliedi kako svjetnik umiruje razcviljena kralja i 
plač kraljice nad mrtvom kćerju (215 dvanaesteraca!). Knjigonoša 
meštrov pripovieda ovomu, kako nije Oronta zatekao, jer je dobio 
neki glas i na isti prešom nekamo odletio. Meštar ode da Dalidu iz 
groba ukloni na sigurno mjesto. U sc. 8 dodje Oronte sa slugom doj- 
kinje, koji mu je prije meštrova glasonoše donio viest o Dalidinoj 
smrti, daruje tomu slugi kolajnu, i ide u raku, gdje nad mrtvom po 
njegovoj misli Dalidom drži lamentaciju od punih 130 dvanaesteraca, 
na što se otruje. Kao kod Grota Hadriana tako i ovdje probudjena 
Dalida misli, da se je meštar k njoj došuljao u nečistoj nakani, nu 
Oronte još živi, i pripovieda Dalidi, kako mu je vjestnik dojkinje 
javio njezinu smrt, pak se je s toga otrovao. Dalida jaduje s Orontom 
u duetu od 141 dvanaesterca, i istom iza ovoga se Oronte „na skutu 
Dalide protegne kao mrtav“. Ovdje je naš Gučetić učinio prema Grotu 
silnu promjenu, i to silno smiešnu. Znamo da jedne novele o našem 
predmetu pripoviedajti, da se Julija probudila, kad je Romeo već 
mrtav, druge da ga je našla još u životu, pa popila ostatak njegova 
otrova i umrla s njime ujedno. Šekspir odabra prvi način, koji danas 
jednoglasno svi drže za tragediju od drugoga umjestnijim. Groto ima 
drugi, naš Gučetić pako polazi još dalje i učinio je od toga tragičnoga 
momenta komičan, a ipak mu je nakana, da ostane ozbiljan. Meštar 
na ime unidje u raku i veli razcviljenoj Dalidi, da Oronte nije mrtav, 
jer da mu je on njegov otrov podkrao i dao mu isto takav prašak kao 
i njoj. 

Dal. Ne ću to vjerovat, ne Čuv ga govorit. 

M. Da tegnem njemu vrat, sad će oČi otvorit 
Meštar zbilja poškaklja Oronta po vratu i vesela Dalida kliče: 

Muč, dobro pogleda, i sobom kopore, 

Oronte se budi, pak je još nezahvalan: 

Ko meni spat ne da, ko ovo bit more? 

D. Tvoja je Dalida, ustani braće moj 
Zled tvoju izviđa razumni meštar tvoj. 

0. 0 ja da ustanu. 

Ovdje fali šest listova rukopisa, nad čim nemamo žaliti, jer iz na¬ 
stavka mnogo ugodnije razabiremo njihov sadržaj, nego da bismo ga 

morali čitati. Kralj je na ime oživjeloj djeci svojoj oprostio, i sprema im 
svatove: Dalida neka podje za čas k materi, on ide s Orontom i s dje- 
\ čičom bogovom se pomoliti. Dalida najprije sama a poslije s meštrom 
ne vjeruje, da će se stvar dobro riešiti. Težke ju slutnje more, a imala 
je povrh toga san, kako je golubica dvoje mladih htjela prenieti 8 jed¬ 
noga drva na drugo, pak ju je sokol skupa s mladimi poždro. Nje¬ 
zine slutnje ju doista nijesu prevarile. Glasonoša pripovieda u idućoj 
sceni u punih 249 dvanaesteraca, kako je kralj Oronta dao svezati i 
odsjekao mu najprije obie ruke, za tim pred njime ubio starije diete, 
a ne mogući mladje iz ogrljaja Orontova, sve da i imale odsječene 
ruke, oteti 1 , proboje diete i oca! U sliedećoj sceni govori sam kralj 
Dvignuo sam svu moju sramotu jur b čela, 
ter mirau sad stoj u, pamet mi je vesela. 

Činio sam da pozna Oronte zli danas, 
koliko kreposna jes moja moć i vlas. 

Kada van izljeze oštar moj čin dosti, 
ko da Be ne trese jak riba na osti ? (!!) 

Jošte mi ostaje pokoru dat kćeri, 
i nje grieh trieba je da se uprav izmjeri. 

Poteci jedan vas, ter meni sad dones 
Dalidi spravnu čas, podobna ko joj jes. 

Evo je od ovud, ja ću se uklonit, 

. .. ovom dočim sud bude se jur donit. 

Kakva je to Dalidi ,spravna čas*? To su glave Orontova i od ona 
dva djeteta, koje sluga Dalidi na tacunu pokrivene donese!! 

Koliku tva mlados boljezan sad ima, 
dvaš veću znaj rados da srce me prima 

veli tigarski otac svojoj kćeri. Ali kći mu ne ostaje dužna, nego se po¬ 
kazuje vjerna kći takova tigra. Otac na ime odlazi zapoviedajući sluzi: 

Od sluge kogodi glave ove odnesi 
i vrzi gdi godi, neka ih glodju psi. 

Nu odmah za tim ga kćerca nožem probada, i zgražajući kor gleda, 
kako mu za kolisami rubi glavu od trupla!! Kraljica se na te glase 
bacila niz dvore, a na pokon se i Dalida poslije 90 osmeraca jadQ- 
vanja za Orontom i svojom dječicom ubija nožem i svrluje se tra- 
gedija. 

Tako je dakle nal Gučetić u Dalidi sastavio gadne groze Grotove 
Dalide i beskrajne lamentacije Grotove Hađriane, u kojoj je još k 
tomu glavni tragički momenat za volju onih groza do smielnosti 
iskvario. Pa ipak je ta Dalida u historiji dubrovačke drame od ne 
male znamenitosti, jerbo je prvi pokus, gdje pjesnik ne prevadja na 

prosto nego barem kontaminuje. A koliko je naša Dalida dosadan 
kompleks od 4000 groznih ili tugaljivih dvanaesteraca, naći ćemo u 
potonjoj Dubrovačkoj drami ipak gdjekoje momente, koji nas na nju 
kao izvor sjećaju. 

Historici naše knjige spominju još drugi jedan prievod Gučetićev 
xxsl ime Ariadnu prievod od Giustia, koje nijesam niti kod fratara u 
Dubrovniku niti u Zagrebu u akademičkoj knjižnici našao. 

Peti dubrovački prevodilac drama jest Dinko Zlatarić (1556 
do 1607) od kojega imamo prievode: 

1. Ljubmir. 

(Izvori: zagrebačko izdanje od 1852; prije toga je štampana u 
Mecih g. 1597; bibl. frat. dub. br. 73. 52.) 

Na ovom hrvatskom prievodu Tasova Aminte, koji spada medju 
najstarije toliko slavljenog originala, spoznajemo ukus Padovanskoga 
rektora i vjernoga obožavatelja Flore Cucerićeve. Zlatarić se je sretno 
u Padovi okanio srokovana dvanaesterca, i preveo je Amintu u dva- 
naestercih bez sroka, čime mu je prievod postao filologičnp točan i 
pjesnički liep, te je kao takav prava zelena oaza u pustoši dosadašnjih 
prievoda. Nije medjutim ta jedina okolnost učinila Zlatarićev prievod 
prema dosadašnjim toliko liep, jer se je naš Dinko poslije u Konavlju 
pokušao na srokovane te nam njegova 

2. Elektra 

opeta zvekeće timi lanci, ali je za čudo kako se naš pjesnik u tom 
hrvatskom prievodu Sofokla uz sve te spone vješto i liepo kreće. 
Prievod dakako zaostaje za krosotom onoga Aminte, ali mislim 
da je prevodilac u točnosti i krasoti sve polučio što je ovako sapet po¬ 
lučiti mogao. Razmieije Zlatarićevih 1730 veraza prema 1510 u ori¬ 
ginalu govori nam jasno kako se je prevodilac trsio da grčki original 
čim točnije prevede, a iz bližega usporedjivanja obiuh Elektra se 
do istarazabire, daje Zlatarić upravo s grčkoga prevadjao. Štampana 
je Elektra prije našega zagrebačkoga izdanja dva puta u Mlecih: g. 
1597 i 1621. 

Oviem smo izbrojili sve dubrovačke prievode, što ih imamo iz 
šestnaestoga vieka. Ne zaustavljamo se pođnipošto na pragu 17 vieka 
s toga, što može biti u ovom nema prievoda; ima ih, ali su i ti prie- 
vodi i sva drama u obće posvema drugoga karaktera od ovih prie¬ 
voda 16 vieka. Čini mi se, da svi ovi prievodi 16 vieka nijesu u Du¬ 
brovniku nikada prikazivani bili, nego su služili jedino za čitanje. To 

izvodim jedno iz toga, što nam na nijednom rukopisu ovih prievoda 
nije ubilježeno da je prikazivan, niti nam je o prikazivanju bud jed¬ 
noga igdje drugdje viest zabilježena; drugo što je, kako spomenuh, 
drama 17 vieka posvema drugoga karaktera. Svi naši prievodi, kao 
i sva prikazanja 16 vieka, pisana su srokovanim dvanaestercem, 
a bave se predmeti koji se svršuju krvavom tragikom kao u Jo- 
kasti, Hekabi i Elektri, ili pače gadnom grozom kao u Atamantu, i 
Dalidi. 

Takova forma a još većma sadržaj, posvema su strani drami 17 
vieka. Jedini Lukarićev prievod vjernoga pastira ima drugi sadržaj; 
nu po što imamo u 17 vieku prievod istoga vjernoga pastira od Kana- 
velića, koji je pjevanu osmercih pak je na njem zabilježeno, daje 
prikazivan u Dubrovniku, imamo tiem novi dokaz za moju gornju 
tvrdnju, jer je težko pomisliti, da bi Kanavelić išao za prikazivanje 
prevadjati istu stvar, koja je već odprije igda bila na pozorištu. 
Zlatarićev Ljubmir ima doduše formu mnogo bližu onoj u drami 17 
vieka, ali ipak toliko različitu, daje i za njeg težko pomisliti, daje 
igda bio na pozorištu, to tiem manje, što opet u 18 vieku imamo nov 
prievod istoga TAminte od Giva Gundulića, koji je pisan u osmercih, 
pak za isti sigurno znamo daje prikazivan. Pošto je dakle drami 17 
vieka posvema drugi karakter nego onoj 16, valja nam prije raz¬ 
motriti, kakove su Dubrovčani još druge drame u 16 vieku imali, a 
tu nam dolazi ponajprije 

3. Dubrovačka pastirska igra 16 vieka. 

Ova se hrvatska pastirska igra 16 vieka u Dubrovniku posvema 
razlikuje od suvremene talijanske idilične tragedije, nazvane la favola 
pastorale, od koje se prva, Belccari-jev „ii sacrificio w prikazao u Fe- 
rari 1554 (štampan u Mlecih 1565); druga Lollio-va „l’Aretusa“ 1563; 
treća Argenti-eva „la sfortunata u 1567; četvrta Tassov „1’Aminta tt 
1573 (štampan 1581), a za ovim do g. 1700 čitave dvie stotine ta¬ 
kovih favola. 

U frat. bib. u Dubrovniku imaju u rukp. 73. 52. dva takova pa¬ 
stirska prikazanja, kojim se ne zna pjesnik, nego se misli po stilu, da 
jeMavro Vetranić. Pristajući uz tu misao, vidimo daje pjesniku 
ovih najstarijih dubrovačkih pastirskih igara još i Tassov 1’ Aminta 
mogao poznat biti, nu ako mu prispodobimo ta njegova dva prika¬ 
zanja, vidjet ćemo na prvi pogled, da naš pjesnik nije podnipošto Ta¬ 
lijane pri svojoj kompoziciji imao na umu. 

U prvom se vila od krvnika o dub svezana moli bogu, neka joj 
pusti umrieti, da tako dugo ne plače uzaludo. Satiri začuju taj plač, 
pak osam njih po redu govore, ajdemo da vidimo što je to. Vila im 
pripovieda, kako se odielila od družbe u lovu, pak ju zatekao krvnik 
i svezao o dub; neka ju za ime božje odvežu. Satiri viećaju sto će? 
Jedni su, da joj se da sloboda; drugi da se dovede u Dubrovnik na 
pazar i tamo proda; treći da se komu pokloni; četvrti da ju medju 
sobom ždriebaju. Nadvlada priedlog onih, koji su za slobodu, i do¬ 
vedu ju Diani, koja ju zahvalnošću nad njihovim plemenitim činom 
prima. To je sadržaj od 883 dvanaesterca, koji se i zbilja čine Ve- 
tranićevi. 

U drugom prikazanju je takav mitologički sadržaj Spojen životom. 
Neki vlašić lovac vodi svezanu vilu po Dubrovniku. Vila moli lovca, 
da joj pusti naricati, možda će ju ko kupiti. Nariče, ali niko ne haje. 
E, kad te niko ne će, bit ćeš moja robinja, veli lovac. Vila se još jed¬ 
nom pusti u plač, veleći Dubrovčanom medju ostalim posvema praz¬ 
nim ali strašno dugačkim govorom: 

po svietu svak pravi 
da ste sve Dalmate natekli u slavi, 
ne samo Dalmate, gospodo predraga, 
neg još sve Hrvate skupivši jednaga. 

Ne hasni joj ni to drugo pripoviedanje o njenoj negdašnoj slobodi 
a sadašnjem sužanjstvu; niko ne haje. Sada se vila obori na samoga 
kneza prošnjom, da ju odkupi, i ta se prošnja lovcu (čitateljem pod- 
nipošto) čini tako tužna, da ju sam knezu poklanja. 720đvanaesteraca. 

Nikola Stjepan Nalješković (1510—1587) jest drugi ili 
izvjestno prvi Dubrovački pjesnik takovih pastirskih igara. Od nje¬ 
govih sedam ,komedija*, sačuvanih u ruk. akad. br. 418, spadaju prve 
četiri na pastirske igre. 

U drugoj izmedju tih sedam komedija scenira Nalješković poznatu 
priču iz grčke mitologije o Eridinoj jabuci. Sav čin nam pjesnik pri¬ 
povieda u prologu ovako 

Svi odi koji ste priklono molim vas, 
što ću riet da biste čuli me jedan čas, 
er vam ću sad rieti, što će te odi pak 
do mao Čas vidjeti, tiem mirno čuj me svak. 

Pastir će odi doć, koji će riet da je 
gledao po svu noć njegdi vii igraje, 
ter će leć spati, pak ga će po sreći 
drugi tuj sastati onako ležeći, 

i tuj ga poznarši, on će se začudit, 
ter će stat na straži, ne dat ga probudit. 

U toj tri vil bode cvieće će poljem brat, 
za poći na vode vienačce svit, igrat, 
tere će nać neku jabuku, s kom će poć 
k jednomu čovjeku, o ku se ne će moć 
prid njime pogodit, neg ih će k onomuj 
na pravdu on vodit, koga rieh, da spi tuj. 

K njemu će doći tuj, ter ga će probudit, 
da bi im stvar onu hotio osudit. 

Kad im toj osudi, poslie će sudac ti 
sa sviemi onuđi tih tanac izvesti. 

Togaj rad postojte poslušno jedan Čas, 
smetat ih ne mojte, priklono molim vas. 

Priepirka o jabuci i dosudjivanje iste prikazano je od prilike ovako. 
Vile nadju jabuku. Treća ju digne i predlaže, da si ju podiele. Druge 
dvie joj poklanjaju svoje dielove, neka si cielu zadrži, kad najednom 
zapaze na jabuci pismo, koje ne umiju pročitati. Nadodje im srećom 
jedan pastir, koji im pročita: 

Narav me je satvorila 
za najljepšu od svih vila. 

Sada prve dvie vile ne daju svojih dielova, i ne mogu se medju se 
pogoditi, nego ih onaj pastir uputi, da u dubravi ima neki pastir, koji 
rad svoga uma vlada cielim krajem, neka dakle podju k ovomu, da 
im dosudi kako je pravo. Taj mudrac jest onaj pastir, o kojem se u 
prologu veli da spava, i ovomu ne siže pamet do boljega načina, nego 
neka vile tu jabuku njemu prikažu. Prve dvie su pripravne, ali treća 
ne da nikako, pak upravo tu okolnost navodi dokazom, kako jabuka 
po pravu njoj pripada. Taj razlog (koji opominje na one dvie matere 
pred Salamonom) hrabri suca, i spreman je suditi po čistoj savjesti. 
Prva ga vila prije osude miti, da će ga učiniti bogata, ako njoj dosudi 
jabuku; druga da će ga pametna, ako njoj; treća veli, sto će ti bo¬ 
gatstvo i pamet, to imaš oboje, ja ću ti darovati najljepšu ženu. Sudac 
dosudi jabuku trećoj, s razloga što one dvie pokazaše jasno da nemaju 
na nju prava, ustupajući tolikom pripravnosti jabuku samomu njemu 
sucu. Na svršetku moli pastir prve dvie vile neka ne budu s toga na 
njega kivne, a za dokaz da nijesu, neka s pastiri poplešu, uz što 
vile privole i prikazanje se svršuje. 

Kako je neznatan čin te igre, još je slabija dikcija, kojom je zaodje¬ 
nut, u govorih nema baš ništa karakteristična. 

Još je neznatnija druga Nalješkovićeva pastirska igra, u našem 
rukopisu 3 komedija, kojoj sam pjesnik pripovieda sadržaj njezinih 
300 dvanstr. u prologu: 

Priklono molim vas hotjejte sliŠati 
što vam ću ovi čas a kratko kazati. 

Dalecieh od strana jedna će vil uteć 
od mlaca tjerana, ter će pak tradna leć. 

Tu ju će satiri zvjerenja loveći 
u lugu četiri uhvatit ležeći. 

. U toj će iziti i mlaci oni tuj ; 

starac će doć tada, koga bog postavi, 
da mirno sve vlada u onoj dubravi, 

A ter će svak svoj razlog prid starcem govorit, 

a vila, koju bog slobodnu htje stvorit, 
iskat će slobodan provodit život svoj, 
er ne će ugodan nijedan biti njoj. 

Tu ju će na volju slobodit starac taj 
za toj vas ja molju svak mirno poslušaj. 

A još neznatnija je Nalješkovićeva treća pastirska igra, u našem 
rukopisu komedija 4, kojoj sadržaj od 140 dvanaesteraca pjesnik u 
prologu ovako pripovieda. 

Priklono molim vas čujte me, er ću riet 
što ćete vi od nas odi čut i vidjet. 

Odi će doteći mladići četiri 
iz luga bježeći, ke guša zaljeri. 

Družbu će čekati, ku budu izgubil. 

Tuj im će kazati, sve gdje su, jedna vil, 
i taj će isti dan s družbom se sastati. 

Vili će riet pjesan, pak tanac igrati. 

Molim vas toga rad nitkore ne govor, 
ter će te imat sad ne mao razgovor. (! ?) 

Naj znamenitnija je četvrta Nalješkovićeva pastirska igra, u našem 
rukopisu prva komedija. Cin joj mnogo opominje na Tasovu Amintu, 
a može biti ima mitologičke vriednosti, ako nijesu ona mjesta, u kojih 
dolazi kako vještica uči Rađata vračanju, puka pjesnikova inven¬ 
cija. U ostalom je sva komika persiflovane Radatove ljubavi veoma 
primitivna, a opaziti je na ovom prvom pokusu te komike, kako je 
već u svom početku više prosta nego priprosta, ali dakako da su danas 
nazori o komičnom posvema drugi. 

Pjesnik nam cieli sadržaj pripovieda u prologu. 

Doći će jedna vila — veli pjesnik — ištući pasljera, i, našad ga, 
ostavit će ga. Ovaj će ostati plačući, i doći će drugi pastjer da ga 

umiri, ali mu to ne će za rukom poći, te će ga ostaviti. Zatim sto će 
bit? Doći će starica, što no se „u vlasjeh u zove vještica, i videći gdje 
pastjer plače, mislit će, da ga zubi u glavi bole, tuj ćete imat smjeh, 
a kad upoznade njegov jad i nemoć, kazati će mu liek i pomoć. Zatim 
će te vi jeti žalost i nemir, gdi će se taj pastir za vilom ubosti. Vila, 
koja je bježeći od njega tomu zlu kriva bila, doći će, i, našav ga 
mrtva, plakat će; potražit će lieka, koji će naći, i od kojega će pastjer 
oživjeti, podići se, „ter će tako u pjesan višnjega slaveći potrajat vas 
drag dan, i tance vodeći . u 

Taj sadržaj je ovako izveden. 

„Četiri vile i tri pastjera poju u lugu, od kojih vila jedna neimajući 
svoga pastjera, nego želeći jednoga, na ime Rađata, poći ga će iskat 
sama, kad svrše pjesan, koja počima. u 

U pjesni samoj hvale vile krasotu luga i svoju do sada ničim ne 
smućenu sreću, za koju mole boga, da im ju do vieka sačuva takovu. 
Svršivši tu pjesmu, kaže prva vila, dobivši ponudjenu si pratnju od 
jedne svojih družica, neka druge ostanu u lugu, a ona da će poći 
cvieće brati, obećavši ostalim vilam, da će svakoj nekakovo cvieće 
donieti. 

„Ostavši ostale s svojemi pastjeri u lugu, izlazi sama vila prva ter 
govori u da bi si željela kad bi pastjera, kojega jučer vidje da za njom 
gine a da joj se ne ufa očitovati, mogla danas opet vidjeti, jer dajoj je 
veoma mio. „Ugledavši ga u govori, kako će se na njega osjeknut, ako 
joj se očituje. 

Na to dodje Radat (tako je tomu pastiru ime) te srčano vili očituje 
svoju ljubav prema njojzi, t. j. moli gospodju, da ga prime za svoga 
roba i slugu. U tom očitovanju svoje ljubavi veli Radat medj ostalim 
u pohvalu vile, da joj Elena i Diana ni sluge, kamo li druge ne bi 
mogle biti, i da bi stari spjevaoci, koji pjevahu ljubav, da su nju bili 
vidjeli, svi samo nju pjevali. Vila za njegovu ljubav ne mari i ostavi 
ga sama u zdvojnosti. 

„Daleko od Radata spravljajući se u lov Ljubmir w govori 

Dug ti je dan ovi, strajat ga nije moć 
prem da se polovi, majdeh ću sa psom poć. 

Kamo se, oš, oš, oš, nije ga vragut kus, 
da bi ga ubio košf (?), ovo ga, ostao pus. 

„Idući jubmir u lov, nagje gdje govori Radat, u Radat veli da će 
se rad vile ubiti i tuguje na dugačko a Ljubmir loveći začuje to jado- 
vanje i veli: 

Tko ono jauče, rek bi ga što kolje 
m^jdeh ću poć muče, da ciljem još bolje. 

Radat dalje nariče i hoće da se probode. 

Lj. Zla ti kob Rađate, a još te gori bies, 

što dogje toj na te, kamo t’ um. kamo t’ svies? 
Zlo t* jutro je da moŽ učinit štogodjer, 
sjemo mi pusti nož, jes čovjek ali zvjer ? 

R. Ne nitkor, kako ja, ki sam pun nesreće 
vrhu sva stvorenja i trudan najveće. 

Ja ne znam još na sviet najmanje radosti, 
ja ne znam što je cviet od moje mladosti. 
Veselja ne znam ja, ni tance ni pjesni, 
ni imam pokoja ni javi, ni u sni. 

Po vas dan grem tuže, a kada noć priđe, 
tad mi se, moj druže, sve rane povride. 

Lj. U tebi svies nije, mnjah, da ti maskariš, 
što tej fantazije k vragu ne udariš ? 

Ja vigju ti si se smurao za vilom, 

toj s vragom odnesi, rasta ti duh s’ tilom. 

R. A toj bih, druže, rad, toj bi mi sve muke 
od srca dviglo sad tqj smrt od nje ruke. 

Kamo taj ko veli, da umriet muka jes, 
toj mlados ma želi, a ne će moja čes. 

Ja cienim, da je lud ko godi na svieti 
veličak cieni trud i muku umrieti. 

Er kad mre miran ko, ja cienim na moj sud, 
da mu jc sve slatko, a nije njemu trud. 

Ako ćeš ti rieti, da ako ne more 
tko miran umrieti, jeli mu dvaš gore; 
ne velim, da tomuj nije trud poveći; 
al ovi razlog čuj, ki ti ću sad reći. 

Kad tomu izljesti iz tiela duh bude, 
er se duh od tiela u kratko razdvoji, 
a muka nije ciela, ka dugo ne stoji. 

Ako ćeš ti rieti, da ki je trud veći, 
nego li umrieti, toj mogu ja reći. 

Ko no se razdieljen s dragome nahodi, 
ter tako ucviljen život svoj provodi, 
veće su toj muke, bolesti, jad, i trud, 
neg se dat u ruke od smrti na moj sud. 

Zašto tqj umire tisuć krat svaki hip. 
ko take nemire probavlja i nalip. 

Đake bi jur bolje umrieti meni sad, 
neg ove nevolje i ovi trpjet jad. 

A toj mi ne lipše, pokoli rumeno 
nje lice najlipše izgubih svršeno. 

Kratka ti bi rados od moga života, 
kamo mi nje mlados, i rajska ljepota. 

Sad odi sa mnom bi, sada ja vidj&h ja, 
kako ju izgubi tužna mlados moja ? 

Gdie ju iskati ? ne umijem kud sada, 
pod se du zaklati od muke i jada. 

Lj. Prokleta ljubavi, vede ti nije muke, 
neg kad ti bog stavi nesredna u ruke, 
ere plač, i žalos, nevolja, jad, i trud, 
nesrednu tuj mlados obujme odasvud. 

R. Toj niko ne pozna, neg sama na svieti 
ma mlados žalosna, ka želi umrieti. 

Lj. Udr ju s vragom da, ako defi miran bit. 

R. Ne du mod toga ja do smrti učinit 

Lj. Eto deŠ nu me čuj sopisat ti danas, 
hod Rade na ovuj, i ži mi ovi pas, 
a bogme dvaes aspri znam ko bi za qj dao 
nu bi ja ženu pri iz kude prodao. 

Nu što ’e Čis, gladak, nu što f e vidjet brz, 
a kako laje jak, nudjer mu kruha vrz. 

R. Prem moja huda čes tebe sad Ljubmire 
doniela odi jes za moje nemire. 

Lj. Ti oni Radat nies\ ja vigju, ta vila 
tebi je Rade svies i pamet odnila. 

Moj Rade Rađate plaho je zviere toj, 
nije mi toj za te, majdc ne, brate moj. 
Tegnuti da ju hod, onaj čas de tja uted, 
a neg li jednu nod na slami s tobom led. 
Ona ti pak ukrop, ni kaše ne kusa, 
koze ti, ni krave pomusti taj ne de, 
govoru t’ ja s’ pravč, Ijem ohaj nju vede. 
Ona ti kravaja ne umije zamiesit; 
po njojzi, ži mi ja, nigd&r ned biti sit. 

Nu mi rec ovaj aj, što ti de jesti dat, 
kad sire vila taj ne umje usirat? 

R. Ne de snop nositi, ni ukrop taj kusat, 
ni sire siriti, na slami ne de spat. 

Znam što se hode njoj, surla. ter tanci pak, 
ne de joj lipsat toj, dokle sam zdrav i jak. 
Kako sve gospogji mislim joj služiti, 
a žit’,ja ti pogji zecove loviti. 

Lj. Je da ti je bolje svjet ovi moj tjerati ? 

R. Ne hajem za tej sviet hod me se ostati ? 

Lj. Što ima, brate, bit, težaku čoviku 
da Jjubav naudit ne more taj viku ? 

Neg je sve to praznos, koja vam zavrati 
kak ono volu mos (?) kad neima orati. 

Kad bi ti nu me čuj činjenja imao, 
bog me bi vilu tuj na stranu vrgao 
Nu brže ti drugu ne imaš misliti, 
neg vile po lugu u nesvies sliediti. 

Ako ti odluči ne đvorit ljubavi 
nek pogje, ter muci na ovoj ozdravi. 

R. Hod s bogom dobar lov bog ti dao da loviš, 
što tomu psu pokrov od sukna ne skroiš. 

Lj. Brž ne smijem od žene, počne govoriti, 
bolje je pelene malomu srezati. 

R. Ne moj ga izgubit dvaes aspri kad valja, 
sliednik če dobar bit, često mu daj palja. 

Lj. Ni toj ne uzmožem učinit od žene, 
dava ih kokošem, a njega odrone. 

Nebore je da č’ doč sa mnome Rađate, 

Bog me ti je bo\je oč druzima vile te. 

R. Toj te sam molio, da s bogom pogjeŠ aj. 

Lj. Eto bjeh zabio, da s bogom ostav^j. 

Radat ostavši sam: 

Što željah najveće, da nitkor sa mnom nij, 
to njega nesreće donieŠe sad k meni. 

Kad bih se priao nebog ja za gore, 
još bih se bojao da se ne obore i t. d. 

Jedna starica idući začuje Radata lelekajući ter mneći da ga 
boli, govori mu: 

Umukni, pukao, zub li te toj boli, 
ne bi li što dao, da ti se izsoli ? 

Ako li hoćeš sad, da ti ga izmu ja, 
istom mi rec izvad, oćutit ne ću ja. 

R. Pogj s vragom jošte ti, sada te poslah š njim. 

St. Take su bolesti ja ti se ne Čudim. 

Ako zub hoćeš taj sad ti ću izeti, 
da ne ć’ čut, sjemo daj, ne će te boljeti. 

R. Jamu mi smrt dube, umiru ja s pravč, 
a ti mi još zube hoć vadit iz glave. 

Sprdat si mnom došla, ali mniŠ Što sam ja, 
da s* našla ti osla, oprduj s vragom tja. 

St Ne znaš me ti ko sam, ter veliŠ toj meni, 
ne znaš li er ja znam razliko korjenje? 

Ne znaš li bolesti razlike er umijem 
rukom ja odnesti, i ime travam svijem. 

Sjedi der ovamo, ne ću t’ ga vaditi, 
neg ti ću ja samo nješto na nj staviti, 
ter će ti sva muka u saj čas otiti, 
koliko da ruka bude ju odniti. 

R. Neimam boliezan od zuba u glavi, 
neg li sam zavezan od gorke ljubavi. 

St. A ja mnjah, da zubi bole te nebore. 

R. A vile tko ljubi nye li dvaš gore? 

St. Majde jes, m<j mile; uu jes liek i tomuj 
gdi stoje tej vile? R. U lugu onomuj. 

St. I ja kad bjeh mlada ljubav sam aliedila, 
du mi je brada od godišć probila. 

Može bit tojzi vil tebe sad vidjeti 
vele bi drago bil, neg ne smije izrieti. 

Er ih je brižnijeh sram, ne znaju one zla, 
ja im dud dobro znam, š nj i mi sam uzrasla. 

R. Molim te rad boga, nu mi daj što godi, 
oda zla ovoga j eda me slobodi. 

Da du ti tri krave, i k tomu tri sire, 
ako me tej trave oda zla samire. 

Starica mu veli neka prisegne da će to dati. 

Radat prisiže da će i dva puta više, ako ga oslobodi. 

Sad starica pripovieda. Vile imaju dvije Špilje: jedna od njih je 
protiva tvojoj nemoći. Moli vilu, neka te u nju pusti. Radat veli, ne 
će me vila slušat. Starica kaže, ti joj obećaj dar, pa ako ti dozvoli 
imaš ovako činiti. Proći ćeš kroz neprohodnu giru, i doći ćeš kroz 
ljeskovu do jednoga luga. Uzmi debeli štap, koji treba da napred 
nosiš, er u špilji nema ,,punjestar u ni vrata, neg procjep, kako u svih 
špiljah, u kojih vile svoje dragocjenosti čuvaju. U špilji ćeš naći je¬ 
zero. Ne moj se prepasti gromora, koji ćeš tuj čuti, jer te tries ne će 
ubiti, i ne ćeš dublje zapasti neg do pupka. Tu ćeš se naći nejak, a 
štap će ti postati mekši nego bumbak. Nu ne haj, nego do dvaes put 
uljezi i izljezi iz špilje, makar će ti prvi put biti ne samo do znoja 
nego i do krvi. Ako li te vila ne bi pustila u špilju, evo ću ti kazati 
kako ćeš ju učiniti, da za tvoju ljubav bude mriet. Odsjeci od sva¬ 
koga nokta na rukuh i noguh komadić, te vežući to u rub govori: 

Kako veža ovo sada da zavežu u ljuvezan 

tako onu, ka mnom vlada, većma neg sam ja zavezan. 

Pak nagj od oljena mjeseca dan treti, 
ter ćeš tri korjena od njega uzeti. 

K tomu zaveži u list brŠtana tri zrna tamjana. Sve to ukupaj gdi 
znadeš da će tvoja vila proći. Nadji njezin najbliži stupaj kraj toga 
ruba, ali se ne križi ni mjentuj boga, pak nadji lovor, koji je daleko 
od mora rastao, očeši tri grane, postavi ih na njen stupaj i onaj rub* 
i užeži, a govori dok god ne dogori lovor: 


Digitized by v^.ooQle 



65 


Kako ovo sada gori, 
tako ona, ka me mori, 
u ljubavi, radi mene, 
da goreći vazda vene, 
i da željno vazda tuži, 
dokoli se sa mnom združi. 

Zatim to iskopaj i uza se nosi, pa ćeš vilom vladati kako te je volja. 

Starica, dobivši od Radata guber na poklon, otide, a Rađat, ostavši 
sam, mudruje, da mu je najpametnije umrieti. Lieka — veli — mi 
nema, milosti od vile nikada ne isprosih. Kad bih imao bar nešto od 
njezine milosti, veselo bih umro. Ali i ovako mi ne preostaje drugo. 
Ako joj moja smrt bude ugodna, drago će mi bit Što sam joj bar 
nečim ugodio; ako me požali, drago će mi bit što me žali. Oprosti se 
od ciele naravi, ureže nožem u piesak rieči 

„Odi leži Radat, ki nožem smrt prieku 
sam sebi hotje dat za smirit vil njeku. 

Ako je u mlados ko ljubav poznao, 
reci der, za žalos raj mu bog duši dao. 

A sada, bože, ti primi duh tužni moj, 
i ovi grieh prosti, molim te, vil ovoj. tf 

i probode se. 

Vila izadje, željna vidjeti, da li joj je Radat, kojega ona vatreno 
ljubi još vjeran, i poiskav ga, nadje ga mrtva, u krvi ogrezla i čita 
ono u piesku. Od žalosti hoće da se probode, nu prije podje u gore, 
da traži bilja, kojim bi ga u život privela. Sretne one tri vile s pastiri 
i kaže im sve. Ciela družba dodje k Radatu. Tu vile govore kakova 
bi to po njih šteta bila, kad bi Radat ostao mrtav, jer bi ih se svaki 
bojao ljubiti, videći kako je taj vjerni ljubovnik stradao. A i pastiri 
tako vilam govore. Druga vila dade prvoj bilje, koje ova stavi na 
rane Radatu, da oživi. Oživjevši, kaže mu vila, da ga samo kuŠat 
hćela, i primi njegove ponude, da će joj od sada biti ljubovnik. 

Komad se svršuje osmerci. Vile obećaju da ne će više prema pa¬ 
stirom biti nemilosrdne. Pastiri se raduju što vile postadoše tako blage. 
Onda se vile i pastiri skupa mole bogu da ih očuva od tuga i svršuje 
se ciela igra, koja broji 730 dvanaesteraca. 

Marin Držić (1520—1580) jest mladji suvremenik Nalješko- 
vićev, a kao pjesnik Dubrovačkih pastirskih igara mnogo i mnogo 
znamenitiji. Iz njegovih djela doznajemo prve sigurne viesti kada i 
gdje se te igre u Dubrovniku prikazivahu, a doznat ćemo ih još mnogo 
više, kad nam sva njegova djela dodju u sviet. Za sada nam je od istih 

(Historija drame.) 5 

još mnogo toga no poznato u rukopisu g. Bone u Dubrovniku. U Za¬ 
grebu nemamo nego rukp. akad. br. 118, u kojem nam je najnovijom 
rukom prepisana Tirena, Adon i prvi akt Abrama, zatim drugo mle¬ 
tačko Štampano izdanje od g. 1607, u kojem se nalazi Tirena, Adon 
i Novela od Stanca, i nekoje sitne pjesme. Ispred ovih sitnih pjesama 
nalazi se „prolog drugi komedije, prikazane u Držić na piru. u Ta ko¬ 
medija, prikazana na Držićevu piru, jest Marinov Adon; to se u njem 
izriČno spominje, a prikazan je taj Adon, kako je pred njim opet iz- 
rično zabilježeno, godine 1550. U tom prologu od godine 1550 dakle 
nalazimo Pribata u kući Držićevoj, koji se ženi djevojkom iz kuće 
Sinčević. Najednom nahripi u sobu prijan Pribratov Obrad i začudjeni 
Pribrat ga pita, po što je došao, da li je može biti donio što godj za 
svatove? Nijesam odgovara Obrad — nego sam došao u Dubrovnik, 
i spazivši kako ljudi grnu u ovu kuću, pošao sam da vidim što je tomu 
uzrok. Unišavši u kuću nijesam već mogao izaći, jer me godišnjice uz 
stube otisnuše; ma kaži mi brate Pribrate, koja je ovo sjajnost? Pri¬ 
brat mu pripovieda, da su to svatovi Držićevi, i pita ga, da li je već 
kada odprije bio u Dubrovniku. Obrad veli, da je onomlani na po¬ 
klade došao, i vidio kako vile na rieci kraj grada Držića daruju gu- 
slami, da na njih pjeva slavu Dubrovnika. Da je za tiem potekao u 
grad, da to vidjenje pripovieda, ali mu u gradu toga ne htješe vjero¬ 
vati, jer da oni tog pjesnika poznaju: on seje učio preko mora pje¬ 
vati, ali mu popucaše žice, jer se išao s boljimi pjesnici natjecati. 

Nu kad su došli slušati Držića, kako pjeva, pjevao je tako krasno, 
da su se svi začudili, i darivali su me bogato, što sam im istinu rekao. 
Od toga vremena drže pjesnika Držića u velikoj časti. Onomlani su 
prikazivali njegovu Tirenu, ali je bila tolika zima i sjever je tako 
duhao, da nije bilo ništa čuti, s toga će se sada iznovice prikazati. 

Onomlani od g. 1550 jest godina 1547, koje se je Tirena prvi put 
i to pod prostim nebom prikazivala. Scena Tirene nas i zbilja dovodi 
pod prosto nebo, jerbo u njoj dolazi zdenac, pak seje sve to valja da 
prikazivalo oko onoga zdenca, koji je pred vrati, koja vode na Ploče. 
Uz taj zdenac je kneževa palača, današnji Bezirksamt, crkva sv. Vlaha, 
katedrala, i palača u kojoj se novci kovahu, današnji mislim Steuer- 
amt; ova se pijaca sama sobom nudja kao mjesto, na kojem se Dubro¬ 
vačke drame prikazivahu, i što pred Palmotićevimi đramami dolazi 
„prikazivana prid dvorom w označuje po svojoj prilici ovu pijacu. Naš 
prolog od g, 1550 nas dakako dovodi u kuću staroga Vlaha Držića, 
gdje se drže svatovi, iz česa vidimo, da se manji komadići kao „Adon tt 

prikazivahu u kućah, koji se običaj do najnovijega vremena sačuvao; 
veliki komadi pako prikazivahu se cielomu narodu na pomenutoj pi¬ 
jaci, i to u vrieme poklada prigodom svatova, kao što su one Vlaha 
Držića, na kojih se Adon prikazivao kod njega u kući i pri toj se 
predstavi odmah oglasilo, da će se i Tirena na pijaci cielomu gradu 
prikazati. 

Znamo da našega Držića obiediše da je u svom Abramu i Tireni 
počinio plagiat na Vetranićevih djelih, i te viesti naših historika 
podpunoma se obistinjuju našim prologom od g. 1550, u kojem se veli, 
da seje Držić htio natjecati s boljimi pjesnici, pak mu tiem žice po¬ 
pucaše. Na Abramu, koji’ pada prije Tirene a i imamo na ruk. akad. 
pred istim ubilježenu g. 1546, opazismo i zbilja da je Držić ciele 
verze i scene od svoga učitelja uzeo, nu nije nam nikakovo Vetrani- 
ćevo djelo poznato, na kojem bi Držić svojom Tirenom bio mogao 
učiniti plagiat. Niti je to moglo biti na Vetranićevu Abramu, niti na 
Suzani, niti na Uskrsnuću niti na ona dva prva pastirska prikazanja, 
ako su od Vetranića. Kad nam sam Držić priznaje, da ga tako obie¬ 
diše, ne možemo drugčije uzeti, nego da nam se je od Vetranića 
mnogo toga izgubilo, a kako od Vetranića, tako sigurno i od drugih 
pjesnika, i to ne samo pojedina djela nego i cieli spomen. Na tu nas 
konjekturu dovode dalje viesti kod našega Marina, koje nam svjedoče, 
kako su ti Dubrovački 'dramatici 16 vieka pune ruke posla imali. 
Vratit ćemo se na takove viesti kod njegova Dunda Maroja; za sad 
ću spomenuti kako u predgovoru k onim sitnim pjesmam veli Držić, 
da je komediole ,,Adon“ i „Novela u od Stanca u dva zasjedanja (Sitz) 
sastavio. 

Po što nam Držić u spomenutom prologu veli, da je onamlani stekao 
veliku slavu i priznanje, nije ga sigurno Tirenom od* g. 1547, za koju 
ga okriviše plagijatom a i sam veli, da je bila pri toj predstavi tolika 
zima i sjever, daje nije bilo razumjet; koji je to komad mogao biti, 
to ćemo pokušati poslije kod njegovih, komedija pronaći, za sad se 
daj vratimo k njegovim pastirskim igram. 

Kao Nalješković u četvrtoj svojoj pastirskoj igri, tako nam i Marin 
Držić u svojoj Tireni predstavlja persiflažu u vile zaljubljenih pastira s 
nesmislenim svršetkom, da vila na pokon ipak pristane te ljubi svoga 
pastirskoga odoratera. To je prava pokladna fantasterija, koja malo 
pazi, da joj u kompoziciji bude smisla, to je pravi odsjev dubrovač¬ 
koga pomirljivog političkog života, koji pazi i nastoji da se za boga 

sve zadovoljno svrši, pa tako ne podnosi niti da u šali ko strada. Na- 

predniji je naš Marin od Nalješkovića, što je u njegovoj Tireni kom¬ 
pozicija mnogo zamašnija, bogatija, čim mu se pruža prilika da bolje 
od Nalješkovića ističe karakter ove dubrovačke pastirske igre, fan- 
tastičnost, i da pojedine karaktere bolje razvije; zatiem tim Što mu je 
govor u pojedinih scenah izmedju ostaloga dosadnoga naricanja na 
Vetranićevu mnogo puniji komičkoga sadržaja. Dubrovčani su dakako 
u toj Tireni mnogo više krasota nalazili, i toliko im je omiljela, da je 
četiri puta štampana 1551, 1607, 1630 i 1632. To nam je najbolji 
dokaz kako je težko tu Dubrovačku dramu mjeriti mjerom današnjega 
estetičnoga suda, a da ne zamrsimo mrtvimi pravili živost utiska, koje 
te drame imahu na naše Atenjane 16 vieka. S toga ćemo najbolje uči¬ 
niti ako se poduže zabavimo samim sadržajem Tirene, kojoj je Držićev 
puni naslov „Tirena komedija Marina Držića u . 

U prologu govore Vučeta i Obrad. Isprva se malo svađe. Vučeta 
opaziv Obrada gdje dolazi, veli mu, ha ti si kozokradjice, koji si mi 
dvije jalovice ukrao pa njima družinu gostio. Obrad mu odvraća, da 
ju je gostio, i da će ju udilj gostiti, jer da nije rdja kao on (Vučeta), 
koji je prikladan raku „ki nazad ide u . Nu doskora se izmire, dadu si 
ruke i Vučeta pita Obrada, odkle i pošto? Obrad mu veli, da je u 
miehu donio u ovo liepo mjesto masla na prodaju. Vučeta mu kaže, 
neka pusti maslo, i nek se ozre po gradu, da mu rekne kakav mu se 
vidi. Obrad usklikne kako je Dubrovnik liep i obilan svakim dobrom 
kao proljeće cviećem i zavrsuje: 

Vigju te u goju pokojno gdi stojiš, 
i jak bubrek u loju, gdi se liepo toviš. 

V. Besiede ostavi, gdi ’e mir tu je Bog, 
a život je pravi gdi ’e pravda i razlog. 

Ovdi brate putnik ima mimo stanje 
ne sumnji zao človik da mu uzme imanje. 

Lupežom lova ni, ni krvnikom stana, 
zlo se ovdi i ne sni, mi los je zgor dana. 

0. Nut liepe mladosti što milo šetaju, 
nje kome radosti sunčanom svi sjaju ; 
do pasa u bradah starce vidim šetat, 
da ib je brate strah, u obraz sagleđat. 

Dalje ga Vučeta upozoruje na krasotu vladika i njihovo sjajno 
odielo, a Obrad mu povladjuje, da su liepe kao zviezda danica. Nadalje 
nastavlja Vučeta: 

Vidiš li ovi grad i vlastele ove 
po svemu svitu sad dobro ime njih slove, 


Digitized by v^.ooQle 



69 


istočna gospoda po božjoj milosti 
otm&nskoga ploda miluju ih dosti, 
i tamo od zapada uzmožna gospoda 
ljube ih sva sada, milos im tuj bog da; 
razmirja ne imaju na svitu 8 nikime 
korablje plivaju njih vitroin svakime. 

Obrad dodaje neka samo paze i boga prose da im taj blagoslov 
uzdrži i napokon začudjen upita: 

Ka je ovoj dubrava, ali su i ovdi gore ? 

Ko li se gizdava uvrže meu dvore. 

Vuče ta mu pripovieda, da će sad u toj dubravi vidjet igru, kakove 
dosada jošte nije vidio, i pripovieda mu cieli sadržaj komada, koji da 
će u pjesmi prikazati izbrana gradska mladost. Obrad za¬ 
čudjen pita, a ko je taj razumnik, koji je to sve u pjesan bio kadar 
staviti. Vučeta mu pripovieda, daje kod grada neki zdenac, u kojem 
je tako dobra voda, da taj zdenac zovu medeni hladenac. Kraj toga 
zdenca, veli, dolaze vile i obće s Dubrovčani, te ih pjesmam uče. Tako 
sada čine s Marom Držićem, koji kao pjesnik dostojava lovor vienac. 
Da su i drugih od Držićeva roda vile tako milovale, kao što Gjoru, a 
i pjesnike drugih porodica, kao što Šiška Vlahovića. 

Obrad pita, a da li i sada još koji drugi Dubrovnik pjesmami pro¬ 
slavlja. Vučeta mu veli, da ih ima mnogo, a medj njimi jedan sveti 
Remeta, koji na svom školju pjeva. To je Vetranić. 

Obrad želi Dubrovniku, da do vieka tu sreću sačuva. Napokon ga 
Vučeta zovne da se ukloni, jer da će sada početi igra, o kojoj mu gori 
pripoviedaše. 

Ovo je prvi primjer što pjesnik govori o svom Dubrovniku poči- 
tanjem, koje u naivnom tonu toga Obrada i Vučete toliko milo glasi. 
Liep je napokon dokaz pjesnikove smjernosti i zahvalnosti, što tolikim 
počitanjem spominje svoga učitelja Vetranića, djeda Gjoru i njegova 
prijatelja Šiška Menčetića, dočim mu na drugu ruku sloboda pre¬ 
daleko ide, što sama sebe hvališe. Podieljena je drama u pojedine 
dielove kako sliedi. 

„Prvi at. tt 

„Ljubenko i Radmio govore. u 

Ljubenko pita Radmila, za što plače, i e da li je i njega koja vila 
ljubavi savezala; ako jest, neka se toga ohaje, jer vile su sada takove, 
da od pastira rug čine. Radmio mu veli, da mu nijesu ti jadi na srcu, 
nego da ga kolje, što se je najumniji i najčastniji pastir Ljubmir u 
vilu Tirenu zagledao, pak s toga skončaj e, i da ga ide tražiti, da mu 

bude na pomoći. Ljubenko veli, da sad vidi, da ljubav imađe nad 
svim moć, kad je čak i toga savezala, i nakon kratka razgovora o tom 
predmetu, prodju skupa Ljubmira iskati. 

„Vila Tirena idući u lov sama. u 

U liepih riečih hvali krasotu naravi, i veli da je istom onda život 
liep, kad se dvoje združi. U to ugleda medu i odapne na nj etrielu, 
ali ga samo rani te za njim poteče; a ne stigavši ga, dodje natrag 
u nadi, da će ranjen doći na vodu. Na vodi si želi naći Ljubmira. 

„Ovdi se poje u lugu zatim Ljubmir sam ishodi i govorit 

Tuguje nad svojom nesrećom što u suzah i uzdasih rad Tirene 
skončava i gine, a nikakovoj pomoći se ili smilovanju nadati ne može 
od nje, koja je svojim angjeoskim licem medju ostalimi ženami, kao 
danica medju ostalimi zviezdami. Komu jaoh tužim, bolje je umriti 
nego takove muke trpiti! Nazivlje i dozivlje smrt, a kada mu ova 
samohoć ne će da dodje, odluči zadati si ju sam. 

I misli i rieči toga kao svih ostalih ovomu sličnih naricanja opo¬ 
minju nas i svojom praznoćom i svojom duljinom na Vetranićev slog. 
Rime sad — jad; sada — jada; sunačce — srdačce; mraz — čas; 
mladosti — radosti; cvili — uhili i t. d. To su stožeri oko kojih 
se sve pjesnikovanje tih partija vrti i bavi. 

„Ovdi se Ljubmir hoće ubit a vila mu skrovena iz luga govori. u 

Što grdiš tvoje lice, što se smjeravaš ubiti? Ako te ni e sama sebe 
žao, za što ne žališ onu, koju ljubiš, koja ne će da u vječnih suzah 
stojiš ? 

Ufanje gdje ti je, razgovor ljuvenim, 
mrtvo to tebi je, a žive svim inim? 

Otvori tve oči, ne moj tako ginut, 
er sunce s istoči skoro ti će sinut. 

„Ljubmir ispadši mu iz ruke oružje govori. w 

Čij je to glas, koji ima na mene toliku moć? Jeli to Tirena? Ako 
je, neka izadje. 

Prisvitli tvoj obraz, objavi sunce toj, 
odagni smrtni mraz, ki skonča život moj. 

Od tužbe trieskove, zle vitre od uzdah, 
od plača dažde ove, od želje vihar plah; 
odagni magline od misli gorcieh tač, 
s kieh Ljubmir tvoj gine, s kieh tvori grozni plač, 
ukaži ružicu i rajsko toj cvitje, 
u sunčanom licu objavi prolitje, 
ali sad Ljubmir tvoj da svrši ob jednom 
s tugama život svoj kom smrti nerednom. 

„Izlazi v suproć njemu vila, Ljubmir joj govori. w 

Je li toj Tirena? Jest to je njen veseli obraz i t. d. Jaoh kreposti 
mi od ljubavi ginu, jezik mi je savezan, a žudim k njoj poći i ljubav 
joj odkriti! Uz sve sto mu je jezik savezan, ipak jako mnogo govori, 
moleći ju, da mu se smiluje i te nevolje ga oprosti. Tirena mu veli, 
da vile bas nijesu tako kamena srca i kao od zvieri odgojene, te da 
nju njegovo uzdisanje dira. Neka si traži što hoće od nje, jer da je 
ona vila, koja u vodi pribiva, i ima moć, sunce učiniti stajati!! Neka 
dakle traži znanje ili imanje. 

Ljubmir veli da mu toga ne treba. Nego što? Neka mu dopusti da 
bude njen s uga. Ta kako to ? Svaka te vila želi za druga, a ti si želiš 
da mi budeš sluga. — Radje tvoj sluga nego gospodar svietu! — Ali 
moj je stan u vodi. — Nu ti možeš, ako hoćeš, i na zemlji bivati. — 
Primam te. 

„Ovdi satir usktiet bude vilu ugrabit a vila prid njim uteče a Ljub¬ 
mir za njome, i svrši se prvi at. u 

„Počinje drugi at. 44 

„Vila za Ljubmirom užežena govori. u 

Kako su vile srca prem kamena te ne znaju što je ljubav, i koje 
muke 8 nje nastaju, kada čovjek žudi svaki čas sa svojim ljubov- 
nikom biti. 

Nemoćan tko ni bio, taj ne zna Što je bit zdrav; 
a tko ni ljubio, jaoh ne zna što je ljubav!! 

Ona sada zna, i boji se za svoga Ljubmira, da ga satir može biti 
nije „osnobio u , pak polazi k vodi, nadajući se da će ga tamo naći. 

„Vlašić Milienko popievavši k vodi dohodi i s vilom govori zašadši 
u ljubav. u 

Pita ju kakove krasote mogu biti još na nebu, kad je već ona naj- 
krasnija na zemlji, i neka mu kaže ko je; nu bila ko mu drago, ljepša 
je nego sunačce, te mu je ranila srdačce, pak neka ga uzme za svoju 
slugu. Opazivši na njoj cvieće, hoće da ga dirne, ali mu vila brani 
pitajući ga, da li je gdje vidio Satira i Ljubmira: 

Gospoje dušu inu ja ovdi ne pozrih, 
neg tebe jedinu cić koje vas umrib. 

V. Pastiru umro nis, sviedok sam ja tomu 
ne izgubi istom svis i mir srcu tvomu. 

M. Ali ću skoro umrit pridraga ma Vilo, 
ne budem ako prit tebi sad u krilo. 

V. Ne umri pastiru, zemlje ove toj daju: 
u njih ki umiru veće ne ustaju. 

M. Gospoje 8 tobom leć jednome ja bih rad 
a makar ustat već no budem prem nikad. 

V. Što bi ti pribilo da ležeš sa mnome? 

M. Istom bi mi milo združit se s tobome. 

V. Budi ti što žudiš, slobodno prigj k meni 
i stan moj da vidiš u vodi studeni. 

„Ovdi vila skoči u hladenac a Milienko se začudiv govori, pakRadat 
izide . u 

Milienko se tuži na vilu, što ga je tako nesmiljeno ostavila ter joj 
veli, da će ju poć iz vode izvaditi, da joj što ne naudi, i svukav se 
udjeu nju. — Radat došavši pita ga začudjen što to radi? — Milienko 
mu kaže. — Radat ga psuje i veli mu, neka se odmah digne iz vode. 
Tvoja mi vika ne će mojoj muci odmoći. — Ovi bat će te taki ozdra¬ 
viti. — Ne diraj u me ta i onako sam s vilinih striela dosta strt. — 
Bolje bi bilo da si umro nego što si tako poludio. Radat sada rezonira 
kako se je taj sviet kao pomamio, da sve za Vilami luduje. To dolazi 
od tuda što odveće jedu i piju a ne rade. Da ljudi rade, ne bi ih tako 
bezumne misli snalazile. Medjutim veli, najbolji je liek proti ljubavi 
glad i žedja, čekaj doći ćeš i ti skoro domome! 

„Stojna ovdi ište Milienkasina i zove ga iz glasa a Radat odgovara. 44 

Stojna zove Milienka a Radat joj veli, da plove u vodi. Mati ga 
moli da ju privede, što on učini. Majka Milienka kara što li tuj radi, 
gdje no mu vuci stado isklaše, da li ga nije sama sebe stid. Radat pri¬ 
hvati, da danas u svietu nema stida, da se starci ne štuju, a mlaci su 
objestni kao siti tovari. Milienko karajućoj majci veli, da nije više 
koji je bio, jer da gaje zatravila najljepša vila, koju prizivlje, neka 
iz vode izide. Radat mu veli da se je razbludio te u snu mu se pri¬ 
činila kao vila; jer vile su u šumah, a sirene u vodi; neka se ozre na 
majku, kojoj treba da bude u starosti na odmjenu i utjehu. I majka 
mu veli, da se vlahom uprizire, da vile pod orahom kon vode tanac 
vode, a da to nije vila nego napas, koja mu je pamet zamutila. Mi¬ 
lienko odvraća da on zna što je napas a što je vila, i da je to upravo 
vila s kojom je razgovarao. Majka kaže, ma daje sve vila, neka seje 
ostavi, jer ove samo za uzmnožne pastire kao što su Radmio i Ljub- 
mir haju, a od siromašnih, kao što je on, rug tvore. Ako ga je volja 
ženiti se, da će mu ona u selu kmetsku kćer isprositi. — Milienko 
kaže, da njegovu srcu nije druge tražiti, pošto za jedinu ovu vilu 
mari. Majka ga zaklinje neka pusti te govore, koji nijesu dostojni 
njega, njezinoga sina, koji bi joj imao biti u starosti zamjena. — Mi¬ 
lienko veli: 

Hotieše toj zvizde, višnji sud hotie toj 
uje lipos i gizde da slidim vas vik moj. 

K. Zla pamet hode toj, a ovi bat boce, 
da ovdi taj bies tvoj ostavi sve zloće. 

Bez bata ni lika djetetu obiesnu, 
slatka rič i vika većma udi nesviesnu. 

Milienko ga moli, neka se ohaje toga, jer to nije liek za zaljubljeno 
srce. Radat: Ček sve ću ostavit tako ne bio čio vik, batom ćeš ozdra¬ 
vit, u kom je tebi lik. 

„Ovdi Milienko uteče a Radat se obrne k Stojni i govori. 44 

Neka si sinaRadata oženi, jer sva ta objest mladića otuda teče, kad 
su oženjeni pak djeca oko njih jauču, onda im šta takova ne dolazi 
na um. Neka si dakle vodi u kuću nevjestu, koja će joj biti u starosti 
odmjena. Stojna mu odgovara, da je biedna odmjena s tiem sadašnjim 
nevjestami, koje ne misle na drugo nego na nakit, a na sve načine 
nastoje da sinove sa svekrvami zavade. Radat ju kori, da nije tako. 
Neka svaki pazi na svoje mane, iste priznaje, pak će ljudi u miru 
živiti. Mladići su objestni istina, ali koliko je u vas starih man&. Vas 
dan vičete nad sinovi da su prisiljeni odbjeći vas, a štogodj vam ne¬ 
vjeste učine, ništa vam nije pravo. U kući Vam se čini uvieke nered, 
ma bio kolik red. Uviek se prčite da ste stare ali još uvieke pristale, 
a kad tamo nema vam jednoga zuba u ustim, i na hodu i na svemu 
vam je vidjeti da ste gube. Stojna kaže, e niesu sve take, nijesam ja, 
a nije ni tvoja Jela. Radat kaže, e nijesu ni svi prsti jednaki, ali 
neka si pamti tu nauku. A sad nije drugo nego skupit čeljad pak Mi¬ 
lienka, ako ne drugčije a ono na silu kući dovesti. Stojna veli, neka 
on ide po Milienka, a ona će po čeljad. Pristaje. 

„Ovdi Stojna ide po čeljad, a Radat za Milienkom otiđe i svrši se 
drugi at. 44 

„Počinje treti at. 44 

„Milienko sam. 44 

Nariče nad svojim jadom i ljuti se, što ga stara mati i stari Radat 
karaju, koji kao i svi stari ljudi ne će da priznavaju, da svaka doba 
ima drugo htienje a mladost ponajpače da ljubi. Pita se gdje je ta vila 
i veli, da ide za njom ma i u sam pakao. 

„Odhodi Milienko a Ljubmir izlazi i govori. 44 

Tuguju nad svojom nesrećom, što ga je taj satir smeo u ljubavi, i 
bojeći se, da nije gdje vilu šćepao, ide ga tražiti. 

„Ljubmir odhodi a Radat ishodi umoren budući iskao Milienka i 
govori. 44 

Rađate zlo s’ pošao jn vigju ži mi ti 
odkad si došao mahnice liečiti; 
tovare goniti i vodit zle žene, 
s mahuici obćiti muke su paklene. 

Pogj tamo (voj Stojnn) naći ćeš Milienka, 
ži m* t’ neć bit pokojna skoro s tvoga sinka, 
Milienko pameti Što Kupido krili 
po gori sad leti. Ah Bože moj mili! 

Što čini bieli kruh i dobra ljetina, 
do grla pun trbuh najboljega vina! 

Oto ih sitieh Kupido strielja sad, 
vragut kus u lacnieh ne tiče on nikad. 

Laž, i san, i grlo Boga su učinili 
golo diete vrlo bez vida a s krili, 
u ruci gdi drži luk i strile ognjene, 
kim strielja i prži sglave pokradene. 

Slična njih pameti svaki njih kojome 
petsat milja leti na uru gorome. 

Obiesne taj strilja za lačne ne haje 
i plača nadilja i tuge zadaje. 

Ljubav se taj zove, ku vele svi ludi 
toliko da slove na nebu i avudi. 

Koje je Božanstvo toj vražje cić koga 
plač, nemir, sužanstvo stieče se za boga? 
Ka li je ljubav toj, ka stavlja Ijuvene 
u vječni nepokoj, u muke pakljene? 

Ljubav je živiti s družinom junaci 
rujno vince piti s dobrim veseljaci, 
popievke veselo junačke spjevati, 
i činit sve selo u igri stojati; 
i tance na vrime seljankam izvodit, 
i igram takime blaženim dan vodit. 

Nevjeste oto i mi tej liepe gledamo, 
besjedimo s njimi, tamaŠimo i igramo, 
u igri štipljemo gdi no se prigodi, 
i po šiji pleštemo i indie kad godi, 
ma za toj ne mremo, ni strilja tuj ko nas, 
kako njih, ma gremo veseli već svak čas. 
Zla pamet gdi no je, zle misli tuj budu, 
ke brate ne stoje nikada zaludu, 
gubi se snaga i dan hodeći za njima, 
od truda nieki san mrtvi me se prima. 
Bogm’ ovdi ja zaspah voj Stojna pri vodi 
Milienka ne iskah a ti za njim hodi. 

„Ovdi Rađat zaspi a Kupido izide i govori. u 

Kako može čovjeka oholas toliko zanieti te ne priznati bogom 
njega, kojega moć poznaje nebo, pakao, Marte, Jove i toliki mladići 
i vile. Neka i Radat nauči ko je i što je. Strielja ga „lipotom Tirene. u 

„Ovdi se Radat probudi a vila Tirena prodje govoreći. a 

Da nema većega truda nego ovako dragoga žudeći po svietu ići. 

„Radat vidjevši vilu za njom se užeže i govori. a 

Što sam to vidio? Kakva to vila prodje? Koje me to muke stežu? 
To je ljubav. Ma što cknim, što najbrže ne sliedim njenu ljepotu od 
raja? 

„Iz doma svojta po Milienka idući 8 Radatom govore. u 

Dragić, Vučeta, i Radat svaki po redu pita, kud je taj ludi Milienko, 
gdje mu vuci stado deru, i zovu Radata neka im pomogne da ga kući 
vode. Radat im kazuje svoj poraz, a ovi ga svi po redu pitaju, da li ga 
starca nije sram ludovati. On im odvraća neka ga puste, jer ne znadu 
što je ljubav. Ona trojica kažu, ajdemo, jer tu nije dobro, neka si 
majka Milienka sama ište. 

„Svrši se at treti. a 

„At četvrti. Radat i Diete Dragić. a 

Radat nariče za vilom, kud li je? Diete ga zove neka ide kući. 
Otac djetetu pripovieda, kako se je opirao bogu ljubavi, pak ga preko 
najljepše vile ranio!!!! Diete kaže, jaoh da mi ga je viđiti, ja bih ga 
štapom. — Ma u njega su krila. — A ja bih ga praćom. — Uzalud 
mu se je opirati, a vila ova bijaše prekrasna. — Jaoh ne govori tako, 
ta maja se ljuti kad te čuje sa susjedom razgovarati!!!! — Idi diete 
i reci maji, da me više nema kući, jer idem za vilom. — Voh zar ćeš 
maju i svoje diete ostaviti. — Da. — Jao da mi je toga boga ljubve 
sresti! 

„Diete odhodi a Kupido izlazi pak diete i vila Tirena . u 

Kupido veli da to diete mora kazniti i preobuče se na vlašku, te 
pita diete gdi mu je praća. — Što pitaš, jesi li ti, koji strielja? — Sada 
ćeš me poznati. — Što će ti te striele. — Srce ti ću prostrieliti. Ku¬ 
pido „na8trili u diete a Tirena izadje i pita za Ljubmira. — Diete veli 
da ne zna, i pita ju ko je kad je tako liepa. — Vila kaže podji kući. 
Ne ću neg ću za tobom. — A što ćeš za mnom ? — Služiti ću te. — 
A maju ćeš ostaviti? — Ne hajem za nju kad imam tebe. — Što 
umiješ činiti? — Svirati, zecove loviti i lisice. — S kime spiš doma? 

— S majom kod njezinih noga i tako mirno, da me ciele noći ne čuje. 

— Stoj s bogom, ja idem. — Zar ćeš me ti ostaviti? — Na ti ovu 
jabuku, sviraj u dipli dok ja naberem cvieća. — U to dodje otac i 

diete mu pripovieda kako se je i ono u vilu zaljubilo, te da će joj 
kozla pokloniti, a otac kaže, slobodno jer je i cielo stado vriedna !!!!! 

„Ovdi Satir izlazi i užežen za vilom govori . u 

Jaob kako zgaram od ljubavi. Jaoh zašto mise ne ukaže moja vila! 
A1 što govorim kamenu gluhomu! Zašto ne palim kuće i ne rušim 
duplja i špilje, da se vile nauče što će reći satirom rug tvoriti. To je 
sadržaj toga jadovanja, koji si in fine.finali ostaje prilično jednak, 
kada god koji dodje da svoje lamentacije o ljubavi istuži. U to dodje 
Ljubmir i poslije nekoliko rieči veli pjesnik: 

„Ovdi Ljubmir boj bije sa Satirom, koji ga napokon jednom stienom 
udari i smete ga ter pade na zemlju kako mrtav a vila ga nahodi i 
nad njim plače govoreći. u 

U četverostihnih osmercih od kojih se 1, 3 i 2, 4 sriču, nariče, kako 
joj nesreća ugrabi onoga, s kim je htjela živjeti, kako mu ne može 
pomoći, pita ga ko ga je ubio, zazivlje vile u pomoć i t. d. 

„Ovdi se vila prinemaga i svršuje četvrti at. u 

„At peti. u 

„Ljubmir se oporavlja i govori . u 

Pita se gdje je, i zapazivši prinemoglu Tirenu, misleći daje mrtva, 
veli da mu drugo ne preostaje nego da se u smrti š njome združi. 

„Ovdi Ljubmir usktiet bude se ubit a družba mu pridodje ter ga 
uzdrže . u 

Najprije ga Radmio, zatim Ljubenko pitaju, što je to da je tako 
pobliedio i da ga smrt skončaje. On svakomu kaže što je. U to dodje 
„Remeta u i pita kakva je to smetnja. Kad začu, opominje ih da ne idu 
za svjetovnom ljubavi i veli, da je nebo odlučilo, da će Tirena oživjeti, 
neka se svaki višnjim moli. Radmio višnjim daruje liru, Ljubenko veli 
da će pjesme, koje je dosada u slavu ljubavi pjevao u njihovu slavu 
obrnuti, a na to se čuje iz neba glas, da zavjete višnji primaju i da će 
Tirena oživjeti. 

Vila se, oporaviv se, s Ljubmirom pozdravi. U to izadje Milienko, 
Radat, i Dragić te svaki veli, daje vila njegova, pak ne mogav se na¬ 
goditi, počnu se tući. Na to izadju satiri te se i oni u boj upletu. Kad 
su se ponatukli, smiri ih vila rekavši, neka ju svi u goru sliede kao 
pratnja, a Ljubmir kao dragi, u što svi pristanu. 

„Ovdi 8 tancom čine mir i s tancom odhode za Vilom, a Kupido 
izlazi i govori puku. u 

0 ki nas slušate, s ljubavi i s radosti 
veće ne čekajte sad ove mladosti, 

zaČ oni podjoše njih dragu vil alidit 
a mene odjoše, ki vladam nebo i svit; 
da budem moliti priklono sada svih 
da srce primiti budete dobro njih, 
i ljubav kome sad botješe zadosti 
ovo brieme od poklad uzvisit radosti. 

Za drugo ništar ja, o puče, ne ću rit, 
zaČ sunce koje sja svitlo će vazda bit. 

Nenavis ne more učinit nemila 
da ruža od gore ni rumena i bila. 

Ovaj se zaglavak opeta očito na pjesnikove napadače odnosi, koji 
ga okriviše s plagiata. 

I Držićeva Pripoves od ljubavi Venere prama Adonu, 
u komediju stavljena g. 1550 spada medju pastirske igre, jer je i njoj 
sadržaj persiflaža u vilu zaljubljena pastira. Akoprem je taj Adon 
veoma malena šala, prikazana na piru Vlaha Držića, ipak mi se čini 
da je bolje uspjela od svih dosadašnjih pastirskih igara, jer u njoj per¬ 
siflaža ostaje, a ne svršuje se nesmislenim svršetkom, da pastir na 
pokon ipak steče vilinu ljubav. Karakteristične su u Adonu ne birane 
šale osobito na spolne odnošaje, koje se dakle i u privatnih plemićkih 
kućah podnašahu, što doduše nije unicum u historiji poezije, ako se 
opomenemo Aristofana, Plauta i ciele historije talijanske komedije u 
16 vieku. 

Vukodlak dolazi pijan od svatova Vlaha Držića, kojemu je donio 
u tu slavu jarebica i piplica, i hvali vino kao najbolju stvar na ovom 
svietu. Buncajući on tako, eto gdje vodi Kojak svoga sinovca Grubišu 
u Dubrovnik, da ga tamo oženi. Najprije Vukodlak pripovieda onoj 
dvojici odkle dolazi, a za tim ovi Vukodlaku po što idu h Dubrovnik. 
Vukodlak im se ruga, što idu u Dubrovnik po ženu, a ovi se spremaju 
da mu neslane šale njegove zasole batinami, kad al evo Grubišine 
majke Vlade, koja odvraća svoga sina, neka se za boga ne ide u grad 
ženiti, kad su te gradjanke takove i takove, a ako ga je već tolika 
volja za ženom, da će mu ona sama koju u selu naći. Vukodlak po¬ 
maže Vladi neslanimi ali tim većma vinom okvašenimi svojimi šalami, 
kad al eto „se odkrije scena, vlasi so pripadu, a ukažu se šes vila, 
koje najprvo poju, pak tancaju, u to VeDere izide a vile joj se kla¬ 
njaju.« 

Vile pjevaju u slavu Venere veoma liepu pjesmu, punu narav¬ 
noga, neprećeranoga čuvstvovanja za krasotom, za tim odu, a Venera 
ostavši sama jaduje, kako se zaljubila u Adona, koji ju bježi, s toga 

dozivlje u pomoć Kupida, koji joj obećaje, da će joj Adona zavezati 
njezinom kosom. 

„Na to se scena sakrije u a prepanuti vlasi Kojak, Vukodlak i Vlada 
govore strahom, sto to bi; samo mladi Grubiša je srčan: njemu se 
ta Venera tako dopala, da je odlučan poći joj za roba, od česa ga 
oni gornji odvraćaju, majka usrdno, Vukodlak peckajući. 

U to se opet scena odkrije i prikazuje se na njoj pantomimički, 
kako satir pleše s vilom; drugi dodju da mu ju otmu, ali on se sretno 
obrani i vilu sahrani. 

Na to dodje Adon umoren s lova, i veli kako je željan, da mu je 
sad koja vila, da joj u krilu počine. Legne spavat, moleći narav da 
ga posluži hladom a slavića, da ga poslije probudi. (Tako već kod 
Vetranića dolazi slavić kako bdije i budi snivajuće.) 

Čim je Adon usnuo, opet nam se pantomimički prikazuje, kako 
dolazi Kupido i Adona sveže. 

Adon probudjen vrisnu da je svezan, nu u tom je već Venera kod 
njega, pitajući ga šta će dobiti ako mu razdrieši spone. Adon joj se 
obećaj e za roba, nu Venera je istom onda spremna od vezati ga, ako 
joj dopusti, da ga poslije sama sveže. Adon pristane, Venera ga sveže 
svojom kosom, a Adon rado ostaje u takovu robstvu. 

„Venera i Adon odu, scena se sakriva u . 

K. Brate Vukodlače što se ovo sad učini? 

V. Ja t’ ne znam Kojače u meni duše ni, 
od straha brate moj nit umim što kazat. 

K. Nije zdravo mjesto ovo, neka ti je Vule znat, 
ovdi su prem vile njekad, stari vele, 

Milienka stravi le, Radata uzele, 

Radata staroga, starci ga svi znaju, 

Radata od koga čuda spovidaju. 

Djetešce s krilama hode po dubravi 
a lukom i 8trilama Radata zatravi, 
taj Radat siidjaše bielu vil po gorah 
a od ljudi bježaše jak prid psi jelen plah. 

Pred onom drugom prikazom nije ni Grubiša ostao ne prepanut, 
pače se je toliko smeo da je pao na zemlju, s koje ga Vukodlak i 
Kojak dižu šaleći se što se najprije smurao u pritilu gradsku ženu 
a zatim čak i u vilu, i Vukodlak svršuje: 

A Vlaho vas tamo čeka na večeru. 

Toliko poznajemo od tili Dubrovačkih pastirskih igara 16 vieka i 
vidjet nam je kako stoji 

4, Dubrovačka komedija 16 vieka. 

Već kod pastirske igre spomenutim Stjepanom Nikolom Nalješko- 
vićem počimlje kolo Dubrovačkih pjesnika komedija. Tri pošljednje 
od njegovih sedam komedija spadaju u ovu vrst pjesničtva. Kaže se 
da je za Nalješkovićevo vrieme život Dubrovčana postajao tak raz¬ 
uzdan, da je vieće na ukroćenje istoga g. 1535 izdalo stroge zakone, 
pak da je i naš pjesnik vieću u tome pomagao, šibajući u svojih ko- 
medijah nemilosrdno mane svojih sugradjana. Čini mi se da se je 
takova misao o toj Nalješkovićevoj komediji stvorila tiem, što je za¬ 
četnik te misli znao za onaj zakon, ali za naše komedije istom po 
imenu, pak je na pamet onaj sud o njih izrekao, predpostavljajući da 
im je takav pravac. Nalješkovićeve komedije mi se čine upravo pro¬ 
tivne onakovu moralnu učinu: u njih se doduše prikazuju mane 
Dubrovčana, i to veoma krupne mane, ali ne da ih pjesnik kori i šiba, 
nego ih pripovieda, neka im se slušateljstvo od srca nasmije. Znamo 
da je naš Nalješković stradao u ženitbi, jer ga je žena ostavila i po¬ 
bjegla u manastir, kad mu je imetak bio propao i mnogo nam je lakše 
uzeti, da su njegove komedije plod osvetljive zle volje, koja gaje nad 
tim negdje snašla, a najnaravnije ćemo učinit, ako ih uzmemo kao 
plod najranije mladosti pjesnikove, koji je prije izazvao onaj zakon 
vieća od g. 1535 nego da ga je pođpomagao. 

Sadržaj prve (u rkp. 5) jest ovaj. U kući jednoga gospodara služe 
godišnjice Maruša i Milica, s kojima gospodar u potaji žive. Jednoga 
dana ostadoše služkinje same: gospoja je na posjedu, a gospodar 
negdje u gradu. Služkinje sjede i pjevaju. Najednom ti eto iz nenade 
gospoje s posjeda, i udri se derati na služkinje, što dangube a nijesu 
za poslom, i tjera ih da idu spremati večeru. Za te vike medju go¬ 
spojom i služkinjama dodje gospodar kući, i ljuti se što nikada nema 
u kući mira. Žena ga kara, neka ne pomaže služkinjam, i pripovieda 
mu, da su potrle pliticu i lonce i učinile još koje kakova kvara. Go¬ 
spodar umiruje svoju ženu i polazi u ognjište služkinje karati. Kad 
tamo gospodar ti u ognjištu viče na služkinje da zadovolji ženi, ali ih 
medju to od žene ne spažen „kareca u . Žena iz sobe gospodara bodri 
na čim veću strogost i doleti u zadovoljnosti u ognjište da mu sama 
pomogne vikati, kad tamo ima što vidjeti: muž joj služkinje kareca. 
Sad nastane medj gospodarom i gospojom kavga, koja se jedva riešila 
dolaskom Vesele, koja ih zove u susjedstvo na večeru. Gospodar i go¬ 
spoja odu, a služkinje se vesele što opet ostaju same, i komedija se 
svršuje. 

Ovakova kompozicija ne može sigurno imati svrhom moralno po 
boljšanje sugradjana pjesnikovih. Težko je po ovih 200 dvanaesteraca 
izreći, da li je u Nalješkovića bilo obdarenosti za komediju. Karak¬ 
teri onakova gospodara, gospoje, i služkinja, govore do duše posvema 
prema sebi, a i situacije su prema takovim karakterom odabrene, nu 
dalek je put do komike od ovakovih, da istinu rečemo, prostota. 

Znamenita je pjesma koju Milica na početku komada pjeva. Evo je. 

Poručila Vidosava 
po pristavi do Gojsava, 
dodji Gojno moj brajene 
u Zabrdje sim do mene, 
i donesi dipli s tobom, 
jer ču vodit horu s momom ; 
zamniet nam če s gorom gora, 
od planine do kraj mora. 

Biću moma za ovcami, 
dodji da se štuješ s nami, 
jer smo Gojo umjesile 
lojanice tri pribile, 
bit će komu gibaonica, 
pundurilja mješte vinca. 

Odporuči knez Gojsave 
do vladike Vidosave: 
hvala t’ Vide na toj časti 
odrastao sam ovce pasti, 
isprosio sam Jelačicu 
vele ljepšu vlahinjicu, 
s njom si hoću tanac vodit 
i u dipli moje zvonit. 

Za volju primjera, kakav je govor, misli, i dosjetka komedijom 
vlada, evo jednoga mjesta. Služkinje kažu gospoji, neka ne viče, da 
će ju ostaviti, sto bi već i onako davna bile učinile, da im nije za go¬ 
spodara. Na to će gospoja 

Zao vas i obje našao gospodar 
s vami spi, al’ ije, brže je on vaš par. 

M. Ne moj nas psovati, neg počni prvi dan 
djevojke iskati, er ćemo i mi stan. 

G. Prikućke smrdeće, jučer ste iz Vlaha, 
a u vas nije veće ni srama ni straha. 

Jedva vas od usij mogla sam otriebit, 
a sad nam od muži hoćete druge bit. 

M. Ako smo ušive zaisto kad bile, 
bile smo ušive, mi se smo triebile, 

i čisto držale, nego nam ne daš ti, 
da kako ostale budemo Činiti. 

Djevojke još sade sajone sve nose, 
a liepo zaglade i u prodio kose. 

A da toj koja nas učini, tuj veče 
užeže da grad vas ugasit pak ne če. 

G. Ne ču bo da mene u crkvi za rod vas 
Malinjaju žene, er mi toj nije čas. 

M. Da kako ostalieb sad ne malinjaju? 
koji je vraži grich nosit što imaju ? 

Mar. Ni petke, ni svetke ne znamo mi u vas, 
kad je poč u tetke, ne daš nam jedan Čas. 

Gos. Sramotne i š njima; a odkud koja vas 

tuj tetku sad ima ? što mnite ne znam vas ? 

Da k meni vi paka s trbuhom dodjete 
od tezieh tetaka, bogme k njim ne čete. 

Jučer ste, kako rieh, iz vlaha, a sada 
da tako svaki grieh zločeste vas vlada. 

Mil. Ži ti ja vi s’ dušom našom ne brinite, 
inako vi s mužom do podne ležite. 

Što ne bih umjela onakoj, kako ti ? 
i mi smo od tiela, ako bi t’ smjet rieti. 

A to još nije jedno od najkrupnijih mjesta. O sličnom predmetu i 
istim načinom radi od prilike isto tako velika treća komedija (u rukp. 
6), kojoj stavljamo prolog ovamo. 

Vele bih tvrdo rad, da pamet stavi svak, 
er vam ću rieti sad što će te vidjet pak. 

Zašto je smiešna stvar, ja ne znam jeste li 
smiešniju i kadar do danas vidjeli ? 

Njeki je gospodar imao u gradu 
budući sied i star jednu ženu mladu, 
i toj mu nie dosti, neg li se svud skita, 
ne gleda starosti, gdi može svud pita. 

Nu ga će njegov grieli do groba dovesti, 
kako no vodi svieh, koji su bez sviesti. 

Ter Što je krijući činio pas jedan 
8 čeljadi u kući, znat se će ovi dan. 

♦Svoju službenicu s babome jednaga 
i tovjernaricu nabređja, nut vraga. 

A1 mu će njegov grieh sve ženi odkriti, 
tere će imat smieh, što će tuj pak biti ? 

Er mu će žena taj dAvati razumjet, 
da tuj mre cjeć togaj, tere će popa htjet. 

Neboga taj žena činit će tuj vike, 
er će bit smetena od muke tolike, 

(Historija drame.) g 

tore će popovi u ženi cieniti, 
da su tri vragovi, ke će htjet goniti. 

Poslie pop kad pozna, za što je taj žena 
toliko žalosna, i toli smetena : 
svijeh će smiriti, pak će poć zasjesti, 
tore ćet’ svi piti po svu noć i jesti. 

I ako mnite vi, da ovo ja lažu, 
sjedite muče svi. da vam toj ukažu. 

Pogledajmo još i pošljednju komediju to jest četvrtu (u rukp. 8). U 
prologu veli pjesnik: 

Nut me čuj mirno svak, er vara ću spovidjet 
što ćete malo pak vi čuti i vidjet. 

Otac je i mati, koji jedinoga 
sina će imati od srca od svoga, 
i to malo vriedna. kako no srnamljena, 
deserta er jedna vladat će njim žena, 
s kom će bit desvian, da zločes ne će moć 
ni u noć, ni u dan nikuda od nje poć. 

Otac će i mati iz radi te žene 
načine držati da sina ožene, 
koji će napokon na despet toj ženi 
ocu reć da ga on i vjera i ženi. 

Malahnu ovu stvar i loše narednu 
primite vi u dar za ljubav za jednu. 

„Ovo govorenje bit će razdieljeno u tri ata. Počinje at prvi. a 

Mati sjedi s djevojkom Marom sijući, i pita ju neka joj istinito 
rekne, da li joj sin kada noću izlazi iz kuće. Djevojka, ohrabrena da¬ 
rovi matere po imenu crevlji s dva podplata i s Četiri nove kuplice, 
veli da svake noći izlazi. Mati pita, kako bi to bilo, kad se „corta u 
svake noći zatvara. Djevojka odgovara 

Drugi put nahodi, neg li se vam para, 
kanavu otvara i opet njekako 
za sobom zatvara, vrag ti ga zna kako. 

I mnokrat š njim njetko još dodje, ter piju, 
al Bogme ne znam ko, dobru mavasiu. 

Skita se do svieta, a dodje pak k zori 
kanavom opeta, on ju sam otvori. 

Mati se skončava i boji se ako joj muž za to doznade, da će mu 
gotula pasti i završuje 

Mnogo ti jaoh mati pretrpje i otac, 
nu podji Mare ti ter tamo vidj lonac. 

„Maruša pođje u ognjište, a mati ostane sijući, u toliko na polju 
srete se Giovo otac od sina i Petar otac od kćere, koji govori. u 

P. Buon di, ser Giovanni. G. Ser Piero Addio. 

P. Son mille anni, da te sam želio. 

G. Bio sam pošao baštine sve obit. 

P. Da kako s’ našao? G. Vina će dosta bit. 

P. Nu neka stoji toj, moj miser Giovanni, 
htio ti sam riet nješto majde još od lani. 
Ali me ’e bio sram, er ti znaš svak gleda 
rekući što ja znam, prodje li besjeda. 

G. Nebore ser Pero, tuj ve smo__ . 

sve per brio vero u mene moreš ti. 

P. Svak svoje žalosti najposlie razumie 
er zao glas donesti nikomu lasno nie. 

U tebe sin jedan i drugo ne imaš, 
koj ti je namuran, a brže ti ne znaš, 
ter tako desvian, da od nje ne umie 
ni u noć, ni u dan ; u nje spi, u nje ie. 

G. Ne more biti toj, er ja znam jednu noć 
na mjesec Maro moj iz kuće ne će poć. 

Ja cortu zaklapam, ne će on rieči reć’ 
ncg vazda mirno sam otide on čas leć. 

P. Affč te inganni. G. Affč non m’ inganno. 

P. Affč ser Giovanni, altri meglio sanno. 

A nut ga jednu noć popreži ti sada, 
ter ćeš nać, da će poć, i kud se podkrada. 

G. Po njekieh signalieh obraz mu toj kaže 

P. Ovo t’ ja istom rieh ljubavi cjeć naše. 

G. Da što bih sada ja, što me ti svjetuješ? 

P. Eto ga vjeri tja, ako hoć da miruješ. 

G. Bog me toj najbolje, neg podje niz rieku. 

P. JoŠ ako bi htio. G. Ako bi htio a 

P. Da bih ti reć smio, njegda mu rekoh ja, 
ter za kćer za moju, i rieh mu dat kuću, 
u kojoj ja stoju, i dukat tisuću: 
ali mi najprije on reče čudnu stvar, 
odluka da ga nije vjerit se ni kadar. 

G. I osta na tomuj! Ah sad me svak žali. 

P. Miser n6, nut me čuj, na čem smo ostali. 
Kuće mi te ne će, neg hoće sve dukat, 
i prosi dvaš veće, neg mu ja mogu dat. 

Na puno hoće tri tisuće imati, 
još ako budeš ti contenat i mati. 

G. Ja veće nego rad, a mati radija, 

ter ako moreš sad, podj svrš to, ži ti ja. 

P. Ali ja ne imam neg dvije tisuće, 

kad ne će da mu dam u ovi kont kuće. 

G. Ži ti ja, ne gledaj, prilož mu još trista, 
a ti mu konvit taj ue čini pak ništa. 

P. Ne imam jednu kćer, dvije su za njom još. 

G. Da gđi ti je manastier, lasno tej smirit mož. 

Dosta je od sve tri tu jednu da udaš, 
a dvije spravi ti u dumne da ih daš, 

P. Da me pak proklinju u kami tukuće. 

G. Da bogme ne mož nju udat s’ dvie tisuće. 

P. Znam Givo er ti mož u sina sve što hoć. 

G. Nut mu ti toj priloŽ, a ja ću pak pomoć ; 
toj ve znaš, er sade dinari varaju 
i stare i mlade, svi dinar gledaju. 

P. Podj, na slavu Božju kontent sam i toj dat, 
zajjubav, ku t* nosu ništa ne ću gledat 
Dvie mu ću tisuće i trista sve dati, 
prie neg prag od kuće bude mi spontati. 

Nu bud bi daj sade prijatelj, svršim toj, 
ne gledaj ti mlade, gledaj ti poso tvoj. 

G. Ne brin se ser Pero, činit ću da s’ miran, 
sci per brio vero, ne prodju osam dan. 

Nu hoć me puštati, er ću sad poći tja, 
ter mu ću skantati materi sve to ja. 

U toj će, nut me čuj na objed i on doć, 
ter ćemo oba tuj prionut za svu moć. 

Jeda toj sklopimo, i jeda bog vam da, 
da se mi smirimo večeras oba dva. 

P. A ja ću cjeć boga na misu poć sada, 
ter ću molit boga, da mi tuj milos da, 
i s bogom. G. Addio, ako t’ se prigodi, 
da bi ga vidio, rec inu još štogodi. 

Poći ću odie šavcu se javiti, 
jeda i njega tuj budem viditi. 

„Odi otac ukloni se za jedan čas, kako da u šavca pogje, u toliko 
opet mati govori s djevojkom/ 4 

Dialog ovaj ostaje zanimljiv i sa komike i sa interesantne slike du¬ 
brovačkoga života. Ta slika nije kao u 5. i 6. sužena na kuhinju i za 
kuharicami pohljepnoga gospodara đjavoske žene, nego nam se otvara 
pogled u široko polje, kako otac skrbi da si kćer udade i kako drugi 
za svojega sina trguje. Podjimo dalje k materi, koju nam pjesnik kao 
skrbnu majku i ljubeću ženu liepo riše. 

Mati naredjuje Mari neka priredi trpezu za objed. U to dodje otac 
namrgodjen. Žena ga pita što je? On joj pripovieda što je o sinu čuo. 
Mati veli da je i ona to znala ali mu od žalosti i straha ne htjela ka¬ 
zati. Otac kaže: ajdemo ga oženit. Mati odgovara, da bi to bilo naj¬ 
bolje, ali da sina na to nije moći skloniti. Otac veli, ako ne će, da će 
ga oćerat i deseređitat. Mati veli 


Digitized by v^.ooQle 


85 


Ne moj ve, Giovo, ne, na zlu š njim ne valja, 
na dobru nego ve taj se stvar napravi ja. 

Za zlu rieč er bi se uzbio za tvoju, 
nut ja ću dat mise njeke da se poju, 
i činit da pije vodu još od moči, 
pak nješto da izije, što mu če pomoći. 

U to dolazi neko nuz stube. To je neka tudja djevojka, koja veli: 

Ja sam, dobar vam dan. 

Pera vas i Baro drago pozdravljahu, 
tamo je vaš Maro, ter i vas moljahu, 
da biste još i vi k njim doći holjeli, 
er im su kmeti svi poklone donieli, 
kozlića imaju, prjesnac i procjepa, 
da vas počitaju, bit vam će čas liepa. 

Giovo i mati podju na taj poziv u namjeri da tamo sina Mara na¬ 
govore, da se vjeri. Opravljajući se da izadjn veli mati 
Mongin mi. 

A konačne rieči, kojim se valja da prvi akt svršio, žali bože, fale. 

I početak drugoga akta, u kom je valja da pjesnik pripovieđao, 
kako su Mara uzaludno nagovarali da se ženi, fali. Od drugoga akta 
ima samo ovo, što će biti svršetak njegov. Maro i njegov drug Frano 
razgovaraju. 

M. Uklon se de grazia jedan čas, čim samo 
rečem joj nješto ja, čekaj me ti tamo. 

F. Istom se poteži, u kratko besjedi. 

M. Nebore ne bježi, tuj malo posjedi. 

Maro se tu kako vidimo nalazi pred kućom one desviane žene, 
s kojom žive, i govori s Dragnom, sluškinjom te njegove ljubovce, 
Amance. Iz cieloga razgovora s tom sluškinjom vidi se, da su Mara 
prilično uputili, neka se ohaje te žene, jer je bludnica, pak sluškinja 
Dragna nastoji da mu takovu misao o svojoj gospodarici izbije. 

Maro Dragni govori. 

Eto sam poslao po ribu tja u Gruž, 

Radić — je pošao ne bi joj to činio muž. 

Dragna Amancina. 

Daj ve da za Boga sve opogovori 
ne ima inoga muža Maro. Nu govori. 

Dr. Čudo je zlo stala i vele zla bila, 
vas dan je bljuvala, ter te je molila, 
dodji ve večeras, a opet ako hoć 
poći ćeš oni čas, sad ve je duga noć; 
ne će ti na vjeru rieč zatoj otac riet, 
moć ćeš na večeru i doma još prispjet. 

M. Da za mnom iniem pak može otvarati. 

D. Brže mniš takoj svak dohodi, kako ti, 
nut gdi ju nebogu pravu sad potvara. 

M. Hodu, ako uzmogu, ali mi se ne para, 
zašto de večeras ako se ne varam 
od dunda bit u nas, nu certo još ne znam. 
Ako bih mogao ikako jedan čas, 
majde bih došao istom za vidjet vas. 

D. Rec ako ne deš dod, zašto bih tekla sad 
er ve je eto noć. zatvara ve se grad. 

M. Ne umiera ništa red, kad ne znam istine, 
doma du sad poteć vidjeti što Čine. 

Ako de dundo dod, ne du ja mod u vas, 
to li ne, ja du dod, vidjet ju jedan čas. 

D. Da jeda ina što? M. Tamo ju pozdravi, 
a drugo ne ništo. Dr. Muče toj opravi. 

n Podje djevojka, a Frano se stavši s’ Marom u . 

F. Zadjoste u dugo, ži t ja mi rec što bi ? 

M. Ži mi ja ne drugo, neg etj htjela bi 
da dodju večeras. Fr. Smiri ju nebogu. 

M. Dundo de bit u nas, cjed toga ne mogu. 

Eto Ave Maria. Fr. Nije. Maro. Bolje ja čuju. 
Pod du domom da, da me daj ne psuju. 

Jeda što, addio. Fr. Buona notte, Maro 
a fč anche io k časa andarč. 

„Podje Maro, a ostane Frano sam govoreći . u 

Kurvine beštije, ne zna kurva da ova 
nijednu nod nije bez deset popova. 

Mni, da mu je vjerna, tvrdo t’ se zvier vara, 
ono je tovjerna, sviem djakom otvara, 
i njemu sve laže, a sad de u nje pod, 
neg da ga ne preže, na vjeru t’ ne de prod. 
Sada du doma pod, ter se du strafogiat, 
svu dragu ter du nod kon vrata kon nje stat. 
I ako dodje on, rankat du najbrže, 
činit du napokon da kapu povrže. 

„Otide Frano da se straffogia, a izide Maro u kapi. u 

M. Pođi du postati ja medju crevljari 
tere du slušati, kad ura udari. 

On čas du k njojzi pod istom ju vi<yeti, 
opet du doma mod k večeri prispjeti. 

Ako mi što reku, riet im du, da imah * 
potrebuju njeku, s cumpanjim ter postah. 

Eto ura udri, pod du tja otiti, 
neka se prije tri mogu daj vratiti. 

Eno joj na vratieb per brio čovjeka, 
sve ono, er joj rieh, potreba mi je njeka, 
rekući sada ču moč drugoga dozvati 
a fč ču sada poč, ter ga ču poznati. 

„Frano se ukloni s vrata, a Maro u sebi govori . u 

Ah da se furfanat sad ne uklanjaše, 
er mu ju htijah dat, zasve er mae imaše. 

„Maro kucajući, Amanca ga polije, ne poznavši ga, a on se javi, 
govoreći polako. a 

Ah kurvo mene a . g . . .. polila 
Prem ti si j . . . kurva vazda bila. 

„Odi ga Frano pozna, ter na njega aranka, a Maro priđ njim bje¬ 
žeći ukine se, i pade mu s ruke kapa, i brochjer, i celata; đvignuvši 
se uteče bez svega, i svrši drugi at a počinje treći . u 

U trećem aktu se sastanu Frano i Maro. 

Pr. Buon di, come stai ? M. Buon di, e buon anno 
peggio c ! e mai, le cose mal vanno. 

Što je pita Fran ? A Maro mu svoju jučeranju nevolju na kratka 
pitanja sve po komadić u kratko pripovieda, i veli da će se na despet 
te kurve ženiti za Perinu kćer. Frano ga na to nagovara veleći „odji 
tu kurvu djakom i popovom u . U to dodje otac te sinu drži lekciju nad 
njegovim životpm i tandem ga sklone da uzme Perinu kćer. U to 
podje Pero i kaže da je spreman dati obećanu prčiju o 2300 dukata 
i tako se sve svrši. 

Komad ima 265 veraza a falit će jedno 50, kojih žali bože čine te 
nam je istom moći nagadjati da je ova treća Nalješkovićeva komedija 
bila prema prvim njegovim dviema priličnija i obsežnija slika Dubro¬ 
vačkoga života, koja medjutim još uviek nije prikazana, da bi mogla 
biti moralnoga upliva. Ovako ne znamo reći kakovu ulogu ima taj 
Frano što dolazi na koncu drugoga akta. Pojedini govori medju ona 
dva oca i medj majkom i služkinjom doista su i interesantne i vjerne 
i komične slike običnih Dubrovčana one dobe, i danas još govore 
onako ugodno smiešnim miešanjem talijanskoga jezika medju hr¬ 
vatskim. 

Kao kod pastirske igre tako se i ovdje do Nalješkovića prido- 
nizuje kao pjesnik komedija Marin Držić, i to opet kao daleko vried- 
niji od Nalješkovića, njegova Novela od Stanca, prikazana na piru 
Vidova Martolice. 

Mali je komadićak od nješto preko 200 dvanaesteraca, ali velik 
svojim kolničkim efektom. 

Neki stari vlah imenom Stanac, došao je u grad da prodade kozliće, 
jednu grudu? i jedan sir. Ne našavši nigdje stana, prisiljen bi na 
kamen uz zdenac leći i tuđe noć, akoprem mnogo pospan, probditi, 
da mu ko ne ukrade robe. Mlade dubrovačke noćne skitalice, noćnici, 
Vlaho, Miho i na vlašku preobučeni Ivo Pešica, saznavši za toga vlaha, 
odluče mu neku novelu učiniti. Ivo prevari Stanca, da uz taj zdenac 
dolaze vile, koje su ga jednom od starca učinile mladićem kakav evo 
pred njim stoji. Stari Vlajo, zažudi da bi i njemu tu milost učinile. 
Ivo ode k svojim kumpanom i smiju se nad lahkovjemim Majom. 
U to prodju ulicom maškare. Noćnici ih nagovore da za šalu pred¬ 
stavljaju vile. Vile maškare dodju na zdenac, a Vlajo ih odmah stane 
moliti za onu milost. Vile obaviv svojo ceremonije, namazu Vlaja, 
obriju mu bradu, svežu ruke, i ostaviv mu koliko mu roba vriedi, 
odnesu ju. Jadan Vlajo se dosjeti prievari, ali je kasno. 

To je sadržaj, a izveden je ovako. 

Vlaho noćnik stoji na ulici i Čuvši nekoga dolaziti, spremi se na 
mač; ali upoznavši da mu je pijan Miho, raskuraži se veleći 
Ognjili ti kosti što se ne javljaše, 
ktiah te probosti da se ne odkrivaše. 

Miho, da pokaže svoju tobožnju kuražu odgovara: 

Ne bjeh te poznao, ter oto malo sad 
nijesam te štropiao. 

Vlaho: 

Nies pratik još si mlad. 

A Miho povriedjen pokaza mu oholo mač. 

Vidiš li mčinu ovu. 

Vlaho posprdno: 

Vidim sva je rđjava. 

Miho ponoseć se: 

Bila je na provu. 

Vlaho sprdajući se: 

Zatoj je krvava. 

Trzmajući se dalje tako u šali nadrisrćani Vlaho koji pripovieda 
kako je na vratih neke prijateljice našao frottu nekieh mladieh pa 
jih svih zatjerao i Miho, upita napokon onaj ovoga, kako li se je ukrao 
iz kuće pred ocem. Miho veli da se je spustio niz konopac prijeko 
prozora. Grde malo oce, koji ne će nikako da se sjete kako su i oni 
u mladosti objestni bili, i napokon pripovieda Miho o onom Vlaju, 
kako leži kod zdenca te ga pozivlje 

Da’ da mu kugodi novelu učinimo. 

Vlaho: 

Per dio da, da hodi (zapaziv nekoga dolaziti) koga ovo vidimo. 

Izvade mačeve. 

Sad ću na nj udarit. M. Da mu deset liti. 

Vlaho izgubivši srčanost: 

Ki će vrag ovo bit: vrag se će š njim biti. 

Miho sprdajući se: 

Ne basta t’ animo po muku božu to. 

Vlaho mudro i plašljivo: 

Da’ da mu se javimo; kumpare fa motto. 

Ivo se javi: 

Sta largo ne srti, er te sad štropiah. 

M. Kumpare tko si ti. I. Nie me od vas pero strah. 

M. upoznavši ga: 

Ivane po boga V: Koj Ivan. M. Pešica. 

V. A prem žugjah toga. M Skrimo ova gvozdica. 

Ivane a brate hodi siemo k nami, 
naš stari R iđate bog me ćeš doć s nami 
Sad i Ivo pripovieda kako je putem trojicu zatjerao i odluče poć 
na Vlaju Stanca. 

Što Ivana Pešicu zovu stari Rađate, od tuda bih ja ključio, da taj 
Ivo bijaše član družine Pomet, koji je u Tireni komičnoga starca 
Rađata igrao (i u ovom komadu imade sličnu ulogu), a valja da tako 
dobro igrao, da mu je od te uloge ostalo ime. 

Sada dolazi Ivo na vlašku preobučen pred Vlaja Stanca. 

I. Dobra kob junače, što si tuj takoj sam? 

S. Zdrav mili moj braće ovo ni sam ne /.nam, 
sinoćka u ovi grad uljezoh čestiti, 
u kom ni star, ni mlad ne ktie me primiti 
na stan svoj ; ter ne znav kud se inud svrnuti, 
k vodi idoh ovdi uprav da bih počinuti; 
studena vodica u mjesto prijatelja 
ter mije družica, a kami postelja; 

I meni t’ nije spat, nego bdiet, i javi 
dauicu svitlu zvat da bil dan objavi; 
u noćnoj da tmasti zločinac ki mene 
ne bude pokrasti, kon vode studene; 
tržak sam donio, kozlece, grudicu ; 
od šta sam on čas mni«» primiti aspricu ; 
ovdi sam ; toj takoj; ma nu mi kaži sad, 
tko si ti brate moj ? er ti sam veorai rad. 

I. S Gacka sam trgovac, goveđi trgujem, 
vri mi pritio lonac; dažan se ne čiyem; 

putujem na subo, more mi drago ni, 
spim b’ uha na uho; zlo mi se i ne sni; 
u vjeru ne davam, jamac se ne hitam, 
na vrat ne prođavam, moe posle činim sam. 

S. čestit se kažeš ti i obrazom svitlim, 
i dobrom pameti, i tvojim trgom tim. 

I. Ne mjerim ja gori nebeske visine 
ni pamet ma nori tej morske dubine; 
u sricdu udaram, blaženi gdi idu, 
sam sebe ne varam hode u nevidu. 

S. Ti 8* neki razumnik; vigju ja brate moj; 
ja dosad niesam vik besjedit čuo tak oj. 

I. Ako je ki razum, i mudros u meni 

taj mudros ni taj um od Gacka brate ni! 
ja prvo u ovi grad kad dogjoh čestiti 
bjeh star a ne mlad jak sam sad viditi. 

S. Da to se s’ pomladio. I. Pomladio brate moj; 
bradat sam i sied bio, S. Koje je čudo toj. 

I. U ovi grad jednome ja dogjoh na Ivanj dan 
i srećom mojome ne nagjoh nigdi stan 
ter k vodi tuj sjedoh u ovoj prem dobi, 
tuj malo pojedoh; pak me sanak dobi, 
i speci ja takoj čuh gdi se igraju 
tej igre brate moj, i pjesni spjevaju, 
da dušu moju tad obujmi veća slas 
ner se izrit može ikad, probuđih se u taj čas, 
i vidjeh kon vode; tuj gdies ti; gdi vile 
tanačce izvode, gizdave i mile. 

Pruži se jedna od njih, hvati me za ruku, 
a druga ljepša od svih paslanu ? jabuku 
pokloni tuj meni; tretja reče: hodi, 
pri vodi studeni ter nam kolo vodi; 
četvrta n»i reče; ako budeš piti, 
noćas razum steče, kim ćeš slavan biti; 
napih se, brate moj, i jabuku primih 
i tanac pri ovoj vodi š njimi izvodih; 
prašah ih za ime, zvahu se junače, 
imeni čudnime. S. Spovegj mi, moj brače. 

I. Jednojzi Perlica, drugojzi Kitica, 
tretjojzi Pavica, a Propumanica 
Četvrtoj bješe ime; ma bješe Pavica 
batesa nad svime, koja penga lica: 
sobom me na dvore tej vile vodiše 
i mene do zore slastima pojiše; 
svukoh se od tada iz kože jak zima, 
opade mi brada, idoše dlake tja, 

a mlada kožica laŠti se na meni 
kako no plitica, na kojoj pisma ni; 
ja ostah mlad, Što mlad, domaća mene već 
ne poznavaše tad, ni ktiaše samnom leć; 
veljaše ne ću te; ti niesi ki si bio; 
al joj kosti ćute. S. Da si ju si bio ? 

1. Bog me ju nalandah; a ona biedna viče; 
od mene ju bješe strah, ma me pak običe. 
Veljah joj, kućko zla, toli t’ sam draži star 
neg li mlad jeli, a? i ne imaš još za har; 

S. Ah čud&, kih sada ovdi se naslušah 
i sieda mi je brada, a ne čuh ja toj; ah. 
Koliko kon vode i ja znam er vile 
tanačce izvode kako no snig bile, 
i ja sam nikada š nj i mi tance izvodio 
ma sam bio svegj tada, kako sam i prije bio ; 
čoek da se pomladi čudo je velje toj. 

I. Nije svakoj bradi toj dano brate moj. 

Kako se zoveš ti? S. Stanac se zovem ja 
8 rieke Pive; a ti? Kaž mi milos tvoja; 

I. Zovem se sedni muž, prezime dugi nos 
na sebi kako spnž nosim dom, gdi sam gos; 
Pijem vince bez vodice 
voda mi je bistra mila, 
gdi ma ljubi mije lice, 
kad je od ruže vienac svila. 

S. Brate sedmi muže, ali t’ dugi nose 
moj pošteni druže, ne jele te ose. 

I. Da sam mlieko ali mas, ose bi me izjele, 

S. Oto si slagji vas neg što beru pčele, 
ku ti daše travu tej vile kaži mi 
I. Travu naime zdravu, ka cti liti i zimi, 
njome se pomladih, liti i zimi ragja, 
od trava oda svih ona je najslagja. 

S. Gdi ve se nahodi, umieš mi što riti? 

I. Sjutra pri ovoj vodi moć ju ćeš viditi; 
prvu vil opaziš, doniet će je tebi, 
čin noćas da ne spiš er će doći k tebi. 

S. Gdje bi se po sreći i ja ovdi pomladio. 

I. Bogme ti ću reći: ne bi prvi bio 
S. Što bi mi ona dala domaća moa mila 
I. Bogme bi uzigrala. S. Ah rados bi bila 
gdje je ona hubava mladica, a ja star. 

I. Bila bi joj zabava. S. Bogme bi joj bilo u har 
er ne bi naprieda uza me plakala 
grijav peču leda, ma bi mirno stala. 

I. Ne moj se pripasti ako bi tej vile 
no ćaska u tmasti iz vođe isplile, 
i ktiele s tobome tanačac izvodit 
er srećom tvojomc mogao bi čestit bit. 

S. Rekao t* sam er i prije s vilam sam općio, 
ohaj strah me nije, niesum vik straŠiv bio. 

I. Vjerujem; a bogme s prem junak vid i ti 

S. Dano mi je toj s nebes. I. Imaš li Što piti ? 

S. Vodica jo uza me. I. Taj drievo i kami 
nosi; taj nie za me, i s bogom ostani. 

S Kudi se odpravi. I. Poći ću domome. 

S. Cić moje ljubavi postoj još sa mnome. 

I. S tobom bih još sidio, ma bi mi domaća 
vikala, gdje s bio? Ke je? bogme udaća. 

Deblja je lieg viša, a ima nos od pedi 
a gubica od miša, a od osla siedi ? 

S. Kobila objesna bez uzde pruća se, 
a žena nesvjesna bez straha osjeća se. 

I. Ah mudro ti umje rit, sjutra se za tuj rič 
budem ljepo gostit, tako mi zdrav radić. 

S bogom mi ostani Stanče dobri druže 

S. Sa mnom se opet stani, moj ve osmi muže. 

I. Niesam osmi muž, neg sedmi, dugi nos, 
nosim dom kako spuŽ na sebi kako gos. 

S. Oto se zarekoh, prosti sedmi muže 

jezikom utekoh. I. Prosto t’; s bogom druže. 

Nije li mnoga komična krasota u ovome dialogu, u kojem se Vlah 
sa Stancem od nepoznanika stvorio prijateljem, i nije li tako ispreden 
da nam se čini posvema vjerovatna ta zamama i prievara u kojoj 
Vlaju opčini, da vjeruje u Vlaha ko u evangjelje. 

Ovo: Zovem se sedmi muž, prezime dugi nos i t. d. dolazi i u 
Adonu. Tamo tu izreku Kojaku i Grubiši daje Vukodlak da mu ju 
odgonenu. Sto ta zagonetka znači, toga ja ne znam. A tako imade i 
u ostalom u tim komedijam u dialozima, kojekakovih fraza i sala, 
koje bi, ako bi, samo koji Dubrovčanin znao ođgonenuti. 

Poslije ovoga Dialoga, kikoću se Ivo, Miho i Vlaho nad ludosti 
Stanca i vragolijom Vlaha. Ona dvojica kažu, ajdemo ća, ali Vlaho 
veli, da mu se oni kozli odviše dopadaju, .da ih ne bi osvojio, što mu 
je uz lahkovjernost toga Stanca lahak posao čini. U to spaze maškare 
i odluče ih zaprositi, da im predstavljaju pred Stancem vile. Odoše u 
tu svrhu. 

Stanac vas zamišljen dozivlje vile da mu dodju tu milost iskazati 
te ga od starca mladićem učiniti. 

U to dodju Vlaho i Miho i Ivo preobučeni i one maškare te se grade 
pred Stancem vilama. 

V. Junače, đvigni se. S. Da bude gospoje. 

V. Na uzmi napi se. S. Na poštenje tvoje. 

V. Da bi se pomladio i da bi t probilo. 

S. I tomu bih rad bio, Bog te čuo, ma vilo. 

V. Ne mojmo krzmati, sestrice gizdave, 
neg pogjmo iskati kriposne sve trave 
kiem čemo ovoga u osla satvorit 

S. Ne rnojte za boga, biedan što će ovo bit ? 

V. Pogjmo ga junaka u pticu stvoriti. 

S. Ne ću moć bisaka leteći nositi; 

na rnojte molju vas. V. A mi ga stvorimo 
u paklenu napas, da žene strašimo. 

S. Ne rnojte u tmasti er mi se će biedna 
domaća pripasti, miona ma vriedna. 

V. Stvormo ga buhome ler će k mioni skoknut. 

S Ne rnojte ni tome, er me će utuknut 
rad bih se pomladit, miona bi rada toj. 

V. Od koje doba hoć bit ? S. Od dvaes godin takoj. 

i t. d. jer dolazi tekst nešto oštećen. Vile mu to obećaju, i zovu druge 
maškare, to su Miho i drugovi na vlašku obučeni. S ovima izvode 
tanac, te i njim tobože prosećim da ih pomlade, u što Stanac priđo- 
hvati da prije njega, obećaju da će im na volju učiniti. Vile kažu 
Vlahima i Stancu da s mirom sjede, dok ne svrše svoje čarolije. Uzmu 
oko Stanca plesati i pjevati i napokon ga izraoče i svežu ruke i bradu 
mu ostrigu govoreći 

Da bi se pomladio, i da bi mnogo lit 
drag i mlad mioni bio, i pogj da si čestit. 

U tome kozle i što je u bisazieh dvignu iza njih ostali; i ostave mu 
dinara što ta pratež valja, i otidu tja, u to se on od varke osviesti i 
skoči za njim vikajući 

Kozle mi bog te ubio, je li mi ko pomaga, 
prem ti sam ludjak bio, nie ovo bez vraga. 

Biedan se pomladio, ostrigoše bradu, 
haramije ko bi mnio da su u ovom gradu ! 

Kako se samo sob~m pokazuje, Marin Držić uvodi u svoju novelu 
od Stanca narodnu komiku. Nalješković jedva u trećoj komediji pri¬ 
kazuje tipe komičnih Dubrovčana, a i ti su pomiešani scenami, koji 
po današnjem shvaćanju stoje ispod granica komike, u obsegu pro¬ 
stote, niti Marin Držić nije baš svaku rieč birao, ipak su mu scene 
lakše podnieti, a raširio je mnogo dalje polje u svojoj komediji, uno- 

šeći u život objestnih Dubrovačkih mladića tip narodne komike, kakav 
je u svom držanju i govoru stari vlah Stanac. 

Kad bi nam srećom sva Marinova djela poznata bila, znamenito bi 
nam se historija Dubrovačke drame popunila, ovako ne možemo nego 
gorko žaliti, sto smo prisiljeni te nam u istoj ostaje nepodpuna slika 
najoriginalnijega pjesnika. Upoznali smo se do sada s njegovim 1. 
Abramom, 2. Uskrsnućem Isukrsta, 3. Tirenom, 4. Adonom, 5. No¬ 
velom od Stanca, ostalo nam je pako za sada jošte u rukopisu 8 nje¬ 
govih komedija pisanih u prozi. Kolika vrieđnost upravo u ovih stoji, 
pokazuje nam jasno jedna jeđita, koju od njih do sada poznajemo, to 
je Dundo Maroje štampan u Dubrovniku 1867, ostale su još u ruko¬ 
pisu, iz kojega jedva dočekujemo Arkulina, koji će nam izaći u Du¬ 
brovniku g. 1871. 

Iz Dunda Maroja doznajemo prvo ime kazalištnoj družini, kakovih 
u Dubrovniku bijaše veoma mnogo, sastavljenih od samih uglednih 
mladih plemića, koji u 16 vieku ljubijahu svoj jezik dotlje, da se 
niesu ustezali govoriti ga i iznositi ovakovim javnim načinom. Ime je 
toj družini, kojoj bijaše naš Marin pjesnikom „Pomet družina 4 * koje 
si je nadjenula od komične uloge u jednoj od Marinovih komedija, u 
kojoj se prikazivao sluga, kojemu trbuh bijaše glavno štovanje i briga, 
pak je prema tomu imao svoje ime Pomet trpeza. U obće su sva 
imena u Dubrovačkih drama karakteristična: tako se već u pastirskoj 
igri sastajemo idilično s poetskim Miljenkom, Radatom, Ljubmirom, 
tako ćemo se kod Marina u njegovu Dundu Maroju sastati s Bok- 
čilom, Tripčetom, Popivom, Petrunjelicom i t. d. Iz dosadašnjih Ma¬ 
rinovih drama doznasmo da se o pokladah prikazivahu, manje u pri¬ 
vatnih kućah, veće na pijaci; iz Dunda Maroja doznajemo prvo ime 
kazalištne družine, a povrh toga znamo, da se je i on prikazivao o 
pokladah g. 1550, i to u viećnici. Na pokon imamo u istom jošte i tu 
viest, da se u prologu pjesnik ispričava prq^ publikom, ako scena ne 
bude kao obično ukrašena, tomu je krivo zlobrieme, koje mu je arki- 
tekte odvelo. 

Druge pojedinosti koje se iz Dunda Maroja učimo, pobilježit ćemo 
u kratkom priegledu, koji od njega stavljamo. 

Pred samom komedijom dolaze dva prologa, iz kojih doznajemo da 
naš pjesnik još uviek ima medju svojimi sudrugovi pjesnici ogovara- 
telja i neprijatelja, ali ima već i svoju partaju, i to, čini se, veću i 
znamenitiju od one prve, koju napada nemilosrdnom žestinom i na¬ 
činom, u kojem se na prvi mah poznaje pjesnikova supremacija nad 

svojimi protivnici. Nadalje doznajemo iz ta dva prologa nekoje viesti 
o redu Držićevih komedija, o vremenu, i načinu, kada i kako se pri¬ 
kazivahu. 

U prvom pozdravlja pjesnik vlastelu, puk, ljudi, žene, stare, mlade, 
velike i male. (Ovo nas uči da se je Dundo Marojo prikazivao cielomu 
narodu.) Sjeća ih kako im je prije tri godine svojom negromancijom 
prikazivao čudesa, stvorivši im tu gdje sjede pijacu, a od ove opeta 
u kratak čas zelenu dubravu, što im se je veoma dopalo. Po što ga je 
sada o pokladah opeta vjetar u ove krajeve donio, prikazat će im 
toga puta nešto od svoje negromancije. (Držić je na ime mnogo pu¬ 
tovao po Italiji, kako nam to u njem svjedoče biografi, a još više 
njegova djela, na kojih se prema ovim njegovih sugradjana pjesnika 
spoznaje točnije poznavanje talijanske drame.) Nu prije nego to bude, 
otkrit će im neki sekret, koji im do sada bijaše nepoznat, i od kojega 
su se škule od mudraca vazda veoma čudile i napostovale. Kad sam 
od vas, veli, otišao, došao sam u velike Indije, gdje osli, čaplje, žabe, 
i mojemuni jezikom govore. Iz velikih Indija došao sam u male, gdje 
pigmalioni ždralovi boj biju. Iz ovih k novijem Indiami, gdje se psi 
kobasami vežu, i gdje se balotami od zlata na cunje igraju, gdje je 
kant od žaba u scieni kako medju nami od slavica. Iz novih pošao 
sam u stare Indije, kamo sam istom negromancijom dospjeti mogao. 
Tu je našao zlatno doba, koje na široko opisuje. Nu u jednom gradu, 
veliku, visoku, i vele urešenu, vidio je pisma, i od kamena čovuljica 
vele učinjeno, obraza od mojemuče, od papagala, od žvirata, od barba- 
ćepa; ljudi s nogami od ćaplje, stasa od žabe; tamaše, izješe, glumci, 
Jeca od ljudi. Koga naroda? upitah, koji ovo obrazi? Na to mu pri- 
poviedahu, da su u stara vremena dolazili negromanti, da iz zemlje 
zlato odnose, pak su donosili sobom te nakaze od drva izrezane. Žene, 
koje polakšu pamet imaju od ljudi, gledajući te obraze počeše se smi¬ 
jati i govoriti, kako bi to smiešno bilo, kad bi ti kipovi oživjeli, i 
rekoše negromantom, ako žele zlato odnositi, neka učine da ti kipovi 
oživu. Negromanti tako učine, i te živrate, barbaćepi, osli i t. d., ti 
ljudi nahvao oživješe i počeše se veoma ploditi i miešati se ženami 
nazbilj. Kad to ljudi nazbilj opaziše, uzeše oružje i izagnaše sve te 
ljude nahvao iz tih strana, da ni jedan u njih ne osta. 

Ti ljudi nahvao dodjoše ujedno s negromanti u brieme Saturnovo u 
ove naše krajeve i veoma se u njih rasplodiše. Minu brieme od zlata, 
za gvoždje se svaki uhiti; počeše ljudi nahvao boj biti s ljudmi naz¬ 
bilj za gospodstvo. Negda ljudi nahvao dobivahu a negda ljudi nazbilj, 

ma za riet istinu, ljudi nazbilj u duga briemena napokon su otezali i 
još otežaju, ma s mukom i s trudom; i današnji dan ljudi su nazbilj 
pravi ljudi i gospoda, a ljudi nahvao ljudi su nahvao i bit će vazda 
potištenjaci. 

Sada će nam se prikazati komedija. Sekret kako su ljudi nahvao 
postali vam odkrih, a komedija će vam otkriti, koji su nahvao, koji 
nazbilj ljudi. Tihi i dobri uzet će za dobro, što im se za dobro dobro¬ 
voljno čini, a obrazi od barbaćepa, kojih nenavidos vlada i nerazum 
vodi, mojemuče, žvirati, barbaćepi, tovari i osli, koze, ljudi nahvao, 
sjeme prokleto, po negromanciji učinjeni, hulit će sve, od svega će 
zlo govorit, jer iz zlieh usta ne može nego zla rieč izit i ne drugo. 
Na vašu sam zapovied, stavte pamet na komediju. 

U drugom prologu veli pjesnik, da mu je žao, što vidi, da ne će 
moći zadovoljiti tolikoj pozornosti gledatelja toliko izvrsnom stvari. 
Mi Pomet družina nijesmo umjeteonstva tako velike stvari učiniti, 
nu pošto je običaj, da se o pokladah fešte čine, odlučila je družina 
prikazati komediju ma i znade da ne će biti kakovu ju oni žele da 
bude. Ova će komedija biti nova i stara; nova jer sliedi onu prvu 
komediju od Pometa, stara er će doći oni isti, koji i u onoj, na ime 
Dundo Maroje, Pavo Novobrdjanin, Pomet i OBtali; prva je prikazana 
u Dubrovniku, ova će biti u Rimu. Ako šena ne bude dosta liepa, 
tužimo se na brieme, koje nam je arkitekte odvelo. Ne scienite da se 
je vele truda, ulja, knjige, i ingvasta oko ove komedije stratilo. Ses 
pometnika u šesdana vi su zgjeli i sklopili. Čujte u dvie 
rieči argument od komedije Dundo Maroje. Ako nijeste zaboravili 
kako mu biše ukradeni dakati i vraćeni s patom da se sinu spodesta 
od svega po smrti, sada će biti novi pat argument komedije. (Ovo je 
dakle bio sadržaj komedije Pomet; novi pat komediji Dundo Maroje 
jest kako sliedi.) Dundo Maroje dat će svojemu sinu 5000 dukata da 
ide u Jakin, od tuda u Fiorenciju za učinit svita, s kojimi da ode u 
Sofiju s patom, ako se dobro ponese i s dobitkom se vrati, da mu 
skrituru u spodestioni on čas učini, i da ga oženi, i da mu da vladat 
sviem ostaliem r^inarmi. Čuvajte se i ne davajte djeci nesviesnoj du¬ 
kata u ruke, jer bi vam intravenjalo kako će i Dundu Maroju, komu 
je sin u mjesto Jakin otišao u Rim i tuđe dukate spengjao, a Dundo 
čuvši za to, pošao je sa svojim tovernjarom Bokčilom, da još spasi 
što se spasiti da. Još će vjerenica Marova (sina) čuvši kako joj se 
vjerenik vlada ukrasti od tetke 300 dukata i s prvim bratučedom u 
Rim doći. Ostalo ćete čuti. 

Iz ovih prologa i dosadašnjih drugih viesti đoznajemo o dobi u 
koju pojedine Držićeve drame padaju ovoliko. 

Abram jest prvi njegov komad i pada g. 1.546. Ta je godina na 
akad. rukp. br. 118 ubilježena, a i biografi tako kažu. Adon je pri¬ 
kazan na piru Vlaha Držića sa Sinkovićevom, a na čelu komedije stoji 
u akad. rukp. zabilježena g. 1550. Na tom istom piru dakle g. 1550 
prikazana je po drugi put Tirena, o kojoj prolog veli, da se onomlani 
nije dopala. Taj onomlani od 1550 jest godina 1547, koju i biografi 
navode kao godinu, koje je Tirena sastavljena. U onom istom prologu 
k drugoj predstavi Tirene veli pjesnik da je poslije njezine prve pro¬ 
pale predstave nekim komadom publici omilio. Taj komad će po svoj 
prilici biti komedija Pomet, jer nam u prologu k Dundu Maroju, koji 
po bilježci rukopisa pada g. 1550, veli, da se je prije tri godine pu¬ 
blici komedija Pomet vele dopadala. Novela od Stanca pada takodjer 
g. 1550, jerbo je 1551 s drugom Tirenom štampana. Znamo dakle da: 
1. Abram pada 1546; 2. Tirena prvi put 1547; 3. Pomet 1547; 4. Ti¬ 
rena drugi put 1550 ; 5. Adon 1550; 6. Dundo Maroje 1550; 7. No¬ 
vele od Stanca 1550. 

Dundo Maroje sastavljen, je na način Plautinsko-talijanskih kome¬ 
dija sestnaestoga vieka, u kojih se pjesnička invencija napinje i natječe 
kako će intriguom prikazanih osoba bolje zamrsiti čin, ne pazeći na 
prvi uvjet umjetničke kompozicije, da zgode budu udešene da su kao 
nuždna posljedica predočenih karaktera; tu se pred kućnimi vrati u 
jedan dan križaju zgode i nezgode nemogućim brojem i hitnjom, da 
čovjeku treba dobrana razmišljanja, dok se sabere i razabere kamo 
što spada. Ako našega Dunda Maroja uzmemo mjeriti prema svojoj 
dobi, možemo se njime do ista ponositi, da u živosti invencije snova 
i protusnova ne zaostaje za nikojim talijanskim suvremnikom svojim. 
Kao kod Talijana Cechi tako i kod nas Hrvata ujačuje Držić komički 
efekt sastavljanjem ljudi iz različitih krajeva, koji govore svaki svojim 
žargonom, i tu su mu osobito liepo pošli za rukom Dalmatinci, kako 
u Rimu miešaju u hrvatski govor talijanštinu. U ostalih partijah odli¬ 
kuju se Držićeva proza riedkom krasotom, samo što bismo imali 
željeti da nam koji Dubrovčanin razjasni smisao mnogobrojnim pri- 
rjeČima i lokalnim frazam, koje se u njem nalaze. 

Kao kod drugih komedija te vrsti, tako je i našemu Dundu Maroju 
radi nepregledne komplikacije njegova čina veoma teško izvaditi sa¬ 
držaj, i ne preostaje nego da si čitatelj nadomjesti izbliži pregled 
samim čitanjem komedije, kako je štampana u Dubrovniku od g. 1867. 

(Historija drame.) 7 

Stari tvrdica Dubrovčanin Maro e poslao je svoga sina Mara s 3000 
dukata u Jakin a od ovud u Fiorenciju, da kupuje robu. Maro ode 
pravac u Rim i troši poznat pod imenom signor Marino dukate na 
neku kortižanu Lauru. Stari Maroje dozna za tu nesreću i odputi se 
s tovernjarom Bokčilom u Rim, da spase od tih dukata koliko se još 
da. Bokčilo je silna junačina, nikada sit ni jela ni vina, a njegov ga 
škrtica gospodar hrani „kao one što no se iz moreške zemlje donose 
kamalionte, kao li se zovu, koji se jajerom hrane". U Rimu se na¬ 
mjere na staroga Kotorarina Tripčeta, koji pomaže Maroju u jado- 
vanju nad besvjestnimi sinovi i vodi ga u oštariju, iz koje će si sina 
Mara moći vidjeti, kako dolazi k svojoj kortižani Lauri. U tu Lauru 
zaljubljen je i nekaki Ugo Tedeško, ali ona za Uga ne mari, jer ovaj 
ne umije trošiti dukate kao njezin Maro. Ugo zdvaja što ne može 
uspjeti i njegov sluga Pomet ima pune ruke posla, kako bi Lauru od 
Mara odvratio a priklonio svomu gospodaru. On se ulagiva Laurinoj 
dvorkinjici Petrunjelici, nekoč Dubrovačkoj godišnici, ali sve uzalud, 
Laura ne će nego Marina. Stari Maroje dakle sluša iz oštarije kako 
se njegov sin nabacuje dukati naručujući za Lauru kod svoga sluge 
Popive perle, kolajne i večere, i kad zapazi svoga sina gdje izlazi od 
Laure u kadifi i svili, ne da se ustaviti, nego poleti na nj da ga po¬ 
zove na račun. Nu Maro je lukav, on se stavi kao da ga ne pozna, 
stane zapomagati, da ga je neki ludjak napao i policija odvede starca 
Maroja u rešt. Cielu tu aferu gledao je iz prikrajka Ugov sluga Pomet, 
pak je otišao k sudu i razložio im kako stvar s tim starcem stoji, iz¬ 
bavio ga time i odveo u gostionu k zvonu, neka ga tamo čeka, dok 
mu druge savjete donese. Idući Pomet k Laurinoj kući nadje siro- 
maka Bokčila, koji je ostao sam, a ne zna ni kud ni kamo. Kako su 
na ime starca Maroja odveli u zatvor, starac se Tripče odmah odšuljao, 
a ubogi Bokčilo ostao sam s oštarijašem, koji ga goni iz oštarije, neka 
plati račun, a Bokčilo niti ga razumije niti ima pare u džepu. Ostavši 
dakle Bokčilo sam, uputi ga Pomet neka ode u Laurinu kuću, neka 
pripovieda slugi Marinovu Popivi, koji za svu tu aferu ništa ne zna, 
da je starac Maroje došao i donio puno blaga pak da želi čim prije 
vidjeti svoga sina, tu će ga Popiva za tu viest liepo pogostiti i odvesti 
ga k staromu Maroju, za kojega neka mu kaže, da čeka na sina kod 
zvona. Pomet sve to čini i mladi Marin već prekasno doleti pred Lau¬ 
rinu kuću, da svoga sluga Popiva uputi kako stvari stoje. Marin 
zdvaja, ali Popiva još nije nadmudren, njemu odmah mune u pamet 
sretna misao. Mladi Marin neka se preobuče na trgovačku, neka isprosi 

od Laure da predade za čas Židovu Sadiju svoju zadužnicu na koju 
ima kod banke novaca, Židov Sadi će na tu hipoteku dati za čas 
Marinu svoj magazin robe, koji će ovaj staromu Maroju pokazati, 
kao da je sve to nakupovao, a za onu jutrošnju aferu neka se Marin 
stavi pred svojim ocem sasvim nevjest, kao da nije on bio onaj 
mladić, nego valja da koji njegov sličnik. Laura se da do ista na¬ 
mamiti njihovim pripoviedanjem, daje starac Maroje veoma ljubezan, 
ali da mu treba samo pokazati trgovinu, i dade Sadiju svoju zaduž¬ 
nicu na koju ima u banki novaca, a Sadi preda Maru svoj magazin. 
Nu Ugov Pomet otišao je do toga starcu Maroju i uputio ga, neka 
svoga sina prividno ljubezno primi, dok od njega ne izmami ključeve 
od Sadijeva magazina, iz kojega neka mu odnese svu robu. Tako se 
zbude. Sin se stavi pred ocem nevjest rad one jutrošnje zgode, otac 
ga ljubezno prime i isprosi od svoga sina ključeve od magazina, u 
koje ima s Bokčilom nešto robe spremiti, a dotlje neka ga sin podje 
u kuću pričekati. Starac Maroje i Bokčilo isprte sav magazin, mladi 
Maro doleti da im otme stvari, ali sada otac preuzme ulogu svoga 
sina od jutra i poče zapomagati, da ga razbojnici kolju, na što Maro 
uteče. Cielu tu komediju gledala je Petrunjelica, koju je Laura poslala, 
neka iz prikrajka razvidi, kakav je taj starac Maroje. Sto više brižna 
Petrunjelica dozna u isti čas o mladom Maru još gore viesti. Idući 
na ime kući, namjeri se na Marovu Dubrovačku zaručnicu Peru, koja 
je doznavši kako joj zaručnik u Rimu žive, ukrala svojoj tetki 3000 
dukata pak je došla sa svojim bratučedom Ivom i nekom bakom u 
Rim, da nadje Mara. Od ovih dozna Petrunjelica ko je i šta je Maro. 
I tako je Pomet sada posvema uspio. Mladi Marin dodje s Popivom 
pred Laurinu kuću i svjetuje se što im je činiti. Ne preostaje drugo, 
veli Popiva, nego da prenoćiš kod Laure, da joj ukrađeš kakovu 
perlu, tu ćemo prodati, pak s jutra rano bježimo iz Rima. Pokucaju 
dakle na vrata, ali je prekasno; Laura zna od Petrunjelice i Pometa 
sve njegove odnošaje i ne pušta ga u kuću. Marin odleti u zdvojnosti 
da nadje gdje godj oružja pak će joj doći svu kuću razrušiti. Njegovi 
prijatelji gledajući taj bies polete, da ga odvrate od razbojstva. 

Ovdje se naš rukopis svršuje, a svršetak komedije se je izgubio, 
nego mislim da je bio ovakov. Medj ostalim spletkanjem u komediji 
namjerio se je Pomet na nekoga Hrvata, koji traži po svietu nekakvu 
Mandaljenu. Ta Mandaljena na ime bijaše kći bogatoga nekoga tr¬ 
govca u Augusti i udala se je proti očevoj volji, na što ju je otac 

„deseredital a . Mandaljena je od oca utekla i otac nije za nju ni pitao, 

jer je imao još dosta druge djece, nu nesrećom mu sva ostala djeca 
poumru, i sad evo šalje toga Hrvata po svietu, neka plati 100 škuda 
onomu, koji bi mu znao kazati gdje mu je ta kći. Pomet čuvši te 
viesti od toga Hrvata pomisli odmah da bi Laura mogla ta Manda¬ 
ljena biti, jer je o njoj znao daje nekoć u Dubrovnik došla iz tudjega 
kraja i živjela tamo pod imenom Mande. Isto tako se je Pomet na¬ 
mjerio i na nekoga bosanskoga mavaziju, koji traži po Rimu Peru, 
kojoj je umrla bogata tetka pak je učinila baštinicom svoga imetka. 

Toliko doznajemo iz same komedije i prema tomu je sva prilika, 
da se je sin Maro izmirio nagovaranjem prijatelja sa svojim ocem, 
koji je na to mogao pristati, jer mu se onih 300 dukata nadomjestilo, 
što mu sin dobije bogatu baštinicu Peru za ženu, Laura je valja da 
ona Mandaljena koju traže, i ona valja da uzimlje svoga zemljaka 
Uga tedeška, a Pomet Petrunjelicu. 

Veoma nam je žaliti, što od osam Držićevih komedija u prozi, ne¬ 
mamo do sada cielu nijednu štampanu osim ovoga Dunda Maroja, a 
i u rukopisu, iz kojega nam je g. B. u Dubrovniku od g. 1867 pri- 
obćio Dunda Maroja ne nalaze se sve, i one koje se još nalaze nijesu 
podpune. Pribiremo ovdje još jednom sva Držićeva djela redom. 
1. Posvetilište Abramovo; 2. Porodjenje Isusovo; 3. Tirena; 4. Adon; 
5. Novela od Stanca. Sve ovo pisano je u dvanaestercih. Sliedi po 
biografih osam komedija pisanih u prozi, od kojih se u pomenutom 
rukopisu g. B. u Dubrovniku nalaze: 1. (6.) počinje komedija pri¬ 
kazana u Vlaha Sarkočevića na piru; 2. (7.) nema početka, od 2. čina 
ostaju 2 lista, 3, 4, i 5 su cieli. 3. (8.) Počinje komedija skup pri¬ 
kazana u Saba Gajčina na piru 5. čina; 4. (9.) Komedija počinje o 
dundu Maroju prikazana u viećnici od kumpanije Pomet družina. 
5. 10.) Arkulin 5. čina; 6. (11.) počinje komedija de giuho krpeta 
e de hlach. Jedna strana iz prologa; 7. (12.) Pierin. Od ovoga istom 
izvadci. Ostaje nam dakle osma posvema nepoznata a to će biti 
8. (12.) onaj Pomet, koji se spominje u Dundu Maroju. 

Ovoliko nam je poznato od Dubrovačke komedije 16 vieka, koja 
je već u svom početku originalna, a uzdiže se svojom vriednošću iznad 
ostalih vrsti drame. Jednomu i drugomu je uzrok darovitost Dubrov¬ 
čana za šalu, koje će se i današnji putnik veseljem naužiti, a kako 
se istom veselo razliegala, kad je Dubrovnik tonuo u bezbrižnosti 
slobode i bogatstva, kad se je osjećao republikancem, kad mu bro¬ 
dovi raznašahu iz Gruža njegovu slavu, a unašahu bogatstvo, kad se 
o pokladah orahu veseli pievi koleda, kojim danas znamo toliko za 

njihovu bit, da su*šaljive pjesme, pjevane o pokladah od veselih dru¬ 
žina, polazećih iz kuće do kuće, ali nam još ostaje iz bližega ih sadr¬ 
žajem proučiti. Isto nam tako preostaje jošte pobliže proučiti i opisati 
mnogobrojne njihove crkvene i narodne svečanosti, iznad kojih se 
ponajpače ističe slava svetoga Vlaha, gradskoga patrona. Ovu po¬ 
sljednju opisuje Apendini, ostale Cerva. Kratak pregled svih ukupno 
bio bi i potreban i liep korolar k dramatskim prikazivanjem, gu 
nijesam dospio da ih iz Cerve proučim, a sama slava svetoga Vlaha, 
odveć je osamljena, da bi njome palo koje svjetlo na našu radnju. 

Ima u 16 vieku još jedan pjesnik komedija, koji je toliko nezna¬ 
tan, da ga noviji naši historici mimoidjoše, a ni sam Apendini ne zna 
o njegovu životu ništa, a o radnji istom toliko, da ima od njega ne¬ 
koliko nepodpuno sačuvanih komedija. To je Antun Šasi. U bib. frat. 
u Dubr. ima od njegovih djela rukp. 73. 52. Iz jedne posmrtne pjesme 
Marinu Držiću u istom se vidi, da je suvremenik i učenik našega 
Marina. I komedije njegove su u tom rukopisu sačuvane, koje su ne 
samo nepodpune, nego tako nerazumljivo ispisane, da im nijesam 
uspio točno sadržaja pronaći. U prvoj „malahna komedija o piru u pri- 
povieda pjesnik, u 176 dvanaesteraca, kako Vlašić, Vučeta kramar, 
i ženik kotunar idu u Ston, da traže za nekoga mladića ženu. U Stonu 
ih Frano vratar i Koško glava od soldata upućuju, na koga im se u 
Stonu u tom poslu valja obratiti. U drugoj „Filiđe u poteže se pastir 
Ljubmir već dva dana po gorah za vilom, a rodjaci ga ne mogu kući 
spraviti. U trećoj „Flora u govori pjesnik „knezu i ostaloj vlasteli u , 
nu sadržaja nijesam drami mogao pronaći, i samo sam toliko odgo- 
nenuo, da se radi o ženitbi kao u onoj prvoj. 

Prošavši tiem dramu šestnaestoga vieka, da vidimo kakova je 

Dubrovačka drama 17 vieka do potresa g. 1666. 

Ivan Frana Gundulića kaže u posvetnici svoga prievođa 
sedam Davidovih psalama g. 1620: „i ako su druzi razlika moja slo- 
ženja: Galateu, Dianu, Armidu, Posvetilište ljuveno, Proserpinu 
ugrabljenu, Ceneru, Kleopatru, Ariadnu, Adona, k raljku od Šira s 
mnoziem i bezbrojniem pjesnima taštiem i isprazniem na očitieh 
mjestih s veliciem slavam prikazivali u on ih „kao porod tmine u tmi- 
nah ostavlja 47 , a samo prievod tih psalama „kako zrak od svjetlosti, 
na svjetlost izvođi a . Naš pjesnik Osamnide spjevao je prije svoje 32 
godine pomenutih 10 drama, s mnoziem i bezbrojniem pjesnima, medj 
koje ne spada Dubravka, jer na dva rukp. dub. bib. frat. piše pred 
Dubravkom „Dubravka prikazanje spjevano po gospodinu Givu 
Frana Gundulića, prikazano u Dubrovniku g. g. 1628. u To su ruko¬ 
pisi br. 201, 85 i 256. 35. 

U posveti Ariadne od g. 1632 imamo jedini komentar k onim ne¬ 
čim, koje stoje u onoj od g. 1620, da mu se spomenutih 10 drama na 
javnih mjestih prikazivalo, ali i taj komentar ne siže dalje nego da 
nam pjesnik kaže, da je Marin Tudisi sa svojom družinom Ariadnu u 
Dubrovniku prikazivao. To je dakle uz Marina Držića Pomet dru¬ 
žinu druga, kojoj ne znamo imena, ali nam je liepo svjedočanstvo, 
kako i najugledniji Dubrovčani u tih družinah sudjelovahu. 

U Ariadni nam Gundulić pripovieđa, kako je Tezeo doplovio s 
Ariadnom iz Krete na otok Naksos* Ovdje ga ribari srdačno primiše, 
nu u noći nagovori Tezea njegov svjetnik, neka ostavi Ariadnu na 
ostrvu, a sam u Atenu podje, jer bi mu Ariadna u Ateni potamnila 
slavu, kad bi doveo kao kraljicu ženu, kojoj otac toliko Atenjana 
žrtvova Minotauru. Ariadna ostavljena u jutro tužno nariče, dok joj 
se objavi Bako i sobom ju povede u nebo, da mu bude drugarica. 

Kontrast medju Tezejevom ljubavi prama Ariadni i prema neoka¬ 
ljanoj slavi, veoma je liepo u pjesmi označen, Ariadnino naricanje, kad 
je ostala sama, ne dosižnom je dosada medju Dubrovčani krasotom 

spjevana, korske pjesme pune su idilske kraSote, riečju Ariadna stoji 
iznad svih dosadanjih Dubrovačkih drama. Prerazličiti metar i naskroz 
lirska dikcija, koja se Gundulićevom Ariadnom razlieva, učiniše i na 
mene i na moje prijatelje utisak, da se ista sigurno melodramatski 
morala prikazivati. Dične li naslade u toj blaženoj pomisli, kako se 
početkom 17 vieka Dubrovčani nasladjivahu u muziku pretočenimi 
osjećaji Gundulićeve Ariadne, nad kojimi kliče u pohvalu pjesnikovu 
njegov pjesnički drug i suvremenik Ivan Sura Bora Vučićević. 

Ariadna ostavljena 
tako liepo ralnca cvili, 
da diklica ucviljena 
Baka k sebi doć usili. 

Ki ne samo nju prigrli, 
nu za slavu nje podpunu 
da joj u dar neumrli 
usried neba zviezda krunu. 

Sad pravo je, u tve pjesni 
ti, ki vele ljepše skladaš, 
neg ona ista nje boljezni 
ljepšoj kruni da se nadaš. 

Čestit ti se vienac svit će 
od neumrle lovorike, 
ki se slavno zelenit će 
vrh Čela ti po sve vike; 

jer njoj zapad krunu krije, 
a tvoj lovor, kako sada 
zelen je uviek, njemu nije 
smrti, zime, ni zapada. 

Što čovjek ne bi ni iz daleka pomislio, čitajući Gunđulićevu po- 
svetnicu pred njegovom Ariadnom i ovu Bunićevu pjesmu u njezinu 
pohvalu, i nadpise nad rukp. bib. frat..u Dubr. br. 201. 85 „Ariadna 
spjevana po Gosparu Givu Frana Gundulića a , i br. 143.103 „Ariadna 
g. Giva Frana Gundulića u i napis na izdanju Jakinskom od g. 1633. 
„Ariadna tragedija g. Giva Frana Gundulića“ — to čovjek prekapajući 
historiju talijanske drame nalazi, to jest Ariadna jest prievod trećega 
Rinunčinijeva libreta Ariane, sastavljena g. 1608, kojemu je poslije 
glasoviti u ono vrieme muzik Klaudij Monteverde sastavio muziku. 
Jedina utjeha što ju pri takovu nenadanu odkriću imamo jest, da je 
Gundulićev prievod do duše veoma slobodan ali ipak veoma liep, o 
čem neka sliede prispodoba originala s prievodom onoga glasovitoga 
monologa, u kojem Ariadna osamljena dozivlje Tezeja neka se vrati 
natrag. 

Laaciatemi morire, 
lasciatemi morire: 

E che volete voi che mi conforte 
in cosi dura sorte, 
in cosi gran martire ? 

Lasciatemi morire. 

C. In van lingua mortale, 
in van porge conforte 
dove infinito č ii male 
A. 0 Teseo, o Teseo mio, 

si che mio ti vo’ dir’, che mio pur sei, 
benche t’ involi, ahi crudo! agli occhi miei. 
Volgiti Teseo mio, 
volgiti, Teseo, oh Dio! 

Volgiti indietro i rimira cola 

che lasciato ha per te la patria e ii regno, 

e in queste arene ancora, 

cibo di fere dispietate e crude, 

lascerk V ossa ignude. 

0 Teseo, o Teseo mio, 

se tu sapessi, oh Dio! 

se tu sapessi, oiinć! come s’ affanna 

la povera Arianna, 

forse, forse pentito 

rivolgeresti araor la prora al lito : 

ina con T aure serene 

tu te ne voi felice, et io qui pbiugo; 

a te preparo Atene 

liete pompe superbe, et io rimango 

cibo di fere in solitarie arene; 

tu I’ uno e l’altro tuo vecchio parente 

stringera lieto, et io 

piu non vedrovi, o madre, o padre mio. 

1252 si.) 

Ne ustavljajte, ne držite, 
komu veće ni’e živjeti, 
umriet, umriet jao, pustite, 
pustite me, jao, umrieti. 

Ter ko će u ovoj hudoj česti 
razgovor mi ki donieti? 

U ovoj ljutoj, vaj, bolesti 
pustite me, jao, umrieti. 

S. Zaman ište i nastoji 
Bvies umrla, ljudski jezik, 
da razgovor poda i lik, 
gdje bez svrhe zlo se goji. 

A. 0 Tezeo, moj Tezeo, 

moj, jer moj si, jao, svakako, 
za sve očima mojim tako 
svietlos dragu da si uzeo, 
obrati se, moj životu, 
obrati se, ah jao bože, 
da tvoj pogled vidjet može 
njekad rajsku tvu ljepotu! 

Ona, cieća sladke tvoje 
i jedine, jao, ljubavi 
rodno mjesto ka ostavi 
i kraljestvo slavno svoje, 
i ka mrtva s gorka vaja 
još jestojska zvieri ohole 
ostavit će kosti gole 
na pržinah šega kraja. 

Ah ma željo nemilosna, 
jao o Bože da ti ’e znati, 
ko se muči i Što pati 
Aridna tva žalosna; 
bržek, brŽek s mojih zala 
tu bi milos oćutio, 
da bi kajan obratio 
jedra još put ovieh žala. 

Nii s vietricim blažim, milim 
ti sad čestit brodiš more, 
a ja tužna svak čas gore 
bez ufanja ovdje cvilim. 

Tebi Atena spravlja u čudih 
sprave pune veličine, 
a ja puste vrh pržine, 
pića ostajem zvieri hudib. 

Tebe rodjaka oba tvoja 
veseli će zagrliti, 
a vas veće ja viditi 
ne ću ćaćko, majko moja! 

Od istoga talijanskoga komponiste Monteverde spominje Klein (V. 
565) operu „Proserpina rapita“ od g. 1630 i „Ađone u od g. 1639. Po 
iskustvu što ga imasmo s Gundulićevom Ariadnom, mogli bismo po¬ 
misliti da je i njegov izginuli Adon i sačuvana „Proserpina ugrab- 
ljena u prievod ovih Monteverdovih opera, kad Gundulić ne bi svojih 
već g. 1620 spominjao. Bilo kako mu drago, Gundulićeva „Proserpina 
ugrabljena 4 * zaostaje daleko za njegovom Ariadnom. čin joj je pun 
nevjerovatnih i gdje gdje upravo smiešnih čudesa, a govor otegnut, 
prazan, lišen svakoga pjesničkoga ukrasa. U ostalom se i tu opaža i 

na mjerilu i na kompoziciji, da se je i ta Proserpina melodramatski 
prikazivala. Osim zagrebačkoga izdanja od g. 1847 služe nam za iz¬ 
vore Proserpini rukp. bib. frat. u Dubr. br. 70. 47 „Proserpina ugrab¬ 
ljena od Plutona, spjevana po g. Givu Frana Gundulića Vlastelinu 
Dubrovačkom 4 * i br. 201. 85 posvema istim naslovom. 

U Prologu dolazi Merkurio iz podzemalja i pripovieda, kako se Pluto 
bio uzbunio, što mu bješe sudjeno ostati udovcem, te se zakleo zemlju 
izvrnuti, ako mu Jove ne da koju božicu. Na to su zvali u podzemalje 
Merkuria i on mu donio od Jova glas, da može slobodno Proserpinu 
ugrabiti. Ali eto božici. 

U prvom prizoru beru Venera, Proserpina, Diana i skup božica 
cvieće, razgovarajući se medju sobom. 

U drugom se zemlja raspukne i Pluto odvuče cvileću i mater zapo- 
magajuću Prozerpinu. 

U 1 prizoru 2 čina govore pastiri Ljubmir, Lovorko, Radmio i Du¬ 
bravko o tom čudu što se zemlja raspukla te tjeraju od toga zlokob¬ 
noga mjesta svoja stada. 

U 3 prizoru zapaze Cereru, koja 

U 3 prizoru nariče za Prozerpinom. 

U 4 prizoru dolaze oni pastiri i pitaju ju šta joj je, a na njezin plač 
i pripoviedanje da traži kćer, a ne zna gdje je, odgovara jeka na po¬ 
sljednje rieči strofa, daje razabrati, da je u paklu i neka tamo po nju 
ide!!!! Cerera ne vjeruje jeki i prokune zemlju, da joj više nikakova 
ploda ne će dat ploditi. 

U 5 prizoru dolazi k njim rieka Aretuza i veli Cereri neka ne kazni 
zemlju, jer ova nije kriva, nego joj kćercu Pluto u podzemalje odveo ! 

U 6 prizoru jadikuje Cerera s pastiri nad svojom nesrećom i odlazi 
u pako kćer tražiti. 

U 7 prizoru pastiri sami ostavši još uđilj govore, kolika je to ne¬ 
sreća po majku da bi i kamen procvilio. 

U trećem činu nevjerovatnost prizora nadilazi već svaku granicu, 
a isto tako i praznoća dikcije. 

U 1 prizoru daje Pluto pred skupom srda Megeri glas, neka zapo¬ 
vjedi Radamantu, da se danas ne će nikakav sud držati kao na dan 
njegovih svatova! 

U 2 prizoru viče Cerera pred vrati, Pluto šalje Tizifonu da gleda 
ko je, ova ide i razgovara s Cererom, i doznavši da je mati Prozer 
pine ide i javlja Plutonu, a ovaj odgovara, neka ju dozove! 

U 3 prizoru ište Cerera od Plutona Prozerpinu, neka mu je vrati iz 
ovih grđih tmin&, a Pluto ju ne može dosta da osvjedoči, da u pod- 
zemalju nijesu same tmine, nego da ima mjesta ljepših nego na zemlji. 

U 4 prizoru dovode po materinoj želji dvorkinje Prozerpinu i sad 
opet u do zla boga otegnutom ensemblu dokazuju Cereri Prozerpina, 
srde, dvorkinje i Pluto, da je sretna Prozerpina u veselih poljanah 
pravednika, i napose ju ova moli, neka joj kao mati ne brani biti 
mogućom kraljicom, koja vlada i nad prošlim i budućim svietom, 
dočim bi na nebu bila prosta boginja! Jedva jeđvice se mati da sklo- 
nuti, ali zadobije od Plutona rieč, da Prozerpina bude po godine doli 
a po gori kod nje na nebu! Na to Pluto s Prozerpinom ode u svoje 
dvore a svi skupa zapjevaju nekoliko redaka, da bog dao Cereri do 
skora unuke. 

Od ostalih u predgovoru k psalmom Davidovim spomenutih Gun- 
dulićevih drama nemamo nego neznatan fragmenat od „Diana i 
Endimion w . 

Po preostalih 95 veraza ne da se ništa reći, kakav li je čitav komad 
mogao biti: Diana malko monologiše nad snivajućim Endimionom, 
poljubi ga; ovaj se probudiv otresne, nu doznav ko gaje poljubio, 
nudja se Diani za slugu. 

Isto tako je i od Armide ostalo samo 130 veraza, iz kojih se je¬ 
dino toliko razabire, da je Gundulićeva prema Palmotićevoj čin mnogo 
obsežniji imala, za što ovdje dolazi prizor, koji se morao dogoditi 
poslije onoga, što je u Palmotićevu sadržano. Armiđa se naime poslije 
boja, ne našavši u njem smrti, hoće sama da ubije, a Rinaldo ju mol¬ 
bom od toga odvrati, i Armida veli da mu i udilj ostaje poslušna 
službenica. 

Gundulićeva Dubravka, prikazana godine 1628, spada na pa¬ 
stirske igre, i nadilazi kao takova na daleko sve, što do sada od te 
vrsti spomenusmo. Iz sadržaja joj se jasno vidi, da je na dan svetoga 
Vlaha t. j. 3 veljače prikazivana na javnoj pijaci u slavu Dubrovačke 
slobode. Ova krasna svrha krili se milim i svetim Čarom nad veselimi 
pastiri, koji na taj dan imaju običaj, da se u sielu najljepša djevojka 
odabere za najljepšega pastira. Milienko je najljepši, ali novac je pod- 
kupio birače, i odabrana Dubravka ne zapane njega, nego ružnoga 
Grdaka. Nad tim se bog ljubavi u hramu razljutio, ustresla se crkvica, 
i sinula je svjetlost božanska po Milienku, na što ovaj dobije što ga 
po očitom pravu ide, t. j. najljepši pastir najljepšu pastiricu Dubravku. 
U silnoj vrevi satira, pastira i pastirica, koji se, kako je u toj pastir- 

skoj igri već karakteristično, bez reda metu i pletu, dolazi još uviek 
mnogo prostačke šale, kao i u prijašnjih takovih igrah, i samo amo 
tamo ima mjesta, koja su liepoga komičkoga sadržaja, ipak su sve te 
mane prikrite pošljednjom svrhom naše Dubravke, koja je sadržana 
u konačnomu refrenu. 

0 liepa, o draga, o slatka slobodo, 

dar u kom sva blaga višnji nam bog je d6. 

Uzroče istini od naše sve slave 
uresu jedini od ove dubrave. 

Sva srebra, sva zlata, svi ljudski Životi, 
ne mogu bit plata tvoj čistoj ljepoti. 

Evo joj sadržaja. 

U prvom skazanju prvoga činjenja pri življu pred zoru Radmio i 
skup pastira Danicu, neka se već pomolji, kada no ju sva narav veće 
zove, jer je danas godišnji dan, na koji ova dubrava slavi svoju slo¬ 
bodu, te će se *kod te svečanosti uzeti najljepši pastir s najljepšom 
vilom, za koju svi Dubravu drže. 

U drugom skazanju sreti Radmio jednoga ribara, koji iz svojih 
krajeva bježi, jer je u njih zavladao tudjin, pa je tako zlo, da nema 
pod njim obstanka, s toga je došao utočište tražiti u Dubravu, koja 
od vieka svoju podpunu slobodu jedina na primorju čuva. Radmio ga 
ljubezno pozdravlja i uvjerava, da će tuj naći sigurno utočište. 

U trećem skazanju opisuje Miljenko krasotu svićuća dana, a dodaje, 
kako je njemu prema tomu tužno, jer ljubi Dubravku, kako to sve 
lišće u šumah zna, ali ona ima od kamena grudi i ne haje. 

U četvrtom skazanju sreti ga Ljubmir pitajući, što je tako neveseo. 
Ovaj mu govori, rad neuslišane ljubavi prema rajskoj Dubravki. 
Ljubmir ga tješi veleći, da je precjenjuje, jer na zemlji nema ništa 
rajskoga, u ostalom neka se umiri, jer da će danas kod svečanosti 
imati se uzeti najljepši i najljepša, pa će sigurno njega izbor zapasti. 
Ovaj se toga boji, a ovaj ga udilj umiruje, i veli mu, neka bude samo 
smion, jer smione pomaže ljubav i sreća. 

U petom skazanju dolazi Dubravka i skup vila te slave jutro i 
slave cvieće, koje posvuda cvate, ali, veli Dubravka, da su njezine 
krasote ljepše i od zore i od sunca, te pozivlje svoju družbu, da se 
podju okupati, da budu tiem ljepše. 

U šestom skazanju dolazi satir Divjak i govori, kako je pametno 
da je tako mlad ljubovnik, jer ko u mladosti nije, taj će u starosti 
biti, a to je smiešno. Svaki drugo šta ljubi, a on ljubi Dubravku, i 

nada se od svoje satirske krepke ljepote (koju opisuje) da će ona pri 
današnjoj svečanosti sigurno njega kao najljepšega zapasti. 

U sedmom skazanju pridolazi satir Gorštak i najprije se s Divja- 
kom pre, ko je od njih ljepši, za tim ko će od njih poć na današnji 
pir za glumca. Pru se ko bolje svira, da li Divjak svoje miešnice, ili 
Gorštak sviralu. Natječu se u sviranju, zatim se pru o pjevanju, i 
napokon si daju zagonetke, te pobjeditelj Gorštak odlazi da bude 
glumac, a Divjak odluči, da će poć k djevojkam, koje se kupaju, pa 
će jednoj ukrasti h ljine i obući se kao ženska, ne bi li njega naj¬ 
ljepšom proglasili. 

U osmom skazanju ostavlja pastir Zagorko svoje stado, tekući za 
svojom vilom, a starac Ljubdrag ga odvraća, nu se on ne da, jer to 
mu je stavna odluka, da će teći za vilom, dok ju ne stigne. 

U devetom skazanju veli Ljubdrag, da je istina što se govori, da 
sviet čim stariji tim hudji i gori postaje, te filozofira, kako je nekoč 
sve, napose mladež, išla za koristi, a danas sve za nakitom, i mladići 
mjesto da u koristi obadju sviet, luduju najednom mjestu za kakovom 
ženskom. 

U desetom skazanju dolazi satirica Jelenka, Divjakova žena i tuži 
se na njega, što ju je ostavio a pošao za plemkinjom vilom. Opisuje 
kako je sva liepost tih plemkinja naprava i umjetni nakit, njezina 
pako svježa i naravna kao sunčana svjetlost. 

U prvom skazanju drugoga činjenja dolazi Brštanko, Ljubmir, Tra- 
torko, i skup pastira. Prvi govori, kako je to pametna uredba, da se 
svake godine slavi sloboda ove Dubrave, ter se tiem u unucih budi 
uspomena a tim ljubav, daju sačuvaju, kako ju od otaca primiše. A 
isto tako je pametno da taj dan jedan pastir dobije ljubu, kaka mu 
pristaje. Ljubmir veli, daje i ovo pošljednje veoma pametno, jer jao 
si ga, kad ko dobije ženu, koja nije prema njemu, (što se karakte¬ 
ristično opisuje). Da veli Tratorko, ali isto tako jao, kad žena takova 
muža (što se opet karakteristično ali dubrovačkom apeirokaliom opi¬ 
suje). Brštanko veli, ajdmo što smo se zabrbrali, kad nam je poći na 
svečanost, gdje će mnogo truda biti medj tolikimi ženskami jednu 
najljepšu odabrati. Tratorko ne bi rad da njega ta zadaća zapane. 
„Bog te ukloni od ženskih jezika. u 

U drugom skazanju dolazi satir Vuk, kradljivac, koji govori, kako 
je to veoma pametno uredjeno s timi svečanostmi, jer ljudi odlaze 
puštajuć svoje stvari ne čuvane, i onda je tatom blagdan, kao što je 
njemu, komu pradjed bijaše tamo negdje blizu zlatnih vremena tat 

Brgat, koji je stanovao u ovoj gori, koja još sada po njem svoje 
ime nosi. 

U trećem skazanju dolazi na Vuka Stoj na (mati Zagorka), kojoj je 
janje ukrao, i opet se dubrovačkom apeirokaliom svadjaju, ona, da 
njoj janje vrati, on, da ga ne da, neka ga se čuva, jer da je Bog Pan. 
Nu Stoj na zna da je satir Vuk, i zagrabi ga za kose te mu gladnu 
otme janje. 

U četvrtom skazanju dolazi na tako razjarena gladna Vuka satir 
Gorštak, pitajući ga, da li ga ljubav mori što je tako plačan. — Ne 
ljifbav nego glad. — Gorštak ga zove, neka podje s njim na pir za 
bubnjara, što ovaj veseljem prima, da se tamo najede. 

U petom skazanju moli Miljenko Pelinku, neka mu pomogne kod 
Dubravke. Ova ga bodri neka ju po miti, česa se ovaj ne ufa po¬ 
činiti, na sto mu ova drži eielu disertaciju, kako je sada vas sviet 
podmitljiv, a ljubav već i od prvoga početka bila, nego mu obećaje, 
da će ga pomoći. 

U šestom skazanju dolazi satir Divjak preobučen kao vila plem- 
kinja, i pripovieda, kako se sve od glave do pete opravljao, da bude 
čim sličniji ljepotom plemkinjama. (Karakteristično i poučno za toa¬ 
letu Dubrovkinje one dobe.) 

U sedmom skazanju dolazi Zagorko govoreći, kako je za ljubav 
ostavio stado i svu svoju kuću i gospodarstvo, te se moli, neka ga 
ljubav rad tolikih žrtava usliša. 

U osmom skazanju dolazi nanj mati i tjera ga kući. On se ne da, 
jer da je stalno odlučio ženiti se. To ne će biti, jer jao si ga tebi, a 
još gore meni da ženu dovedeš u kuću. (Ovo opominje na Držićeva 
Adona.) Pošto se Zagorko još uviek ne da, grozi mu se mati, da će 
i ona poći na današnju svečanost, gdje se nada biti najljepšom pro¬ 
glašena. Na to vele ostali sinovi Stojnini, o kojih veli: 

Još biste i vi, brečadi od sise, 
po ovoj dubravi za vilam digli se, 

i ovi vele, da odlaze za vilami te pripovieda njih 5 svaki, što koji 
svojoj vili nose. 

U devetom skazanju dolazi Jeljenka u pastira preobučena te tuguje 
ljubomorno za svojim suncem i mjesecom Divjakom, bojeći se i gro- 
zeći, da će onu do smrti izbiti, koja bi ga zapala ljubovcom. A nije 
čudo da plemkinje koga smame, jer sad ti se kao i satirice skoro do 
pupka gole nose, kako je to bog Lero nekoč prorokovao, da će 
takovo vrieme nadoći. 

U prvom skaz. trećega činjenja tjeraju pastiri preobučena Divjaka 
tojagami, a Jeljenka, koja gaje prepoznala, teče za njimi da ga brani. 

U drugom skazanju se Gorštak veseli Divjakovoj nesreći a svojoj 
sreći, sto je sam ostao glumac na piru, s bubnjarem Vukom. 

U trećem skazanju tuži starac Ljubdrag nad podmitljivošću svieta, 
jer Dubravka je imala zapasti Miljenka, najljepšega pastira, a ipak ju 
dobila grdoba, bogati Grdak. Nu eto Miljenko dolazi i Ljubmir se za- 
krije, da ga čuje gdje u 

Skazanju četvrtom tuži nad ugrabljenim mu suncem te odluči, da 
danas imaju ili njegovi ili Grdakovi posljednji dni biti. 

U skazanju petom dolazi preobučen satir Divjak i preobučena sa- 
tirica Jeljenka te se napokon izmire, dobivši Divjak oproštenje, i 
odlaze se oboje u hram Lera zahvaliti, ona što se je sada za uvieke 
slobodila nevjernosti Divjakove, a ovaj što se spasio od batina pa¬ 
stirovih. 

U skazanju šestom govore Gorštak i Ljubdrag o nesreći Miljenkovoj 
te predpostavljajući, da je već mrtav, tuguju nad njim, nu nadošli 
glasnik im pripovieda ovo. Došli su vjerenici Grdak i Dubravka u 
hram Lerov da se vjenčaju. Najednom se zemlja poče tresti, grmiti, 
a Lerov kip debelim se znojem znojiti. Puk se začudi i presta pjevati 
Hoja, Lero, Dolerija. Na to unidje sav smeten u hram Miljenko, na 
što odmah prestade grmljava, Lerov kip se razveseli, vatra na ognjištu 
čista usplamti i jedan trak od vesela pogleda Lerova pade na Mi¬ 
ljenka. Na to oteše Grdaku Dubravku i daše ju Miljenku. Ona se 
dvojica na te glase veoma vesele, al eto ti satira i pastira gdje dolaze 
veseli na pir.. 

U skazanju sedmom pjevaju satiri Gorštak, Divjak, Vuk, Jeljenka 
i skup pastiri veselu svatovsku pjesmu, neka se jede i pije. 

U skazanju osmom polaze Miljenko i Dubravka 8 Redovnikom i 
skupom pastirica u crkvu. Ono prvo dvoje se pjeva, kako jim je 
drago, što se dobiše, a skup iza svake kitice prizivlje boga od pira 
neka ih združi. 

.U skazanju devetom dolaze iz crkve, i Redovnik veli, po što je sve 
u crkvi obavljeno, sa a neka svi proslave slobodu dubrave pripievajući: 

O liepa, o draga, o slatka slobodo, 

dar, u kom sva blaga višnji nam bog je do. 

Uzroče istini od naše sve slave, 
uresu jedini od ove dubrave. 

Sva srebra, sva zlata, svi ljudski životi 
ne mogu bit plata tvoj Čistoj ljepoti. 

Zatim neka slobodi na altar svaki da vriedni dar. Miljenko daruje 
maslinu, Dubravka ružicu, Zagorko svoje suze i cvil za svojom pri- 
kom vilom, Divjak onu žensku odjeću, Jeljenka skup meda, Vuk pije 
čašu vina, Gorštak sviralu,^ prvi mali pastir Koščić pun krieša, 2. pa¬ 
stir sira. Svaki uz svoj dar govori slobodi u slavu jedan oranj, a 
redovnik završuje molbom, da kao što se evo danas u slobodi sav taj 
čin svršio, tako i uvieke ova dubrava uživala slobodu, na što kor ufati 
onaj „o liepa, o draga, o slatka slobodo u koji se i za svakim daro¬ 
vateljem kao refren pjeva. 

Najproduktivniji i najslavniji od svih dubrovačkih dramatika jest 
Gjono Gjore Palmotića r. 1606 u. 1657. O jednoj i drugoj 
kreposti njegovoj govore nam svjedočanstva starijih historika i pjes¬ 
nika, i još glasnije njegova preostala nam djela. Historici nam kažu 
da je bio tolike produktivnosti, da je svake godine po dva komada 
sastavljao; i to tolikom lahkoćom, da mu istom trebaše predmet raz¬ 
misliti pak bi već na pamet predstavljačem njihove uloge govorio. 
Omiljeli bijahu njegovi komadi toliko, da nam od nijednoga drama¬ 
tika nije t liko drama u toliko priepisa preostalo kao od Palmotića, i 
da nijednoga dubrovačkoga dramatika ne opjevaše toliki epigramatici 
kao upravo njega. 

Kao za prijašnjie dramatike tako i za Palmotića primamo zahval¬ 
nošću viesti historika i slavu epigramatika, ali ćemo uza to nastojati 
da na temelju samih preostalih pjesnikovih drama sastavimo o Palmo- 
tiću našu sliku i sud. 

Najprije nam valja iz broja drama, koje danas Palmotiću pribrajaju, 
izbrisati nekoje, koje mu ne pripadaju. Po najnovijih historicih znali 
bismo za 19 Palraotićevih drama: 1. Akile, 2. Natjecanje Ajača i 
Ulisa za oruže Akilovo, 3. Alcina, 4. Atalanta svladan u bjegu od 
Hipomena, 5. Armida, 6. Ariodante, 7. Bisernica, 8. Captislava, 
9. Danica, 10. Enea kako silazi k Ankizu, 11. Enea i Didona, 
12. l£fena, 13. Edip kralj, 14. Ipsipile, 15. Gomnaida, 16. Kolombo, 
17. Pavlimir, 18. Lavinia, 19. Svevia. Od ovih Gomnaida nije drama 
nego pamflet, Ariodante je ono isto što i Danica, a Enea i Didone 
nije od Gjona Palmotića nego od Jaketa Palmotića. Na rkp. frat. bibl. 
u Dubr. br. 266. 87. piše doduše „Enea spjevan po gosparu Gjonu 
Palmotiću, koji bi joštera nadpisan Diđone u , nu ova ista drama dolazi 
do slovce u dva rukp. iste biblioteke br. 346. 74. i br. 86. 104, na 
kojih je opeta ubilježeno tragedija Jakete Giva Palmote Dionorića, a 
po tvrdjoj i tromijoj verzifikaciji Didone se jasno vidi, da nije djelo 

Gjonovo. Ostaje nam dakle 16 poznatih Palmotićevih drama, od kojih 
još za dobe latinskog dubrovačkog epigramatika Jurja Ferića bijahu 
izginuli prievođ Sofoklova Edipa kralja, Donatove Svevie i Atamanta 
kako ju u trčanju nadvladao Hipomene. Tako je već za Jurja Ferića 
bilo samo 13 Palmotićevih drama poznato, u kojih slavu spjeva 
distihon: 

Scripta tibi tredecim (mentis labor) enthea, Juni, 
dramata, pol superas Amphitrioniaden. 

Sva je prilika da su to one iste Gjonove drame koje su i do nas 
sačuvane došle: 1. Akil, 2. Natjecanje Ajača i Ulisa, 3. Alcina, 4. Ar- 
mida, 5. Bisernica, 6. Captislava, 7. Danica, 8. Enea kako silazi k 
Ankizu, 9) Eleua, 10. Ipsipile, 11. Kolombo, 12. Pavlimir, 13. La- 
vinia, od kojih je u slavu svake osim Kolomba, Bisernice i Armide 
spjevao po epigram. 

Iz mnogobrojnih rukopisa Palmotićevih drama doznajemo 3 imena 
kazalištnih družina: družina Orlova, družina smetenieh, i družina 
isprazna; koje čine s Marina Držića pomet družinom, i onom od Gun- 
dulića spominjanom Tudisijevom, do sada pet. Mjesta gdje se Palmo- 
tićeve drame prikazivahu ne doznajemo, nego se na prosto Čita „pri¬ 
kazana prid dvorom w , koje će valja da značiti na piaci. Vrieme pri¬ 
kazivanja pada u poklade, po što nekoliko puta stoji zabilježeno mje¬ 
seca fevrara. 

Isto tako doznajemo iz tih rukopisa i iz sigurnih konjektura krono 
logički red, kojim sliede te preostale Palmotićeve drame. U Armidi 
nam pjesnik dramatizuje Tasovo 16 pjevanje oslobodjenja Jerusolima, 
a po što Gundulić još g. 1620 spominje svoju Armidu, ne ćemo po- 
faliti ako Palmotićevu Armidu metnemo prije Gundulićeve, dakle još 
u djačku dobu pjesnikovu, na što nas ovlaštuje posvema neznatno 
djelo. Poslije 1. Armide sliedi 2. Pavlimir g. 1632; 3. Akil g. 1637; 
4. Natjecanje Ajača i Ulisa g. 1639; 5. Elena g. 1640; 6. Danica g. 
1644 ; 7. Alcina g. 1647; 8. Lavinija 1648; 9. Captislava g. 1652 i 
10. Bisernica, za koju ne znamo godine, ali pada sigurno poslije 
Captislave, jer se u njoj čin ove nastavlja. Za 11. Kolomba, 12. Eneu, 
13. Ipsipilu ne znamo godine, kao ni za izginula Edipa, Sveviu i 
Atalantu. 

Budući ovim kronologičkim redom ne dobivamo sistematičnu 
sliku o Palmotićevu pjesnikovanju, jer se isti pod ni pošto ne slaže 
8 postupačnim razvojem pjesnikovih sila, nego su drame u njem i po 
svojoj vriednosti i po vrsti ispremiešane, potražit ćemo preglednom 

(Historija drame.) 8 

razlaganju pjesnikova rada za volju drugačije poredanje njegovih 
drama. 

Za izginulim prievodom Sofoklova Edipa kralja žalimo s Ferićem, 
koji nad tim gubitkom spjeva: 

Im miti situm dulce est auferre tyranno; 
at Palmotta tuo redere dulce foret. 

Isto tako za izginulim prievodom Svevie: 

Svevia Alexandri fuit, et tu Svevia Juni, 

Nunc tantuin illius, nam tua, proh, periit. 

Na pokon i za izginulom Atalantom: 

Victa Atalanta fuit cursu; namque aurea mala 
currenti injecit callidus Hipomeues 
Tempus edax Palmotta tuam quoque vicit; a vara 8 
Incaute injiciens flenda rapina manus. 

Ostale Palmotićeve drame diele s tragedijom 16 vieka u toliko istu 
formu, sto Čuvaju jedinstvo mjesta i vremena, i što pred svakom pro¬ 
log u napried pripovieda cieli čin, i što na koncu svakoga akta kor 
svoja čuvstva pjeva; dieli s njimi tu nespretnu baštinu od Talijana, 
koji ju nespretno baštiniše od Seneke. Razlikuju se Palmotičeve drame 
od tragedija 16 vieka u formi toliko, što su one spjevane u dva- 
naestercu a Palmotićeve u osmercu. U koliko bi dvanaesterac bio 
mnogo spretniji za dramu od osmerca, ipak je uslied one nevolje dvo¬ 
strukoga sroka osmerac mnogo ugodniji, a osobito Palmotićev, koji 
teče nikada neustavljenom lahkoćom i završuje uvick bez iznimke 
pravilnim srokom, kako u nijednoga drugoga dramatika. U govoru 
dieli Palmotić s dojakošnjimi dramatici ili grozni ili prazni patos: 
nigdje nema naravnoga govora prema karakteru đotičnika, a u stano¬ 
vitih situacijah se kao po šabloni opetuje, kad n. pr. junak očituje 
svoju ljubav, ili tuguje nad neuslišanom ljubavlju. I na pjesničkih 
mislih i slikah vlada jednako siromaštvo, ipak se Palmotiću prema 
njegovim predmetom pruža često prilika te mu nadahnute rieči u 
slavu svega slovinskoga naroda a na pose Dubrovčana ugodno diraju 
čitatelja, kamo istom njegove slušatelje. 

Najglavnija razlika medj Palmotićevimi dramami i tragedijom 16 
vieka jest, da Palmotić ne prevodi više tuđje tragedije, i da se njegove 
drame sretno riešavaju; čim stoje prema krvavoj tragici 16 vieka u 
posvemašnjoj opreci. Obično im je predmetom, kako krepostni koji 
junak ljubi djevojku; medj u nje se stave velike zapreke, tolike da 
zaljubljenici istom Čudom svoju svrhu mogu postići. To čudo obično 

tako iznebuha pane, daje u tih drarnah mnogo komične primjese, koja 
se čini daju je pjesnik hotomice primiesio, pak se na rukopisih s toga 
često i čita na naslovu „ tragikomedija u . 

Ovo su obćeniti bilježi Palmotičevih drama, dalje se diele u tri raz¬ 
ličite vrsti. 

a) Palmotić dramatizuje pojedine epizode iz Vergilija, iz Ovidija, iz 
Ariosta i iz Tasa. Ovamo spadaju 

1. Armida. 

(Rukp. akad. bibl. br. 657.) 

U prologu dolazi sreća i pripovieda, kako Gotfred obsieda Jeru- 
solim i svi se vitezi š njime biju do jedinoga Rinalda, kojega je Ar¬ 
mida zatravila. Ta Armida je kći Sirene na Eufratu i kralja Daraa- 
scenskoga, koji za rana umrie, a ona se odgojila kod svoga dunda 
Idraota, koji ju naučio svesilnoj magiji. Kao magika dolazi i zatravlja 
kršćanske junake, dok se i sama zaljubi u Rinalda, koga povede 
sobom na otok, gdje je sagradila labirint i prekrasnu vrhunaravsku 
palaču, te s Rinaldom; koji joj robuje, uživa ljubav. Bog, koji hoće 
da se Jerusolim osvoji, odredio je, te su junaci Ubaldo i Karlo dobili 
magička sredstva, da neoštećeni dodju u labirint i Rinalda iz njega 
pozovu u boj. 

Taj je prolog dodan kao introdukcija, a ostalo što dolazi, vjerno se 
drži 16 pjevanja, do nekih dodataka, koji su svi suvišni. 

Ulazeći junaci čude se svim čudesom u vrtu, koja su mnogo slabije 
opisana, nego u Tasa, a dodane su suvišno sirene i strašila i zvjerad, 
od kojih se junaci svojim magičkimi sredstvi brane, dok dodju do 
mjesta, na kojem Rinaldo leži u krilu Armide te se s njome ljubi. 
Ona se poslije kiti u zrcalu i ode urešena u kuću, a Rinaldo, spazivši 
dva junaka i od njih donesenu mu na štitu svoju razmaženu sliku, 
bježi s njimi iz vrta, proklinjući svoj nerad. Armida dodje i ne nadje 
Rinalda; upotrebljuje, spazivši ga gdje bježi, magička sredstva, ali 
joj ova ne hasne. Bježi za njim i proklinje ga, kad već ne će da 
ostane, neka ju sobom povede. Ovaj joj prašta, nu ne će ju sobom 
uzeti, a to u želji da ta njegova sramota ostane za uviek zaboravljena. 
Armida se od žalosti prenemogla sruši, nad čim se Rinaldu doduše 
zažali, nego ju ipak pušta. Probudivši se Armida i našavši se osam¬ 
ljena, proklinje Rinalda, i veli da će ga kao osvetni duh uzastopce 
sliediti. Ode u toj namjeri, dozove paklenske duhove, koji razore 
sav grad i labirint, a nju prenesu zrakom u samotne prediele njene 
otačbine. 

2. Elena. 

(Rukp. frat. bibl. u Dubr. 1. br. 346. 74. Elena ugrabjena spjevana 
po gosp. Gionu Palmotiću; 2. br. 260. 88. Elena prikazanje složeno 
3. br. 86. 104. naslov kao kod prvoga; 4. br. 197. 81. Elena spjevana 
po g. Gj. P. Prikazana g. 1640. 5. akad. br. 111 i 6. br. 419,) 

Cieli dramatić u 3 akta nije nego naivno ispripoviedana otmica 
Elene, Paridom izvedena. 

U prologu veli Kupido kako ga je mati zamitila zlatnom tunjom, 
da užge Elenu ljubavi za dolazećim Paridom. 

I. akt. Scena 1. šalje Pariš poslanike u dvor Menelajev, da nje¬ 
govo došašće navieste, a ne će da im kaže zašto je došao; to istom u 

Sc. 2. kaže na molbu svomu staromu svjetniku, koji ga očinski ali 
uzaludu odvraća, da ne grabi Elene. 

U sc. 3. dolaze oni poklisari i javljaju, da ga Menelaj a osobito 
Elena velikim veseljem iščekuju. 

U sc. 4. pjeva družba Paridova, kako je isti slavan, kako je došao 
po Elenu, i da ih bog rad toga občuvao zla. (Odkle ona to zna?) 

Akt U. Scena 1. Etra i Klimena govore, kako se vide jasni znaci 
da su Elena i Pariš zaljubljeni, pa da je Menelaj veoma nespretno 
učinio što je otišao u Kretu, a nje same ostavio.' 

U sc. 2. dolazi Pariš i Elena, i onaj ju nagovara dialogički neka 
s njim bježi, od česa se ista otima ali napokon pristane, da će se od 
njega dati ugrabiti. 

U ove dvie scene imao je pjesnik pred očima Ovidijevu 16. Heroidu, 
ali se njome hotice veoma naivno poslužio. 

U sc. 3. slave na poziv Hćlenin dvorkinjice Parida i nju, a kor za- 
vršuje, da mladi zaljubljeni imaju uvieke skupa ostati, a ludo je kad 
muž pusti mladu ženu u rukuh mlada gosta. 

Akt EU. Scena 1. stari Svj etnik opet Parida odgovara, ali se ovaj 
ne da. 

Sc. 2. Etra i Klimena najprije Elenu odgovaraju da ne ide za Pa¬ 
ridom, a poslije opeta što vruće, da ide. 

Sc. 3. Stari svjetnik sam uzdiše kakove će se to nesreće zbiti. 

Sc. 4. Jedan Bojnik Trojanski donese mu glas, kako već polaze na 
brodove, a u 

Sc. 5. drugi Bojnik već žove Parisa i cielu pratnju neka nekrzmaju, 
jer se ladje već dižu. 

Sc. 6. Pariš s družbom odvlači Elenu, Etru i Klimenu; Elena se 
otima, ali napokon pristaje i prašta se sa rodnom zemljom. 

Sc. 7. Vojska Spartana se buni i pozivlje, neka se svi dignu na 
oruže u potjeru za otmičarom. Dok njih 7 pjevaju tu praznu budnicu, 
dodje u 

Sc. 8. jedan Spartanac i javlja, da je sve već prekasno i pripovieđa 
kako se Elena i Etra i Klimena s početka Paridu tobože otimahu, ali 
čim bijahu na brodu, odmah je Elena stala 8 njime ljubkovati. 

Kor završuje kako ljudi pravo ljubav drže djetetom, jer kao diete ne- , 
razložne smeće zaraiće; i kako je zlo kad u ruke mlada čovjeka dodje 
tudja ljuba. 

3. Natjecanje Ajača i Ulisa za oružje Akilovo. 

(Rukp. 1. frat. bib. u Dubr. br. 80. 68, Natjecanje Ajača i Ulisa za 
oružje Akilovo g. Gjona Palmota prikazano prid dvorom od družine 
Orlova g. 1639. 2. akad. br. 111.) 

Nije nego dubrovački prievod Ovidijeva „Certamen Ajacis et Uli- 
xis u . Agamemnon otvora vieće. Prvi govori Ajant, drugi Odisej. Aga- 
memnon kupi glasove. Prvi je Menelaj, drugi Nestor, treći Diomed, 
četvrti Merione, peti Idraoneo, šesti Euripilo, sedmi kor za Odiseja. 
Agamemnon dosudjuje Ulisu, ovaj se zahvaljuje, Ajač se ubije, kor 
pjeva, kako je nerazborno kada je čovjek srdit i plah. 

4. Došašće od Enee k Ankizu njegovu ocu. 

(Rukp. bib. frat. u Dubr. br. 265. 86.) 

Ovdje je Palmotić rasporedao Vergilijevo 6 pjevanje u 5 čin&, 2400, 
osmeraca, medj kojimi Ankizov duh govori u dvanaestercih. U pro- 
logu govori „glas u da je došao Dubrovčanom prikazati čudesa, a za 
tim dolaze pred Eneju, kojega vodi Sibila, Karon, Didona, Hektor, 
Ankiz, Cezar, Pompej, dva Bruta i t. d. pak svaki s Eneom razgo¬ 
vara kao kod Vergilija. Prema takovu rasporedanju čina**nema ni o 
kakovoj motivaciji promjene scena i akti dakako razgovora, i kako 
pjesnik u prologu sam ispovieđa, nemamo ovdje pred sobom dramu 
nego tablć magičkih slika, koje se prikazuju i izčezavaju kako je 
volja pripovjedača, a ne kako nuždna posljedica karaktera sobom do¬ 
nosi. Povrh toga dolaze kod Palmotića u razgovouu duhova s Eneom 
neki dodatci, koji su prema vremenu, o kojem se radi, i prema vrelu 
iz kojega Palmotić crpe, da blago rečemo smiešni. Tako je Vergi¬ 
lijevo krasno proročanstvo o vječnosti rimskoga carstva kod Palmo¬ 
tića izvrnuto, te Ankize veli Enei, da će se poslije propasti istoga 
roditi spasitelj. Na drugu ruku je ugodno čitati kako republikanac 

Palmotić meće Brutu u usta dugačak govor u slavu republike a u 
rug silničkoga monarkizma, u kojem ljudi u službi gaze pravdu i 
zakon. 

5. Lavinia. 

(Rukp. akđ. medju biskopovimi.) 

U prologu tuži se Juturna, sestra Tumova, Junoni, što će joj brat 
u boju pasti, a Enea dobiti njegovu vjerenicu Laviniju, kćer latinske 
kraljice Amate, i tužeći se boginji, pita ju pomoć. Uzaludu sve, od¬ 
govara Junona, jer je već sedam godina Trojance po moru progo¬ 
nila ; Zeus je odredio da se ono zbude, a proti njegovoj odredbi nema 
pomoći. Dalje pripovieda Junona, kako je doznala, da je Jupiter, taj 
hotim, jutros zakleo se flegetontom, da se sve gori spomeuto ima do¬ 
goditi, i da je Veneri zapovjedio, neka pošalje Kupida, da zatravi 
Lavinju za Eneom; tu da nema druge pomoći, nego da Juturna na¬ 
stoji brata Turna od svakoga dvoboja s Eneom odvratiti, a Amata 
da gleda iz potaje ubiti Eneu. 

U prvom prikazanju prvoga činjenja tuži se Enea svojoj družbi, 
što je latinski kralj Latin rad takove malenkosti narušio uglavljeni 
mir, rad toga što mu je sin njegov Askanije ubio iz neopreznosti 
košutu njegove zaručnice Amate. Družba Eneina se ne plaši tih ne¬ 
prilika, na te je bila spremna glasom tolikih proročišta pak se po¬ 
uzdano nada, da će se isto tako ispuniti i onaj dio proročanstva, koji 
im proriče, da će napokon ipak steći mir i veselje. 

U drugom prikazanju stoji Amata na tom da ne da Lavinije Enei, 
tomu vjerolomniku koji je izdao Kreusu i Didonu, a otac Latin stoji 
na tom, da to mora tako biti, jer su bogovi prorekli, da Lavinija ima 
poći za stranca, kada no ono sjede roj pčela na bršljan što se penje 
uz kuću i kad se ukaza plamen na Lavinijinoj glavi; što se poštenja 
Eneina tiče, znamo svi, kaže Latin, od samoga Diomeda, da je 
pred Trojom bio junak kao i Hektor, a još k tomu i bogovom 
ugodniji. 

Kralj ode viećati kako će Laviniju predati Eneji, a Amata govori 
u četvrtoj sceni, kako to unatoč svim bogovom ne će biti, jer kći će 
valja da najprije i jedino slušati mater. A1 eto ti Lavinije gdje do¬ 
lazi s Batom sva probliedjela i zaplakana, i mati se podje sakriti, da 
prisluškuje što će razgovarati. 

Lavinija ispovieđa Bati da će radje poslušati oca nego mater pak 
će poći za Eneom i spremaju se da pođju u Venerin hram. Amata 
je taj razgovor slušala i isprekidavala ga prietnjami da će ju prije 

zatušiti nego se to dogodi, a kad se spremiše u hram, izleti i zapo¬ 
vjedi im, da se namah vrate kući. 

Kor čini svoju dužnost i pjeva kako se Amata uzaludu napreže 
pomrsiti božju volju, koja je odredila da Lavinija ima biti Eneina. 

U prvom skazanju drugoga činjenja odluči se u savjetu kralja La¬ 
tina da će Turno s Eneom mejdan dieliti i Tumov telal Idmon ode 
Eneu na to pozvati. Sve to biva istim redom i riečmi kao kod 
Vergilija. 

Od drugoga prikazanja, u kojem majka nagovara kćer da pusti 
Eneu, a ova se nikako ne da skloniti da ocu bude neposlušna, od 
ovoga fali u rukopisu nešto na kraju. 

U trećem prikazanju veseli se Enea kako će s Turnom megdan 
dieliti i ne prima ponude svojih junaka i sina Askanija, da bi ga oni 
zastupali. 

U četvrtom se opeta Turao veseli megdanu i ne da se od Amate 
podnipošto nagovoriti, da ga ne bi primio. 

U petom snuje Amata komplot, kako će njezini vojnici usred dvo¬ 
boja Eneu raniti. 

U šestom ispovjedi Lavinija Bati svoju goreću ljubav za Eneom, 
kojega je s bedema vidjela, i pripovieda Bati kako joj se u Venerinu 
hramu činilo, kao da boginja bodri Kupida, neka u njoj spotače 
ljubav za njezinim sinom Eneom. 

U sedmom pjevaju dvorkinjice milotu brata ali nesreću, kad se 
nadje nesuglasje kao medju Amatom i Latinom, a kor završuje po 
dužnosti razmatranjem, kako je liepo za svoj grad poginuti, ali ludo 
gubiti glave radi ženske, kao što čini Turno, koji silom hoće da 
preotme Eneinu zaručnicu. 

U prvom, drugom i trećem prikazanju trećega akta dolaze kao 
kod Vergilija pripreme za megdan i smetnja koja nasta što Eneu 
iz Latinskoga tabora neko rani. 

U četvrtom jađuje Lavinija za Eneom, Bata ju tješi. 

U petom prikazanju govori Doktor Jaspi ozdravljenomu Enei, 
kako mu je sama majka njegova Venera morala u pomoći biti, što 
je medju ljekarijami našao kretskoga Jasenka, na koji mu je rana 
odmah zacielila. 

U šestom se hvasta Turno koliko je poklao Trojanaca pak da će 
i Eneu. 

U sedmom se ponavlja dvoboj, Turno pada mrtav a Enei dovode 
iz grada Laviniju. 

U osmom govore Enea i Lavinija da su najsretniji ljudi i dvor- 
kinjice im pjevaju hvalo spjeve. 

Kor završuje razmatranjem, kako je liepo u boju steći slavu a 
najljepše kad se uz to stiče još i vjerenica, s toga da je presretan 
Enea, kojega će svi puci slaviti, a sve se to dogodilo božjom voljom, 
sretan koji se na tu oslanja. 

Predmet uzet je, kako se na prvi mah vidi, upravo iz Vergilijeva 
dvanaestoga pjevanja. U Palraotićevoj Laviniji nema ni toliko tra- 
gičnosti koliko u Vergilijevu eposu; tu se sve kreće spoljašno, a 
nije produkt velikimi zgodami potaknutih karaktera. Jutuma, koja 
dolazi u prologu, nestaje za uvieke iz tragedije. Amata nije sve¬ 
dena dovoljnim razlogom na tako okoijelu svojevolju u poslu kćeri 
Lavinije. Kod Vergilija ju potiče Junonora poslana Alekto, česa bi se 
Palmotić imao držati kao Sekspir u Hamletu i u Makbetu. Pa i ona¬ 
ko va Amata iščezava kod Palmotića u daljnoj tragediji, dočim se kod 
Vergilija objesi. Laviniji nije kod Palmotića nikakav karakter iz¬ 
ražen ; ona plače za ubijenom košutom, što je za princesu prenaivno 
a i nedostatan razlog boju, dočim kod Vergilija čini istom trećinu 
uzroka. Od krasne Vergilijeve Lavinije, koja pred u dvoboj pola- 
zećim Tumom porumeni kao kad lafanću kost omastiš grimizom, 
nema u Palmotiću ni spomene. I od liepa karaktera Tumova učinio 
je Palmotić ništa, nekakvu rugobu koja bi imala poslužiti, da se 
uz takovu paralelu uznese karakter Vergilijev, ali je prekukavan da 
bi zaslužio toliko neprezanja Amatina, tim većma što ga na Palmo- 
tićevu Laviniju podnipošto ne će. Treći akt, koji bi imao prekrasnu 
sliku ljutoga boja iz 12 pjevanja Vergilijeva prenieti, već je tim 
pogrešan što je uzeo takav za daske nespretan predmet. Riečju od 
tragički rasporedanih zgoda Vergilijevih, načinio jePalmotić posvema 
kimavu sastavinu bez ikakova tragičnoga smisla. 

6. A1 čin a. 

(Rukp. frat. bib. Dubr. 1. br. 130. 29. Alčina spjevana po Gjonu 
Palmotiću a prikazana prid dvorom od družine smeteni eh g. 1647; 
2. br. 266. 87.) 

Drama od jedno 2600 osmeraca u 5 čina, kojoj je predmet uzet 
iz sedmoga pjevanja Ariostova Orlanda (50 do kraja) a ne iz Ta&a, 
kako valja da po Feriću svi potonji historici kažu. 

Ima u fratarskoj biblioteci jedno izdanje Ariostova Orlanda od 
god. 1570 u Mnecih, u kojem pred svakim pjevanjem stoji iz istoga 
iscrpena alegoria. Tako piše u toj alegoriji pred šestim pjevanjem, 

u kojem je zametak našega čina „si da a vedere che i piaceri della 
čame son tanto potenti, che V huomo d’ intelletto molte volte si lascia 
trasformar per consequirli in piante e in fiere, cioć perde la ragione, 
la qual sola fa differente 1’huomo dalle bestie. u A pred sedmim piše: 
„Per Ruggiero fuggito d’Alcina s’impara, che la ragion sola puo 
liberar 1* huomo dalle voluttk mondane, dalle quali fuggendo, s’ acquista 
la gratia di Dio. a 

Velika je vjerovatnost da takova Mletačka izdanja Ariosta bijahu 
u Dubrovniku za Palmotića običajna, pa da se i on takovim poslužio; 
a toliko je opeta posvema sigurno, da se u Palmotićevoj drami ta 
nauka često do rieči prodiče i da je oko nje sav čin osnovan, što 
nam svjedoči moralnu tendenciju Dubrovačke drame. 

U ostalom je Ariostovo pjevanje mnogo slabije preneseno na dramu 
nego ono u Danici, odbivši još i to, što je u ovoj prenio čin na 
domaću historiju. 

Znamenit je prolog u kojem Neptun s Proteom govori da su došli 
u Dubrovnik mir uživati, pošto se sav sviet na okolo kolje: Fran- 
cezi, Englezi, istočni zmaj i zapadni lav, a samo on uživa blagodati 
mira. Nadalje veli Neptun: 

Ali koja čuda sada 
ja sam odi zamjerio, 
ljepo ti si sredili grade 
tvoje mire ponovio. 

Megju tvojim gradjanima, 
koji tebe resu ovako, 
tamna ispraznos mjesta nejuia; 
kaži srce krepko i jako, 

ter no veći tvrgje tvoje 
ponavljati počni opeta 
i ploveće gragje tvoje 
njegda slavne do kraj svieta. 

Kada morska moja voda 
čas i scjenu zaboravi, 
nu tvojega od naroda 
podaše joj Ijepe plavi. 

Prot. Još će, kralju, biti slavna 
njih drievima tva pučina, 
ako koja rieh odavna 
proročanstva ma su istina. 

A prem mlad os izabrana 
na vladanje ka se rodi, 
prikazat će šega dana, 
na što isprazni blud dovodi. 

Nuti kako liepo bine 
na ovoj zemlji od sjevera 
otok stari hitre Alcine, 
gdi ona stravi jur Rugjera. 

Nuti kako bludna vila 
crne od strane i pustošne 
jur zemlje one učinila 
bješe liepe i raskošne. 

Nut ribara, ki po svitu 
nje su život razglasili 
i ljepotu vuhovitu, 
ka stravljenu mladcu omili 

Ko gospodje ove slavne 
po slovinskom svom narodu 
slušati su željne i spravne 
glasovitu ovu zgodu. 

Nept. Dostojna je svake od scjene 
ova mlados plemenita, 
čiem ponavlja uspomene) 
čas i koriš kicm se hita. 

Neka koji Rugierovo 
sliedi kratko putovanje, 
bude sliedit i njegovo 
mudro i sviesno pokajanje. 

U ostalom nema u drami zanimljivosti, ipak je prva polovina in¬ 
teresantnija na situacijah i jača na mislih i slogu nego druga, u 
kojoj se sve glasnikom riešava i to po dramu posvema nedovoljno. 
At prvi. Scena prva. 

Alcina govori Koraljki svoj strah, da joj ne bi Rugjer utekao. 
Scena druga. 

Nadošli Rugjer joj taj strah kletvam i obećanji rastjeruje. 

Scena treća. 

Rugjera vabe sirene na razblude. 

Kor veli da je Rugjer samo na oko sretan, u istinu je samo onaj, 
koji krepost sliedi. 

At drugi. Scena prva. 

Melisa dolazi i sprema se dočekati Rugjera u slici njegova uči¬ 
telja Atlanta, da ga nagovori ostaviti Alcinu. 

Scena druga. 

Alcina daje Strašimiru zapoviedi, da pomno bdije na moru i kopnu, 
da ne bi ko s otoka pobjegao. 

Scena treća. 

Alcina i Rugjer opet ljubakaju. Ona se boji da će poć, ovaj joj 
se kune, da ne će. 

Kor: Čuvaj se ljubavi bludnih vilenici. 

At treći. Scena prva. 

Melisa (kao Atlant) čita lekciju Rugjeru, da li je to plod njegova 
odhranjenja i nagovori ga, da pođje od Alcine k svojoj ljubovci 
Bradamanti. (Ova je scena najbolja, jer je dotično mjesto iz Ariosta 
skoro do rieči uzeto.) 

Scena druga. 

Rugjer sam, srami se i kaje se. 

Scena treća. 

Iz dublja mu Astolfo govori, kako je i on nekoč bio Alcinin lju- 
bovnik, pa kako ona svakoga, kad gaje sita, pretvara u bud stogođj; 
neka ga za boga izbavi. Tako i drugi ljubovnici, koji iz mora, koji 
iz kamena se javljaju. (Ova je scena za ukrepit Rugjera, dramatički 
dobro prema Ariostu premetnuta ovamo.) 

Kor: Mladić, koji se kaje s grieha, od njega se dobru nadati. 

At četvrti. Scena prva. 

Melisa se pokajanomu Rugjeru očituje, ko je i da ju je poslala 
Bradamanta; daje mu prsten raagioni, koji metnuvši na ruku neka 
gleda Alcinu, i uči ga, kako će uteći. 

Scena druga. 

Alcina tuži se Koraljki što nema Rugjera na urečenu uru. Strah 
ju, nije li ju ostavio. 

Scena treća. 

Glasnik javlja, da je izmaknuo, posjekavši svu stražu do njega. 

Scena četvrta. 

Alcina pred Koraljkom strašno lavientira, najprije kune Rugjera, 
opet mu kao ljubovca vjerna (velika pogreška Pahnotićeva) želi 
dobro i moleći se s družbom svojom bogu, da bi se vratio. 

Kor: Istina, mnogo umiju učiniti vračolije. Alcina se čini tako 
liepa, a u istinu je strašna. (Ariosto već pogrešno grdobu opisuje, 
ali Palmotić je to ispreo, samo da ti se ne smuči čitajući.) 

At peti. Scena prva. 

Melisa se sprema izbaviti pretvorene ljubovnike. 

Scena druga. 

Alcina se nada, da će uloviti njezini ljudi Rugjera, nu nađošli 
Strašimir javlja, da im je izmaknuo. Alcina zove, da ju pakao pro¬ 
guta, kad ju nebo ne će da usliša. 

U pošljednja dva prikazanja veseli se kor s Melisom nad izbav- 
ljenimi negdašnjimi ljubovnici Alcine i pjevaju, kako se podnipošto 
ne valja podavati ljepoti bludnice. 

Ne možemo Palmotića podnipošto pohvaliti, da je u spomenutih 
6 drama izabrao predmet za dramu shodan, pače se često u origi¬ 
nalu mnogo dramatskih momenata nalazi, koje je naš pjesnik učinje¬ 
nom promjenom iskvario. Ako izuzmemo čudesne scene u njegovu 
Enei i natjecanje Ajača s Ulisom, nalazimo u ostalih, kako već gori 
spomenusmo, komičnu prismjesu u riešavanju čina, koji Palmotiće- 
vim dramam uzimlje svaki odrješiti karakter, te nijesu ni komedije, 
niti što danas kažemo igrokazi: za komediju se katastrofa odveć 
ozbiljno pripravlja, za tragediju se odveć smiešno riešava, za igro¬ 
kaze se odveć ozbiljno pripravlja i odveć smiešno riešava. U ka- 
rakterih vlada isto takova neizvjestnost, ti su nekako ispremiešani 
vitežtvom i idilstvom; riečju, u Palmotićevih dramah dolaze ispre- 
miešane sve dojakošnje vrsti dubrovačke drame: tragedija, komedija 
i pastirska igra. 

Još odrešitije nego u spomenutih dramah opaža se ista smjesa u 
drugoj vrsti Palmotićevih drama. 

b) Palmotić dramatizuje samostalno grčke priče. Ovamo spadaju 

1. Ipsipila. 

(Rukp. 1. frat. bib. u Dub. br. 80. 68, i 2. posvema nov priepis, 
koji mi je stavio g. Deželić na dispoziciju.) 

U prologu, koji je dialogički sastavljen, ukazuje nam se liepa 
komička slika, po kojoj razaznajemo, da će se u tom dramatiću raditi 
o tragikomičkom zamršaju i razmršaju boja medj ženami i muškarci, 
koji će se riešiti višnjom moći ljubavi, nastalom s ljepote. 

Vulkan stoji medj svojimi jednookimi kalfami, Ciklopi, u špilji na 
otoku Lemnu, razjaren na svoju ženu Veneru i sina Kupida, što su 
njihovim nagonom Lemnjanke poklale sav mužki porod na otoku, te 
tako nema ljudi, koji bi njegovu vlast štovali. U to opazi taj šepavi 
rutavac gdje baš dolazi Venera s Kupidom k njemu, pa govori, da 
im ne će više volji ugodjati, kujući im ljuvene striele, dok god ne 

poprave, što se tiem pokoljem mužkoga roda na Lemnu zla po¬ 
činilo. 

Lukava i smamljiva Venera, imajući misli da te Lemnijske ama¬ 
zonke panu pod moć ljubavi, a znajući da je rasrČila Vulkana, od 
kojega joj eto treba ljubovnih striela tomu poslu, počimlje slatko: 
Prem kako su naše želje, 
mi smo tebe zamjerili 
o predrago me veselje 
u ognjenoj ovoj špiii. 

Ražljućeni Vulkan, ne znajući da Venera dolazi u poslu njemu 
posve povoljnu, ne će da zna iŠto o tom veselju, i odmah joj grubo 
prihvati, predbacujući joj njezinu bračnu nevjeru prema sebi, sto se 
ljubaka s bogom Martom i govori: 

Ke veselje? draga koja? 
neš me veće privariti, 
podji Marta boga od boja 
besjeđami tim loviti. 

Ako u prednje biće svoje 
ne povratiš otok ovi, 
ne isti veće družtvo moje, 
nit me vojnom tvojiem zovi. 

Venera, da nategne najače žice, stavi se kao prestrašena, nije li 
Vulkan nju, svoju ženu zaboravio, a drugu koju obljubio, i nastavi 
slatko-tužno: 

Te besjede tvoje kažu, 
da si gnjevan ti na mene, 
i da imaš drugu dražu 
8 kojom traješ dni Ijuvene. 

Nenaredni Seponja, misleći, da je Venera i zbilja rastužena od 
straha, nije li se u koju vilu zaljubio, prihvaća da ju ujede: 

Ko ti radiš proć razlogu 
u Martovu biti krilu, 
na isti način i ja mogu 
obljubiti drugu vilu. 

U to će se i jogunasti sin njihov, Kupido, umiešati, te da otupi 
ovo bockavo zapodievanjc Vulkanovo, koji ne može nikako pre- 
goijeti, što mu se Venera ljubaka s Martom, odgovori u pomoć 
materi, a na sprdnju Vulkanu: 

Ne bi majka Marta znala, 
da mu oružja ti ne kuješ, 
tim se ’e uzrokom š njim sastala, 
ti je š njime sadruŽujeŠ. 

Vulkan, uzrujan tom pecavosti jogunčeta, koji mu spočituje kao 
da si je sam svojom nespretnosti kriv, jer da je dao Martu priliku, da 
mu se s njegovom ženom sastaje, hoće da se je obrani pripominjući 
svoju spretnost te odgovara žestoko u dvanaestercima; 

S oružjem kovati umijem i mreže 
u ujima hitati ljuveue lupeže, 
majka se nu tvoja tijem ne će hvaliti 
i ja ću nać koja mene će ljubiti. 

Lukava Venera, kao da joj je veoma mnogo do toga stalo, da ne 
bude bračnoga nesklada, primjećuje, da nije moguće, da bude drugčije 
nego da se oni dvoje ljube: 

Ako ti si bog ognjeni 
i od ljubavi ja božica 
ka je druga, moj ljubljeni, 
van ja tvoja vjerenica? 

Ljubav i oganj stoje u jedno 
i medju njim nije boja, 
tiem je slično i pravedno, 
da si ti moj a ja tvoja. 

Ne rvimo se na riečiina 
neg nastojmo sa sviem djelim, 
da se vriedniem vitezima 
otok ovi naš naseli. 

Vulkan, čuvši posljednje rieči, koje su mu kao iz srca uzete želje, 
sav je izmiren i smamljen. 

Kad je taka tva požuda 
i kad to si namislila. 
sad si sladka ma razbluda, 
sad mi si uprav draga i mila. 

Jogunče Kupido vidi što će s toga biti te se je Vulkan razbludio 
i smamio, pak se boji ne bi li mu potomak, koji će od toga nastati 
preoteo njegove časti. 

I ovijem se besjedam vas, majko ma, prido, 
drugi će megju vam bit rogjen Kupido. 

Sinku nu ma djela ištite vi temu, 
er mojieh ja striela ne podah vik njemu 

Vulkan pita dalje Veneru, kako li 6e ona to narediti, da se te 
nesmiljene Lemnjanke daju za muževe, a Venera pripovieda kut™ 
je isprosila Eola te je Argonaute bacio na obalu, pa neka sada skuje 
Kupiđu ljuvene striele, koje će to učiniti. 

Ti Kupido momu sinu 
oštre i jake zgradi striele 


Digitized by t^.ooQle 



127 


s kiem do snizit njih vrlinu, 
ljudsku družbu neka žele. 

Najvećega ter sred bojn, 
megiu sobom ki zavrgu, 
da oružja silna svoja 
pridobita na tle vrgu. 

I Što e ženam prilidnijc 
i zašto ih vas sviet cieni, 
svaka od njih neka bije 
s draziem svojiem boj ljuveni. 

Vulkanu se, predstavljajući se kako će to izmirenje postajati i svr¬ 
šiti se, užgala pohotnost te reče: 

Treba e, draga ma, da bude 
taj boj s prva megju nami, 
toliko me pun razblude 
tvoj medeni govor smami. 

0 kreposti moje mile, 
gvozdolovci jednokasti, 
naregjene kujte strile 
suprod ženskoj oholasti. 

Knpido de vam kazati 
vješto diete dielu tomu, 
kakve imate njih kovati 
za ugodit srcu momu. 

Sa svom modi, a svom snagom 
poslužiti nastojte me, 
u koliko s mojom dragom 
ja pocinem kratko vrieme. 

Garavi rutavi Sepavac ode s liepom boginjom ljubavi leć, a Ku- 
pido govori za njima rieči, kojim ne treba dalnjega komentara: 

Pogji, majko ma ljubljena, 
ja ću dadka odmieniti, 
strah me, da ćeš izmrčena 
bez mrčila danas biti. 

Poslije ovoga prologa, iz kojega se vidi da je Dubrovčanom lakše 
bilo u komičnoj vrsti opisivati karaktere nego u tragičnoj, razvija se 
već prilično točno označeni čin bez ikoje pjesničke invencije, a kao 
svagdje i bez karaktera, koji bi onu oskudicu nadoknadili. 

U prvom aktu stoje Argonauti na obali Lemna, i Jazon šalje po 
različitom poslu junake: jedne da razgledju otok i ljude i t. d. Na¬ 
dalje pozivlje u svakoj vrsti boja najodličnije junake, da čine bojne 
igre, pošto je upravo dan, na koji im drugovi u grčkoj čine olimpske 
igre (kronologia!). Isto takova pogreška, samo ne kronologička, jest, 

sto najboljemu u trčanju obećaje za nagradu „s ogrljajem suha zlata, 
hrt od vjetar brži ki je. u A ponešto znamenito jest, sto najboljemu 
strielcu obećaje „Luk će imati ćaćka moga, ki e u mlados on nosio, 
i kojiemje nemiloga kralja od Srbalj pridobio. u 

Prije nego će bojne igre započeti, pozivlje Erkule pjevače Amfiona, 
Orfea i Hirona, neka se natječu u pjevanju i obećaje im da na dar 
tri zlatne čaše. Amfion se hvali, sto je tako liepo pjevao, da je na 
njegov pjev ustanovio se prvi grad na svietu Tebe; Orfeo pako da 
se prve seoske obćine. Pru se na to koje je veća zasluga. To je pje¬ 
vanje, đočim ostala drama u osmercih s rimom 1, 3; 2, 4, složeno 
u osmercih, od kojih je prvi i treći verz rasciepljen na dva krajem 
slična verza n. pr. 

Bog Apolo 
koji okolo 

svega svieta svieteć grede 
poda meni 
glas medeni 

stiene i dublja da me 8liede. 

Tako biva Često u pjesmah Palmotićevih, koje se u drami pjevaju. 

Poslije one dvojice pjeva Hiron, da su istom oni gradovi i dubrave 
hvale dostojne, gdje su ljudi odgojeni na krepost i u to završuju 
sva trojica 

Ko kreposno žive i radi 
od svieh hvaljen, drag svakomu, 
čas neumrlu sebi gradi 
i svom gradu rodjenomu. 

Na to kor završuje u osmercih prvi akt, veleći da su dostojni 
svi, koji su što korisna iznašli, pa tako i oni, koji prvu Iadju, ali naj¬ 
ljepše iznašašće učini onaj, koji prvi obrete brak, jer bez njega ne bi 
bilo ni ljudi na svietu, jer 

Kakve bi čovjek ciene 
bez sve ljubi mogo biti, 
bez pomoči bez odrajene, 
bez razblude sve na sviti. 

Kakva li bi mlados bila 
liepe dikle, koja uza se 
nema svoga druga i mila, 

8 kijem mlagjahna zabavlje se? 

Ki je miso nje izbrana 
i požuda sladka i prava, 
pokoj, rados, štit, obrana, 
ures, dika, čas i slava. 

Kako e žednu voda hladna 
kako e trudnu sanak zorni, 
tako e ženba mirna i skladna 
Ijudem pokoj razgovorni. 

Od vječne je pače slave 
rajski život i blaženi, 
dva mladjahua ki borave 
vjerniem srcem zaljubljeni. 

Tiem razmatranjem o sili bračne ljubavi pripravlja kor čin, koji 
će se zbiti. 

U drugom činu drži kraljica Ipsipile vieče, što bi se imalo odgo¬ 
voriti Jasonovim poklisarom, koji su došli tražiti utočište, dok bura 
mine. Ona je za to, da im se dozvoli, ali glavna svjetnica Polipso drži 
dugačak govor proti tomu. Kad smo već poklali sve muževe, radi 
njihova ^vjerolomstva, na kojem ih zatekosmo, ne treba da mir pu¬ 
štamo ovim Grkom, koji su s te mane obće poznati. Budimo kao 
amazonke, koje izgubivši u boju svoje muževe, živu častan bojni 
život. Ajdemo sve na oružje. Ipsipila pristaje i pozivlje ponajprije 
dvorkinjice da zaplešu i plešući pjevaju slavu žene, što ove i čine, 
a kada su svršile polaze sve na boj. 

Kor zavrŠuje akt pjesmom, kako je do neba grehota, kada muž 
postane svojoj ženi nevjera, kako njihovi, i da će žena sve podnieti, 
ali takova ju rugoba izvan sviesti dovodi, kako je i nje dovela, pa 
neka sviet vidi kako su se plemenito osvetile radi toga. 

U trećem aktu se pripravljaju Grci, da se u skupštini proglase 
imena onih, koji su u igrah pobiedili, kad u to nadodju od Ipsipile 
Nestor i Elkion te pripovieđaju, što su vidili, čuli, i kako im te žene 
rat naviestiše, ako odmah ne uzmaknu. Jason je za to, da bježe, jer 
što će se sa ženama ić krvariti; Herkul proti tomu, jer bi bila sra¬ 
mota, kad bi se govorilo, da su pred ženama bježali, nego neka ih ne 
ubijaju već svaki neka po jednu uhvati i ruke im na ledja sveže pa 
ih tako u Grčku kao robinje svojim ženam ponesimo. Na to dodju i 
dva glasnika javljajući, da dolazi ženska vojska, od koje jedna bije 
na brodovima boj, a druga će eto nabanuti, kako eto i dolazi. 

Jedna od diklica Ipsipiline vojske pozivlje Argonaute da polože 
oružje, što ostale pjevajući povladjuju, jer neka paze glave ako 
ne učine. 

Jedan od Argonauta im odgovara neka ne budu nepametne, jer da 
će im sve ruke na opako povezati, pa ih u roblje odvesti, što opeta 
svi bojnici p j e v aj u ć i povladjuju. 

(Historija drame.) 9 

Ne mogući jedni drugih prestrašiti, podju da se biju, i to po pred- 
logu Jasonovu on i četiri junaka, s Ipsipilom i četiri od njene družine. 

„Odi činu medju njima moresku s’ mačima u i ne mogući se svla¬ 
dati, čini Jason predlog, da si otkriju vizire. Jedna diklica je spremna, 
da skine cielo okloplje i da na svaku od njih idu po četiri Argonauta. 
Ipsipila to zabranjuje, nego vizir neka svi odkriju. Čim su to učinili, 
reče Jazon Ipsipili: 

Koja se ovo svjetlos ragja 
iz sunčanieh tvoj i eh oči, 
momu srcu draža i slagja 
neg li sunce od istoči ? 

Što nije mogla tva desnica, 
o kraljice liepa i mila, 
zdrak djelova tvoga lica, 
kiem si mlados mu dobila. 

Od ruke se tve ne branim, 
evo t’ na dar mača moga, 
da ja tebe njime ranim 
ranio bih mene istoga. 

Ili glavu odsieci mi 
moja liepa zatoČnice, 
ili blago ukaži mi 
i smireno tvoje lice. 

a Ipsipila Jasonu: 

Da odsiecam glavu tebi 
u bojnomu prikom jedu, 
ne bješe je kazat trebi 
drag viteže mom pogledu. 

Obraz i rieč tva medena 
većma me je pridobila, 
neg junačka i hrabrena 
bez izgleda tvoja sila. 

Tim ne samo boja ovoga 
podavam ti ja dobitje, 
neg kraljestvo srca moga 
i sve ostalo moje bitje. 

Gospodar si ti ljubljeni 
moje glave i života; 
zapoviedaj što hoć meni, 
svezala me tva dobrota. 

0 bojnice plemenite, 
izabrana družbo moja, 
na tle oružje tja vrzite, 
odi veće n\je boja. 

Jedovito srce opako 
zajedno 8 mnom svaka ostavi 
ter viteze liepe pako 
ljubi, dvori, hvali, slavi. 

I ciiklice i Argonauti se posvema tiem slažu i pripravni su: one 
ati se ljubiti, a ovi ljubiti. Ipsipila veli, da to ne biva bez božje 
ruke, i da je ona sa svimi diklicami spremna dati se Argonautom za 
ljubovcu. Jason odabire nju kraljicom svoga srca, a ostala družba neka 
se po izboru sadruži s diklicami. 

Tako polaze u grad slaviti svatove, učine mir, plešu i pjevaju 
medju sobom, ali ova posljednja pjesma nije svršena u rukopisu saču¬ 
vana kao niti kor, koji je valja da završio Čitav komad. 

Akoprem je već u prologu natuknuto a i Ipsipila veli da se to nije 
bez bože ruke zbilo, ipak od te ruke nema nigdje vidiva spomena, i 
onaj prelaz što se tako iz nebuha razjareni bojnici izmire, pače tako 
daleko polaze, da od divljih neprijatelja postadoše golubovi, nije baš 
nikako prema današnjim zahtjevom motivacije izveden. U ostalom 
je Ipsipila medj Palmotićevimi dramami veoma ugodna, u kojoj valja 
da mnogo djelovaše kostim korova, zatiem ples i pjevanje. 

Dobro već Apendini opažava, da se izmedju Palmotićevih drama 
osobito odlikuje krasotom 

2. Akile. 

(Rkps. frat. bib. Dub. 1. br. 266. 87. Akile koji bi joštera nad- 
pisan Deidamia i prikazan u Dubr. 1637; 2. 260. 88; 3. 132. 30. 
Akile spjevanje Palmotića ; 4. 254. 8. Ulomak komedije zvane Akle; 
5. 196. 80 i 6. 255. 23 ova posljednja dva nisam više našao.) 

Drama u 3 činjenja, 2845 osmeraca. Ima predmetom, kako su Ulis 
i Diomed raspoznali medj Likomedovimi kćermi na djevojačku pre¬ 
obučena Akila, i odveli ga na boj. U prvoj polovici tako je ugodno 
rasporedan čin, ima tako ugodnih situacija, stil mnogo jezgrovitiji 
nego obično, mjestimice jak na pjesničkih slikah i narodnih frazah, 
da ne možemo na ino, nego predpostaviti, da je na toj, od mnogih 
drugih mladjoj drami, (prikazana je 1637) pjesnik pomno i trudno 
radio. Prema tomu je veoma žaliti, što se u drugoj polovini čin veoma 
dosadnim pripoviedanjem riešava. 

U prologu (1—95) govori Protej, da ide Tetidi naviestiti, da joj 
nije sinu Akilu pomoći da ne bi išao u boj, akoprem ga je medj 
Likomedovimi kćermi preobučena sakrila. 

* 

U prvom prikazanju prvoga činjenja dolaze Ulis i Diomed svojim 
skupom od bojnika, poslani iz Aulide u Skir po Akila. Diomed misli 
da bi se silom imao oteti; Ulis varkom. Najprije treba raspoznati 
Akila trgovinom, kad zgrabi za oružje, tad nek trublje zatrube, pa 
će voljan poći, kud ga potegnu, a poslije je lahko Likomeda umiriti. 
Pristaje se. 

U drugom govori Kiron, kako mu se njegov učenik jadan krivnjom 
matere odkrenuo od puta junačke slave i kreposti na put razbludne 
ljubavi, suproć svim njegovim naukam, koje su ga jedino na onaj 
navraćale. U to dolaze djevojke, medj njima Akil; Kiron, kojemu 
su sve odnošaje Akilove s Deidamejom zviezde skazale, sakrije se 
za dub. 

U trećem govori Akil udilj pričinjen da je ženska Deidamiji, kako 
ju iznad svih sestara ljubi, a Deidamija, kako mu je cielo srce i život 
svoj u ljubavi zapisala. 

Ove rieČi blage i mile 
s liepiem licem sjedinjene, 
koga ne bi zatravile, 
da zatravljen sahne i vene. 

Pod ljuveniem koji stiegom 
ne će da vrat svoj prikloni, 
od ljepote silne biegoin 
sačuva se i ukloni. 

veli Kiron iza duba nečuven. Akil i djevojke si nadalje očituju kako 
se ljube, ove vele Akilu da ga ne drže vise za inostranku, nego kao 
rodjenu sestricu; Akil im spovieda, kako bi ga to radovalo, kad bi 
koja od njih posla za njegova brata Akila, napokon ih pozivlje, da ne 
gube uzalud vrieme, nego da poplešu. Cim one da će u ples, Kiron 
zaigra u arpu i zapjeva: 

Srećni mlaci, kiem sred lica, 
u proljetju prvieh ljeta, 
rumen trator, i ružica 
8 mnogom dikom, žene i cvjeta, 
ako putom od kreposti 
ča« neumrlu steć Žudite, 
od vilinje od lieposti 
daleko se uklonite. 

Žensku liepos vrieme hara, 
a ljepota prave časti 
s vremenom se vik ne stara, 
i ne može nigda pasti. 

Blaga i mila zrak pogleda 
vaše srce ne zatravi, 
ljuta zmija Često izjeda 
u mekahnoj skrovna travi. 

Akil veli, to je neko božanstvo sišlo pjevati krepost, i pozivlje ih 
da već jednom počmu ples. Zaplešu i zapjevaju: 

0 kraljice svega cvietja, 
liepe ruse i čestite, 
od ranoga ke proljetja 
tiho vrieme svud glasite. 

Vam ljepahnieh djevojčica 
gizdav ures i čestiti, 
i rumena svjetla lica 
prilične vas mogu riti. 

Zemlja Ijubko nakićena 
ljepotom se vašom slavi, 
a liepos je njih hvaljena 
u sred ljudske sve naravi. 

Slične drobniem vi zviezdami 
s vašega ste liepa uresa, 
one višnjem božicami 
prilikuju od nebesa. 

Rumenilom vi sramnime 
zanosite svieh pozore, 
one sramom djevičkime 
ljudska srca trave i more. 

Vi ste dračom obranjene, 

' one oštrom svojom ćudi, 

vi ste od mladieh svieh žudjene, 
ljubovnika njih množ žudi. 

Oćućenja nejma ciela, 
kogod miris vaš pogrdi; 
komu je liepos njih ne mila, 
riet se može kami tvrdi. 

Rir. Kako u prohod kratka dana 
rusa vene i opade, 
tako u brzo poharana 
ljepota se vaša krade. 

Slavna krepos, koje cvietje 
i ljepota cti do vieka, 
sama uresit može bilje 
nje mladjahna nasljednika. 

A vaš ures često učini 
mlaca, koga srce stravi, 

da od kreposti put istini 
i čas svoju zaboravi. 

Nu pokli se srce mlado 
mučno može ustaviti, 
da ne bude željno i rado 
liepu i vrieđnu vil ljubiti : 
putom, ki je bez zabave 
svoju ljubav tjera i ljubi, 
i neumrle ljubav slave 
8 tom ljubavi ne izgubi. 

U četvrtom tjera hadum oštrom rieči djevojke u dvor, jer da mu 
je otac naložio, da ih ne pusti za čas izvan grada. 

Skup dvorana završuje prvo činjenje (1—651) razmatranjem, kako 
iieki misle, da zviezđe vladaju sudbinom ljudi, Likomed, da se ravna 
razumom, pa za to pazi tako na svoje kćeri, nu zalud zviezđe, zalud 
razum; što bog hoće, to će biti. 

Drugo činjenje (652—1585) počinje međj Deid. i Akilom. 

Deid. Eto je sreća dala nami, 
oba u srcu ko žudimo, 
da se ovdi mi na sami, 
dragi Akile, nahodimo. 

Da imenom pravim mogu 
slobodno te ja zazvati, 
i bez srama ljubav mnogu, 
ku ti nosim, ukazati. 

Za sve hitrim da načinom 
bih od tebe privarena, 
divojaČkom pod haljinom, 
ma je ljubav neizrečena. 

Što rieh — ka bi tva privara, 
moj ljubljeni mili brace, 
po volji se višnjom sgara, 
naša skrovna ljubav zače. 

Nu što veće skrovenija 
pod sjenom se sramna drži, 
toliko je ognjenija, 
toliko me jače prži. 

Gorim, ma mi često u sebi 
srce od straha preda, i stine, 
da uzazno ćajko ne bi 
moje i tvoje sej krivine. 

Akil ju ljubezno tješi, da ta ljubav nije sramna, zašto joj se on za¬ 
kleo da će ju uzeti, a proti tomu sigurno otac njezin ne će prosvje¬ 
dovati, nego će mu bit čast takova zeta steći. Deid. mu odvraća, da 

će mu biti vjerna robinjica. — To nije potrebno, za što ćeš mi biti 
kraljica, kad te oženim; nu sada polazim u lov, za što me one pjesme 
iza dublja u slavu kreposti veoma obodriše za prvašnjim mojim živo¬ 
tom. Deid. hoće da ga prati u lov, i da će mu nositi koplja, nu Akil 
joj tu želju odbija, za što se za nju straši, kad^ list nad njom šušne, 
kamo da ju pusti u pogibio divljih zvieri. 

Deid. Primam tvoje zapoviedi, 
moj životu izabrani, 
pogji plahe zvieri sliedi, 
s ljubljenom se tvom rastani. 

Grede porod naš primili 
u selu ćeš prigleđati, 
koji b pomnjom tu smo skrili, 
da ne bude ćajko znati. 

Rec seljane i, ka ga bij ude, 
da, kako je naučena, 
poslati ga meni bude 
medju cviećem pokrivena. 

Neka sinka, moju diku, 
vidim mojim ja očima, 
i požudu mu veliku 
smirim čestim celovima. 

Pogji s bogom, čes vesela* 

»družila te putem svudi, 
ružicom ti zemlja ctjela, 
srećni bili tvoji trudi. 

U drugom prikazanju Akil lovi i govori. 

A. Što ono šušnji u dubravi, 
koja će se stvar zgoditi, 
od zvieri je biljeg pravi, 
luk ću i striele pripraviti. 

Ah da silni medvjed bude, 
ili vepar oštrieh zubi, 
da počasti moje trude, 
da ga moja striel pogubi 

Dejdamija, ma družice, 
sreća bi ovo tvoja bila, 
moja draga vjerenice, 
srca moga dušo mila. 

Na čas rajske tvoje dike, 
dar malahan ali mio, 
strašnu glavu zvieri prike, 
on čas bi ti poklonio. 

* Ovo je pravo narodna želja. 

Ovdi Kiron udara i pjeva iza dublja. 

Kroz viteška djela teška 
De po putu od ljubavi, 
ko se rodi, da gospodi, 
k ne umrloj grede slavi. 

Ne lieposti, neg kreposti, 
junačko se srce klanja, 
ženska dika ljubovnika 
zlo pogubi, koga ranja. 

Ak. Koji romon, ke pjevanje 
od meue se ovdi čuje, 
na viteško djelovanje 
koje mlados mu svjetige. 

Ili ki god od bogova, 
ili Kiron glasoviti, 
priplivo je u mjesta ova 
po pučini valoviti. 

On je, drugi nitko nije, 
smirite se moje strile, 
ljepše pliene i srećnije, 
nieste nigda uhitile. 

Ali tko če moć od srama 
pogledati njega u lice, 
s nedostojniem haljinama 
razbludjene djevojčice. 

Kir. Tako, sinko moj ljubljeni, 
pri mlagjahnoj liepoj vili, 
starca meštra ti promieni 
i viteški ures mili. 

Poznaš li me? zasramjene 
tvoe poglede ne odmeći, 
dobro poznan ti si od mene 
zasve ženskoj u odjeći. 

Ne srami se, nu ne srami, 
niesu težka tvoja djela, 
majka je tvoja kriva nami, 
koja te ovdi jes doniela. 

Poznam, to su nje načini 
i hitrosti sve nje bile, 
ona tebe doć učini 
priobučena megju vile. 

Akil. Naučitelju moj hrabreni, 
od mlagjahnieh ljeta koga 
u jednakoj držah scjeni 
kako ćajka ljubljenoga, 

ko se ne ću ja sramiti, 
gdi ti, u irudieh ki me odhrani, 
u razbludah sad me uhiti 
sapletena u ovoj strani, 

gdi nauke sve hvaljene, 
ke mi poda ti njekada, 
poplesane, pogrdjene, 
prem očito gledaš sada. 

Kir. Sram ostavi, sinko, s’ strane, 
i slobodno tvoja dika 
odkrij meni skrovne rane, 
da im dati mogu lika. 

Rana u vrieme ne liečena 4 

žestočija mnogo ishodi, 
a u početku zatečena, 
vele lašnje liek nahodi. 

Akil. Najveća je moja rana 

i u žestokoj ja sam srneći, 
što dobrota tva poznana, 
u ovoj me je našla odjeći. 

Nu pokli je tva požuda, 
bilje uzaznat, koje odi 
od ktfposnieh tvojieh truda 
odhranjenje tvoje provodi: 

vas moj život raspušteni 
odkriću ti ja slobodno, 
pak se srči suproć meni 
ko t’ je drago i ugodno. 

Majka ga je usnuta preniela preko mora i na velik jad i sramotu 
obukla na nj u Skiru svoje haljine, ali ko bi materinskim molbam 
odolio ? 

Kir. Mati, koja uči sinove na zao put, 

vriedan sin odluči moljenja vik ne čut. 

Akil pripovieda dalje kako ga je majka slatko molila i ukazala mu 
Likomedove djevojke, koje baš bjehu izašle, da kod crkve na otoku 
proslave svetac Palade. 

Reče i družbu djevojčica 
ukaza mi na ovcm kraju, 
ke ljepotom svietla lica 
istom suncu odsivaju. 

Na sve ine najmilija 
u gizdavom tomu zboru, 
liepa i vriedna Deidamija 
objavi se mom pozoru. 

Jak glasnica biela dana 
od svih zviezda ljepša se kaže, 
taČ svom dikom vila izbrana 
sve ostale nadhodjaše. 

Djevojke i njihov otac ih liepo primiše, a Deidamija, ne sluteći šta 
se krije pod ženskom haljinom, obljubi ga preko sve mjere, i podje 
u toj ljubavi dotlje da 

Tako sa mnom zaljubljena, 
i ne znajuć me požude, 
htje najposlje da općena 
pernica nam jedna bude. 

A1 odovud čeljad grede, 
odovle se uklonimo, 
da ne mogu Čut besjede, 
ke megju nam govorimo. 

Ovo je kod Dubrovčana riedkom finoćom završena pripoviest o 
onom, što se ne može pripoviedati, kao što je i u cieloj sceni riedkom 
srećom orisana intimnost i ljubav Akilova s Kironom i Akilov stid, 
dakako kod Dubrovčana riedkom. 

U trećem prikazanju predstavljaju se kralju Diomed i Ulis kao 
trgovci iz Indostana, u kojem ima svega samo ne tičjega mlieka, pa 
su od toga blaga donieli, ne bi li što kupio. Kralju su veoma po¬ 
voljni, pozivlje ih da donesu štogodj mogu više, na trošak se ne će 
paziti. 

U četvrtom se Akil tužno kaje pred Kironom, što je pogriešio, 
oskvrnivši gostoljublje s nemogućnosti svoje požude navladati, za- 
vršujući: 

Tko vladati svć požude 
i svu vojju jaki nije, 
ko da druzleh vladat bude 
i kraljevat da umije. 

Kiron ga tješi, daje svemu tomu kriva Tetida i nagovara ga u boj. 
Akil bi pošao, ali kako će pustiti Deidamiju 8 kojom ima diete?! To 
ne treba, veli Kiron, nego neka podje ocu i sve mu kaže kako se 
zbilo, pa će se ovaj sigurno veseliti, što je takova zeta stekao. 

I ova je scena puna intimnosti i krepka stila. 

U petom prikazanju daje kralj svojemu hadumu lekcije, da osobito 
pazi na kćeri sada, gdje će trgovci doći, da prodaju robu. 

U šestom dolazi jedna djevojčica k na samo ostalomu hadumu i 
nudja mu, da će mu odkriti jednu tajnu Deidamije, ako joj pokloni 
urese uši ili zlaćeni hangjar. — Dat ću ti, nu samo reci. — Ne ću, 
dok ne dobijem. — Ma dat ću ti, nude reci, što ti je kazala? 

Rekla mi je da riečima 
ne vjerujem, nego u djela, 
ni me ara, ni ću sama 
8 tobom crncem stati odi, 
poću k bieliem ja vilama, 
ko što hoće, za mnom hodi. 

Hadum sam govori, kako je slabo žensko srce, kad je već to diete 
tako podmitljivo i polazi da dozna, koja je to tajna. 

I u ovoj je sceni naivna ženska narav mladoga djevojčeta veoma 
ugodno karakterisana. 

Skup dvorana završuje činjenje drugo razmatranjem, kako je 
častno, i krasno, i koristno za svoje rodno mjesto poginuti. 

U prvom skazanju trećega činjenja donieše Ulis i Diomed trgo¬ 
vinu. Na nukanje kraljevo, neka si svaka od kćeri izabere što joj 
je volja, uzima prva Deidamija ogrljaj od istočnoga bisera, a skup 
pripjeva: 

Dikla ka je blage ćudi 
pridobiva biser bieli, 
i goraštoj u požudi 
za svu dragu svak ju žudi. 

Pa tako iza 7 djevojaka, koje odabiru zlato ili drago kamenje čini 
iste krepostne opazke taj skup, što nam svjedoči kako je dubrovačka 
drama svakom prilikom slušateljem upiljivala krepost, i daje nam 
u scenu upleteno dokaz, da se te drame morahu igrati na podpunu 
teatru, jer- na kohh na piacu takovu scenu prikazati jest nemoguće. 

Akil osmi izabere štit; Ulis i Diomed bace sa sebe trgovačke 
haljine, zgrabe ga za ruku i odvuku ga pod glasom trubalja. 

Ove su trublje veoma fin motiv, da ih Akil sliedi, jer silom ga ne 
bi odvukli! 

Kralj ostavši sam ljutit pozivlje svu vojsku proti tim kletim gusarom. 

U drugom prikazanju nagovaraju Diomed i Ulis Akila da podje 
proti Troji. Ne mogu ostaviti Deidamije. — To ne treba, nego podji 
se s nami presvući i odprto reci Likomedu, ko si, sigurno će mu biti 
čast nad takovim zetom. 

Ovdi već počimlje dosadno opetovanje, razvlačivanje i prenaglo raz- 
driešivanje čina. 

U trećem kralj i skup bojnika dolazi hrusteći se proti gusarom, 
koji će mu ljuto platiti! 

U četvrtom dolazi hadum kralju javljati kako je u zamitu od 
djevojčice doznao za Deidamijino diete, pa se i zbilja osvjedočio, 
kako ga jedna seljanka doniela majci u košari ružica s pismom na 
mater, ali ne zna s kim to diete ima. Bies kraljev raste do vrhunca 
proti kćeri, jetetu i gusarom. 

U petom se Kiron veseli, jer je vidio, kako su Akila odvukli Dio¬ 
med i Ulis, koje spozna kao grčke junake proti Troji. 

U šestom Deidamija obično nariče što joj gusari vjerenika ođ- 
vukoše. U tom naricanju dolazi iz Čubranovića izeta 

Izgubit ću život tužna 
kada izgubih svu mu diku, 
lele, lele, veomi ružna 
da ne osušim lica viku 

što je uz onu u Pavlimiru druga takova strofa. 

U sedmoj pripovieda glasnica tužnoj Deidaraiji, kako je hadum 
kralju donio diete i ovaj se biesan sprema da ga ubije. Deidamija 
teče neka i nju ubije. 

U osmom dolazi Tetida 8 vilami noseći Akilu oružje od Vulkana i 
spremajući mu pir, kad je već od Proteja doznala volju bogova, da 
mora svakako u boj. 

U devetom dolazi glasnica javiti Tetiđi, da joj sina ugrabile gusari, 
a Deidamiji i svim ženskim i hotimu prieti kralj rad onoga djeteta 
mukama. 

U desetom se hruste bojnici na gusare. 

U jedanaestom javlja tomu skupu glasnik, kako to nijesu gusari 
nego grčki junaci, a ono Akil, koji svi eto gredu kralju moliti ga, da 
prime Akila za zeta. I bojnici na ta čudesa polaze kralja moliti, da 
bi i oni proti Troji. 

U dvanaestom dolazi drugi glasnik javiti, kako je kralj htio pogu¬ 
biti Deidamiju, ova mu odkrila da ono bijaše Akil a ne ženska. U 

to je došao Kiron i potvrdio to kralju predočujući mu sreću, koja ga 
stigla. U to se pokazao s Grci i zbilja Akil i bilo je veliko veselje na 
sve strane, kad donieše diete Pirha te se Akil i Deidamija zagrli še. 
Prije nego će poći u boj držat će se pir. Nu eto se kraljevska vrata 
otvaraju. 

U dvanaestom kralj, Akil, Deidamija, Ulis, Tetida čestitaju jedan 
drugomu i hvale boga što se ta stvar tako liepo svršila, a skup zavr- 
šuje pjevajući, neka Imeneo sveže ovi brak i veli kako božjom voljom 
biva često što ljudi nikad nijesu mislili. 

Mimogrede spominjamo ovdje 3. Kolomba (rkp. frat. bib. Dubr. 
br. 80. 68.) koji nije drama nego dialog medj Kolombom i njegovom 
družbom u 129 osmeraca spjevan. Družba govori Kolombu, da ju je 
svojim znanjem svih sebi privezao, da će ga sliediti kud mu je drago. 

Kolombo im odvraća da će s takvom družbom, u kojoj 

Zemlje Ispanske i Latinske 
vitezi su ovdi izbrani, 
i države cviet siovinske 
slavni u svemu Dubrovčani, 

lahko prebroditi ocean preko Erkulovih stupova i tiem si steći veću 
slavu od istih Grka, koji su plovili u nove zemlje radi zlata, dočim 
oni plove da po svem svietu rasprostru kršćanstvo. Družba mu odgo¬ 
vara, neka ju vodi, kud ga je volja, da će s njim sve nevolje podnieti, 
i već se vesele kako će se prebrodivši more sretno kući vratiti i pasti 
u krilo svojim ženam. 

I drame treće vrsti nijesu svojom kompozicijom vriednije, ali nam 
se u njih manjak umjetnički po nešto nadoknadjuje zanimljivošću sa¬ 
držaja, to su 

c) Palmotićeve drame kojim je predmet crpen iz narodne historije. 
Nemamo u tih dramah podnipošto tražiti historičke vriednosti, jer su u 
njih historičke zgode u posvema izmišljene situacije svedene, kao što 
u Danici i Pavlimiru, ili je sve skupa izmišljeno, i zgode i imena, kao 
u Captislavi i u Bisernici. U Danici dramatizuje Palmotić peto pje¬ 
vanja Ariostova Orlanda, u Pavlimiru nas mnogo opominje na Ver- 
gilija, samo u Captislavi i Bisernici se čini posvema originalan, 
akoprem nas opominje na Ariosta, riešavajući katastrofu pomoću vila, 
i vilozmaja, i drugih takovih vrhunarodnih sredstva i bića, od kojih 
sve vrve. 

Ostale pojedinosti pripomenute se kod svake drame prigodomice. 
Evo ih redom. 


Digitized by v^.ooQle 



142 


1. Danica. 

(Rkp. bib. frat. u Đubr. 1. br. 194. 73; 2. br. 198. 82; 3. br. 266. 
87; 4. 261. 89; 5. rkp. akd. br. 346; 6. br. 645; 7. br. 667.) 

U prologu govori rieka Sava kratku apoteozu gradu Dubrovniku, 
a za tim pripovieda slušateljem, kako se je s Bosnom i palačom kralja 
Ostoje premjestila ovamo, da se obnovi uspomena na ljubav i 
junačtvo, koje se je godilo za vrierne kralja Ostoje. Glavni dio toga 
junačtva pada na Ostojinu kćer Danicu, za tim na mlade Dubrovčane: 
Ivana i Matijaša. Ovomu posljednjemu kumovao je kralj Ostoja pri 
njegovu porodu u Dubrovniku i uzeo kumče na svoj dvor, gdje je 
vremenom stekao podpunu ljubav kraljeve kćeri Danice. Ta ljubav 
mu skoro bi uzrokom te se je utopio u mojih valovih, veli rieka Sava. 
Nu evo gdje dolazi hudi i oholi Hrvoje „ban Hrvatskieh strana^, 
čovjek moguće i svietle krvi, ali zločeste ćudi. On je ljubovnik Je- 
rine, preko koje mu je namjera preoteti Matijašu Danicu a sebi ju 
za ženu steći. 

Prvim aktom započimlje posvema pravilno sam čin drame. Ban 
Hrvoje nadje se na samo sa svojom ljubovcom Jerinom, i traži od 
iste, neka bi za njega oko svoje gospoje Danice nastojala, da mu po¬ 
stane ženom. Jerina se takomu zahtievu svoga dragoga, komu je 
svoju čast već podala, isprvice ustručava zadovoljiti, nu poslije se ipak 
skloni na uvjeravanje Hrvojino, da će ju i uz Danicu uvieke ijubiti, 
a skloni se tomu, jer je presretna, da si Hrvoju ma i takovom uslu¬ 
gom obveže, da joj bude zahvalan, akoprem ju u idućoj monolo- 
gičkoj sceni ta zadaća mnogo truda stoji. 

U trećoj sceni prvoga akta pripovieda od tuge probliedjeli Matijaš 
svomu bratu Ivanu, koje ga nevolje more. Zaljubljen je bez kraja 
u Danicu, kojoj je ovako ljubav stekao. Jednom vojevaše Ostoja 
proti Tartarom, od kojih Matijaš spase kralju život, ali sam mladić i 
Danica postaše Tartarski sužnjevi. U toj nevolji pomože Matijaš Da¬ 
nici, davši joj svoje odielo, neka se obuče na muškaračku, pak tako 
preobučena da podje u tabor dušmana i iste prevari, da je ona sluga 
Daničin, za kojega će im donieti od kuće silne ođkupe. Neprijatelji 
Danicu tako do ista pustiše, i došavši ona k Ostoji, pošalje ovaj za 
na žensku preobučena Matijaša odkupe. Vrativši se i Matijaš sretno 
učini ga kralj vojevodom, pak se i kao takav opeta kralju učinio 
zaslužan, jerbo je svojim junačtvom svladao bunu, koja se je bila 
proti njegovu priestolu podigla. Kralj ga je za tu novu uslugu toliko 

odlikovao, da mu je pri gostbi stisnuo ruku i kazao mu, da za nj 
čuva što mu je najdraže na svietu. Matijaš se pred bratom Ivanom 
nada, da će ta najdraža stvar biti Danica, koja ga je poslije one 
časti pozvala da s njome pleše i vruće mu pri tom ruku stiskala, a 
poslije mu jednom prigodom i vječnom se ljubavi zaprisegla. Iza 
tolike sreće doznao je Matijaš, da ban Hrvoje traži Danicu, i boji 
se toga susnuboka, jer je ugledne krvi i imena; brat Ivan ga gleda 
radi toga umiriti. 

U četvrtoj sceni nagovara Jerina Danicu, da uzme Hrvoju, što 
Danica odiješito odbija, te pripovieda Jerini kako je Matijaš i ocu 
i njoj život spasao, kako mu je otac obećao najdražu stvar, koja ne 
može biti nego ona, kako je Dubrovački plemić isto tako ugledan 
kao i koji ban, kako joj sam otac ima Dubrovkinju za ženu, kako 
je Matijašu krstni kum, i kako je njojzi za volju odbio već i snu- 
bioce: Gjurgja Despota, Janka Vojevodu, i Sviloevića. 

Na koncu prvoga akta pozivlju djevojčice Danicu na ples, pri- 
spodabljajući svoju gospoju zviezdi danici, a kor svršuje razmatra¬ 
jući, kako je liepo kada kralj štuje hrabre vojnike, pak da s toga i 
Ostoju ide hvala, što drži u časti Matijaša. 

U prvoj sceni drugoga akta tješi Danica Matijaša, neka se ne 
straši, ako je čuo, da ju Hrvoja prosi, jer da ona za Hrvoju pod- 
nipošto ne će poći. 

U drugoj sceni referuje Jerina Hrvoju, kako Danicu nije mogla 
njemu prikloniti. Hrvoja biesni što je zapostavljen takovu neznatnu 
Dubrovčaninu, i moli Jerinu, neka se preobuče kao Danica, da ju 
u takovoj prilici milujući ima nasladu što će pri tomu misliti, da je 
do ista Danica, čemu Jerina pristaje, tješeći svoga dragoga, da za 
njega ima drugih zaručnica pokraj Danice koliko god ga je volja. 

U trećoj i četvrtoj sceni čine Hrvoja i Matijaš pogodbu, da Danica 
bude onomu ljuba, koji će od nje dobiti većih dokaza njezine na¬ 
klonosti. 

Kor razmatra pogubu koja nastaje sa zlih jezika, osobito kad 
uzmu huliti žene, koje kor hvali do nebesa, obzirući se na krepostnu 
Danicu. 

Treći akt počimlje jadovanjem Matijaševim, što Danica ljubi ta¬ 
kova čovjeka kao što je Hrvoja, ako je istina što mu je sve ovaj o 
njezinoj naklonosti govorio. 

U drugoj sceni svjetuje se Ostoja sa svojimi savjetnici, komu bi 
kćer dao: Hrvoji ili Matijašu; jednomu treba da ju dade, jer mu 

treba saveznika proti Turkom, koji oboriše već svu slovinsku go¬ 
spodu: „kuću Nemanjieh Raškieh cara i množ Bulgara“ a i Sigis- 
munda razbiše, koji baš sada boravi u Dubrovniku. Prvi svjetnik, 
Hrvojin rodjak, govori za Hrvoju, jerbo je isti domaći sin a takove 
ćudi, da će dići bunu, ako ga odbije. Drugi svjetnik govori za 
Matijaša, jer su i Dubrovčani domaći i slavni sinovi, od kojih i sam 
Sigismund traži pomoći, pak je Ostoja Matijašu osobno obvezan a 
i obećao mu je već Danicu. 

Treća scena djeluje veoma dramatski na razvoj čina. Dolazi na 
ime poslanik Vlah iz Dubrovnika, koji pripovieda kralju i njegovu 
vieću, kako su Dubrovčani liepo primili Sigismunda, dali mu pomoć, 
i ovaj im učinio od zahvalnosti kneza vitezom zlatne ostruge. Proći 
će Sigismund kroz Bosnu i već i s jutra će doći njegov poslanik Svi- 
loević, da s Ostojem učine savez proti Turčinu. Ove viesti dakako 
daju premah vriednosti Matijaševoj te kralj odluči uzeti ga za zeta, 
kad i sam Sigismund toliko štuje Dubrovčane. 

U četvrtoj sceni dolazi prikazana ona opklada Matijaševa i Hr- 
vojina. Hrvoja je kazao, da se Matijaš može na svoje oči osvjedočiti, 
kako noću uzlazi na ljestvah k Danici, i vodi evo Matijaša neka 
gleda. Hrvoja se do ista uspinje na Daničin prozor, ali na prozoru 
nije u istinu Danica, nego Jerina, koja se kako znamo, preobukla 
kao Danica, da se Matijašu po mjesečini doista prividila kao da je 
Danica. 

Kor završuje treći akt apoteozom na krepost i hvali Ostoju, koji 
u Matijašu dade kreposti prednost pred bogatstvom. 

U prvoj sceni četvrtoga akta plaši se Janko što mu je brat Ma¬ 
tijaš ranim jutrom otišao iz kuće a ne zna se kamo. Janko je na 
ime bio prisutan pri onoj noćnoj sceni, brat ga je poveo i stavio na 
daleko, da mu bude u pomoći, ako bi Hrvoja na nj izdajnički na¬ 
valio. Strah Ivanov nije isprazan, jer evo dolazi vjestnik i javlja, 
kako se je Matijaš bacio u more i umolio njega, neka podje javiti 
Danici, da je to s toga učinio, što joj je noćas nevjeru gledao. 

U drugoj sceni smije se Hrvoja svojemu uspjehu, a u trećoj jaduje 
Danica nad Matijaševom smrću i pada u obligatnu nesviest. Da bude 
još više plača, jaduju u četvrtoj bojnici za Matijašem. 

U petoj osvadi Ivanov glasnik Ostoji njegovu kćer Danicu radi 
bluda, i kralj je prema zakonom viteštva prisiljen svoju kćer dati 
smaći, ako se ne nadje nijedan vitez, koji će Ivanu na mejdanu 
dokazati, da je slagao. 

U šestoj sceni tješi Hrvoja Jerinu, da se ne strasi za Danicu, i 
veli njoj, da će bit najspametnije, ako ode u jedan od njegovih gra¬ 
dova, kamo će ju dati odpratiti, a sam će za njom doći, dok se kod 
Ostoje ciela ta stvar svrši. 

U sedmoj sceni monologiše Hrvoja, kako je u opasnosti, dok je 
Jerina živa, i odlučan je, da ju preda pratnji, koja će ju u šumi 
ubiti. 

U osmoj i devetoj dolaze različite vrsti plača nad nesretnom Da* 
nicom. 

U desetoj sprema se pratnja da Jerinu u šumi ubija; Jerina glasno 
kune Hrvoja, medj ostalim: 

Ovo li je čas i slava, 
ku niihotje obećati, 
da 8 tobome banovati 
hrvatskieh ću sred država. 

Jerinine kletve začuje u jedanaestoj sceni Sigismundov poslanik 
Sviloević jašući k Ostoji. Jerina izbavljena prati Sviloevića, da će 
mu putem svu svoju zgodu pripoviedati, jer ne može s njime na 
mjestu ostati, po što evo dolazi kor. 

Kor pjeva neka junaci Sviloević, Janko Vojevoda, Sekula Sestretić, 
Despot, Bator, Škenderberg dodju braniti Daničinu čast. 

U prvoj sceni petoga akta dolaze Sviloević i Jerina u Ostojin grad. 
Jerina ode u „gostov stan u a Sviloević kralju. 

U đrngoj sceni pripovieda glasnik Sviloeviću, kako se našao neki 
nepoznati vitez, koji se pod vizirom s Jankom bije za Daničinu čast. 

U trećoj sceni ne preostaje Jerini drugo nego se odputi medj u 
opatice. 

U sceni najpošljednjoj dodje Sviloević k Ostoji, koji poslaniku 
carskomn za volju obustavi za čas mejdan Janka i neznanoga viteza. 
Sviloević pripovieda, kako je od Jerine doznao, da Danica nije kriva, 
i pozove Hrvoju na mejdan te ga ubije, a Hrvoja izdišući prizna 
svoju krivnju. Sad zamole neznanoga viteza da im se pokaže ko je. 
To je Matijaš, koji se u vodi predomislio pak je isplivao i čuvši kako 
se radi Danice pozvao mejdan, nije mogao odoljeti, a da ma i proti 
rodjenomu bratu dodje njenu čast braniti: ako ubijem brata — mislio 
je Matijaš — neka vidi Danica koliko joj žrtvujem, ako brat mene, 
neka i brat vidi, kako je pogriešio, što je okaljao čast moje ljube. 
Cieli zbor odluči Jerini oprostiti, Matijaš postane mjesto Hrvoje ban 
hrvatski i dobije Danicu za ženu. 

(Historija drame.) 10 

Kor pjeva kako se na svietu napokon svaka tajna dozna. 

Palmotič nam je u toj Danici đialogisao peto pjevanje Ariostova 
Orlanda, premetnuvsi Ariostovu Škotsku u Bosnu i zamienivši nje¬ 
gova skotska lica imeni iz domaće hrvatske historije. Danas bi se 
dakako tolika sloboda svojevoljnoga smišljanja i premetanja histo- 
ričkih zgoda i karaktera posvema osudila. Ako smetnemo s uma tu 
jednu neumjestnost nalazimo u Danici posvema pravilno đialogisano 
Ariostovo pjevanje, samo sto Palmotićeva Danica nema izrazitih ka¬ 
raktera : niti je komedija niti je tragedija. Na naslovnom listu jed¬ 
noga rukopisa stoji upisano tragikomedija, nu imajući o istom pred¬ 
metu Sekspirovu komediju: „mnoge vike ni za što u imamo najbolji 
dokaz, da je taj predmet obzirom na ono noćno penjanje Hrvojino 
k Jerini posvema nespretan za ikakovu ozbiljnost. Nekoji karakteri, 
kao vuhveni Ilrvoja, izvedeni su kod Palmotića karakteristično, druge 
je medjutim prema Ariostu iskvario. Tako je Jerina kod Ariosta 
nebrižna ženska, kojoj nije ni na kraju pameti, da bi ju Hrvoja 
ikada oženio, dočim je kod Palmotića postala legalna ljubovca, od 
koje se podnipošto ne mogu zahtievati tolike usluge sto ih čini svomu 
dragomu. Na kraju drame zaboravlja Palmotić spomenuti, daju nijesu 
već mogli naći, kad joj htjedoše oproštenje đonieti. 

Druga Palmotićeva drama te vrsti, u kojoj su lica đjelujućih uzeta 
iz narodne historije, opominje mnogo na Vergilija, to jest njegov 

2. Pa v li mir. 

(ltukp. frat. bib. đubr. 1. br. 71. 48. prikazan prid dvorom od 
družine isprazne 22 fevrara 1632; 2. br. 265. 86. isti nadpis; 3. akd. 
medju biskupovimi.) 

U prologu dolazi „Epidavro grad u i predstavlja se publici što je 
bio; kako ga Goti i Saracini sharaše, da sada od gradjana ne ostaše 
nego pastiri; kako se nad tiem ne ljuti, jer će danas „vrfi u ovieh 
oštrieh hridi (ke mjesto ovo Lavami zove) gluho more gdje se vidi 
razbijati sve valove grad Dubrovnik, slava svih gradova, podići se; 
kako eto kralj Pavlimir plove iz Kima u slovinske krajeve, gdje 
mu nekoč djed kraljevaše; kako je glavar vila i vilenika Strmogor 
poslao u Studenicu, koja vjetrove drži, Tmora i Snježnicu, neka proti 
njemu pusti vjetrove; kako je ova to i zbilja učinila, ali kralju na- 
udila nije, jer nosi sobom svete moći, koje ga občuvaše te mu evo 
njegova jedina ladja od svih dolazi k zemlji; kako baš slučajno narod 
ide u crkvu na slavu što je nekoč sv. Uar ubio Drakuna Voasa, tako 

zvana sto ciele volove poždiraše, koji ležaše kraj grada u špilji Ši- 
pun; napokon se ugiblje pred dolazećim Tmorora i Snježnicom. 

U prvoj sceni prvoga akta dolazi Tmor govoreći svojoj hitroj drugi 
Snježnici, s kojom po oblaku leti i kad se ljubi sviet zlimi godinami 
muči, kako je uzaludo njihov kralj u noći pod orahom vieće sabrao 
i dao im moć da proti Pavlimiru uzbune more, jer evo ipak spasen 
dolazi. Snježnica se u odgovoru čudi, što još nema, kako bje ugovo¬ 
reno, ciele vilinje družbe na sastanku. U to dolazi s cielom družbom 
kralj Strmogor i razloži im stanje stvari, kako na ime od dolazeća 
kralja Pavlimira bješe zagrozila pogibio, da se na pećini od Lava 
uzdigne kršćanski grad, pa kako je poslao Tmora i Snježnicu, neka 
uzbune more i da će sada od njih Čuti, k ako su uspjeli s tiem nalogom. 
Snježnica na to referira, kako su točno s mjesta njegove naloge iz¬ 
veli, sunuvši se u Vjetrnjicu i uzrujav more do gorskih valova, ali 
kako se eto ipak Pavlimir doduše samo jednom plavi spasao i došao 
u mirnu luku Gruž, a da im je još veći jad, što se evo narod sprema 
da proslavi kako je Ilar ubio Voasa. Strmogor ih bodri na daljni 
rad, prispodobom da i dub ne pada od prvoga udarca, pa tako ni 
oni. Skup vileni mu odvraća, da se ne boje, kada no imadu medju 
sobom eto Čemernicu, „Covac u , Vitoša, Zelengoru, Toplicu i Kuno- 
vicu, koji su svi spremni na njegovu zapovied poteći. Strmogor veli, 
neka se ostali razbiju kući, a sam Tmor i Snježnica neka posao na 
sebe uzmu. Tmor veli, da će se pretvoriti pastirom i uzrujati na- 
bunom narod, govoreći mu, da Pavlimir dolazi, kako bi ih podjarmio. 
Snježnica veli, da ide u Trebinje, gdje se Bosanski kraljevi krune 
i koje ima svoje ime, što u njem ima svega što boju treba, i da će 
ih pobuniti pa tako i susjedne im Vlahe, govoreći kako Pavlimir 
dolazi, da zauzme slovinsku kraljevinu. Strmogor ih povladjujući od- 
pravlja, Tmor i Snježnica polaze, ugibajući se pred dolazećim Pavli¬ 
mir om. 

U drugoj sceni bodri kralj svoju družbu, neka ne izgube kuražu, 
bog će dati i biti će bolje. Svjetnik mu govori, da su uz njega neustra¬ 
šivi, jer je viditi da ga sam bog čuva, po što mu se jedinomu plav 
sačuvala. Pavlimir se nada, da mu ostala družba nije izginula i šalje 
ih na različita mjesta, da morem gledaju, a on će poći ispitati, kakov 
je to narod, u kojega su zemlju došli. 

U govoru ima mnogo remeniscencije na Vergila. 

U trećoj sceni veoma liepim govorom Pavlimir pripovieđa svoju 

nesretnu samoću, i buru, i strah, da ga ovako sama ne bi Slovini za 

kralja primili, te se napokon sprema da iza čestoga dublja doznade 
od razgovaraj učili se ljudi, u kojem li je kraju. 

U četvrtoj sceni pozivlje Dubravko skup pasti era neka poteku u 
crkvu, jer je danas dan uspomene, kada je sv. Ilar pogubio pogubnoga 
zmaja Voasa. Taj zmaj se naime nalažaše kraj Epidaura i nemilo 
haraše polja na okolo. Na to dodje u oštroj kostreti iz istočne strane 
s neba poslan sv. Ilar, pomoli se bogu, zapovjedi zmaju da ga sliedi 
preko mora do „kraj župe Žrnovice u gdje sagradi kolibu, u koju 
zmaj uljeze. Koliba se upali i zmaj izgorje. Od toga dana nesta u ovih 
krajevih slave Hoja, Lere i Dolerije, a kršćanstvo nasta. Nasljednik 
Ilarov jest pustinjak Srgj, koji žive u špilji, iz koje znade sve Što u 
svietu biva i u kojoj je Ilar ubilježio slikovno sto će se sve dogoditi 
mjestu ovomu, na kojem sada Epidaurani raspršeni živu. Te slike će 
Srgj danas narodu rastumačiti. Ima uz toga Srgja vila (djevojka) 
Margarita, kći Srgjeve sestre, potomak onoga bana, koji je Oštrogote 
potukao. Ta dolazi vodeći djevojke u crkvu. 

U opisu zmaja i kako je izgorio, kao i u obće u cieloj ovoj sceni 
ima veoma mnogo riedkih krasota. 

U petoj sceni dolazi Margarita s djevojkami i pjevaju, kako je u 
vrieme zmaja bilo strašno, a kako je sada liepo, s toga neka se svaki 
sprema slaviti sv. Hara. 

U prvoj sceni drugoga akta izlazi Pavlimir iza grmlja i govori kako 
je to liepa družina, i da želi inedju njom podignuti grad; zatim kako 
ga je ljubav za Margaritom osvojila. U poslu ovoga posljednjega mo- 
nologizuje otimajući se dilemi, u kojoj ga s jedne strane veže i vuče 
vasiona ljubav prema Margariti, a s druge ga od nje odvraća od 
te ljubavi misao, da ima poći za kralja u slovinske krajeve, gdje 
bi mu može biti prigovarali, kad bi došao s takom vjerenicom. 
Prva strana dileme nadvlada njegove odluke, n što dolazi njegova 
družina. 

U drugoj sceni dolazi družina Pavlimirova, govoreći mu, neka se 
ne plaši jer da su oni doznali, da su ovo veoma ljubezni ljudi u ovom 
kraju, a osobito su liepe žene. Pavlimir im veli, da je on to i sam 
vidio, a osobito mu Margarita zasjekla u srce. Družina ga nagovara 
neka ju ženi, a on veli, da je tako i sam pomislio, a nadalje, da u 
ovom kraju sagradi grad i nje s ostalimi djevojkami oženi. Ovi se 
tomu raduju i bodre ga, jer da će si tiem te ljude učiniti savezane. 
Pavlimir pristaje i veli im, neka sada idu izgledati na moru, da li će 
koji drug odkuda doći; oni mu vele, da su šestorica već otišli na 

gore, a u to dolazi Srgj i skup pastira i vila, pred kojimi se ugiblju 
na stranu, da čuju što će biti. 

Srgj pozivlje družbu, da idu u špilju, u kojoj nekoć Har staja, a on 
mu je u njoj namjestnik, da u toj špilji dovrše slavu dana pogube 
Voasa. U to izadje Pavlimir s družinom, Srgj se prepane pred njimi 
oružanimi, ali ga Pavlimir umiri i pripovieda mu, da mu djed bijaše 
Radoslav, kojega sin Geslav prisili te je morao u Rim pobjeći, gdje se 
oženio, rodio Petrislava, a ovaj njega Pavlimira, kojega sada svi bani 
slovinske strane, bacivši Caslava u vodu, zovu na priest 1, što je on 
primio, ali mu na putu izginule sve ostale plavi do jedine njegove. 
Srgj se tomu poznanstvu veseli, proriče da će njegov dolazak biti od 
koristi po zemlju, nada se da će ostale plavi još nadoći, i pozivlje ga 
u svoju smjernu špilju, kamo odoše. 

U Četvrtoj sceni pita Margarita svoju od mladosti drugu Dubravku, 
što je to, da ju najednom ljubovni zoni za Pavlimirom prolaze, dočim 
je do sada tolikom postojanam hladnoćom sve župane snubioce od 
sebe odbijala. Dubravka se tomu raduje što ju ljubav obuzela, govo¬ 
reći joj daje to posvema pravo da ne ostane neomužena. Margarita 
pristaje na ovu pošljednju misao, ali veli, da će se znati čuvati nedo¬ 
zvoljene ljubavi, a da svoju sudbinu preporuča u obće bogu. 

Taj govor spominje na onaj medj Didonom i Anom u četvrtom pje¬ 
vanju Eneide očitom refleksijom Margarite, da ju bog oslobodio 
nedozvoljene ljubavi. Dakako daje prema Vergilijevu vodena 
imitacija, u kojoj se sva goruća vatra Virgilova stila pogasila u 
kršćanskoj poniznosti Margaritinoj. 

U to dolazi u petoj sceni jedan pastir, koji zove Margaritu u špilju 
k Srgju. Po Što, pita ova? Pastir pripovieda kako je Pavlimir Srgja 
pitao za njezin rod, a doznavši, da potiče od banova, uprosio ju za 
vjerenicu. Dubravka se tomu raduje, Margarita veli, da toga nije do¬ 
stojna, ali da ide viditi Što je i odu. 

U sceni šestoj sastaju se Tmor i Snježnica da si referuju, koliko je 
koje nabunom isposlovalo. Snježnica veli daje pošla u smrdeću špilju, 
u kojoj sumporana voda Flegetonta teče, koju nemilosni dusi pjene, i 
da si je tu dala donieti glavu od pobune, s kojom je, namazana usio- 
nom masti, uzjahala vrana ovna, na kojem leteć po crnom mraku 
spustila se strmovrata na hudu (ovo je mislim kriva nadomještena rieč 
drugom rukom za ispalu, koja mora da je označila kakova je to rieka 
bila) rieku, koja se ustavila i put joj lastan podala kroz jazovite po¬ 
nore, te je leteć po tmastieh jazih uz pakljene litice u jedan čas se 

upazila na kraj bistre Trebinštice. Tu seje pretvorila u sliku od pri- 
strašena Ulaka i pobunila na boj sve Trebinjane i njihove susjede 
Vlahe, govoreć im da guša dolazi njihove krajeve zasužnjiti. Tinor 
ju hvali, a pripoviedajući što je on izveo veli, daje imao mučan posao, 
jer mu je uviek smetao Srgj, koji čini da narod više ne vjeruje taštim 
čarom Mora, Uroka i Vukodlaka i planinskim vilam, ali da je ništa 
nemanje ipak u narodu rasprostro sumlju, da je Pavlimir došao sple- 
sati njihovu slobodu, koju će Margarita za prćiju dobiti. Sada se ide 
pretvoriti u sliku Krstimira, druga Pavlimirova, koji će se po svoj 
prilici spasti na moru i dospjeti ovamo. U toj slici prevarit će Pavli- 
mira, da se svi ostali drugi potopiše do njega. Snježnica veli da će 
ostati tuj na mjestu, dobaviti si glavu sna, kojom će uspavati Pavli- 
mira pa ga u snu ubiti. 

U sedmoj sceni raspršena i raspletena Snježnica stresa prutom, 
kruži zemlju, stupi bosonogom lievom u krug, pazi tri put na zapad, 
tris na istok, i zove duhe neka smrtonosnoga sna glavnju iznesu; 
po što dusi još ckne i krzmaju, zagrozi se, ako s mjesta ne dodju, 
ne će zatajat strašna imena od koga se svi tresu. Na to izlete dusi 
noseći tu glavnju i kažu da su spremni svud kud zapovieda poteći, 
ali im ona odbija za sada ponuđjenu si službu. U to dolazi Pavlimir 
i u Krstimira pretvoreni Tmor. 

U Krstimira pretvoreni Tmor govori Pavlimiru kako sve plavi po- 
ginuse, a Pavlimir naredi neka se za devet plavi usieku devet cipresa 
i devet oganja naloži. 

Pošto je tako u osmoj sceni već Pavlimir zdvajao, hoće li bez dru 
žine moći kraljevstvo slovinsko zadobiti, eto ti u devetoj sceni jedan 
bojnik, koji pripovieđa, kako vas narod rasrdjen viče ubijmo gusare 
i najpače jedna četa, koja se s gore Brgata spustila. Pavlimir je 
spreman da se s njimi pobiju, ali ga svj etnik odvraća, predočujuć, 
da se kralju nije dostojno s malim brojem proti nabunjenim pastirom 
tući, da podju na brod, da ga nabunjenici ne spale, što im nalaže jedno 
dužnost, jer u brodu voze iz Rima mnoge svete moći, a drugo strate- 
gički razlozi, jer kud bi, ako im brod izgori. Pavlimir pristaje tugu¬ 
jući, što se mora raskrstiti s Margaritom, koja će mu vječno srcem 
kralj evati. 

U desetoj sceni raduje se Tmor uspjehu i veli da ide sad Pavli- 
mirovu družinu pobuniti, da s njime, po što nema družine, ne će 
kraljestva zadobiti, i da ciela ta buna upravo iz onih zemalja potiče, 
koje ga bjehu na kraljestvo zvale. 

U jedanaestoj sceni dolazi Margarita cvileći što joj Pavlimir jedva 
joj bivši dao cjelov od ljubavi odlazi; Dubravka ju tješi, da će se 
može biti još vratiti; Margarita se ne da utješiti nego veli, kad ga ne 
mogaše živa imati, da će se baciti u more i kao utopnica do njega 
doplivati, na što će se valja da ipak njoj smilovati. 

U dvanaestoj sceni dolazi skup pastira i od njih petorica pjevaju, 
da si ne će dati od te nađošlice zatrti slobode. Ovo je kor, kojega 
pjesme ne kao u Danici pođpomažu stranu dramatskoga junaka nego 
njegovih protivnika. 

„Odi se čini moreška s lukovima i strielama 4 *. 

U prvoj sceni trećega akta govori; Srgj već umirenim pastirom kako 
su ludo učinili što se od Tmora i Snježnice daše zavariti, a ovi se 
kaju ispričavajući se, da ih je smamilo što su čuli da im Pavlimir 
želi kraljem postati. 

Kraljestvo je nad zlijem svima 
nam mrzećc i nemilo, 
ko je starijem Rimnjanima 
roditeljim našiern bilo; 

ali se nadaju da se je Pavlimir umirio, po što mu vratiše petoricu 
drugova koje bjehu zarobili, a drugu 6. poslaše da ga mole opro- 
štenje, a ponaj'pače što je sama Margarita otišla moliti ga, neka ih ne 
ostavlja. Srgj veli da će se doista Pavlimir vratiti i pripovieda im, 
kako mu se iza nabune jučeranje prikazao u snu Har i svu mu spletku 
Tmora i Snježnice odkrio a ujeđnom ga nađuhnuo da će razumjeti 
sve one slike o budućnosti Dubrovnika, koje je on u špilji izdjelao, 
medj kojimi stoji pisano, da će Pavlimir u dubravi podići grad, koji 
će biti nada sve slavan, pri čem med ostalim veli: 

Hodi kralju izabrani, 
hod uzroče naše sreće 
nam s nebesa obećani, 
grad zidati poeni veće, 
nikni liepi Dubrovuice; 
nikni, nikni slavni grade, 
odkli žarko sunce ističe 
dok li u more opet pade. 

Prave vječna gdje sloboda 
ima držat svoe pristolje, 
svietla utjecat gdje gospoda 
u te se će sred nevolje. 

Oni brodeć sinje more 
puni glasa vjekovita 


Digitized by v^.ooQle 



152 


u rodne će nosit dvore 
obilnosti svega svita, 
još će u pozna ljeta doći, 
iz Dubrave ko će ove 
Erkulove stupe proći 
i odkrivat zemlje nove. 

U drugoj sceni govori Snježnica kako je bila pošla da zakolje 
uspavana Pavlimira, ali se pri tom u nj zaljubila i utekla. 

U trećo sceni dolazi Tmor i pripovieda kako no je ono bio pošao 
da pobuni Pavlimirovu družinu, ali mu se stavile one svete moći u 
brodu na odpor, na to je otišao na grobove glasovitieh vilenika hitra 
Markana i Bobare. 

Tuj velikoj u bolesti, 
k& me jošte kolje i bije 
od dohodne sreće i Ćesti 
počeli metat hamalie, 

Doleriu i Leriana 
za tiem uzeh zaklinati, 
nam protivnieh ovieh strana 
da mi budu čes kazati. 

Ovi mu dodjoše kazat, da je Srgj svu njihovu nabunu predusretio, 
a na to on od njih tražio, da dozna budućnost toga grada, kojemu 
uzdignuće ne mogu osujetiti. Na to mu jedna nakazna donese iz rieke 
Ljute kupu vode, u kojoj se vidi budućnost Dubrovnika. Iz te kupe 
čitaju Snježnica i Tmor neke najznamenitije točke. 

Znamenito je u ovoj sceni, da se tu nalazi iz Cubranovićeve Jegjuke 
uzet veraz. Tmor veli: 

Bježmo drugo ma najpreče 
iz nemilieb ovieh strana, 
kletva hoće, sud protječe 
da nejmamo odi stana. 

Snježnica u ostalom ne će da bježi, nego ostaje pod izlikom da će 
pripaziti, ne bi li se koja smeća dala izvesti i govori u četvrtoj sceni 
kako ludo Tmor misli, da ga jošte ljubi. Ona se voli zvati Pavlimi- 
rovom vjerenicom i ide da u Margaritu pretvorena uz njega legne, 
da se skupa cjeluju. 

U petoj sceni dolazi Pavlimir s Margaritom govoreći joj, neka se 
ne boji da bi joj utekao, po što ga je njezina krasota toliko očarala, 
da se nikada od nje ne će dieliti, i da će ju odmah ženiti, čim se 
ukopna slava svrši. Margarita ga isprekiđava pripovieđanjem, daju 
još groza trese kad pomisli, kako je bio počeo se od nje dieliti i cec- 

kaju se: on govoreći ti si moja kraljica, ona, ti moj kralj. U to dolazi 
bojnik i naviešta, da Srgj 8 pastiri dolazi, kojemu polaze svi u susret. 

Dok Pavlimir s Margaritom idu Srgj u na susret, dolazi skup starih 
pastira i jedan od njih pjeva kako će po tumačenju Srgjevu Ilarovih 
slika u spilji biti glasovit Dubrovnik, koji će Pavlimir utemeljiti. Od¬ 
laze na Pavlimirovo ukopno slavlje. 

U sedmoj sceni dolazi glasnik k Pavlimiru i pripovieda mu kako 
se bas bjehu spremili, da započnu svečanost, usjekavši devet cipresa, 
devet slika crnih brodova, i namjestivši na stupovih oružje, kada 
najednom začuše na moru buku i eto ti u luku Gruž Krstimira s cie- 
lom družbom. Na to veli začudjeni Pavlimir, kako mu je bio Srgj 
istinu rekao, da onaj prvašnji Krstimir nije nego Tmor. 

U osmoj sceni pripovieda dakle Krstimir, kako ih bura bila najprije 
bacila na otok Mljet. Tu se negda već sv. Pavao sahranio i vrgao u 
pepeo zmiju, koja se njegove ruke trznula. Ovdje stojaše Agesilao 
odsudjeni, „kog od prije sin čestiti od riba pjesni poja a . Od njihove 
se „Polače u još vide miri, po kojoj luki ime. S toga su brže otišli i 
ne našavši Pavlimira ni u Ratu, Stonu, Vratniku, Zagoiju, Šipunu, 
Lopudu i Primoiju, pošli su ovamo i sretno ga našli. Pavlimir im 
na to veli, kako je odluka od nebesa, da on tu sagradi grad, da se 
oženi, a da i od njih svaki jednu vilu uzme. Na što ovi od srca rado 
pristaju. 

U devetoj sceni dolazi skup djevojčica, veseleći se što će se sve 
poudavati za Latinjane, a one su starinom i same Latinke. U tom 
govoru pripovieda jedna, kako se Snježnica bila pretvorila u Mar- 
garitu da uspava Pavlimira pa š njim se celuje, ali ju Srgj odkrio, te 
ju narod izbio i istjerao. 

U desetoj sceni dolazi Snježnica tugujući, da se svojom metamor¬ 
fozom tako osramotila i odlazi u gore, da nad svojom sramotom 
plaće. 

U jedanaestoj sceni dolazi Srgj, Svjetnik, Pavlimir, družina i pa¬ 
stiri i veli Pavlimir Srgj u, neka proriče budućnost Dubrovačku kako 
ga bog naučio. Srgj veli: najprije ćeš podići iznad Lava crkvu Mariji 
i uz nju opatički manastir, a poslije će se još sedam opatičkih mana¬ 
stira dići. U sjevernoj strani suproć njima dić će se opet dio crkve 
i tvrdi stani svetiem ljudiem i dobrima. Zatim će se dići crkva sve¬ 
toga Vlaha uz koju će biti grad za vieće, u kojem će se čuvati za¬ 
koni i gospoda se na sabor kupiti. Uz vieće biti će zgrada galija, 
koje će po moru gušu gnjaviti. Na golom kraku u zapadu biti će tvrda 


Digitized by CjOOQle 



154 


gradja sv. Lovrincu posvećena, a na istoku đvie, jedna sv. Ivanu, 
druga zdravoj Mariji, koje će luku čuvati. Ovo po starine Dubrovnika 
može biti znamenito prorokovanje završuje Srgj verzi: 

Porodi se glasoviti 
svietli grade već porodi, 
ki ćeš tvoj glas svud prostriti 
po neumrloj tvoj slobodi. 

Svietla će ova još dubrava, 
tu joj višnji moć dariva, 
upitomit orla siva, 
silna zmaj a, bojna lava. 

U dvanaestoj sceni dolazi glasnik i naviesti Pavlimiru da dolaze 
poklisari iz S1 o v i n s k e, da ga pozdrave darovi kao kralja. Pavlimir 
zahvaljuje bogu i svi idu poklisarom na susret. 

U trinaestoj sceni dolazi skup vila i pastiera i družina te pjevaju 
pjesmu od veselja sto Dubrovnik niče. 

U četrnaestoj sceni dolazi Pavlimir i Margarita na priestolju, zatiem 
družina pas ti eri poklisari i vile. Poklisari daju odužim govorom Pavli¬ 
miru krunu zemlje Slav& i Bošnjaka po kojoj teku Drina, Sava 
i Drava. Pavlimir ju prima i kruni Margaritu, a svojoj družini po¬ 
klanja grad Dubrovnik, koji je sazidao, a družina pripieva: 

Ako narav nemilosna 
maćeha je mjestu ovemu, 
vriednos je u njem sviem korisna 
mati srcu svegj našemu. 

Nam dubravo liepa i mila, 
obično je tve vladanje, 
sred mirnoga tvoga krila 
ugodno je tvoje stanje, 
posred polja i ravnina 
strašiva se ptica krije, 
a visocieh posred stina 
sivi soko gniezdo vije. 

U petnaestoj sceni pjevaju pastiri liepu pjesmu, kako će Dubrovnik 
biti kruna svih Dalmatinskih gradova, koji će svi narodi držati u 
slavi i hvali i vidjeti će sviet kako uspieva brzo grad, koji stoji pod 
zaštitom božjom. 

Treća Palmotićeva drama te vrsti jest 

3. Captislava. 

(Rukp. frat. bib. dub. 1. br. 130. 29. prid dvorom prikazana od 
družine Smetenieh 1652 fevrara; 2. 346. 74. ovdje piše 8 fevrara; 

3. 133. 33; 4. 135. 60; 5. 265. 86. učinjena 1652; 6. 198. 82; 7. 86. 
104. prikazana 8 fevrara 1652; 8. 256. 35; 9. akdm. br. 668; 
10. 386; 11. 732.) 

U prologu dolazi Slava s družbom Hvala i govori, kako je obišla 
sve silno Slovinstvo pa napokon došla k njim, da im pripovieda 
kako je u ovih zemljah nekoč kraljevao Krunislav, koji nije pod- 
loženim narodom nametao drugoga harača nego da govore slovinskim 
jezikom, čemu Moschi, Russi i Poljaci, Pomerani i Vandali, Čehi, 
Srbiji i Bošnjaci i Bosanski puci ostali veoma rado pristadoše. Taj 
Krunislav došao je stanovati u Epidaur, da svoje dni u pokoju po¬ 
traje. Nije od njih tražio drugoga nameta, nego da slovinski govore, 
što oni veoma rado primiše jedinim uvjetom, da im zakoni ostanu 
u latinskom jeziku, i tako obljubiše kralja, da svomu gradu po nje¬ 
govoj kćeri Captislavi nađjenuše ime. Tu Captislavu obrekoše rodi¬ 
telji već za rana nekomu mladiću, ali ona je zaljubljena s Gradimirom 
i sviet će danas imati priliku vidjeti, kako vjere ne sliede po ispraznom 
ljudskom svjetu nego što višnji zgar odredi. Odlaze dvorit Capti¬ 
slavu. 

U prvoj sceni govori kraljica Lljubislava kralju Krunoslavu kako 
je blag prema narodom a i prema njoj, koju bje oženio, kada joj oca 
bosanskoga kralja bješe pridobio i zasužnjio. Kralj joj odvraća da 
joj ima hvaliti, jer mu je jedini ures i slava, i jer mu je porodila ju¬ 
načkoga sina Vladimira i tri kćerce: Captislavu, ujedno s Vladimirom, 
za tim Ljubicu i Teuku. Captislavu je još za mlada odredio sinu 
srbskoga kralja Kažimira Bojnislavu, koji je jednom zgodom srednju 
Ljubicu oslobodio zmaja. Kraljica veli, da bi bila velika sreća, kad 
bi još mogla udati Ljubicu za Gradimira, sina kralja ugarskoga, koji 
im došao na dvor junakovati. Kralj veli, o tom ćemo poslije, nu neka 
, sada kćeri Captislavi ide naviestiti njihovu volju, za koju ona još ne 
zna, jer ju on svomu prijatelju Kazimiru još kao nejako diete bješe 
obećao, a Bojnislav dolazi sada po nju. 

U drugoj sceni veli Bojnislav svojoj družini da će danas dospjet 
brodovi njegova oca srbskoga kralja Kažimira, da odvedu njega i 
vjerenicu Captislavu, koja mu je već od djetinstva obrečena. Neka 
mu na djevojku paze, a on je pisao svim kraljem, preko kojih ze¬ 
malja će prolaziti, neka ga dočekaju. Bojnici vele da će paziti nje¬ 
gove želje i zapoviedi, i hvale ga što će dobiti silnu junakinju Capti¬ 
slavu, za koju se iskazao zaslužan, oslobodivši joj sestru Ljubicu od 
zmaja, koji ju bješe zagrabio i ponio u more, a on za njim zaplivao 

i posjekav ga u more zaronio. Bojnislav im naredi, da podjn na gore 
izgledati brodove i odoše. 

U trećoj sceni dolaze Gradimir i Lauš bratučedi, sinovi braće, onaj 
ugarskoga, ovaj boemskoga kralja. Lauš pita Gradimira neka mu 
kaže, što je tako sjetan. Ovaj poče. Rastao sam na dvoru moga oca 
bezbrižan, kad najednom začujem glas o slavi kralja Krunoslava, kod 
koga se Babrali najači vitezi na junačtvo. I mene želja obuzela, da 
medju nje podjem. Prošao sam mnoge zemlje rvući se s giganti, 
zvieri i junaci, napokon dodjoh blizu Smedereva. Tu se raznio glas, 
kako je smederevski despot Vučistrah, sin Vukmana i Kunovice (do¬ 
lazi u Pavlimiru kao vještica) pohodio bolnoga despota u Prizrenu pa 
mu himbeno, nemoguću se braniti, ugrabio ljubu, Zoru, koju drži na 
svom dvoru i piše svim vitezom, da ima najljepšu ženu, pred kojom 
se svaki ima pokloniti. Ja se digoh da ga osvetim i bivši dan od Sme- 
derova daleko uzjašem u noći konja i jašući svu noć legnem pred 
jutro spavat, privezav uza me konje. U snu mi se prikaza jedna 
krasna djevica i reče mi, da ju bog za me odredio, da mi bude žena 
i da će me ona braniti, kao što ja njihovu (žensku) čast branim, a da 
ću je poznati po sliki, koju mi ostavlja uza me. Ja se probudim i 
nadjem uza me štit s božanske djevojčice slikom na njem. Dignem 
se, dodjem pred Smederovo, na kojega vrati bješe zlatnim slovom upi¬ 
sano, da se tu hrani najljepša žena, kojoj se svaki vitez ima poklo¬ 
niti. U to izadje Vučistrah s vučom kapom, sa štitom na kom bješe 
slika kako vuk nosi ovcu, a pod slikom rieČi: ko je junak neka mi 
je ugrabi. Pobismo se i on pade, ja mu odsiečem glavu i odem. Le- 
gavši umoren spavat, nadodje četa, poslana od Vukmana i Kunovice 
te me u snu sveza i odvede u Smederevo da me spale. Stojah obkoljen 
od Smederevljana i Vukmana i Kunovice, koji bjehu i Zoru izveli, 
neka gleda kako ću zgoriti. I već je bilo na tom da me spale, kad al 
eto iznenada vitez, koji se zaletio medju Smederevljane, i kad ih 
toliko spoplesao, da bijaše mojoj slobodi nade, dodje k meni Zora, da 
mi oružje, postavi me na konja, i tako ja s vitezom pogazim svu 
četu, odsiečem Vukmanu i Kunovici glavu, postavim Zoru i njenoga 
muža despotom Smedereva, a viteza umolim neka mi se kaže ko je. 

, On učini, i sinu mi slika one djevojčice, koju nošah na štitu, i kaza 
mi, da je Captislava, kći kralja Krunoslava. Ja joj se obvežem do 
smrti robovati. Dalnja ti ne mogu govoriti jer evo nje s materom. 

U četvrtoj sceni govori mati Captislavi, da će joj kazati volju očevu 
i svoju, koju ima ispuniti. Captislava veli, da će joj zadovoljiti, pošto 

je i dosada za slavu i čast njihovu nasrtala na gigante, zvieri, plame, 
i sve moguće napasti. Mati veli, to se sada od nje ne prosi, nego 
samo, da uzme Bojnislava, za koga ju obrekoše, dok još bijaše diete. 
Videći majka, gdje joj ćerka pobliedila, zove je u kraljevski dvor, 
da joj reče, što joj je na srcu* 

Kor završuje pjesmom, kako su kraljevi blagoćom dični i slavni 
kao Aleksander, Ciro, a ne strogošću, kao njihovi djedovi Rimljani, 
s toga da Krunoslavu ide čast i dika. 

U prvoj sceni drugoga akta veli kraljica kralju, da je s kćerkom 
govorila, ali da ona na sve spremno odgovara, samo kad joj se Bojni- 
slav spomene, da se zastidi i šuti, i tako daju je mnogi strah, ne će 
li joj Bojnislav biti neugodan. Kralj joj odvraća, da to djevojčice 
obično tako čine, da im drugo govori lice i slika, a drugo srce, kad 
im se spomene ljubovnik; sramežljivost je znak ljubavi, i Captislava 
se srami pred tobom majkom govoriti. Kad je tako, veli kraljica, 
poslat ćemo brata joj Vladimira, neka on za vas govori, jer komu 
da sestrica bude iskrenija nego bratu svome. 

U drugoj sceni govori Gradimir Laušu dalje, kako je Captislavu 
sliedio na svih neizbrojnih mejdanih proti koječemu i svedj ju molio 
da ga uzme za roba, za slugu, ali ona odbila i zvala ga neka joj 
bude za rodjena brata. Kako je u tom skončaju došao u grad amo 
i eto ti na nesreću doznao da je za Bojnislava vjerena. A jesi li joj 
svoju ljubav odkrio, pita Lauš. Nijesam jer kad bih bio, a ona me ne 
bi bila uslišala, to bi mi smrt bila. Lauš veli: 

Liepu diklu željno ljubit 
a ne odkrit joj svoga platna, 
to je umriet, to pogubit 
svojom rukom sebe sama. 

Odkri joj se, ne izgubi se, 
kad te ona ljubi tako. 

Tve junaštvo svud slavi se 
i 8 njom kaži srce jako. 

Krivo joj si učiuio 
i tužit se ima n.t te, 
što joj došle niesi odkrio 
tvoga plama ki hrva te. 

Djevojčica želi svaka, 
da ju ljubiš, da ju dvoriš, 
ni se srdi na te paka, 
kad joj ljubav tvoju otvoriš. 

Bježi ako će bit sliedjena, 
od onoga koga smami, 

brani a žudi bit moljena, 
onda ljubi kad se srami. 

Ako čekaš da se odkriti 
ona tebi prvo bude: 
na uzdano ču tebi riti, 
te su misli sasma hide. 

Smionstvo se i sloboda 
hoče u djelih od ljubavi, 
smionih stidi dobra zgoda 
zato ti se njoj objavi. 

Gradirair veli da je kasno, kad je već zavjerena za Bojnislava. A 
šta, veli Lauš, to je bilo'bez njene volje i znanja, a spomeni se one 
djevojke koja ti se u snu ukazala i ostavila ti sliku na štitu. Građi - 
mir pristane da će joj se odkriti. 

U trećoj sceni pita Vladimir Captislavu, kunući ju zajedničkim 
porodom, odhranjenjem, junakovanjem neka mu veli što je tako tužna 
nevesela. Ova mu pripovieda kako je zaljubljena s Gradimirom, s kim 
je tolike zemlje junakujući prošla, cielom slavijom tja do vile sje- 
vernice, gdje su gledali ribe kao gore, jednooke ljude i jednonoge, 
pigmeje, koje ždrali u nebo odnose i t. d. i kako mi Snježnica obe¬ 
ćala, da će mi još jednom biti u najodlučnijem času u pomoći. Kako 
je Građimira bog njoj odredio, jer mu se u snu pokazala ona dje¬ 
vojčica i dala mu na Štitu njezinu sliku. Kako je to žalosno da ga 
ne smije uzeti nego mora Bojnislava, koga ona ne će i voli prije 
umrieti i ide se Gradimiru odkriti, koji joj se čini čudan, da joj se 
on ne odkrije. Vladimir joj veli, neka se ne smućuje, da će vrieme 
sve izliečiti, da su ga roditelji poslali neka njenu tajnu pita, ali da 
će im reći, da mu s njome još nije bilo prilike govoriti. Captislava 
se umiri i mahom pokrene da se ne će očitovati Gradimiru, nego će 
čekati, da skuša njegovu vjeru. 

Kor pjeva kako je to liepo kada mladići idu strmim putem kreposti, 
te stoga ide hvala Tesea i t. d. iz Grčke mitologije a i Građimira i 
Captislavu. 

U prvoj sceni trećega akta dolazi Bojnislav kralju naviestiti da su 
mu ljudi ugledali plavi kako dolaze morem i neka spravi Captislavu 
daju sutra povede u Srbiju, gdje je otac Kazimir sazvao sve srpske 
bane na pir. Kralj se raduje da će mu Captislavu moći dati, po što 
je s njegovim ocem bio najbliži prijatelj, s kojim je mnoge gigante 
potukao i po što je zahvalan upravo Bojnislavu što mu je Ljubicu 
izbavio od aždaje. Ljubica se, koja je prisutna, zahvaljuje odužom 

peroracijom i veli da će ga uviek štovati kao brata, a Bojnislav od¬ 
vraća, da će on nju kao sestru i da bi ju baš za ženu uzeo kad 
ne bi Captislavu prije bio dobio obrečenu. Ljubica ide dje¬ 
vojke spremiti za pir a Bojnislav svoju družinu. 

U drugoj sceni veli kralj kraljici, koja je još u prvoj sceni tuj 
bila, neka sve gospodski priredi za poklisare Kazimirove, ova od¬ 
lazi čudeći se što još Vladimir ne nosi glasa od Captislave, da li joj 
je drago. Kralj veli što joj ne bi drago bilo samo se stidi. 

U trećoj sceni dolazi glasnik kralju i pripovieđa, kako dolaze veselo 
šest korablji srpskih po Captislavu i opisuje bojnike i pomorce i ladje. 
Osim njih, veli, dolazi još jedna sa zapada, a kralj veli, ta je od 
kralja ugarskoga po Gradimira došla. 

U Četvrtoj sceni nuka Captislava Gradimira neka joj očituje, koja 
ga vila zatravila i na to se razmata odveć romantičan ali kao takav 
veoma zanimljiv dialog. Gradimir se prema običnoj konvenienciji 
romantike do skrajnosti ustručava od straha dakako u upravo ime 
Captislave izreći, nego sve govori o vili, koja je evo tu te ju Capti¬ 
slava gleda, koju evo sada sliedi i š njom je združen, ali Captislava 
sve bajage odvraća na sliku, koju na svom štitu ima i odvraća ga 
neka ne ljubi dvie vile; Gradimir veli samo je jedna, ona odvraća 
neka joj ime njezino reče, a Gradimir napokon odtrča, da će joj ju 
odmah doći pokazati. 

U petoj sceni govori sama ostala Captislava, o da zna Gradimir 
kako ja za njim ginem i kako znam za njegovu ljubav, ali se hoto- 
mice držim kao da ne znam!! 

Kor razmatra kako je brak u obće ljudem koristan a na po se 
ovaj medju Captislavom i Bojnislavom, jer će se njime združiti dvie 
države. 

U prvoj sceni četvrtoga akta dolaze pred kralja, kraljicu i Ljubicu 
Bojnislav s poklisari, koje kralj pita, kako su, i kako su putovali, i 
što radi Kazimir. Poklisari vele da je sve dobro, samo je Kazimir 
ostario i želi čim prije vidjeti nevjestu u svom domu, da mu unuke 
porodi. UDrenopolju će biti svatovi i doći će na pir sin cara Kon- 
stantina sa svimi vitezi i župani grčke carevine, a i Krunoslava i 
ženu pozivlje. Šalje kralju i kraljici dvie zlatne krune, Vladimiru 
dvanaest arapskih konja sa sedli i uzdami, Captislavi ogrljaj i min- 
djuše, Ljubici i Teuki ures za vrat, ostalim pirnikom zlatnu kupu, 
a svim skupa svoju dobru volju. Kralj im na darovih zahvaljuje 
veleći, da od starosti ne može sam, kako bi želio, doći, nego da će 

sina Vladimira poslati. Kraljica se takodjer zahvaljuje na darovili i 
veli Ljubici, neka one za Captislavu shrani. Ova obećaje i zahvaljuje 
se Bojnislavu, želeći mu sve dobro, a tako Bojnislav njoj opet. .Kralj 
veli Bojnislavu i poklisarom neka se u svojih sobah odmore, pa tako 
ovi i Ljubica, koja ima darove spraviti, odu, a kralj i kraljica ostaju 
sami te onaj ovoj u drugoj sceni veli, kako je to po nje sretan 
dan, sad da im je samo sina Vladimira uvjerit za kćercu Bisernicu, 
sestru Gradimirovu, sina kralja ugarskoga Vladislava, koji je do 
mene najslavniji slovinski kralj. Kraljica veli, to je sve dobro, 
ali ne zna što Vladimir, inače tako poslušan, ne nosi glasa, kako 
li je s Captislavom opravio. Kralj veli ne staraj se zato. E veli kra¬ 
ljica, Captislavaje jako zamišljena i probliedjela odkako te srpske 
plavi dodjoše, kao da ju kakova bol mori. To nije ništa nego lju- 
bovna stid i sramežljivost, i da te osvjedočim, poslat ćemo jednu 
dvorkinjicu po nju. 

U trećoj sceni stoji Captislava gdje ju ostavismo samu, a Gradimir 
dolazi i kaže joj da ima dva načina, kako će joj pokazati svoju 
ljubu, ali prije neka mu kaže, da li joj je povoljna vjera s Bojnislavom. 
A šta te to tišti? — Tišti me, u tome je moja sreća ili nesreća. — 
Pusti to i ukaži mi što si obećao. — Prvi način dakle jest, da ti 
otvorim svoje grudi i da mi u srcu kao zrcalu motriš moju Ijubovcu. 
— Toga mi ne treba, jer ja te ne ću mrtva, nego živa te hoću za 
svoga brata. — A ti gledaj u ovo zrcalo i vidi, to mi je moja ljuba 
za kojom gorim, i sada reci da li za me mariš. — To je od tebe 
veoma plaho, da tim zrcalom kušaš moje htjenje, kad znaš da sam 
zavjerena. — U to dodje dvorkinjica i pozove Captislavu k roditeljem, 
kamo ona polazi. 

U četvrtoj sceni tuguje sam ostali Gradimir nad svojom nesrećom, 
što je toliko uvriedio svoju gospoju, koja ga doslje kao brata ljubila, 
želi joj dobru sreću s Bojnislavom i ne će više da živi, kad mu je 
sunce života zapalo, nego će da umre. 

U petoj sceni Vladimir Laušu: kad si ti meni povjerio, da Gradimir 
ljubi Captislavu, sada ću ja tebi, da ona njega isto tako neizmjerno, 
i što mu se nije očitovala, tomu je isti uzrok Što se on njoj nije: 
sramežljivost. Ja sam ju podučio, neka ocu rekne, da voli prije 
umrieti neg za Bojnislava poći, a ako se otac na to ne umekša, neka 
s Gradimirom na konju uteče. Lauš veli: to se ne će bez božje po¬ 
moći riešiti. U to dolazi dvorkinjica, koja u šestoj sceni pripovieda 
kako je pozvala Captislavu pred roditelje, koji joj rekoše da ima poć 

za Bojnislava, a ona im odrješito rekla, da voli umrieti nego to, 
zatim ju poslala, neka ide Gradimiru kazati, da ona za njim jedinim 
svojom dušom gori, a ona potekavši, da mu to reče, našla ga mačem 
probodena mrtva na onom mjestu, gdje je prije s njome razgovarao. 
Lauš i Vladimir odu, e da li bi ga još k životu priveli, a dvorkinjica 
ide u dvor sve javiti. 

U sedmoj sceni govori razjaren kralj kraljici, ko bi se tolikoj opor- 
nosti od Captislave bio nadao, i kakova je to smeća po što su primili 
darove i poklisare; čitav sviet će ga držati nevjerom. Kraljica veli 
neka se umiri, da će se može biti još dati skloniti, da ga uzme. U to 
dolazi u osmoj sceni Lauš, i pripovieda smrt Gradimirovu, što kralja 
još više u toj nesreći smućuje, jer će ladji ugarskoj, koja je došla po 
Gradimira mjesto živa sina mrtva ocu povratiti. Lauš ga zove da idu 
pogledati bili se još dao k životu privesti. 

Kor pjeva kako je ludo kad žene očituju muškim svoje tajne, osim 
ako se ljube, u tom slučaju je dobro pače potrebno, jer gle koje ne¬ 
sreće nastaše s Captislavina tajenja. 

U prvoj sceni petoga akta pita se zamišljena dvorkinjica, kud li je 
Captislava s ozdravljenim Gradimirom pobjegla, a knjigu ostavila? 
Sve joj se čini da su na onu ugarsku ladju. I zbilja evo ih upazi 
kako se na brodu veseli za ruke drže, pa se sakrije za dub, da čuje, 
što li govore. 

Građimir na galiji govori Captislavi da li je to istina ili san, gdje 
no nedavno mrtav, sada živ i zr'rav svoju ljubeznu drži za ruku i 
ima od nje zavjemi prsten. — Istina je, veli Captislava. — On joj 
hvali što mu je dvaput život spasla, jednom kod Smedereva a drugi 
put danas, gdje mu nije bilo lieka nego njezin obraz i obećanje da će 
za nj poći. — To je moja dužnost bila, jer sam te svojim hinjenjem 
na smrt privela, a ljubila sam te od vajkada i sad me vodi kud ti 
drago. — Ajdemo dakle u Ugarsku, gdje ćeš u Biogradu biti krunjena. 
S bogom oče, majko, sestre, brate i Bojnislave. U to se galija digne, 
a dvorkinjica veli, hvala bogu da sve znam, nesretni Bojnislave, ha 
evo ga s kraljem i kraljicom, sve ću im reći. 

Kralj veli Bojnislavu, da mu ne može dati danas Captislave dok 
se ne svrši ukop Gradimirov koji je valja da umro. — Šta bi umro, 
veli dvorkinjica, eno ga s Captislavom živa i zdrava na brodu. — 
Kako se to dogodilo? — E, veli dvorkinjica, kad ste sinoć bili kod 
Gradimira i sazvali oko njega izdišuća sve Ijekare, poslaše ovi u 
zdvojnosti po Captislavu, ne bi li ga vraćanjem, koje je od Snježnice 

naučila, ozdravila; ona zapovjedi svim izaći a ja se sakrih i slušah. 
Tu uze ronit nad njim suze, ruke mu stiskat i prizivat ga, da pro¬ 
gleda, što i zbilja učini i tako Ijubkujući se s njom i dobivši cjelov 
i prsten od nje ozdravi. Poslije toga dodjem u sobu i nadjeni, gdje je 
Gradimir sve oružje iznio, a samo ova knjiga na vas ostala. Istući 
ih po svem dvoru, namjerim se na obalu morsku i zapazim ih na 

galiji- 

Kralj se ljuti a za njim Bojnislav, vičući za Gradimirom neka 
stane, neka se s njime pobije, da nije kraljevski sin nego gusar i da 
će ga on svojim ladjami već stići. Kralj ga na to bodri i on ode. 

U četvrtoj sceni veli kralj kraljici, da je pravo, da Bojnislav poteče 
sa svojih šest plavi za timi neharnici, i bit će ljuta boja neka ih samo 
posieče. — Ko bi se nadao, veli kraljica, da će se pir ovako izvrnuti. 
U to dolazi Vladimir sasvim probliedio i nosi roditeljem od Captislave 
pismo. Otac veli, neka ga pročita. Vladimir čita, gdje Captislava piše 
roditeljem, neka ne misle da ona s neposluha bjega, jer ona si je Gra- 
dimira oružjem stekla, i on joj je bogom određjen. 

U to se ukaže u gori Snježnica s pigmeji, kraljica se.prepane, a 
kralj veli, neka se ne boji, to je vilinja prikaza, kako ju on u mla¬ 
dosti često gledao i nije se ničesa bojati. Na to zapjevaju oni u gon, 
neka ljudi ne rade proti zviezdam, i ako ljubav dvoje sveže, ništa ih 
ne može razdieliti. Kraljica se pjesmi i svirki čudi, a u to izadje Snjež¬ 
nica, govoreći, da je gospodarica Saraojeđa, gdje se svjetsko kolo 
vrti i svakojakih nakazni ima, da pozna Captislavu koja je kod nje 
bila, i da je iz zviezđa proučila da se ima za Gradimira uvjeriti. A to 
je i pravo po zakonu slovinskom, po kojem se djevojčice mačem stiču. 
Gradimir i Captislava stekoše se izmjenice, pak je prema tomu pravo, 
da opet Bojnislav dobije Ljubicu, pošto je nju od zmaja oslobodio, 
pa tim na oružju stekao. Ona im dakle dolazi na taj dvostruki pir i 
vodi im pigmeje na dar. Kralj ju radostno pozdravlja i veli da će joj 
ugoditi, ali ko bi Gradimira i Captislavu dozvao kad su utekli. Snjež¬ 
nica veli, da ona zapovieda vihrom i da će ih ma s kraja svieta dovesti, 
samo neka mu da rieč, da će ga mirno primiti, i neka Bojnislava 
umire. Kralj dade rieč i posla Vladimira da dozove Bojnislava, u to 
pigmeji pjevaju njih sedam jedan za drugim pjesmu, kako ih Capti¬ 
slava oslobodila ždrala, kako će biti liepa kraljica, kako će Epidaur 
od Captislave dobiti ime i t. d. 

U petoj sceni sprema se najprije Bojnislav s družinom na boj proti 
Gradimiru. Bojnici gore od strasti. U to dodje Vladimir, da ga umiri, 

jer da će se Gradimir taki vratiti i on dobiti svoju vjerenicu, neka 
podje k ocu na dvie rieči. Bojnislav ne će da ide ocu, jer je dosta 
sramote već doživio, Gradimira jedva čeka da dodje, a Captislave 
vise ne će kad ga osramotila. Vladimir ga miri i veli mu, ne Capti- 
slavu nego Ljubicu će dobiti, i dugačkim mu govorom razlaže kako 
je pravo da Captislava podje za Gradimira, a Ljubica za njega. Jedan 
Bojnik nagovara Bojnislava neka primi ponudu, jer je Krunoslavova 
želja, koji je Kazimiru učinio dobročinstvo, učiniv ga mjesto Straši- 
mira kraljem. Bojnislav prima savjet ali da će još vidjeti kako će 
učiniti. 

Prikazanje šesto. Galija se vraća i u njoj Gradimir i Captislava, a 
na palku Lauš i Sjevernica. Ova im govori kako je sve uredila. Oni 
joj hvale, ova odvraća: to nije treba, tako su nebesa već od vieka 
htjela i ja sam ona, koja ti (Gradimiru) donesoh štit sa slikom u snu. 
Od vas će se roditi slavni kralji, Karli, Lauši, Stjepani, Matijaši a 
nad sve slavni Ferdinand!. U to se primakoše toliko, da već Capti¬ 
slava veselo ugledava vesela lica oca, majke, brata, Bojnislava i Lju¬ 
bicu, i Teuku. 

„Scena ultima: ovi posljednji i oni prvi. u Ovi došavši, veli Sjever¬ 
nica da ih evo vodi. Kralj prašta Gradimiru i Captislavi i daje im da 
se uzmu, Bojnislav i Ljubica im čestitaju kao zaručnici bogom od- 
redjeni i sprijatelje se. Gradimir veli, da mu otac piše (sad najednom?) 
da za Vladimira daje Bisernicu, na što se Vladimir jako veseli; 
Snježnica veli, kad se već vrše tolike božje odluke neka još i ta, da 
Lauš uzme Teuku u što otac, mati a i dvoje mladih veoma rado pri¬ 
staju. Snježnica se prašta od njih i proriče Epidauru sreću, koji će 
se po Captislavi od sada zvati, a iz njega će postati Dubrovnik. 

Kor se pita, ko je sve to tako srećno kraju priveo: Krunoslav, 
Gradimir, Snježnica ili zviezde? Nijedan, nego sam bog, kojega je 
Snježnica glasnica, njemu ide čast i slava, zlo će proći ko se u nje¬ 
gove ruke ne podaje. 

Pošljednja Palmotićeva drama te vrsti jest 

4. Bisernica. 

(Rkp. frat. bib. Dubr. 1. br. 135. 60; 2. br. 189. 18.) 

Bisernica, drama u pet akti 2760 osmeraca, nije nego mnogo do¬ 
sadniji nastavak čina Captislave, za kojom još i tiem zaostaje, što 
se u Captislavi pjeva u slavu gradu Cap tatu, Epidauru, majci Du¬ 
brovnika. 

♦ 

U prologu pripovieda Dunaj vjerenik Save, svojoj vjerenici, da se 
s toga sprema po ugarskoj zemlji toliko veselje, što se vrati Vladi- 
slavov sin Gradimir oženjen s Captislavom, i što se danas vjeri 
Captislavin brat Vladimir s Bisernicom, kćerkom Vladislava. 

U prvoj sceni prvoga akta pozdravlja kralj posebce Gradimira, 
Captislavu i Vladimira, a ovi mu ozdravljaju. (Cieli se pozdrav vrti 
oko „ti si sinko čast i slava moje krune a i „tebi sam ćaćko dužan 
sve moje kreposti 4 *.) Vladimir pozdravlja svoju Bisernicu, da će joj 
biti sluga, a ova veli, ne, nego gospodar. 

U drugoj sceni pita dvorkinjica Dunaj ka svoju gospodju Biser¬ 
nicu, da li je sretna i vesela nad došašćem oženjena si brata Gradi¬ 
mira i svoga zaručnika. Jest sretna i zadovoljna, ma muči ju san 
prošle noći, u kojoj je snila, da u perivoju pjevahu r azličite ptice a 
med njima sjedjaše biela golubica, kad najednom dolet je neka nakazna 
ptica te zgrabi golubicu pandjama, iz kojih ju doletjeli orao izbavi. 
Dunajka ju tješi, da sanje ne vriede. Dolaze dvorkinjice i plešući 
pjevaju u 

trećoj sceni na slavu Gradimiru, Captislavu, kralju i Bisemici. 

U prvoj sceni drugoga akta, pogovara se voevoda Ugričićd 8 ovimi, 
koliki su vitezi došli da proslave u Budimu današnje slavlje viteškim 
igrama. Došli su zetovi cara slovinskoga u Epidauru, Krunoslava, 
Bojnislav srpski i Lauš boemski, Despot, Smederevski Lazar, ban 
Vasilije, kojega otac vlada svimi Moski i Rusi, Jagelon poljački, 
ban hrvaški Matijaš, koji sa svojim svekrom gospodi u Hrvatskoj i 
Bosni i t. d. 

U drugoj sceni dolazi glasnik i javlja tim Ugričićem, da se na 
Dunaju stvorila gvozdena tvrdja, iz koje plamen liže i trublje grme. 
To je djelo tartarskoga kralja Oritriesa i njegova druga, nevjernoga 
Vilozmaja. Ugričići otuda slute, da će se danas dogoditi silna čudesa 
u slavu svečari*. 

U trećoj sceni govore Vladimir i Bisemica kako su sretni i onaj 
ište od ove, da mu da kakav znak, kojim bi se raspoznao medj da¬ 
našnjim vitezima u igrah kao njezin zaručnik. Ona mu daje biserni 
cviet iz svoje kose. 

U četvrtoj sceni govori Oritries Vilozmaju, kako će silom od ciele 
vojske preoteti Bisernicu, jer mu se ljubi nad sve ženske. Vilozmaj 
ga pita, kad ti se ljubi za što je niesi prosio u oca njezina. Oritries 
nikoga ne prosi, nego mu svi kraljevi imaje proseći nuditi kćeri 
svoje, pa tako je imao i Vladislav činiti. Na to ga Vilozmaj s'vjetuje, 

da će se on pretvoriti u njegovu sliku i ukrasti Bisemicu na ognjenih 
kohh, pa kad mu ju tako donese, onda neka je brani od svakoga, 
koji bi mu ju dolazio preoteti. Na to pristaje, ali do sutra mora da ju 
je donio. 

U petoj sceni jaduje Vilozmaj sam nad svojim učenikom Oritriesom, 
koga je uzaludu hranio mozgom od pantier& i drugim ga strahotam 
priučao, a sad mu se eto bahato goni za ženskom. Umuje, kako će 
Bisernicu prievarom na ognjanih kolih ukrasti. 

U prvoj sceni trećega akta, vesele se Gradimir i Captislava nad 
silnim junacima, koji su došli u današnju slavu njihova pira i nad nji¬ 
hovim igrama, koje će u tu slavu izvoditi. U to dodje u zraku vila 
Sjevemica te im u 

drugoj sceni veli, da je došla na njihov pir, čemu se ovi mnogo 
vesele, jer ju štuju, pošto su joj veoma mnogo zahvalnosti dužne. 
Sjevemica nosi darove: Captislavi čarobni prsten, zatim njoj, Gradi- 
miru i Vladimiru po okloplje, koje ne može probiti nijedno oružje, a 
oružje, koje probija svako okloplje. 

U trećoj sceni grozi se Oritries životom Vilozmaju, ako ne izvede 
otmicu Bisernice tako, da mu ne bude od toga priekora i sramote. 

U četvrtoj sceni dozivlje Vilozmaj paklenske nakazni i naredjuje 
im, da mu donesu u vrt Biserničin ognjena kola, i da u zraku pjevaju 
pjesme kojimi biju zamamili. 

U prvoj sceni četvrtoga ata govori kralj kraljevićem neka mu bude 
i udilj ures kruni i pozdravlja Sjevernicu, a ovi mu obećaju, da im 
je sreća i čast služiti tako blaga i razborita kralja. 

U drugoj sceni veli Bisernica svojim dvorkinjicam, neka i one tan- 
com kod današnjih igara proslave svečanost, što ove obećaju. U to 
se čuju u zraku pjesme duhova, koje vabe Bisemicu svojemu kraljev¬ 
skomu dragomu. Dunajka čini družice oprezne, da se čuvaju tih gla¬ 
sova i eto je za čas gdje kune za paklenom nakazni, koja im zrakom 
odnese gospodju. 

U trećoj sceni govori u Oritriesa pretvoreni Vilozmaj Bisemici, 
da se ne plaši, jer daje on silni Oritries, koji ju do smrti ljubi, nu 
Bisernica mu se nemilice otimlje, zovući u pomoć svoju družbu. 

U prvoj sceni petoga ata zove kralj vitezove na osvetu, a medj 
ovimi se jedan pred drugim jagmi, ko će na Oritriesa. 

U drugoj sceni dolazi Sjevemica, vodeći krilata konja, Bisemicu i 
Captislavu pred prijašnje. Najprije Sjevemica pripovieda, kako je 
doznavši za otmicu, odmah skočila Captislavi i dala joj krilata konja, 

neka podje oteti Bisemicu. Na to pripovieda dalje Captislava, kako 
je pomoću onoga čarobnoga prstena sretno na krilatoviću stigla Vilo¬ 
zmaja, uzela Bisernicu za ruku, i žaleći starost Vilozmaja, ne umorila 
ga, nego ga bacila u Dunaj. Kralj zahvaljuje toliko uslužnoj vili. 

U trećoj sceni jaduje Oritries pred svojom braćom Grabislavom 
i Strašimirom nad sramotom, koju mu nanie Vilozmaj svojom bla¬ 
mažom pred tolikim narodom na obalah Dunaja, jer su svi u Vilo- 
zmaju mislili pravoga njega. Braća ga tješe, da će tu sramotu lahko 
oprati, kad mačem u ruci pokaže, da je Oritries posvema drugi nego 
što bijaše taj prečinjeni vilenjak. Nu kraljev gniev još većma usplamti 
kad u 

četvrtoj sceni dodje djetić Nanin javiti, da onaj zatočnik, koji svali 
Vilozmaja u Dnnaj bijaše ženska glava Captislava. Šalju Nanina on 
i braća k Vladislavu, zovući sve junake na mejdan, za dokaz, da Bi- 
sernica samo Oritriesa ide. 

U petoj sceni proklinje se Vilozmaj i zove sve paklenske duhove i 
nakazni, da ga odvuku u pakao, gdje mu je odavna mjesto; tako se 
stidi svoje blamaže. 

U šestoj se sceni pred cielira dvorom biju, izmienivši si stranke 
prije toga najgrdje sotize jedna drugoj, ubi Bojnislav Strašimira, Vla¬ 
dimir Oritriesa, Gradimir rani Grabislava i pošto mu ovaj ranjen 
priznaje, da je predobiven, pokloni mu život i dozvoljuje mu, da bez 
odkupa može poći kući a i trupla svoje ubijene braće ponijeti. 

Težko bi bilo u cieloj drami naći koju zanimljivost. Čin je fanta¬ 
stičan kao i u Captislavi, ali mnogo slabije komponovan, jer u Biser- 
nici nema ništa nego čudesa, doČim su čudesa u Captislavi tako 
udešena, da su kao neobhodno nužna, jer se čin tako zamrsio, da se 
bez čuda ne bi mogao razdriešiti. Nema ni tako ugodnih pojedinih 
situacija kao u Captislavi, a inače su misli prazne kao i svigdje. Kora 
stanovita za svaki akt nema. Bisernica je svikako poslije Captislave 
spjevana, pošto je njezin nastavak. 

Samim Gundulićem i Palmotićem ispunjena je druga doba Dubro¬ 
vačke drame, to jest vrieme od početka 17 vieka do silnoga potresa 
od g. 1666. Tiem nije rečeno da sav repertoar ovih dviu trećina 17 
vieka činjahu drame samih ovih dvaju pjesnika, jer ako njihovim po 
imenu poznatim 27 drama, dodamo još toliko njih, od kojih nam se 
i imena izgubiše, još uviek ih fali znamenit broj, da ih bude na svaku 
godinu toga vremena po dvie, to jest 130, a čuli smo da natjecanje 
pjesničkih družina ovoga vreme na bijaše toliko revno, da je sam 

Palmotić svake godine po dvie sastavljao. Nu ako ih i moraše biti 
mnogo vise od mnogih drugih pjesnika, jasan su nam dokaz ove što 
nam još od njih preostaše, da svi ti drugi pjesnici manjom vještinom 
sliedjahu pravac, kojim udariše prvaci Gundulić i Palmotić. Gun- 
dulićeva posljednja drama Dubravka pada g. 1628, Palmotićeva prva 
izvjestnoga data Pavlimir g. 1632, po čem se vidi da se ova dvojica 
izmieniše: ka je Gundulić svršio, Palmotić je počeo. Gundulićeve 
drame bijahu, ako progledamo imena izginulili s preostalimi, sama 
melo-dramata, Palmotićeve, kako vidjesmo, posvema druge vrsti, 
koju je težko jednom riečju označiti. Pa kao od Gundulića, isto tako 
imamo i od njegova starijega suvremenika Paškoje Primoevića melo- 
dram, koji je velikom slavom uspio, a taj je melodram preveden od 
istoga talijanskoga pjesnika, od kojega i Gundulićeva Ariadna, to jest 
od Oktavia Rinunčina melodram Euridiče. Apendini veli o istom prie- 
vodu „io non ho potuto vedere, riscosse pure grandi applausi. Avra 
egli forse preso per scorta quella del Toscano Ottavio Rinunccini. u 
Na izdanju Mletačkom od g. 1617, koje sam našao u frat. bib. u 
Dubr. br. 195. 79. piše izrično da je prievod „Euridiče tragikomedia 
Paske Primovića Latin čiča Dubrovčanina. Prinesena po njemu u 
jezik Dubrovački iz jezika Latinskoga. Bneci 1617 U , a prispodobivši 
prievod s originalom uvjerio sam se da je doista prievod i to veoma 
liep prievod. 

Čin joj je ovaj. 

Prvi akt. Euridiče se veseli s pastirom i gospojama i vilama, što se 
zaručila s Orfejem. 

Drugi akt. Isto tako Orfejo s drugovi, kojim dodje viestnik javiti, 
da je Euridiču piknula zmija te je umrla. 

Treći akt. Radmio pripovieda koru naricanje Orfejevo na mjestu, 
gdje mu žena umrla, i kako mu je Venere s nebesa sišla u pomoć. 

Četvrti akt. Orfejo pjeva u podzemalju pred Plutonovim dvorom 
i dobije prošenu Euridiču. 

Peti akt. Kor doznaje da su Euridiče i Orfejo skupa, a malo za 
tiem dolaze ovi, i pripovieda Orfejo, kako ju je pjevajući izbavio. 

Ljubić spominje u svom Ogledalu Zlatarića Šimuna Euridiču, štam¬ 
panu u Mlecih g. 1617, i hvali se što ju on spominje, a Apendini je 
u svojoj historiji nema. Ne znam odkuda mu ta viest, nego mi se Čini 
veoma dvojbena, po što sam onu Primoevićevu od iste g. 1617 na 
svoje oči vidio. Ako je ta viest istinita, i ova Zlatarićeva Euridiča je 
Gunđuliću suvremena. 

Kao Primoević za Gunđulićem, tako se opet Palmotićev suvremenik 
Viče Pupić Soltanović povodi za ovim, te u svojoj drami „Sofronia i 
Olinto a dramatizuje drugo pjevanje Tasova Jerusolima, a u „Ljubici u 
imamo opet dramu kao Sto je Palmotićeva Captislava i Bisernica, 
poslije kojih i pada, kako nam je izrično na rukopisu ubilježeno 
„spjevana godine 1656 u . Evo ih redom. 

1. Sofronia i Olinto. 

(Rukp. 1. Sofronia i Olinto prinesene iz 2 libra T. Tasa u naški. 
Komeđia gos. Vincenca Pozza; 2. akad. prvi izmedju biskupovih.) 

U prologu dolazi pravda, pripoviedajući kako je ostavila nebo, da 
pomogne Gofredu, proti kojemu se zaludu sprema Ismeno svojimi 
čarolijami, kojirni je kralja nagovorio, da sliku Marije iz kršćanske 
crkve u svoj hram prenese te ga sada, po što je izginula, nagovara 
neka sve kršćane u gradu ubije, jerbo će im doći spasenje od Sofro- 
nije i Olinda (koji se od verza 33—73 opisuju rieč po rieč kao kod 
Tasa stze 14, 15 i 16.) 

U prvoj sceni prvoga akta bodri kralj svoga svjetnika, kojega pri¬ 
vrženost je do sada već često iskusio, neka ga svjetuje u oči ove 
pogibelji, gdje Gofred dolazi sa svimi mogućimi narodi zapada. Svjet¬ 
nik je spreman. Kralj ga pita hoće li biti dobro što je odlučio sve 
kršćane u gradu poubijati. Svj etnik ga od toga odvrne, predočujući 
mu, da bi to zlim urodilo, jer bi po drugih mjestih opet kršćani sve 
Muhamedovce pomorili, nego neka spali na okolo sva sela i sva vrela 
pootruje. Kralj pristaje. 

U drugoj sceni se Ismeno u monologu bodri, da ne stoji prekrštenim 
rukama, nego da se posluži svojimi čarobijami proti Gofredu i od¬ 
lazi kralju. 

U trećoj sceni se Olinđo u monologu tuži što mu do Sofronije još 
nije dopro nego pogled, ali se napokon tješi daje to pravo, i da valja 
tako čistu ljepotu ovako kao rob iz daleka obožavati. Samo ga je 
strah za nju, što je medj pogani. Želi da Gofred čim prije dodje, ali 
evo vojnici dolaze i on se ukloni na stranu. 

U četvrtoj sceni se Vojevoda i njegovi stražari bodre na boj proti 
Gofredu. U to dodje u 

sceni petoj glasnik* pripoviedajući im kako jc Izmeno došao kralju 
i nagovarao ga, da je sliku Marije iz kršćanske crkve prenio u dža¬ 
miju, gdje je Ismeno nad njom „izvršio svoje čari vilovite a da ju 
niko ne može oteti. (To sve je verz 323—386, skoro do rieči pri- 

poviedano kao kod Tassa stze 3, 4, 5, 6 i 7.) Jedan vojnik veli 
neka Ismeno čara, mi ćemo mačem raditi. Glasnik veli, da je dobro 
kada se s jakošću združi lukavština i odlazi stražu čuvati nad slikom. 

Kor bojnika završuje akt, pjevajući kako je krasna čista krepost, 
ali se gubi, kad se pridružuje lukavština kao Ismenova, napram 
kojoj će oni mačem u ruci nad gradom bditi. 

U prvoj sceni drugoga akta dolazi kralj i Izmeno govoreći koru 
bojnika, kako je sve u poslu grada učinjeno pak ih bodri na boj, 
čemu se ovi voljni kazuju. 

U drugoj sceni pridolazi glasnik, pripovieđajući kralju, daje slika 
iz crkve izginula, a niko ne zna kamo i kako. Kralj daje zapovied da 
se sve pomori i popali, ali ga bojnici i Izmeno odvraćaju, jer da će 
se krivac pronaći. Kralj se sklone i naloži Izmenu, da prisili pakao, 
neka mu krivca spo vije, što ovaj obeća i razlaze se, po što još kralj 
obeća dare i časti onomu, koji krivca nadje. 

U trećoj sceni monologiše Olind, kakovi li će se jadi nad kršćani 
rasuti, kada kralj dočuje da je iz crkve slike ne stalo i velt da ju 
sigurno umrla ruka nije ukrala, nego samo nebo, pače ju čudo, da 
nije ruka usahla onomu, koji ju tegnuo, a usta onomu, koji nad njom 
čarolije mrmorio. 

Od sliedećih veraza Tasove 10 stance drugoga pjevanja. 

E ’I mago di spiarne ancor non resta 
con tntte 1* arti ii ver, ma non 8* appone ; 
che ’l cielo, opra sua fosse o fosse altrui, 
celolla ad onta degl’ incanti a lui. 

izveo je Pocić čitavu scenu 4. Dolazi „Izmeno vilenik s jednom ku¬ 
pom od ckla i dvije Magionice s prutim od ckla“. Izmeno prizivlje 
paklenesrde, da napnu uši i da mu skažu krivca; magionice mu nude 
svoju pomoć. Izmeno im veli: 

Jedna b lieva, druga s desna 
8 prutom stresi, u krug Btani, 
mrmošenja ter udesna 
žam oriti ne pristani. 

Ti, djetinske koja krvi 
sud u malo platno stavi, 
raspaši se, i najprvi 
vrhu zemlje bilje stavi. 

A ti tmastom ka u hladu 
mastim lihi prs pocrni, 
prospi prame, i k zapadu 
ured kolno cklo obrni. 

Na isti način sred desnoga 
eto i ja kruga ulazim, 
i oko njega pisma mnoga, 
u razlicieh pisinah pazim. 

Dalje pri življe gradjane vječne tmuši, da mu u cklu ukažu sliku 
lupežovu, ali nema je. Grozi im se, da če zovnut ime pred kojim se 
tresu, ali ni na tu grožnju nema uspjeha. 

„Ovdi se raspukniva cklo, a izlazi iz kupe oganj. u Magionice se od 
straha prepanu, a Izmeno veli, daje tiem pakao htio reči, da su svi 
kršćani krivi pa da će tako svj eto vati kralja koji evo u 

Sceni petoj dolazi i čuvši savjet Izmenov, daje nalog da se svi 
kršćani pomore i sve popali (govor u vrz. 688—711 skoro do rieči 
iz Tasa stanza 12.) Bojnici odlaze, da takav nalog dadu vojsci. 

U sceni šestoj dodje do Sofronije glas o kraljevu nalogu i ona se 
u podužem monologu, koji posvema slobodno raspreda stancu 17 od¬ 
luči, da će se poći kralju za krivca izdati. 

Kor završuje akt, kako je istinito što se govori, da je čovjek čov¬ 
jeku bog, ali i da je gori od vuka, kad iz pravednieh odluka na 
krive pute zadje. 

U prvoj sceni trećega akta govori sam Olindo, kako je bio pogodio, 
, da će kralj biesniti, doznav za kradju. Nije mu žao, što on pogiba, 
jer će ujedno sa Sofronijom, nego žali što je ne može zamieniti svo¬ 
jom smrtju. U to dolazi kralj, a on se ugne da sluša što će biti. 

U drugoj sceni pita kralj bojnike, zar još nijesu izvršili što im bi 
naloženo. Bojnik jedan veli, da tomu nije krivo njihovo krzmanje, 
nego što je morao skupiti vojnike, ali da je sada sve spremno. Kralj 
veli, da do mraka ima sve biti poklano. 

U trećoj sceni dolazi Sofronia kralju, govoreći, da je ona sliku 
ukrala, a kralj zapovjedi vojnikom, da ju vežu, što ovi čine. Govori 
Sofronije i kralja dolaze do rieči kao i kod Tassa u stancah 19, 21, 
22, 23, 24 i 25. 

U četvrtoj sceni pridolazi Olindo, govoreći, da je on krivac a ne 
Sofronia, na što kralj zapovjedi da se obije ima spaliti, i naloživ 
svjetniku, da to izvrši, odlazi. Kod Tassa ostaje kralj na mjestu, te 
se poslije kida pred žalosnim prizorom od jada. Pocić je već tu od- 
pravio kralja, da tiem motivira, što ga poslije Klorinda nadje daleko 
od toga prizora. To je dobro učinio kao dramatik, a Taso je kao 
epik mogao taj motiv izostaviti. U ostalom dolazi govor Olindov 
skoro do rieči kao kod Tassa u stancah 28 i 29 pa tako i Sofronijin 30. 

U petoj sceni govore Sofronija i Olindo sa lomače do rieči kao 
kod Tasa stz. 24, 25 i 26. Svjetnik veli daje pravo imao kralj, što 
je otišao, jer ga nehotice nad tim prizorom suze oblievaju, s toga 
neka brže vojnici podpale lomaču, da se tih muka jednom rieše. (To 
je mjesto 27 stance Tasove.) U to jedan bojnik opazi jednoga bojnika, 
gdje k njim jezdi, i upoznaje u istom po tigru na kalpaku Klorindu. 

U šestoj sceni Klorinda, obišav lomaču i doznav od svj etnika cielu 
stvar, zapovjedi bojnikom da obustave vatru, dok ona od kralja ne 
dodje, što joj ovi pogode. Ali eto kral dolazi 

u sedmoj sceni koreći bojnike, što još nijesu sve izvršili, nu Klo¬ 
rinda stupi k njemu i govori s njim do rieči kao kod Tassa stz. 46 
bis 51 incl. i 53. Sofronija i Olindo se Klorindi zahvaljuju, što ih je 
oslobodila, pa se posredovanjem Klorinde uzmu, na što kralj pristane, 
ali im naloži, da se sa svimi kršćani imadu iz grada nositi. 

Kor pjeva, kako je ljudski život nestavan, da se niko prije smrti 
ne može nazvati blažen, kako vidjesmo evo na primjeru Sofronije i 
Olinta, jer 

Tko bi reko, plami ognjeni 
da će od pira uzrok biti, 
zasve u ognju da ljuveni 
bog se opći poroditi. 

S ovoga se svak nauči 
da nam samo svrha ostaje, 
ku nam podat višnji odluči, 
a sve ostalo sjena da je. 

Cielomu komadu nije druga svrha, nego da čim vjernije scenira 
što Taso pripovieda u pjevanju prvom na kraju od stance 86 i u 
drugom do stance 54. Novih motiva, ili i kakova promjena u kompo¬ 
ziciji ne dolazi nigdje, pače i najljepše partije govora spadaju na goli 
prievod originala, a što je drugčije nego u originalu, to su scenirani 
opisi Tasovi, koji u dialogu ili monologu svu onu divnu krasotu gube ? 
koja ih kod Tasa resi. Tiem dakako ova drama nije za danas nika¬ 
ko vevriednosti, jer nema nikakova postupačna, iz pojedinih motiva 
potičuća razvoja karakteri, koji bi čin sačinjavali, a prema ostalim 
dubrovačkim dramam u toliko za najboljimi zaostaje, što se pjesnik 
baš posvema bez ikojih preinaka drži originala. 

2. Lj ubi ca. 

(Rukp. bib. frat. u Dubr. 1. br. 139. 69. po gospodinu Vici Solta- 
noviću vlastelinu Dubrovačkomu. Spjevana lita gospodinova 1666; 
2. br. 396. 105. učinjena.) 

U pet akata, jedno 2500 osmerac^, očita imitacija Palmotićeve 
Captislave. Ne samo da nas čin po čin sječa na ovu, nego u činu scena 
po scenu, pače u sceni opeta jedna misao za drugom, samo da nije 
upravo istimi riečmi izrečena. Ima medjutim u cielosti nekih pro¬ 
mjena, koje Soltanoviću u prilog padaju. Takova jest, daje u Solta- 
novića Vladislav (kod Palmotića Bojnislavov karakter), brat Ljubičin 
(Captislava), kojega je vila Snježnica u djetinstvu njegovu, radi opas¬ 
nosti prieteće kraljevskomu domu, izniela, pa sada boravi kao pseudo- 
kraljević poljski na dvoru. Ovako je kod Počića bolje motivirano što 
Vladislav ne uzimlje Ljubice, dočim proti združenju Captislave sBojni- 
slavom Palmotić nije znao naći drugoga motiva nego volju nebesa. 
Nadalje pada Soltanoviću u prilog, što i u njega na kraju ima že- 
nitba, ali ipak jedna manje. Na drugu ruku fali kod Saltanovića liep 
karakter Captislavina brata, koji doduše u Palmotića nije liepo iz¬ 
veden, ali barem liepo izmišljen. Još većma fali, da ne zna promjenu 
scena motivirati, uviek se ljudi ugiblju, „jer neko dolazi 4 *, napokon 
što mu je verz opeta mnogo tvrdji nego u Palmotića, a najposlije, da 
cieli čin nije uzet iz domaće historije. 

U prologu govori „Ljubav u prilici od ljubovnika 44 da ide u Budim 
gledati smeće, gdje Ljubica ljubi Boemca Branislava, a otac Branimir 
ju vjeri zaLjubmira; ide tamo, po što je u Dubrovniku zaman strielao 
za nekom vilom. (Početak monologa uzet je iz prologa k Tasovu 
Aminti.) 

At prvi. Scena prva. 

Kralj Branimir i kraljica Zornislava vesele se što im se kći Ljubica 
danas vjeri za neznana, ali prehrabrena Ljubimira, koji je kralju 
u jednoj bitci oslobodio život. Tuže se što im je još kao dječak ne 
stao sin Vladislav, ali se oboje lješe, jer se obojim u snu prikazala 
Sjevernica, držeći u krilu diete. Kralj bi još želio da nadje muža za 
Danicu, koju patri hrvatska kruna. 

Scena druga. 

Ljubica očituje Biserki, da ljubi neizrečeno junaka, koji ju jednom 
izbavio od Tatara, pa ga od onda ne može zaboraviti. Tuži se što 
usprot tomu ima danas poći za Ljubmira, koga ne može da ljubi 
đrugčije nego kao brata. 

Scena druga. 

Ljubmir pozivlje skup Ugričića da njegovu današnju vjeru proslave 
bojnim igrama. 

Kor: kraljevom se riedko ljubi istina, ali našemu se ljubi. 

At drugi. Scena prva. 

Na molbu očituje Branislav Gvozđoslavu kako se zaljubio u Ljubicu, 
koja će danas za drugoga. Pita ga Gvozdoslav da li ima od nje zna¬ 
kova, da i ona njega ljubi. Jest, uzdisala je kao i ja, dala mi je prsten, 
kad je kod oca bilo slavlje, što sam mu ju izbavljenu od Tartara donio. 

Scena druga. 

Na molbu Biserke očituje joj Ljubica, da je oni junak Branislav 
sin češkoga kralja, a na pitanje, da li mu je svoju ljubav dala spo¬ 
znati, odgovara, jesam i nijesam, i šalje ju po nj. 

Scena treća. 

Sama Ljubica govori da ne može drugi biti njezin nego Branislav. 

Scena četvrta. 

Branislav pripovieđa Gvozđoslavu, sinu njemačkoga cara, da još 
nije posvema očitovao se Ljubici, nego da će danas doći od oca po¬ 
slanici, koji će ju za nj prositi. U to dodje Biserka po nj. 

Kor: ljubav jest neproučna, ali je slave dostojna jedino čista ljubav, 
a ne koja ide za zasitom pohlepa. 

At treći. Scena prva. 

Ljubica pita Branislava, koju vilu ljubi, i kad joj je per ambages 
jasno rekao da je to ona, usklikne ova da i ona njega ljubi. (Nema 
one pikantnosti, koje kod Palmotića, ali je naravnije.) 

Scena druga. 

Kralj pred dvorom pozivlje Ljubimira, da kaže kojega je plemena. 
Sin je poljačkoga kralja. Na to mu kralj veselo daje danas kćer. 

Scena treća. 

Glasnik javlja boemske poklisare. 

Scena četvrta. 

Kraljica govori kralju da se Ljubica nešto žaca, kod joj govori o 
Ljubmiru. A to je djevojački stid, umiruje kralj svoju ženu. 

Scena peta. 

Gvozdislav sam uzdiše kako je i on u Danicu zaljubljen. 

Kor: ljubovnici se razumiju na uzdahe, na poglede. 

At četvrti. Scena 1. 

Ljubica sama zove smrt, ali bi tim ubila Branislava; hoće da s njim 
bježi, ali joj ne da kraljevska čast. U takovu ju smeću dovelo, što 
je čula od matere, da ima danas poći za Ljubmira. 

Scena druga. 

Poklisari boemski prose u kralja Ljubicu za Branislava, da se tiem 
brakom baci koprena na rat i svadju, koja je vladala med njim i 


Digitized by v^.ooQle 



174 


boemskirn kraljem. Žao je kralju sto ne može udovoljiti, nego im nudi 
Danicu, kćer njegova brata, kojoj patri hrvatska kruna. 

Scena treća. 

Ljubica opeta grozno nariče pred Biserkom. 

Scena četvrta. 

Branislav opeta grozno nariče sam. Biserka dolazi po nj, da dodje 
k Ljubici. 

Scena peta. 

Sjevernica dolazi kroz zrak na pir, kako je nekoč i kralju došla, 
koga je zavjerila s Zornislavom, ukazavši mu njezinu sliku na štitu. 

Kor: sreća se svedj vrti, i ono će biti što su nebesa odredila, tako 
će i Ljubica dobiti Branislava. 

At peti. Scena prva. 

Kralj se strašno ljuti na viest kraljice, da Ljubica veli, da ne će 
podnipošto za Ljubimira. 

Scena druga. 

Ljubimir sam strašno se srdi, što je Branislav utekao s Ljubicom; 
nać će ga pa bio na kraju svieta. 

Scena treća. 

Branislav i Ljubica se vesele kako će doći u Prag i ženiti se. 

Scena četvrta. 

Jedan bojnik od Ljubimira pozivlje Branislava na mejdan. 

Scena peta. 

Eto Ljubimira sama i počnu se biti. 

Scena šesta. 

Doleti Sjevernica i uputi ih, da je Ljubimir kraljev sin Vladislav, 
pak tiem brat Ljubičin. 

Scena sedma. 

Sjevernica pripovieđa pred cielim dvorom, kako je Ljubimira kao 
diete izniela iz kraljevskoga dvora, za što je istomu pogibio prietila, 
odgojila ga, i kada pogibio bješe prestala opet ga doniela. (Zašto se 
Ljubimir izdavao za poljačkoga kraljevića, to nam je pjesnik za¬ 
boravio motivirati, kao i u obće za što je došao u dvor.) Otac, majka, 
sin, sestra, muž ove Branislav, čestitaju si izmedju sebe, Branislav 
daje Vladislavu (Ljubimiru) svoju sestru Zoru za ženu, a po savjetu 
Snježnice, dobiva Gvozdoslav Danicu, za što tako nebesa žude. (Ni 
za Gvozdoslava se ne zna što radi na dvoru.) 

I ježuvite Giva Jera Gučetića tragikomedija Jo spada na drame 
kakove su Palmotićeve od prve vrsti. „Učinio ju je Gučetić najprije 

u jezik latinski (talijanski) a poslije ju je istom g. 1653 istomačio u 
svoj rodni Dubrovački*". Akoprem nam GuČetić u toj „Jo u posvema 
točno označuje sceniranje čina, uzeta iz prve knjige Ovidijevih me¬ 
tamorfoza, ipak mi se čini, da nije nikada prikazivana, nego da spada 
medju anagnostičke kao i ono njegovo prikazanje „Leo Filozofi. 
Prikazuje nam se u njoj, kako je Junona pretvorila Ju od ljubo- 
morstva što ju Zeus ljubi u kravu, pa kako ta krava piše nogom 
svomu ocu Argu, Što se s njome dogodilo, i kako se poslije opet pre¬ 
tvorila u božicu Isis pak kao takova polazi na ognjanih kolih u nebo. 

Na kraju ove dobe Dubrovačke drame stoji Gjonov rodjak Ivan 
Palmotić Jaketa Dionorić, koji se za vrieme potresa učinio 
Dubrovniku prezaslužan, obranivši ga od posvemašne propasti svojim 
neumornim nastojanjam kod kuće, i izvan kuće, koo poslanik u Cari¬ 
gradu i u Rimu. Manje vriednosti od ovoga njegovoga političkoga 
djelovanja jest njegov dramatički rad. U svom E n e i dramatizuje 
četvrto pjevanje Vergilijeve Eneide, ali mu je i kompozicija, i dik¬ 
cija, a osobito metar, mnogo slabiji od Gjonova. U ostalom spada ta 
drama u veoma ranu dobu Ivanovu, jer je prikazivana od družine 
smetenieh g. 1646, a pjesnik je umro 1680. Evo joj potanje ispripo- 
viedana čina. 

(Rukp. frat. bib. u Dubr. 1. br. 346. 74. Didona trag. Jakete Giva 
Palmote Dionorića, prikazana prid dvorom od družine smetenieh 6 
fevrara 1646; 2. br. 86. 104 isti nadpis samo što nema imena „Ja¬ 
kete; 3. br. 266. 87 na kojem je krivo upisano daje djelo Gjonovo.) 

Čin je sličan onomu u Eleni, Akilu i Armidi izveden. Enea se za¬ 
ljubio i zaboravio uz to na krepostna djela; Ahat, njegov odgojitelj, 
se na to veoma ljuti i tješi ga dokazajući mu, da ne čini izdajstvo, 
ako ostavi Didonu. Enea ju zbilja ostavi i ode, Didona pod izlikom 
žrtava zapoviedi načiniti lomaču, i u trećem aktu koru pripovieda 
glasnik, kako je na toj lomači udarila mač u srce, a drugi glasnik, 
kako joj nad tim sestra Ana od jada umrla. Čin je ovako izveden: 

Čin prvi. Prikazanje prvo. 

Enea i Didona pred korom kazuju kako su sretni. 

Prikazanje drugo. Akat se ljuti nad Enejevom ljubavi. 

Prikazanje treće. Didona kazuje Ani svoj strah pred zlim snom; 
brala je s Eneom cvieće, navalila je bura, i poslije bure, nema Enea. 
Ana ju tješi, da u san nije vjerovati. 

Prikazanje četvrto. Enea sam govori da mu je sila ostaviti Di¬ 
donu, zašto ga je Merkur na to nagnao. 

Kor pjeva, sretni su gradovi koje mudri vladaju, mi smo sretni. 

Čin drugi. Prikazanje prvo. 

Akat Eneji dokazuje, da ne čini vjerolomstvo ako pođje tja, jer 
bi bas u tom bilo vjerolomstvo, po što tako bogovi zapoviedaju. 

Prikazanje drugo. Didona opet pripovieda Ani san, da joj se u 
snu kazao prijašnji suprug i korio ju rad prodane vjere. Sestra ju 
tješi. 

U trećem glasnik javlja da Enea odlazi. 

U četvrtom Enea družini veli da se spreme na odlazak, on će k 
Didoni da se s njome oprosti. 

U petom dolazi Didona i počimlje dialog s Eneom, iz Vergila slabo 
prenesen. 

Kor pjeva da je sretan brak samo kad se jednaki nadju, ali Enea 
je prema Didoni kao vjerolomac bez srama nejednak. 

Čin treći. Prikazanje prvo. 

Pričinjena Didona govori Ani, neka joj da učiniti lomaču, da će 
na njoj činiti čara, da se Eneja vrati. 

Udilj do konca dolaze koru, đvorkinjicam, i kartažanom u tri pri¬ 
kazanja dva glasnika, koji pripoviedaju smrt Didone i Ane kako 
kod Vergilija. 

IV. 

Dubrovačka drama od g. 1666 do propasti republike 1806. 

Od poslije silnoga potresa g. 1666 pak do propasti republike god. 
1806, veoma se malo drama sačuvalo: za punih 140 godina 19 ko¬ 
mada, a i ove ili su slabe imitacije Palmotićeve Captislave i Biser- 
nice, ili su prievodi; napredka više nema. Zanimljiv je pojav što se 
u Gundulićevu rodu ljubav za dramatskim pjesničtvom sačuvala i u 
njegova sina i u njegova unuka. Od sina Siska Giva Gundulića imamo 
Sunčanicu, slabu imitaciju Palmotićevih spomenutih drama, koja se 
prikazivala prid dvorom godišta 1662 i opet 1673. Od unuka Giva 
Siška Gundulića imamo isto takovu dramu Oton zvanu, koja se pri¬ 
kazivala od družine sjedinjene u Orsanu g. 1707, i opet u Dubrov¬ 
niku te iste godine, za tiem prievod Tassova L’Aminte, kojemu je 
naslov Radmio i prikazivan je u Dubrovniku g. 1700. Preveden je 
L’Aminta u osmercih pa je tiem mnogo slobodniji i slabiji od Zlata- 
rićeva. Oviem se pojavom, što se poslije Zlatarića opet našao pre- 
vodnik, učvršćuje moja misao, da se Zlatarićev prievod nije pri¬ 
kazivao, kao ni onaj Lukarićev Gvarinova „pastor Fido u mjesto 
kojega imamo opet iz ove dobe prievod Kanavelićev, za koji nam 
Ljubić kaže da je prikazivan u Dubrovniku g. 1684, akoprem to 
nije na nijednom rukp. frat. bib. u Dubrovniku zabilježeno, a ipak 
ih ima tri: br. 251. 3; br. 343. 10, i br. 330. 11. Gledjevićeve (po¬ 
četak 18 vieka) drame Zorislava, Olimpia osvećena, Damira smirena, 
i Ermiona dovode način Palmotićeve kompozicije do skrajne zamr¬ 
šenosti, za koju nas medjutim nagradjuju gdjekoja mjesta, liepom 
satirom ili komikom izvedena. Od njegova Belizarija ili Elipidije sa¬ 
čuvao nam se preneznatan odlomak, te niesam mogao razabrati o čem 
se u njem radi (frat. bib. u Dubr. br. 262. 90). U prologu k Zori- 
slavi spominje pjesnik družinu hrabrenieh. Zanimljiv je pojav u prozi 
pisana drama Krunoslava, koja zamršenost kompozicije Palmotićeve 
još dalje tjera nego Gledjević, ali je ugodnom prozom pisana, i puna 
je komike, kao da je travestija dubrovačkih drama, od česa se 

(Historija drame.) 12 

medjutim pjesnik u prologu svom ođvažnošću brani. Ko joj je pjesnik, 
to se ne zna, ali mislim da pada još i poslije Gledjevića; Palmotić 
mu je tako daleko, da iz njega na gdjekojih mjestih cituje verze. 
U prologu spominje pjesnik družinu nedobitnieh. Prievodi Frantice 
Pierkova Sorkočevića iz 18 vieka završuje se historija dubrovačke 
drame do propasti republike. Od ovih prievoda nalaze se rukps. u 
frat. bib. u Dubr. 1. br. 335. 93. Demetrio od Metastazija; 2. br. 335. 
93; 81. 92; 79. 64; 67. 41. Merope od Mafeja; 3. br. 335. 93; 255. 
23; 67. 41; 79. 64. Psike od Moliera; 4. br. 253. 13. Minteo, Di- 
done, Čiro spoznan, od Metastazija; 5. br. 254. 8. Ciro tragedija. 

Sliedi sadržaj s uzgrednimi opaskami k spomenutim dramam dvaju 
Gunđulića, Gledjevića i Krunoslavi. 

1. Sunčanica Šiška Gunđulića. 

(Rukp. frat. bib. u Dubr. 1. br. 72. 49; 2. br. 139. 69. spjevana 
po Šišku Giva Gunđulića a prid dvorom prikazana 1662, 15. 8bra.; 
3. br. 261. 89; 4. br. 265. 35; 5. br. 200. 84, spjevana po Givu 
Šiška Gunđulića, prikazana prid dvorom g. 1673.) 

Prolog. 

Noć pripovieda, kako je sudbinom odredjeno da Sunčanica bude 
vjerenica vojevode Janka. 

At prvi. Scena 1. 

Strašimir Tatarski jadi se, što ne može naći Janka, da ga pogubi, 
ništa ne manje misli svikako danas oženiti Sunčanicu. 

Scena druga. 

Krunoslava boemska kraljica pripovieda Koraljki san, u kom joj 
je Janko voevoda doveo Vladimira sina, kojega su joj gusari kao 
diete odnieli, i to bi ju moglo smiriti, što joj je Vladimir ubio dru¬ 
goga sina Lauša. 

Scena treća. 

Janko pripovieda Vladimiru, kojega je od gusara oslobodio, kako 
je nekoč došao Lauš k njegovu ocu, ugarskomu kralju Bojnislavu, da 
vidi Zoru, njegovu bratučedu, pa kako je isti Lauš u vojničkih igrah 
na nj navalio a on ga^hesrećom ubio. Za to se krije na ovom dvoru 
pod tudjim imenom Gradislava, budući smrtno zaljubljen u Sunčanicu. 

Scena četvrta. 

Sunčanica pripovieda dvorkinjici svojoj, kako ju je nekoč Gradi- 
mir izbavio od gusara, pa se od toga časa u nj smrtno zaljubila. Nije 
joj vitez drugo htio reći, nego da se zove Gradislav, jer da drugo 

o sebi ne zna, po što ga gusari diete oteše, a brat joj Vladimir nije, 
za što nema na prsih zviezde. 

Scena peta. 

Dvorkinjice dolaze i pjevaju u slavu Sunčanici. 

Kor. 

Nepravo je ako kraljevi čine ino, nego pravednim djeli stiču nove 
prijatelje, s toga je krivo, što je kraljica jedna na Janka, po što nije 
hotice ubio Lauša. 

At drugi. Scena prva. 

Vladimir pita Janka, za što nije Sunčanici odkrio svoju ljubav, kad 
* joj već ne smije svoga imena, na koje mrzi, jerbo joj je ubio brata? 
— Hoće joj danas ljubav odkriti, ali se veoma plaši, da je ne bi 
tiem rasrčio. 

Scena druga. 

Dvorkinjica Sunčaničina zove Janka k Sunčanici. 

Scena treća. 

Vladimir sam: ah i ja ljubim Jankovu bratučedu Zoru u Budimu. 

Scena četvrta. 

Sunčanica odgovara dvorkinjici, da je ona doduše upoznala, da ju 
Janko ljubi, ali koja korist, kad se zavjetovala samo onoga uzeti za 
muža, koji bi ubojicu njenoga brata Janka ubio. E a ti pitaj tu službu 
od Gradimira (Janka). 

Scena peta. 

Kraljica kaže vojevodi svomu, da su došli u zemlju gusari, neka 
podje odmah s vojskom na nje. 

Scena šesta. 

Janko veli Sunčanici, da je za to smućen, što ona želi toliko zlo 
njegovu najvećemu prijatelju. — Ko je taj? — U svemu je meni 
sličan, nu ne pitaj, jer bi te sigurno rasrčio. Odlaze, jer dolazi Strašimir. 

Scena sedma. 

Strašimir se strašno ljuti, što je Sunčanica obljubila neznanoga 
Gradislava i odlučuje, da će ga danas pogubiti. 

Scena osma. 

Arab, učitelj Strašimirov, veli ovomu, da su zviezde protivne tomu, 
da bi on uzeo Sunčanicu, i neka se spomene svoje Perseji zavjeto- 
vane ljubavi, nu Strašimir ne će da zna ni za zviezde ni za Persiju, 
jer mu se baš hoće Sunčanice. 

Kor. 

Sumnja ((Eifersucht) najveće je zlo na svietu. 

* 

At treći. Scena prva. 

Originalna scena. Hadum veli dvorkinjam neka svaka kaže, od 
kakova cvieća je ubrala vienac, on će suditi, koji je najljepši. Dvor¬ 
kinje govore redom, hadum veli da će im dosuditi, ako mu prvo 
svaka da po cjelov. Djevojke govore, kako bi mi ovako liepe dje¬ 
vojke ljubile grdna crnca? E kad ne ćete, a vi se kupite u grad 
natrag. 

Scena druga. 

Arab, to je zahvala za moje odgojenje od Strašimira. 

Scena treća. 

Persea dolazi i doznaje od Araba za nevjeru Strašimirovu. 

Scena četvrta. 

Gradimir (Janko) odkriva Sunčanici, da je onaj prijatelj njegov 
Janko te ga je poslao, da od nje za nj isprosi proštenje i da ga uzme 
za vjerenika. A bi li ti podnio da ja Janka uzmem? To je moja 
jedina želja. — Ha vidim da si doslje samo hinio meni ljubav, mora 
da drugu ljubiš, i ja ću te iščupati iz moga srca. Ode. 

Scena peta. 

Janku ne preostaje nego da umre, pošto je rasrčio svoju dragu. 

Kor. 

Krepost je najljepša i najača stvar pod nebom. 

At četvrti. Scena prva. 

Poklisari ugarski prose od kraljice mir i Sunčanicu za Janka. Nu 
kraljica im to ne može dati, za što joj je još udilj na pameti, kako 
je pogubio njenoga sina. 

Scena druga. 

Strašimir traži Gradislava, da mu u boju pokaže, da Sunčanica 
nije za nj. 

Scena treća. 

Koraljka pripovieda Tratorki, kako je Gradislav (Janko) otišao iz 
grada, ne rekavši ništa, nego neka Sunčanici poruči, da će se doskora 
uvjeriti, kako on njezine zapoviedi štuje. 

Scena četvrta. 

Persea najprije kune, poslije jer ga do smrti ljubi odlučuje, da će 
poć Strašimira pozvat na megdan, neka od njegove ruke pade. 

Scena peta. 

Sunčanica poznaje da je Gradimir samo hinio ljubav. Proklinje 
ga — ne ipak je on moj život. 

Scena šesta. 

Hadum javlja, da je Strašimir pun ljutosti došao pred kraljicu 
ištući Gradislava, da se s njim pobije i da, ne našavši ga, zove 
cieli grad na boj. 

Scena sedma. 

Vladimir se sprema da za svoga prijatelja dočeka Strašimira. 

Scena osma. 

Kraljica dozivlje u tolikoj pogibelji, gdje si Gradimire. 

Scena deveta. 

Dvorkinjica donosi utjehu kraljici, da se nekaki neznani vitez 
spremio na Strašimira. 

Scena deseta. 

Glasnik javlja kraljici, kako su gusari bili svu vojsku obkolili, ali 
im došao u pomoć nekaki vitez, koji ih oslobodio pa i Harnauta 
njihova ulovio. Da će taj vitez sada doći i da je poručio Sunčanici, 
neka mu sprema slavlje, za što joj nosi glavu Jankovu. 

Kor. 

Kraljevi kadkada trpe da narodi velike nevolje pate samo da oni 
kakovu svoju zadanu rieč održe. 

At peti. Scena prva. 

Vladimir se sprema na osvete proti tomu vitezu, koji nosi Jankovu 
glavu. 

Scena druga. 

Sunčanica se skončava, jer sada mora ostaviti Gradimira, pošto 
se našao vitez, koji je ubio Janka. 

Scena treća. 

Persea bije se sa Strašimirom i najednom mu se odkrije, ovaj 
svladan ljubavi, prosi od nje proštenje i odlaze u Persiju. 

Scena četvrta. 

Dolazi Janko sa robljem gusarskim, na ime Harnautom. Vladimir 
ga zove na megdan (razumije se da je Janko pod vizirom nevidjen). 
Janko veli : odmah, samo ću Sunčanici odniet Jankovu glavu. Har- 
naut, opazivši Vladimira, upozna odmah daje to onaj kraljičin sin,, 
kojega je kao diete oteo iz grada. 

Scena peta. 

„Odi ishodi iz kara Janko i Haurnaut a kraljica uzlazi na pri- 
stolje, Sunčanica, Vladimir i ugarski poklisari. w Hamaut pripovieda 
kako je Vladimira, koji eto tu stoji, nekoč iz grada oteo. Dozna se, 
da ga Janko oslobodio, i Janko dobije Sunčanicu a Vladimir Zoru 
za ženu. 

Apendini pripisuje ovu dramu kao i Otona i Radmila Ivanu Gun- 
duliću, sinu Siška, a unuku pjesnika Osmanide, koji je umro 1721. 
Nu na rukopisu 139. 69. stoji izrično da je od „Siška Giva Gun- 
dulića u , koji je umro 1682. Taj je rukopis pisan 1750, dakle tako 
blizu smrti Ivana, kojemu ju Apendini pripisuje, da je pisac toga 
rukopisa pouzdano mogao znati, da li je Ivanova ili Šiškova. Na ruko¬ 
pisu 200. 84. stoji ubilježeno, da je prikazivana Sunčanica 1673, što 
nam je novi dokaz da je Šiškova, akoprem ovaj rukopis pogiješno 
piše da je Ivanova. 

Ivana Gundulića 1. Radmio. 

(Rkp. frat. bib. u Dubr. 1. br. 200. 84. „spjevan po Givu Šiška 
Gunduliča, prikazan od družine Smetani g. 170; 2. br. 346. 74. isti 
nadpis.) 

To je prievod Tassova Aminte, koji je još toliko slobodniji od 
običnih dubrovačkih prievoda, da u kompoziciji koješta mienja i 
ispušta. 

2. Oton. 

(Rkp. frat. bib. u Dubr. 1. br. 86. 104. tragedija spjevana po Šiška 
Givu Gunduliću, prikazana od družine sjedinjene u Orsanu g. 1707; 
2. br. 200. 84. spjevan po Givu Šiška Gundulića prikazan od družine 
sjedinjene g. 1707 u Dubr.; 3. br. 346. 74. isti nadpis kao nad 
drugim.) 

At prvi. Scena prva. 

Vladimir veli svomu prijatelju Enriku, da će ostaviti dvor cara 
Otona, za što vidi da ga kraljica mrzi i zamke mu stavlja, a i kralj 
je zlovoljan, jer je izgubio sina, koga je imao prije nego je uzeo sa¬ 
dašnju ženu Sunčanicu, od koje ga je sakrio u Rim, gdje je izginuo. 
Samo će prvo oženiti Ljubicu. 

Scena druga. 

Ovdje Ljubica očituje Vladimiru svoju ljubav, istim načinom od 
prilike kako Gradimir Captislavi, samo ovdje obratno ona njemu. 
Vladimir joj zaprisiže vječnu ljubav i da će je od cara Otona isprositi 
(ne zna se u cieloj drami šta je Ljubica Otonu; kći mu nije). 

Scena treća. 

Car naviešta Vladimiru i Enriku i svomu dvoru, da su svi nepri¬ 
jatelji svladani i kazuje vječnu zahvalnost Vladimiru najkrepčoj svojoj 
podpori. 

Scena četvrta. 

Kraljica Sunčanica očituje đvorkinjici Ireni, da ljubi Vladimira; 
sva je smućena. 

Scena peta. 

Kralj našavši tako smućenu ženu, pita šta je, da će joj se sve 
učiniti što zapovieda. — Odpravi s mjesta iz dvora Vladimira. 

Scena šesta. 

Oton obećaje Laušu, ocu Vladimirovu, da Vladimiru, buduć mu ne 
zna krivine, ne će pođnipošto uzeti časti, koje mu je za zasluge nje¬ 
gove dao, niti ga od dvora odpraviti. 

Scena sedma. 

Vladimir fantazira za Ljubicom. 

Scena osma. 

Ljubica i Enriko ga dolaze svjetovati, da podje kraljicu prositi, 
neka mu oprosti, ako ju je čim uvriedio. 

Scena deveta. 

Sunčanica se bori medj carskom časti i ljubavi, koju ćuti prema 
Vladimiru. 

Scena deseta. 

Irena ju dolazi svjetovati, neka se Vladimiru očituje. 

Scena jedanaesta. 

Vladimir dolazi Sunčanicu moliti; ona mu očituje ljubav, ovaj ju 
ostavlja govoreći neizvjestno, „idem vajmeh, nu smetene moje misli 
ovdi ostaju i nesreće necienjene svud me tužna easretaju u . 

At drugi. Scena prva. 

Oton veli Vladimiru neka u slavu stečenih novih pobjeda priredi 
bojne igre. 

Scena druga. 

Ljubica fantazira za Vladimirom, polazi ga iskati. 

Scena treća. 

Sunčanica jaduje nad tvrdoćom Vladimira; Irena ju tješi, da će se već 
umekšati. Ali eto Vladimira s Ljubicom. Sakriju se, da ih prisluškuju. 

Scena četvrta. 

Oni gledju kako si zaljubljenici očituju ljubav. Vladimir odlazi igre 
priredjivati. 

Scena peta. 

Sunčanica se skončava, Irena ju svjetuje, da ljubovnike dade rasta¬ 
viti. — Ah to ne koristi. — A ti se ne plaši, nego mu se još bolje 
očituj; dub ne pada s prvoga udarca. — To će učiniti. 


Digitized by v^.ooQle 


184 


Scena šesta. 

Kralj pita Vladimira, je li igre pripravio. Jesam. — A ti Enriko 
podj po kraljicu. 

Scena sedma. 

Gledju svi skupa igre i kraljica obećaje kralju, da će svoju mržnju 
proti Vladimiru, a kod tako liepo priredjenih igara obratiti u ljubav. 

Scena osma. 

Sunčanica se Vladimiru još jasnije očituje, ovaj ne mogući ju od¬ 
govoriti od takova izdajstva, hoće da se ubije, nu kraljica mu istrgne 
mač da ona to sebi učini, a Vladimir utekne. 

Scena deveta. 

Sunčanica zasramljena jaduje pred Irenom i sprema se, da će se 
ubiti. 

Scena deseta. 

Oton nadodje još u vrieme. — Što je Sunčanice? Ova utekne, 
veleći neka mu Irena pripovieda. Irena veli, da je Vladimir napa¬ 
stovao kraljicu, nu ona se sretno obranila, nego se od srama htjela 
ubiti. Kralj daje Enriku zapovied, da Vladimira odmah zatvori i 
ubije. 

Scena jedanaesta. 

Vladimir Ljubici pod kletvom da ne će ni pisnuti, očituje što mu 
se dogodilo; bolje da on umre, nego da se obezčasti njegov 
car i kraljica. 

Scena dvanaesta. 

Enriko aretira svoga prijatelja Vladimira, za što to njegov kralj 
zapovieda. 

At treći. Scena prva. 

Ljubica isprosi od Enrika, da još jednom može svoga nedužnoga 
Vladimira viditi. 

Scena druga. 

Tu se vide. Vladimir joj se kune, da ju je uviek i da će ju uviek 
ljubiti, ona prizivlje smrt, kad se odielio. 

Scena treća. 

Irena pripovieda Sunčanici, da je Vladimir svoju neljubav platio 
krvi, nu kraljica ju na takovoj viesti kune, da bi ju pakao, i tjera 
ju od sebe. 

Scena četvrta. 

Ljubica dolazi pred tamnicu pitati Enrika, kako joj je dragi po¬ 
ginuo. Enriko joj odgovara u presensu, da svedj za njom nariče i 

izdiše, što ova uzimlje da je već izdahnuo i moli boga, da bi joj se 
sva krv obratila nad tolikom nepravdom u suze. 

Scena peta. 

Sunčanica u „tmastim gajevima w ispija čašu otrova. 

Scena šesta. 

Kralj obkružen od dvora na priestolju čini sud. 

Scena sedma. 

Ljubica u crnoj odjeći dolazi i krivi kraljicu, da je kriva a njen 
dragi bio nedužan. Kralj zapovjedi da Ljubica na „vatri“ dokaže, 
je li lagala ili istinu rekla. Ljubica ostaje zbilja neozledjena od vatre, 
koju je u ruke uzela. Kralj zapovieda, da se kraljica javno kazni. 

Scena osma. 

Lauš dolazi javljati, da se Irena utopila. On ne bi žalio za Vladi¬ 
mirom, kad bi bio kriv, za što mu i onako nije sin, nego ga je u 
Rimu dobio, nu sad ga žali kao sina. 

Scena deveta. 

Sunčanica otrovana dolazi i pripovieda u zdvojnosti, da je osim 
Vladimirove krvi, kriva i smrti kraljeva sina, za što ga je dala u 
vatru baciti, odkud ga dvorkinjica izbavila ožežena na vratu i ra¬ 
menu, kralj ga odpravio u Rim, ali ga ni tamo sudbina nije minula, 
za što je izginuo, kad su neprijatelji Rim oplienili. Kraljica umrie. 

Scena deseta. 

Lauš pripovieda na zahljev kraljev, da je Vladimira dobio u Rimu 
od jednoga svećenika, neka ga čuva. Kralj upozna, da je svoga sina 
na smrt osudio. 

Scena jedanaesta. 

Enriko dolazi, kralj ga brže pita, je li već smaknuo Vladimira. 
Ovaj stane pripoviedati, kako je Vladimir odgalio vrat, da mu je 
ugledao od ognja ranu na njem. Kralj je na to posvema siguran, da 
mu je Vladimir sin, i ne da u svojoj zdvojnosti Enriku dalje govo¬ 
riti, nego ga kletvom šalje ća. 

Scena dvanaesta. 

Ljubica dolazi u kralja pitati svoga Vladimira. Kralj ju pita svoga 
sina. Na to hoće jadnici jedan i drugi da je krivac, i jedan i drugi 
hoće da se ubiju. 

Scena trinaesta. 

Enriko vodi živa Vladimira, i uzmu se Ljubica i on. (Kako je 
Vladimir ostao živ, nije pjesnik motivirao, Vladimir jedino govori, 
da se na svem tom ima zahvaliti Enriku što je ostao živ.) 

Koliko je Oton još uviek sličan dramam Palmotićevim posljednje 
vrsti, ipak je prema Sunčanici toliko različit, da se na njem jasno 
razabire iz samoga čina, da je Sunčanica od mladjega, Palmotiću 
bližega pjesnika. Ljubav maćehe prema svomu sinu i njezina smrt 
otrovom posvema su kompoziciji Sunčanice strani momenti. 

Antuna Gledjevića 1. Zorislava. 

(Rukp. frat. bib. u Dubr. 1. br. 75. 55; 2. br. 366, 78.) 

Poslije silne bure dolazi Irida govoreći Dubrovčanom, da će 
vidjeti, kako Krešimir sa Zorislavom ima mnogo jada, nu poslije 
veselja i razbluda. Tako će i Dubrovčanom biti poslije sadašnje nevolje. 

At prvi. Scena prva. 

Zorislava moli Krešimira (koji se taji pod imenom Dragomira), da 
joj kaže svoje biće, po što su već tako daleko došli da imaju diete; 
nu ovaj ne može veće kazati, nego da je od kraljevskoga roda (jer 
je sin Bosanskoga kralja Miroslava, a ovaj žive s ocem Zore, Hvali- 
mirom, kraljem ugarskim, u strašnom neprijateljstvu.) 

Scena druga. 

Zora moli staroga svjetnika Dobroslava, da joj za čas donese diete 
njeno, čemu ovaj jedva privoli, jer ako ga kralj vidi?! 

Scena treća. 

Zorislava sama, boji se srneći, što joj se Dragimir oteže posvema 
očitovati. 

Scena četvrta. 

Kralj gleda vojsku, koja polazi u boj proti Bosni. 

Scena peta. 

Njegov vojvoda Tvrdoslav dovodi mu zarobljenu Cvjetislavu, kćer 
vojvode bosanske vojske Tugemira. Nju je ljubio sin basanskoga 
kralja, Krešimir, koji je najednoč iz Bosne izginuo, pa je sada prosi 
ban hrvatski Zelimir. Kralj se namah u nju zaljubi, što čini mnogo 
smeća na strani govoreću Tvrdoslavu, za što se on već prije u nju 
zaljubio. 

Scena šesta. 

Kralj drži smotru i naredjuje Tvrdoslavu da priredi za danas lov. 

Scena sedma. 

Tvrdoslav sam govori da će robovati Cvjetislavi. 

Scena osma. 

U šali istoj sastanu su Zorislava, Captislava i Krešimir. Čim se 
ovo dvoje ugleda prozebu. Cvjetislava odlazi. 

Scena deveta. 

Dobroslav donosi onim diete Ljubmira, koje ga ejeluju, al eto ti 
Krešimira, čije je to diete? Dobroslav u zabuni ne zna spretnije 
laži, nego veli da je Cvjetislavino i da je ista molila, da se ne bi 
nikomu kazalo, da ga ima. To zaljubljena kralja veoma uznemiri 
i odmah da dozvati Cvjetislavu. 

Scena deseta. 

Kralj predaje Cvjetislavi diete, ona pita čije je, da ga zna tiem 
pomnije čuvati? Kralj misli da hini i tjera ju od svoje djevičanske 
kćeri, kao grješnicu, koja još svoj grieh taji, što Cvjetislavu veoma 
boli. Kralj ode. 

Scena jedanaesta. 

Razjarena Cvjetislava veli pred Zorislavom Krešimiru, da je sve 
on tomu kriv, jer on ju je ljubio u Biogradu, pa se najednom iz¬ 
gubio, i jer se sada opeta zaljubio, mrzi ju i progoni. 

Scena dvanaesta. 

Zorislava najprije tjera s lica izdavnoga Krešimira, nu čim ovaj 
hoće da ode, opet ga natrag zove, opet ga tjera, i opet ga zove, 
dok joj napokon Krešimir dokaže, da je radi nje ostavio Bosnu.i 
da će je vječno ljubiti; pri čem se pomire. 

Scena trinaesta. 

Ban Zelimir čuvši da su Cvjetislavu zarobili, pošao je, da ju otme 
i odaljio se od Biograda, ne zna kamo. 

Scena četernaesta. 

Dragilo, sluga Cvjetislave, takodjer zarobljen, vodi ugarskoga 
kralja na lov. Čim ga spazi Zelimir, veseli se sa strane (u cieloj 
drami se mnogo sa strane govori) jer se nada da će uz njega i nje¬ 
gova gospoja biti. 

Scena petnaesta. 

Dragilo javlja Tvrdoslavu, da je sve u lovu priredio, ovaj ga pita 
šta će sad raditi Cvjetislava, a sve to sluša Zelimir sa strane. 

Scena šestnaesta. 

Kralj Hvalimir opazi po haljini Zelimirovoj, da je njegov nepri¬ 
jatelj i zapovjedi, da ga uhite. Zelimir uhićen veli ko je i što tuj 
radi. Kralj mu odgovara, a samo dodji s nami, vidjet ćeš svoju 
Cvjetislavu i njeno diete. To diete mnogo smuti Zelimira, i rado 
polazi robom u Budim, da se osvjedoči. 

Scena sedamnaesta. 

Zelimir sam ne može vjerovati, da bi Cvjetislava imala diete i 
veseli se vidjeti ga. 

At drugi. Scena prva. 

Dobroslav, Zorislav i Krešimir dolaze pred sobu Cvjetislavinu, 
da ju umole, neka prime diete na se. Krešimir se stidi. 

Scena druga. 

Strašno smiešna scena, kako Zorislava i Krešimir pripoviedaju 
najprije kako se zaljubiše i kako ju poslije mole, da diete uzme na 
se, na što ova pristaje, jer im je podložna, ali Krešimiru zavjetuje 
vječnu mržnju. Ne spretnije scene nijesam još čitao. 

Scena treća. 

Dobroslav donosi Cvjetislavi diete i ova ga prima pak će reći, 
da ga ima s Zelimirom. 

Scena četvrta. 

Cvjetislava se igra s djetetom a nadolazi Hvalimir, Zelimir i Dra- 
gilo. Zelimir stoji tako da ga Cvjetislava ne vidi i ne vjeruje svojim 
očima, da je to zbilja njezino diete. Kralj pita Cvjetislavu čije je, 
a ona pripovieda, da ga ima od Zelimira. — A bi li ti htjela vidjeti 
toga Zelimira. — Bi. — Tako ju kralj dalje ispituje, a tad se ukaže 
Zelimir. Cvjetislava ne može rieči progovoriti, jer je rieč zadala 
Zorislavi, i tako čine kralj i Zelimir od nje rug, najprije ju ispsovav 
bludnicom a za tim tražeći cjelove i krilo. Dragilo, videći, da ne 
da cjelova ni jednomu ni drugomu, veli, ha ta će biti za mene!!! 

Scena peta. 

Cvjetislava sama tura od sebe diete, nu opet ga prima, i ljubi, 
jer ruke prema njoj stere; opet ga ostavlja i kori se, što ga je 
poljubila, po što ima sliku KreŠimirovu, toga izdajnika njene 
ljubavi, koga je bag kaznio takovom ljubcom, koja mu se prije vre¬ 
mena podala, koga će vječno zaboraviti. (A za što je Cvjetislava 
zaboravila na Krešimira i zaljubila se u Zelimira?) 

Scena šesta i sedma. 

Dragilo javlja Hvalimiru poklisare Bosanske. 

Poklisar veli da Miroslav Bosanski predlaže, neka se ustave vojske 
i biju sa svake strane tri junaka. Ako panu Bosanski, neka mu bude 
Bosna i Cvjetislava. Kralj prima ponudu stavljajući isto tako svoju 
kraljevinu. 

Scena osma. 

Baš dolazeću Krešimiru veli kralj, da će on biti jedan od te 
trojice. 

Scena deveta. 

Krešimir se bori, hoće li izdati domovinu ili Zorislavu. 

Scena deseta. 

Cvjetislava govori Zelimiru, da je diete njezino, jer tako mora 
reći, ali da je djevica, koja još ne pozna cjelova. Zelimir toga ne 
razumije i ostavlja ju. Taj dialog sprovodi sa strane Dragilo jako 
nespretnom šalom. 

Scena jedanaesta. 

Tvrdoslav očituje fino ljubav Cvjetislavi, nu Dragilo ga sa strane 
puti, da se ta svakomu daje, na što Tvrdoslav bestidno na nju na¬ 
pada, nu ona ga odbije. 

Scena dvanaesta. 

Kralj vatreno ište od Cvjetislave cjelov, nu ona se postojano brani. 
Na to kralj dovede diete i veli, da će ga pred njom ubiti, ako mu 
ne da cjelov. Captislava malko hini, ali napokon veli, ubij ga, ne 
marim, i ode. 

Scena trinaesta. 

Zorislava videći, gdje kralj hoće diete ubiti, misli da je doznao 
čije jest, pa se baca pred noge, prosti momu djetetu, svomu unuku. 
Kralj biesni. 

Scena četrnaesta. 

Ne da na smrt osudjenoj Zorislavi ni pogledati više djeteta i za- 
povieda pridošlomu Dobroslavu neka pronadje oca, da i on bude 
strieljan. Kralj ode i diete odvedu. 

Scena petnaesta. 

Zorislava strašno jaduje videći u pameti, kako otac diete kolje. 

Scena šestnaesta. 

Dobroslav sam govori, valja da je Cvjetislava sve pripoviedala. 
Kako se grieh ne da zatajiti! Kako za slašću dolazi nevolja i tuga! 

At treći. Scena prva. 

Krešimir se ne da nikako na boj, dok ne padoše njegova dva 
druga; sad istom, kad sva tri Bošnjaka na nj navališe, udari i 
sralati svu trojicu. 

Scena druga. 

Krešimir moli od kralja za svoju zaslugu milost, da može jednu 
Ugrinku uzeti za ženu. Koju ti drago, samo podji prije sa mnom, 
da u tamnici iščupamo iz srca bludne Zorislave njenoga hotima veli 
kralj. Krešimir velikom mukom sluša tu zapovied. 

Scena treća. 

Tvrdoslav čeka na Cvjetislavu daju poljubi, ako ju tim razgnievi, 
ubit će se. 

Scena četvrta. 

Dragilo pripovieda Zelhniru, da ono diete nije Cvietino nego Zori- 
slave, i ode, na što se ovaj veseli, ali eto gdje na jad njegov Cvjeti- 
slavu vodi za ruku Tvrdoslav. 

Scena peta. 

Cvjetislava hini Tvrdoslavu da ga ljubi, samo da ju izbavi. 

Scena šesta. 

Zelimir poče grditi Cvietu što ju je slušao kako je ljubav očito¬ 
vala Tvrdoslavu, ova se na to razljuti i poče mu za kaznu hiniti 
da zbilja ljubi Tvrdoslava. Zelimir uze na to plakati, ali govori i 
on hineći, da mu nije stalo baš ništa do nje. Cvjetislava mu odkriva 
s očiju obrusić i ruga mu se za što ipak plače, na pokon mu ras¬ 
tumači, da je samo hinila a i on njoj pa se pomire. 

Scena sedma. 

Zelimir sam govori, kako ljubovnike uviek sumnja muči. 

Scena osma. 

Zorislava u tamnici u verigah nariče o svojoj nesreći. 

Scena deveta. 

Kralj stojeći sa strane šalje Krešimira, pa pita Zorislavu za ho- 
tima. Ovaj trneali mora. Pitaju dakle, a Zorislava mu govori: Kreši- 
mire, sunce moje, došao si li od mene rug tvoriti. Kralj pod smrt 
zaprieti Krešimiru, da mu toga Krešimira ima odkriti (on se zove 
u dvoru Dragomir) i ode. Krešimir veli Zorislavi, da se ide kralju 
po što po to kazati ko je. 

Scena deseta. 

Nadolazi Dobroslav, i Krešimir i Zorislava se inate, ne puštajući 
mu ova da se očituje, nu on ipak ode u toj odluci. 

Scena jedanaesta. 

Dobroslav tješi Zorislavu, neka bude jaka, jer ako i pogine, spje- 
voci slovinski glasit će joj slavu neumrlu, osobito Dubrovkinje i 
ode. Zorislava je na taj govor jaka i na sve spremna. 

Scena dvanaesta. 

Kralj sam zdvaja radi svoje kćeri hotimice i grozi se Krešimiru 
smrću, ako mu toga Krešimira ne ođkrije. 

Scena trinaesta. 

Dolazi ga Cvjetislava moliti za svoga oca, veleći mu neka ne pazi 
na to, što mu je ljubav odbila, to je činila jer ju za njim nije lju¬ 
bav ranila, pa hiniti ljubav nije htjela. 


Digitized by v^.ooQle 



191 


Scena četrnaesta. 

Dolaze Tvrdoslav i Zelimir svaki proseći, da mu kralj da Cvjeti- 
slavu za ženu. Kralj ne može da odluči, jer eto mu dolazi Drago- 
mir (to je Krešimir) s kojim ima govoriti. 

Scena petnaesta. 

Krešimir (Dragomir) veli, da je doznao za toga Krešimira, nu 
neka se izvede prije ovamo Zorislava, i da će ga onda pred njom 
ubiti. 

Scena šestnaesta. 

Zorislavu dovedu i Krešimir pita kralja prije milost, da Zorislavu 
pusti na životu, onda će ubiti Krešimira. Kralj obeća i Krešimir 
veli, ja sam Krešimir te hoće da se ubije, nu kralj mu istrgne mač 
i daje mu Zorislavu za ženu, a Zelimiru Cvjetislavu. 

2. Olimpia osvećena. 

(Rukp. bib. frat. u Dub. 1. br. 75. 55; 2. br. 360. 78.) 

Prodje li jednom doba klasiciteta, nadolazi doba manire, pa tako 
u Gledjevića imamo glavnoga zastupnika te dobe. Već u Zorislavi 
jasno opažamo njegovu jagmu za efektom u ljubavno pikantnih sce- 
nah, a još većma se isto opaža u osvećenoj Olimpiji, koja je u toliko 
od prve bolja, što je barem prema tomu i Čitav čin do pošljednjega 
kraja komičan. 

Kraljević Zelandski, Bireno, mladić veoma žestoke krvi, koji bi 
svoje srce mogao na sto ljub& podieliti, pa bi ga još uviek dosta 
ostalo, čim kod jedne postigne, što je želio, odmah drugu najuriš obo¬ 
žava. Taj Bireno dakle znao je kletvama izmamiti princesu olandsku 
Olimpiju, da s njim bježi. Putem stanu na nekom otoku i noće, a 
jutrom ostavi ju Bireno sa svojim slugom na obali uspavanu, sit 
njenih cjelova i krila, i odlazi da si drugu ljubu nadje. Jadnu Olim¬ 
piju nadje tu samu gusar Grubiša, i odvede ju kao robinju na dvor 
Ibemije, kralju Dorimiru, koji se namah u nju zaljubi i uzme ju u 
dvor. U tom dvoru boravi i škotski kraljević Osimir, zaljubljen u 
Dorimirovu sestru Ljubislavu, koja ne će nikako da mu ljubav vrati. 
Slučajno dodju u istu Iberniju i Bireno sa Slavojem i čim Bireno 
zapazi Ljubislavu, počne ju bombardirati obožavanjem, a i Ljubi- 
slava se u nj duboko zagleda. To je dakako odmah opazila Olim- 
pija, nu znala se pred tom dvojicom zatajati, da nije Olimpija nego 
neka Ersilija od uboge Ibernske kuće, da samo čim oštrije osvetu 
uzmogne vremenom nad hotimom izvesti. Do toga čini Bireno pokuse 

osvojiti ljubav Ljubislave. Slavoje mu ima služiti za postillon (T amour, 
na što se ovaj težko sprema, upućujući gospodičića, da je mnogo 
bolje živjeti kako on, kojemu je sve jedno bila stara ili mlada, samo 
ako je blaga, nu ipak napokon pristane te na trgovačku preobučen 
nosi Ljubislavi od Birena pismo, sakriveno u preciozah, koje će poć 
u dvor prodavati. Ljubislavi to pismo i zbilja dodje do ruku, i kad 
je iz njega doznala, da je Bireno kraljević, još se žešće u nj za¬ 
ljubi, ali ipak ne posvema odlučno. Do toga se zbivaju mnoge pi¬ 
kantne scene medj ljubećim kraljem i Olimpijom i medj prosećim 
Osimirom i odbijajućom Ljubislavom, dok napokon Olimpija nije 
osvetu svoju zasnovala. Po predlogu Slovojevu naime, da se uviek 
ima gledati podkupiti služkinje svojih ljubovaca i sve preko njih 
činiti, činio je Bireno i zbilja tako preko Olimpije, koja i u dvoru 
nije poznata nego kao Ersilija, koja o svom rodu ništa ne zna. Olimpia 
dakle pripovieda Birenu, da je u Ljuboslavu zaljubljen Osimir i veli 
mu, kad ga je vidjela nad svem biesna, neka na večer dodje u njenu 
sobu, pa će od tuda moći ubiti Osmira, što ovaj veseljem i zahval¬ 
nošću prihvaća. Do toga je i kralj Dorimir šturmirao Olimpiju za 
jedan cjelov, nu ova mu rekla neka dodje večeras k njoj, bit će 
svega, a i Ljubislava će doći k Olimpiji, da tu nadje Birena, kojega 
bi joj Olimpija imala dobaviti. Prvi đođju Bireno i Slavoje, i Olim¬ 
pija ih dok Ljubislava dodje časti vinom, u koje je metnula san 
budeći prašak. Cim ona dva zasnu, hoće Olimpija da Birena ubije, 
nu u taj čas dodje Ljubislava i zaustavi ju, a nadodje i kralj, koj 
zapovjedi, da se obojica odvedu u šumu, jer je od Olimpije dočuo, 
što je Bireno sve od njegove princese učinio. Kralj moli Olimpiju i 
dobi ju za ženu, pa tako i Osimir Ljubislavu, koja zaboravlja na 
Birena, videći kaki je. Bireno i Slavoje se u velikom čudu nadju 
o dub svezani i dodju im se svi mještani rugati. Kralj hoće da se 
u more strmoglave, nu na priedlog Olimpijin ima ih stići ista kazna, 
koju su na njoj učinili, t. j. Grubiša gusar će ih . odvesti u Afriku 
i ondje ih pustiti same. 

Čina ima tri. Dar mar nemotiviranih scena kao i u svih ne samo 
ove periode nego i u predjašnjih dramah, karakteri priličnije izve¬ 
deni nego u Zorislavi, ali još ne podpuni; najbolji je rustik Slavoje. 
Govor, budući komičan, mnogo je ugodniji nego u dojakošnjih 
lamentacijah, inače nema osobitih dosjetaka; ti se izvrću u rusti- 
citet o uživanju i lieru krila. Ni Olimpija nije djevica. Verz već i u 
Zorislavi na ustroj osmerac., Kora nema. 

3. Damira smirena. 

(Rukp. frat. bib. u Dubr. 1. br. 75. 55; 2. br. 336. 78; 3. 262. 
90. autograf.) # 

Egipatski kralj Kreonte ljubi Filidu, a da ju može bolje uživati, 
preda svoju ženu Damiru neka ju otruju. Vozeći tomu odredjeni 
ljudi Damiru na taj posao preko Nila, udari bura; drugi se utope 
a Damiru iznesu valovi, gdje ju stari pastier Silo izbavi i iznese svo¬ 
joj ženi Lerindi, koja ju, ne imajući poroda, uzme za svoju kćer, 
pod imenom Fidalbe, kako im se Damira sama imenovala, kažući 
da je od siromašnih roditelja i da je pala u Nil. Jednom kralj lov- 
ljaše u predjelu Silovu i veoma ožedni. Silo se slučajno tuj desio i 
dao kralju piti, za što mu ovaj udielio milost, da sa svojom ženom 
i kćerju dodje na njegov dvor. U dvoru žive Filida u potaji za¬ 
ljubljena u viteza Nerina, a i Brenu hini ljubav, za što joj je prije 
bio Ijubovnik, pa ga sada treba tiem ušutkati. Oba ta ljubovnika 
nose jednom pismo svojoj dragoj i pru se, čija je ljepša, te pod 
zadanom vjerom mučanja kazuju jedan drugom adresu svoga pisma, 
pa tako jedan na čudo drugomu čita adresu Filidi. U to čitanje bane 
kralj Kreonte i zapovjedi im da za 24 sata imaju ostaviti njegovo 
carstvo. Prije nego se biednici pokore toj zapoviedi, ođlučiše do¬ 
znati od Filide u vrtu, kojega većma ljubi. Filida se do toga znala 
kralju ulagati, da ne može biti mirna, dok ju ne učini kraljicom, 
na što ovaj pristane pa tako Filida na večer došlomu Nerinu naj¬ 
prije rastumači da samo njega ljubi a prema Brenu ljubav hiniti 
mora, napokon da se ne plaši kraljeve zapoviedi, za što će ona ve¬ 
čeras postati kraljica, pa tu zapovied ukinuti. Do toga Damira sa 
Silom i Lerindom došla u dvor i Damira baš naidje gdje kralj daje 
Filidi ruku, da će ju uzeti. Rasrčena žena veli, da će se prije nebo 
i zemlja srušiti nego se to zbude, jer to ne smije biti, pošto mu 
žena njegova žive. Kralj doduše vidi, da je Damira doista mnogo 
slična Damiri, ali misleći da se sigurno u Nilu utopila, ne vjeruje 
da je ona to, pa drži da je sirota pomahnitala, ipak veoma smućen 
ostavi Filidu, pošto je već kad je prvi put obećavao da će ju uzeti, 
Damirina slika sa zida bila pala. Damiru drže svi mahmitu. Kralj 
smeten u vrtu govori sam sobom, kako ga sjena Damirina svuda 
sliedi i govori, ako ti je Damira poginula ima i Filida poginuti. 
Ove posljednje rieči čuje Filida, pa misleći, daje to 
kraljeva osuda, snuje, da će prije ona kralja pogubiti, nego on 

(Historija drame.) 13 

nju. Za taj posao baš dolazi zgodno Breno i on ga njoj za ljubav 
preuzme. Našavši kralja sama, hoće da ga ubije, nu Nerino to za¬ 
pazi, zavikne na nj, Breno utekne, kralj se probudi, i zaman se 
Nerinu opravdavati, kralj misli, da ga on htio ubiti, pa marš s njim 
u tamnicu. Filida dobije viest, daje Nerino u tamnici, pa se ma¬ 
skira i dodje k njemu, pa ga prisili da obuče njezine haljine i ode 
u njezinu sobu, ona će odmah već za njim doći. Medjutim dodje 
prije toga kralj u sobu Filide i čuje na svoje čudo, da je Filida 
maskirana iz sobe otišla. A1 eto ti Nerina u Filidinoj odjeći i ma¬ 
skiran. Sumoran ga obori san. Nadodje Damira i videći ju snivati, 
hoće daju probode; nu kralj ju smete. Sad se Damira očituje kralju 
kao Damira i kralja svlada ljubav, pa ju uzimlje za ženu. Na to 
se osvjedoče da pred njima nije Filida nego Nerino; Filida dodje 
iz tamnice i pripovieda kralju, da je ona Nerina izbavila i daje on 
nevin, za što je ono bio Breno koji ga je htio ubiti, i to po nje¬ 
noj zapoviedi, po što je čula gdje je kralj u vrtu odlučio da će 
nju smaći. Kralj oprosti Nerinu a Brenu za kaznu, daje Filidu 
Nerinu. 


4. Ermiona. 

(Rkp. frat. bib. u Dub. br. 262. 90.) 

Kao i sve u tri čina, ali ova je tako zamršene nedramatske kom¬ 
pozicije, da se iz nje razabire pjesnik, koji bi za kakova Orlanda 
Furioza bio vješt, ali je u ovoj drami premašio već sve granice 
mogućnosti čina, pa ju je učinio upravo dosadnom. 

Ermionu ljube Pirho i Atreo (kralj Kolhide); nu ona ljubi Oresta, 
koji se nalazi na žensku preobučen pod imenom Filide na dvoru, 
pa se tako u nj zaljubi Ctesipo, a Atrea ljubi opeta magionica Circe. 
Pirho dva puta zarobi Atrea, koji ima u službi Batila (nepođpuno 
izveden komičan karakter) ali Circe ga svaki put oslobodi smrti, na 
pokon mu da prsten, kojim postane nevidjen, da može ubit Pirha, 
nu on mjesto # toga odnese zrakom Ermionu, kojoj se do toga Oreste 
ođkrio i došla mu već vojska, da se s Pirhom pobije. Kad su Pirho 
i Oreste na mejdanu, misleći jedan o drugom, da je Ermionu sakrio, 
dodje Circe i kaže, da će im ona javiti, ko ju sakrio, ako mu obe¬ 
ćaju, da će istomu oprostiti i svaki uzeti za ženu, koju mu nebo 
dosudilo. Pristanu i tako Atreo dovede Ermionu, koju dobije Oreste, 
Pirho Andromaku, koja je već davno na mušku obučena u dvoru, 
a Atreo ode s Circom. 

To je izvadak iz groznoga meteža kojekakvih ljubovnih scena i 
još groznijega meteža Circinih coprarija. 

Krunoslava 

nema u rukopisu frat. bib. u Dub. br. 316. 185. doduše čak ni toga 
naslova, ama iz teksta se jasno vidi, da taj komad i zbilja ide taj 
naslov. 

U ugarkoj vlada po smrti svojega oca liepa kraljica Krunoslava, 
za što joj brat Vučistrah radi svoje zločeste ćudi nije dobio kra¬ 
lj estva, nego ga njegov učitelj Radomir čuva zatvorena u jednoj 
špilji, daleko od ljudi. Bani ugarski žude da se kraljica uda, da 
dobije za priesto odvjetka i snube ju: ban Mikleuš i knez Lazar, 
ovaj posljednji nosi taj pseudonim, a u istinu je Lauš, sin boem- 
skoga kralja, nu ne smije toga imena spovidjeti, za što Boemija stoji 
s Ugarskom u zavadi. Nu kraljica je stavno odlučena, da se ne će 
ni pod što ženiti, usuprot svemu nagovaranju njezina učitelja Selo- 
mira. Banu Mikleušu postaje knez Lazar sumljiv, i silom traži, da 
mu javi svoje biće; ovaj ne će i podju se biti, nu baD Uroš ih 
izmiri pod pogodbom, da se Lazar ima za 15 dana očitovati. Mer ju- 
tim dovede majka Voisava mladića Miroslava ranjena u dvor pred 
kraljicu. Miroslav, slikar, liep je kao Adonis i kraljica .se u njega 
smrtno zaljubi te ga zadrži na dvoru. Ali istoga Miroslava ljubi i 
Danica, kći bosanskoga kralja, kojoj je Miroslav prezreo ljubav, bojeć 
se tako visoke vjerenice, a ona ga na mužki preobučena progoni, 
i ona je, koja ga je taj put ranila. Ima na dvoru još kraljičina sestra 
Sunčanica, koja ljubi kneza Lazara, pa bi rado doznala ko je i Šta 
je. Taj posao preuzme njezina dvorkinjica Bisernica i dozna sve od 
Lazarova sluge Radoslava, prevarom, da se je Lazar već i sam 
očitovao. U tu Bisernicu je opeta zaljubljen ban Uroš. Do mala 
ugleda i Sunčanica mladoga Miroslava, pa se i ona u nj zaljubi, 
zaboravivši posvema na svoga Lazara, koji joj se očitovao za roba, 
a to samo pod izlikom jer je vidio, da zna za nj ko je i što je. 
Medjutim se ugarski banovi pobune proti kraljici, što se zaljubila 
u neznana Miroslava, koji ne zna šta bi počeo obožavan, i od Kruno- 
slave i od Sunčanice. Kraljica zove u pomoć Selomira, nu ovaj joj 
ne zna druge pomoći dati, nego da nagovori banove, kad već skidaju 
Krunoslavu a meću Vučistraha na priesto, neka prije iskušaju, da 
li je Vučistrah promienio svoju zlu ćud. To će tako moći učiniti, 

ako ga pićem zaspana dovedu na priesto. Bude li se pokazao zao> 

neka ga opet uspavaju, pa ako bude pitao za svoj priesto, moć će 
mu se rieti, daje sanjao. Banovi tako učiniše. Vučistrah došavši na 
priesto, išćuška Mikleuša, da vritnjak Urošu a „pagja a baci na prozor 
pa tako ga bani opet uspavana odnesu u špilju, a Krunoslava postane 
opet kraljica, obećavši da će se ženiti kraljevski. Nu čim se doče¬ 
pala priestola, opet se ne da od svoga Miroslava. Taj se Miroslav 
do toga zaljubio sa Sunčanicom, a Mikleuš i Lazar odlučili, da će 
se ove noći uvući u kraljičinu kamaru pa joj svoju ljubav očitovati 
i silom od nje tražiti da ih ljubi. Prije noći nadje kraljica Miroslava 
kako u skrovnoj kamari slika svoju Sunčanicu, pa tako, videći se i 
jedna i druga ženska prevarena od Miroslava, ostave ga. Noć dodje 
i Mikleuš očituje kraljici ljubav; ona ga ne usliša; Mikleuš hoće da 
ju ubije; ali je i Lazar u sobi te oslobodi kraljici život, koja mu 
tomu na dar darova svoju ljubav, akoprem joj se očitovao kao Lauš. 
Timi Skandali rasrčeni banovi dovedu i opet Vučistraha na priesto, 
koji je svoju zlobnu ćud posvema pustio, odkako je vidio, kako je 
slatko biti kraljem, ali da se ne može biti nego pravedan. Tako se 
pred priestolom riešava ciela komedija. Krunoslava uzimlje kneza 
Lazara (Lauša) i prašta Mikleušu što ju je nožem atakirao. Počne 
ples i Mikleuš „služi u tancu u Krunoslavu. Najednom nahripi pred 
priesto Miroslav, tjeran od Danice nožem. Banovi odluče, da se oboje 
ima smaći, jer su začetnici smeća na ovom dvoru. Sunčanica moli 
Radomira da svomu ocu, bosanskomu kralju, javi da je poginula, 
neoskvrnuvši svoje časti, jer što progoni Miroslava, to čini radi pre¬ 
zrene ljubavi. Čim začuju banovi, da je kći bosanskoga kralja, ištu 
oci nje dokaz, jer svi potomci bosanskoga priestola imaju na ruci 
zlatnu zviezdu. Sunčanica ju ima i bude oslobodjena smrti. Cim to 
začuje Miroslav, za viče, da i on ima tu zviezdu na ruci. Svi ga za¬ 
pitaju, tko je i od koga roda. Miroslav toga ne zna, neka pitaju nje¬ 
govu majku Voisavu. Ova pripovieda, da je njezin peti muž Gvozdo- 
rad bio gusar, pa je jednom u ratovih izmedju bosanskoga kralja i 
hrvatskih banova oplienio bosanski dvor, pri čem je i ovo diete iznio, 
davši joj ga u pohranu, jer da će njime jednom veliko blago steći. 
Kad joj je Gvozdorad na lupežtvu poginuo, prolazila je s tim djetetom 
po dvorovih, ne bi li gdje sreću našla. Tako se u Miroslavu odkrio 
sin bosanskoga kralja Vladimir, brat Daničin, pa se kao takovi ljube 
i grle. Tako Vladimir (Miroslav) dobiva Sunčanicu, a da veselje bude 
podpuno, Uroš Bisernicu, samo stara krezuba Vojsava, nemože nikako 
nikoga dobiti; sluzi Radoslavuju nude i ona se nudi, ali Radoslav ne će. 


Digitized by v^.ooQle 



197 


To je iz silnoga dar mara mukom izvedeni argumenat ove po 
mom sudu veoma znamenite komedije u tri akta. Neizvedeni karak¬ 
teri nadilaze doduše u toj pogreški ostale drame, ali je znamenita 
što je pisana prozom, čistom i liepom, a što se tiče pogrešaka neiz- 
vedenih karaktera, zamršena i isprepletena čina, to su samo nastav¬ 
ljane mane, koje se i kod ostalih makar u manjoj mjeri nalaze. 

U prologu veli „Evo nas opeta na onomu istomu palku, gdie smo 
bili, i u četvrtak s onom istom kompozicioni, i oni isti recitanti. Mi 
poznajemo veoma dobro, da je ovo ostinazioni; ma za mantegnat. Ime 
koje smo stavili od nedobitnieh, potrebno je da ukažemo da našu 
zelenu Pomu obaliti ne može ni grad, ni led, ni snig, ni vihar, ni 
vjetar; koji su ove zle godine, to vele dobro zna invidia i maligpitk 
Assicurani smo od pametnieh i znanieh, koji nas naravniem očima 
gledaju, a ne kroz očale, da ova naša komedia nije za mantegnat 
boffunarje; nego li jedna skula i nauk. Za to je opeta repetiškavamo, 
neka nam, ne samo u pameti, nego li i u srcu ostane. U kraljici ugar¬ 
skoj naučiti se liepo može i t. d. (što se u svakoj osobi naučiti može). 
Ako ćete slušat pomno sve rieči, vidit ćete u svemu govorenju ove 
mistike senze prikrivene i komfesati ćete da nije tezijeh erora koje 
ste zamislili. U recitantima jes diferentieh stilžt od espresioni od 
efeta, i to smo aposta učinili za pogoditi svakomu; ko hoće espresse 
effete, dobro naćeih, ko da se naravskiem govori načinom, čuti će, ko 
mediokriem iznaći će i to svak u svomu se sugetu i kompiacia. Ko 
hoće smieh, odi ga ne išti: er je diferente naravi ova composizion 
od smiešnicA; ko ne će slušat, mi ga niesmo ni zvali, komu nije 
ugodno, ne bieše dohodit er zna što je a lud je ko se pusti dva puta 
pri variti. 44 ' 

Pjesniku je nehotice njegov kompozicion ispao za smieh, jer ne 
samo da mi se cio komad učinio kao travestia dubrovačkih drama 
kao što je Captislava i Ljubica, nego su u njem prevažne upravo 
komičke situacije, tako kad Bisemica ispituje Rađoslava za Lazara, 
kad kraljica očituje Miroslavu ljubav i druge. Te su scene baš liepo 
komične, a stil prozaički, krasan je gramatički, a i pjesnički, na 
ime sa strane misli. 

Ko je sastavio Krunoslavu, toga nijesam nigdje doznao. Da je 
mladja i od Palmotića, to se vidi po tom što u njoj dolaze često nave¬ 
deni verzi iz istoga. Ja bih ju stavio još i poslije Gledjevića. 

Oviem sam rekao sve što sam razmatrajući dubrovačke drame 
spazio, samo ću još spomenuti dvoje. Jedno jest, da od Gundulića 

počamši ne nalazimo nijedne dubrovačke komedije niti pastirske igre, 
osim jedine Dubravke. Tomu sam uzgredno već gori spomenuo uzrok, 
kakav se meni čini. U Palmotićevih se na ime dramah sastaše sve tri 
vrsti dubrovoČke dramatike, pak su ovakovi komadi toliko Dubrov¬ 
čane zanimali, daje uz nje specialna komedija i pastirska igra pala 
u nemar i zaborav. Da je i komada i jedne i druge vrsti još udilj 
bilo, tomu su nam svjedočanstvom nekoja imena od komedija, koja 
su nam se sačuvala u popisu rukopisa frat. bibl. u Dubr., dočim su 
sami rukopisi žali bože nestali. U rukp. br. 235.14. nalažahu se osim 
dviju Držićevih komedija i spomenute Krunoslave još i ove dvie „ko¬ 
medija rečitana na prvi marca 169(5 od družine razbornieh 4 * i „kome¬ 
dija nazvana Robinja i stvari moderne u . U rkp. 183 se nekoč nalažahu 
ove četiri „Jerko škripalo* 4 , „Piero Muzuvier u , „Beno Poplesa a , i 
„Vučistrah u , o kojih nam je u katalogu zabilježeno da biše prikazane 
g. 1699, a od Jerka Škripala nam se mali komadić sačuvao u rkp. 
br. 258. 58 a i taj je žali bože nečitljiv. 

Drugo što još spomenuti imam jest, da niti za najkasniju dubro¬ 
vačku dramu nemamo pobližih viesti, kada se je, gdje, i kako pri¬ 
kazivala. Iz samih rukopisa doznajemo istom nekoja imena družini, 
koje stavljamo redom uz one, koje jur spomenusmo: 1. Držićeva, 
Pomet družina-; 2. Gundulićeva koju je vodio Tudiz; 3. Palmotićeva 
družina orlova: 4. družina isprazna; 5. družina smetenieh; 6. Give 
Gunđulića družina sjedinjena; 7. Gledjevićeva družina hrabrenieh; 
8. u Krunoslavi spomenuta družina nedobitnieh; 8. uz komediju reči- 
tanu na prvi marca 1696 spomenuta družina razbornieh. 0 vremenu 
doznajemo iz Gundulićeve Sunčanice, da se poslije potresa i u jeseni 
davahu predstave, jer je na njoj ubilježen oktober i november. O 
mjestu doznajemo iz posljednje scene u Sunčanici, da se nijesmo 
prevarili tumačeći one nadpise Palmotićevih drama „prikazana pri 
dvorom u , da isti znače piacu, jer u spomenutoj sceni Janko i Har- 
naut silaze s „kara u to jest s kola. Prikazivalo se dakle prije potresa 
o pokladah, a poslije potresa i u jeseni, i to u privatnih kućah, viećnici 
i na piaci. 

Dodatak. Svaki će rai labko prostiti ovolike štamparske pogrješke, jer 
sam se odselio iz Zagreba, kad mi sc djelo istom počelo štampati, pak će 
svaki uvidjeti, da to uz naj veću požrtvovnost prijatelja mojih oko korekture 
nije ipak moglo drugačije biti. Ovdje mi je još dodati opasku k strani 40, na 
koju sam došao dobrotom g. dra. Jagića, kad je ta strana već bila naštam¬ 
pana. Poznato je iz »»razlikih pjesni* Ignjata Gjorgjića (Zagreb 1855) da ima 

od glasovitoga pjesnika uzdaha Mandaljene drama Judita, od koja se je .po 
viestih historika sačuvao istonj početak, koji je tamo štampan na str. 216. Na 
ovaj se odloraek nijesam u Dubrovniko spomenuo, da ga prispodobim s ruko¬ 
pisi frat. bibl. br. 199.86 i br. 187. 91, u kojih se nalazi ta arama ciela, jed¬ 
nom pod naslovom : Jndita Gjorgjiča Nike Brnje. drugi put: oslobodjenje Ba- 
tulije, nego sam u zaboravnosti mislio, da je ta Judita od mladjega Gjorgjić- 
Bernardina, koji je praninuo g. 1687. Sada vidim da je ta Judita od pjesnika 
uzdaha Mandaljene, i akoprem ostajem još udilj uvjeren, da je kao drama 
vcomA neznatan produkt umjetnosti, ipak je zanimljivo što se ista u ona dva 
rukopisa sačuvala ciela, dočim se je do sada mislilo, da je nije preostalo nego 
početak. 

lJ knjižamici Fr. Župana (Albrechta i Fiedlera) u Za¬ 
grebu mogu se dobiti knjige jugoslavenske akademije znanosti 
i umjetnosti i koje izlaze njezinom pomoću: 

Rad jugoslavenske akademije znanosti i umjetnosti. Knjiga I. n. m. 
IV. V. VI. VII. VIU. IX. X. XI. XII. XIII. XIV. XV. U Zagrebu 1867. 
1868. 1869. 1870. 1871. Ciena svakoj knjizi 1 for. 25 novč. a. v. 
Povjestni spomenici južnih Slavenah. Izdaje Ivan Kukuljevid 
Sakcinski. Knjiga I. U Zagrebu 1863. Ciena 3 for. a. v. 

Historija književnosti naroda hrvatskoga i srbskoga. Napisao V. 
Jagić. Poinoeju jugosl. akademije znanosti i umjetnosti. Knjiga I. Staro 
doba. U Zagrebu 1867. Ciena 1 for. 20 novč. a. v. 

Rečnik lečničkoga nazivlja. Sastavio dr. Ivan Dežman. Troškom 
jugosl. akademije znanosti i umjetnosti. U Zagrebu 1868. Ciena 
1 for. 50 novč. a. v. 

Monumenta speetantia historiam Slavorum meridionalium. Vol. I. U. 
Listine o odnošajih izmedju južnoga slavenstva i mletačke re¬ 
publike. Skupio S. Ljubič. Na sviet izdala jugoslavenska akademija 
znanosti i umjetnosti. Knjiga I. II. U Zagrebu 1868. 1870. Ciena svakoj 
knjizi 3 for. a. v. • 

Stari pisci hrvatski. I. Pjesme Marka Marulića. Skupio I. Kuku* 
ljevič Sakcinski. Na sviet izdala jugoslavenska akademija znanosti 
i umjetnosti. U Zagrebu 1869. Ciena 2 for. a. v. 

Stari pisci hrvatski. II. Pjesme Siska Menčetića Vlahovića i Gjore 
Držića. Skupio V. Jagić. Na sviet izdala jugoslavenska akademija 
znanosti i umjetuosti. U Zagrebu 1870. Ciena 2 for. a. v. 

Flora croatica. Auctoribus Dr. Jos. Schlosser et Lud. Farkaš- 
Vukotinović. Sumptibus et auspiciis Academiae scientiarum et ar- 
tium Slavorum meridionalium. Zagrabiae 1869. Constat 6 fl. a. v. 
Starine. Izdaje jugoslavenska akademija znanosti i umjetnosti. Knjiga I. II. 
U Zagrebu 1869. 1870. Ciena prvoj knjizi 1 for. 25 novč. a. v., a 
drugoj 1 for. 50 novč. a. v. 

Dvie službe rimskoga obreda za svetkovinu sv. Ćirila i Metuda 

izdao Ivan Berčić. T-oskom jugoslavenske akademije znanosti i umjet¬ 
nosti. U Zagrebu 1870. Ciena 1 for. a. vr. 

Historija dubrovačke drame. Napisao prof. Armin Pavić. Izdala jugo¬ 
slavenska akademija znanosti i umjetnosti. U Zagrebu 1871. Ciena 1 for. 
25 novč. 

Štamparija Dragutina Albrechta u Zagrebu. 

